
Capitolul 1 


Maria Martinez s-a sculat încet de pe scaun şi s-a apropiat de mine: 

- Te faci că nu înţelegi despre ce este vorba? 

Am privit-o pe sub sprâncene: era o femeie care-și arăta cei 50 de ani 
pe care-i avea. Uşor încărunţită, cu cearcăne și riduri destul de evidente, 
solidă - se putea spune chiar grasă - scundă. 

Era îmbrăcată legal, cu o sari cenușie, lungă până la pământ. În 
picioare purta sandale de sfoară. 

- Cred că Chany o să fie de acord cu părerea mea, i-am răspuns. 
Rămâne doar să-i povestesc... 

- Te faci că nu pricepi ? E atât de clar că tu vei putea rezolva mult mai 
bine ca mine... Sau ca o altă femeie... și nu cumva să-i spui ceva lui 
Chany... 

- Uite că mi se mai întâmplă şi mie să nu pricep câte ceva! şi dacă o să 
afle Chany, o să aibă o surpriză... Mamă, mamă!... Înţelege că eu trebuie să 
respect Legea. Vreau şi trebuie s-o respect. 

- Nu fi prost să-i spui lui Chany ceva... O să se supere și Horwath, a 
spus Maria Martinez luând un stromac din castronul de plastix aflat pe 
măsuţa de lânga mine. 

Maria Martinez s-a mai foit în jurul meu, a mai înfulecat un stromac, a 
mormăit printre dinţi o înjurătură și s-a îndreptat spre usă: 

- O să se supere și Horwath, a repetat strecurându-se pe lângă 
mormanul de lucruri azvârlite pe jos. O să am grijă să afle că nu vrei să mă 
ajuţi... 

A apăsat clanţa și s-a făcut nevăzută în spatele panoului din plastix. 
Pașii i s-au mai auzit câteva secunde pe hol, apoi... 

Liniște. 

Mi-am întins picioarele până la crăpătura cea mare din dușumea și m- 
am proptit în poziţie de așteptare. Mi-ar fi fost simplu să iau cuțitul de sub 
saltea şi să-i comunic că m-am săturat de ele, de bulinele astea cu gust de 
peşte stricat "Stromac pentru stomac", de toţi şi de toate, de ea, de Horwath, 
de Chany... 

Ce prostii puteam să gândesc! 

Mi-am făcut stea în cerul gurii, cu limba: "lartă-mă Chany că am 
gândit rău despre tine!" 


„Să-i fac un cep în burta umflată, apoi să plec... 

Unde?... Unde? 

Poate în Europa?... Sau în Africa? 

Mai erau câteva zile pâna când începea anul în care voi avea acces în 
Sectorul Galben. 

Iza, sora mea, trecuse cu bine testul în urmă cu doi ani, dar ea, ca 
reprezentantă a sexului privilegiat, avea la dispoziţie cinci zile în Sector, 
faţă de mine, numai una. 

Am apucat cu vârful degetelor hârtia de orez pe care o lăsasem lângă 
castronul cu stromac şi am recitit cele câteva rânduri scrise cu un cropix 
roşu: 

" Semi-omule, acest act îți dă dreptul la intrarea pe teritoriul 
oamenilor. Ai dreptul să petreci o zi pe an în Sectorul Galben, cu conditia 
ca în restul anului să muncești perfect, să dovedești respect total fată de 
oameni, să execuţi imediat orice comandă primită de la un om. În caz 
contrar, ţi se ridică pe viaţă dreptul de a intra în Sectorul Galben." 

Documentul era semnat "Comisia de atestare a semi-oamenilor". 

L-am împăturit cu grijă și l-am azvârlit sub pat. 

M-am lăsat pe spate, pe plastixul zgrumturos al saltelei, am închis 
ochii și mi-am închipuit că sunt undeva... pe un câmp verde, așa cum îmi 
povestea mama cu ani în urmă... 

Poveşti aflate de la bunicul ei. 


Într-o noapte, puţin înainte să împlinesc 9 ani, când mai era încă o 
săptămână și terminam Casa Zero, mama s-a aşezat lângă mine, m-a 
mângâiat pe cap şi mi-a spus: 

-" Eşti mare, Alec... Peste câteva zile vei trece în Casa Unu. Eu nu voi 
mai putea să te văd cel puţin 4 ani... Dacă voi mai trăi până atunci. Să ţii 
minte că eu te iubesc la fel cum iubesc oamenii, dar să nu spui niciodată, 
nimănui, cuvintele astea. Poate doar copilului tău, dacă vei primi aprobarea 
să ai... și dacă vei putea să stai lângă el... Oricum, ţine minte că şi tu poţi fi 
om, ca toţi ceilalti oameni. Poate că vei ajunge să trăieşti clipa când și 
femeile albe vor fi recunoscute ca egale celor galbene, poate chiar și cele 


negre să primească măcar statut de semi-oameni. și atunci bărbaţii nostri 
vor obţine, poate, unele drepturi, asa cum a fost înainte..." 

-" Înainte de...?" 

Mama a tăcut şi am văzut-o cu lacrimi în ochi. 

A fost prima dată când mi-am dat seama că şi o femeie, chiar de semi- 
oameni, poate avea sentimente. Credeam că numai bărbaţ, sexul slab, 
puteau plânge... 


La Casa Unu m-au selecționat imediat pentru învățătură, deoarece am 
răspuns bine la toate testele pe creier. 

Hen, cel mai bun prieten al meu, de fapt singurul, a fost selecționat 
pentru grupa de sex; era mult mai voinic ca mine, înalt, dar la testele 
aritmetice nu obținuse nici măcar 100 de puncte. Eu - și asta m-a surprins 
de-a binelea - realizasem 11250 puncte, mult peste media băieților semi- 
oameni. 

Seara, în puţinele ocazii când era planificată lumina electrică, răsfoiam 
revista care reprezenta averea mea cea mai de preţ, o revistă făcută din 
hârtie subtire, cam șifonată și îngălbenită la margini, cu imaginile colorate 
destul de șterse şi textul scris cu litere negre. 

Înţelegeam aproape toate cuvintele, dar mi-era foarte greu să cred că 
ceea ce scria putea fi real: se spunea de egalitate între bărbat și femeie, de 
egalitate între oameni și semi-oameni... Chiar aveam impresia că pe pământ 
existau mai mulți semi-oameni de rasă albă decât oameni galbeni, iar sclavii 
negri apăreau în poze printre semi-oameni şi oameni, ca şi cum nimeni nu 
era deranjat că stau împreună, de multe ori chiar atingându-se unii cu alţii. 

Un alt fapt care mă mirase foarte mult şi care de atunci nu-mi dădea 
pace, era senzația că cei importanţi erau bărbaţii, majoritatea femeilor 
apărând doar ca însoţitoare, ori pentru a-și arăta îmbrăcămintea sau corpul. 

Chiar şi limba în care era scrisă mi se părea mult mai apropiată de 
anglică, cea învățată în copilărie, față de limba în care vorbeau oamenii și în 
care ne fuseseră predate lecţiile la Casa Zero. 

Cu o săptămână înainte să fiu testat, aflasem de la Silv că mi se va face 
un control în lucrurile personale, ca de altfel tuturor celor pentru care 
existau intenţii de utilizare specializată. Am ascuns revista în colectorul de 


resturi, sub placa de plastix. După câteva zile nu mai era acolo. Nici acum 
nu am aflat dacă a găsit-o vreo femeie semi-om sau o supraveghetoare om. 

Reușita de la test m-a catapultat într-o categorie râvnită de mulți semi- 
oameni, aceea de secondant. Aveam dreptul să stau mai aproape de oameni 
şi, când aceştia doreau, să-i și ating fizic: suprema satisfacţie a celor din 
care făceam parte. 

Mi-am băgat mâna sub pernă și am strâns în palmă mânerul de lemn al 
cuţitului. Prin minte au început să mi se perinde amintiri din perioada când, 
la Casa Zero, învăţasem să mă joc cu ceilalți băieţi de-a cusutul hainelor, 
de-a îngrijitul copilului abia adus de la incubator în rezervaţie, de-a 
preparatul mâncărilor... 

Parcă un fior mi-a străbătut fibrele și m-am apucat să tai aerul în jurul 
meu, cu o poftă nebună să-l înfig într-un masiv șobolan de crescătorie, pe 
care să-l transform în strecurătoare de nisip, să-i simt sângele scurgându-i- 
se în pulsaţii pe mâinile mele... 

Mi-am impus să-mi scot din minte chestiile astea și să mă gândesc la 
lucruri mai plăcute, la rezolvarea unei ecuatii de gradul trei cu funcţii 
trigonometrice. 

Emisiunea din difuzorul aflat deasupra ușii s-a întrerupt brusc: 

- Alec Sand să vină la Casa Doi! 

M-am ridicat imediat şi mi-am aranjat salopeta cenușie. Mi-am pus 
gluga obligatorie și mănuşile, apoi am trântit ușa. 

Cele doua etaje ale blocului le-am străbătut în câteva secunde și am 
ieșit în stradă. 

Nu era multă lume. În faţa mea mergeau aplecate trei femei îmbrăcate 
în sariuri negre, deci erau sclave. Mi-ar fi plăcut să le dau vreun ordin, doar 
aşa, de chestie, ca să-mi demonstrez că am statut valabil de semi-om, dar nu 
aveam timp, aşa că am trecut repede printre ele, forțându-le să se lipească 
brusc de un zid. Am străbătut în viteză cele câteva străzi care mă despărțeau 
de sediul local al Casei Doi și m-am oprit în faţa porţii. 

"NUMAI PENTRU SEMI-OAMENI AVIZATI" 

Era prima oară când intram în Casa Doi, dar ştiam cum se procedează 
din relatările fetelor care fuseseră chemate aici. Mi-am așezat palma 
deasupra orificiului pătrat aflat în dreapta și am apăsat ușor: cu un fâşâit 
abia auzit, poarta cenușie s-a tras într-o parte şi am pătruns în interiorul 
clădirii. 

- La subsol, camera 2, s-a auzit lângă mine o voce de femeie. 


Am salutat regulamentar, fără să mă întorc pentru a vedea cine a 
vorbit; ştiam că este o paznică galbenă. Am coborât cele câteva trepte spre 
stânga şi am înaintat pe culoarul luminat cu felinare. În dreptul unei uși am 
văzut scris numărul căutat. M-am oprit şi am apăsat uşor cu palma dreaptă 
pe dreptunghiul mat. 

După câteva clipe s-a auzit un semnal şi ușa a glisat într-o parte, 
lăsându-mă să intru în camera de interviu. Nu exista altă mobilă în afară de 
un fotoliu scund, acoperit cu un material cenușiu, destul de uzat. Avea pe 
braţe câte două coliere metalice, iar în partea superioară un fel de cască: 
"Pălăria Adevărului". 

M-am aşezat, am introdus mâinile în colierele de pe mânere și capul în 
interiorul căștii. Am simţit cum mișcă și se reglează la dimensiunile mele, 
chiar strângându-mă puţin, dar fără să mă deranjeze. 

O moleșeală plăcută mi-a cuprins tot corpul, după care nu am mai știut 
nimic... 


Când m-am trezit, colierele erau lărgite și casca ridicată. 

- La camera 17 ! s-a auzit o voce dintr-un difuzor aflat undeva, în 
lateral. 

M-am ridicat şi, după ce am străbătut câteva culoare, am găsit camera 
respectivă. 

Era tapetată cu nişte figuri geometrice curbe, pe fond albastru, iar în 
mijloc se găseau o masă și două fotolii. M-am aşezat pe unul din acestea şi 
am aşteptat regulamentar. 

- Cine este Maria Martinez? m-a întrebat o voce de femeie. 

Am privit-o cum se apropia cu paşi mărunți, până s-a asezat pe fotoliul 
din fata mea. 

leşise parcă din zid. Era îmbrăcată într-un sari galben strâns pe talie cu 
o bandă împletită din fire de mai multe culori, cu părul negru strâns în coc, 
în creştetul capului. Era o galbenă. În ochii căprui îi citeam o indiferență 
deloc disimulată. 

- Este o femeie semi-om. Are număr de cod... nu i l-am reţinut. M-a 
vizitat astăzi şi mi-a cerut să lucrez și pentru Grupa S-0-118, din care face 
parte. 

- Ce să lucrezi? 


- Calcule matematice... Grafice de producţie, desene plane și spaţiale 
pentru salopete, şi alte haine ... Mă rog, matematică... 

- Ai un coeficient Pascal foarte bun, chiar exagerat de bun, a spus 
femeia. Stai mai slab la psiho-perceptie... De ce ai refuzat? 

- Nu am refuzat, pur şi simplu i-am spus că nu pot face faţă la toate 
îndatoririle: zece ore la Grupa M-13 și apoi la cealaltă grupă... Nu cred că 
aş fi rezistat onorabil. 

- Îți dai seama că nu ai respectat ordinul unei femei? ştii că eşti obligat 
să execuţi toate dispoziţiile. Ar fi trebuit să raportezi lui Horwath, şefa 
grupei tale. 

- N-am avut timp! Aş fi făcut-o mâine dimineaţă. 

- La scanarea gândurilor, pe care ţi-am făcut-o acum câteva minute, nu 
am găsit nici o idee contrară Legii, aşa că... discuţia despre acest subiect 
este închisă. 

Am înclinat capul, în semn de mulțumire. 

- Diagrama ta psihică, a continuat femeia galbenă, mă face să te 
propun pentru o ședință test la Centrul K. 

Am rămas împietrit: cine nu auzise vorbindu-se de Centrul K ? 

Acolo erau promovate numai femei semi-oameni cu calităţi și 
capacităţi deosebite. 


Rareori, unele din ele se reîntorceau în zona din care plecaseră, dar nu- 
şi mai aminteau mare lucru din ce făcuseră în Centru. Tot ce le rămăsese în 
memorie erau mesele îmbelșugate, fără pastile de stromac, pe care le 
primiseră periodic. Nu puteau identifica, însă, ce anume feluri de mâncare 
le fuseseră date. Nici nu erau în stare să povestească ce făcuseră acolo, unde 
şi ce lucraseră. 

Uitaseră tot, chiar și gândurile. Nici măcar nu erau în stare să identifice 
locul în care se găsea Centrul K, știind doar că este în zona exclusivă a 
galbenelor. 

De când se năşteau extrem de puţini copii de sex masculin, femeile 
ajunseseră să reprezinte cam 95 % din populaţie. Bărbaţii oricărei rase erau 
selecționați cu grijă, cei mai mulți pentru reproducție și foarte puţini, printre 
care şi eu, pentru diverse munci uşoare. 

Centrul K! 


Ce şansă formidabilă să scap de monotonie, de rutina zilnică, de 
calcule și de... Stromac... 

- Zâmbeşti, mi-a spus femeia foarte serioasă. Crezi că asta înseamnă 
vreo avansare? Te înșeli. Viaţa ta va continua pe aceleași coordonate. Nu 
vei şti niciodată ce se va întâmpla cu tine... Degeaba te bucuri. 

- Nici nu-mi închipuiam altceva, am răspuns. Doar că... 

- Doar că? 

- Este totuşi o schimbare, ceva nou. Mă gândesc... 


- N-ai voie să gândești! 

- lertaţi-mă, nu m-am exprimat corect. Vroiam să spun că rutina zilnică 
va fi perturbată de... 

- Da, bine... Pierdem timpul. Treci la camera 21, etajul 2. 

M-am ridicat, m-am înclinat regulamentar și am ieşit din încăpere. 
După ce m-am plictisit căutând liftul, m-am decis să o iau pe scări. 

Camera respectivă avea ușa într-o nişă, în partea stângă. Am intrat. 
Singura mobilă era un fotoliu prevăzut cu, normal, coliere și cască. M-am 
așezat. 

Fără să-mi dau seama cum, în faţa mea a apărut un perete cenușiu. 
După câteva secunde culoarea a început să se absoarbă, rămânând un disc 
de un alb strălucitor. 

Timp de câteva minute s-au perindat în această oglindă-ecran, nu ştiu 
de fapt ce era, diferite imagini statice sau mobile. Toate prezentau femei și 
bărbati de semi-oameni şi sclavi, fără îmbrăcăminte, în diverse poziţii, 
unele mai curioase decât altele. Se îmbrăţișau, se sărutau, apoi, aşezaţi unul 
peste altul, se mișcau ritmic. În sfârşit, a revenit culoarea cenuşie a 
ecranului gol şi s-a auzit o voce subtire, plăcută: 

- Instinct sexual corespunzător, sub rangul maxim admis de cinci 
procente. Subiectul să meargă la camera 10. 

M-am ridicat, am coborât un etaj şi am deschis ușa camerei cu numărul 
respectiv. 

După ce-am pășit prin cadru, ușa s-a închis în spatele meu, lăsându-mă 
într-o beznă totală. Am mișcat mâinile în jurul meu, dar, aşa cum îmi 
închipuisem, nu am dat de nici un obiect. Era mai precaut să stau pe loc. 


Aşteptarea a durat; o perioadă mi-am numărat pulsul, pe post de 
cronometru, apoi am pierdut şirul, m-am încurcat. 

Mă odihneam când pe un picior, când pe celălalt. O clipă am simţit 
podeaua tremurând, mișcându-se în sus şi în jos, o vibrație fină dar 
deranjantă. Apoi s-a oprit. În față a apărut o geană de lumină care a crescut 
în intensitate. Se vedea cadrul unui dreptunghi, dar lumina nu difuza în 
lateral, restul rămânând în bezna de mai înainte. 

În sfârşit, s-a auzit o voce foarte subțire: 

- Treci prin poarta de lumină, a spus în dialectul galben. 


Capitolul 2 


Până la intrarea în Casa Zero, aşa cum încă se mai proceda pe vremea 
aceea, locuisem într-un apartament dintr-un bloc exterior, împreună cu 
mama și bunica. 

Cele câteva crăpături rămase din timpul Exploziei erau periodic 
astupate cu diverse materiale: pietre de diferite mărimi, cârpe, hârtii vechi. 
Deasupra lipeam fâşii de carton tăiate din cutiile în care primeam 
săptămânal ratiile de stromac, acele sfere de aproximativ doi centimetri 
diametru, făcute din concentrat de peşte, alge, plancton și încă alte câteva 
componente, mâncarea cea mai obişnuită a semi-oamenilor. 

Uneori, în special sâmbăta, mama aducea de la fabrica de salopete, 
unde lucra, o cutie plină cu făină gri. O răsturna cu grijă pe un platou de 
lemn și, adăugând putină apă pusă de o parte din ratia zilnică, frământa un 
aluat care era apoi copt pe reşoul electric din coltul camerei, cu mare grijă 
să nu depășim cota de energie electrică alocată. Primeam fiecare câte o 
bucată din pâinea care rezulta, drămuindu-ne-o în portii pentru toată 
săptămâna următoare. 

Câteodată, în timp ce camera se umplea de mirosul plăcut al aluatului 
încins, bunica îmi povestea istorii fantastice despre înaintașii noștri: 

- Când eram de vârsta ta, lumea arăta altfel decât astăzi. Casele de 
locuit și spatiile de productie erau toate sub pământ, iar dacă trebuia să 
mergem în altă parte, aveam nevoie de aprobarea Consiliului, nu doar de 
viza supraveghetoarei şefe. Mi-aduc aminte, atunci când am fost în vizită la 
mama, într-un oraş din nord, am fost îmbarcată, împreună cu alte zece 
femei semi-om, într-un vagon închis ermetic. Abia se reparaseră unele căi 
ferate. Tot timpul cât a durat călătoria, aproape trei zile, am stat într-un 


semi-întuneric străpuns greu de razele slabe ale unui bec electric atârnat în 
tavan. Eram atât de speriate să nu intre de afară aer ucigător, încât atunci 
când coltul unei șipci s-a mişcat din loc datorită zdruncinăturilor, am sărit 
trei-patru femei să astupăm gaura. Am avut timp să văd mai bine imaginea 
dezolantă de afară: un deşert cenușiu, neîntrerupt, până la orizont, de nici o 
formă de viată. Acesta era solul Americii sau ce mai rămăsese din el. 

- Ce înseamnă America? am întrebat. 

- America, a răspuns dupa câteva clipe bunica, era o câmpie verde, din 
care răsăreau, ici-colo, pâlcuri de copaci, numite păduri. În câmpii erau 
oraşe, unde oamenii ieșeau pe străzi sub cerul liber. Soarele îşi arunca 
razele în timpul zilei și nu murea nimeni din cauza asta, iar noaptea, mii de 
stele și luna creau o feerie. Pe vremea aceea existau foarte multi bărbati pe 
pământ, aproape la fel de multi ca femeile. Nu o să-ti vină să crezi, dar ei, 
bărbatii, conduceau aproape toate treburile societătii. Mai mult, pe 
pământul Americii nu se făcea nici o deosebire între galbeni, semi-oameni 
albi şi sclavii negri. Toti erau egali atât în drepturi, cât și în obligatii. 
Existau chiar și familii formate din oameni de culoare diferită. Copiii erau 
liberi să se joace pe străzi şi prin parcuri, niște locuri pline de iarbă şi 
verdeată, aflate chiar între blocurile de locuit. America era tara cea mai 
puternică, cea mai bogată şi cea mai frumoasă de pe fata pământului. Asta 
până la Explozie... 

- Cum a fost? Povesteşte-mi, bunico... 

- Ti-am mai spus şi ai promis că nu o să vorbeşti cu nimeni... știi că nu 
e voie să amintim nimic de... Război, se numea pe vremuri... 

- Îti promit! Ai văzut că mă tin de cuvânt. 

Bunica şi-a şters o lacrimă cu dosul palmei și a rămas cu ochii atintiti 
în gol. M-a mângâiat ușor pe cap, aranjându-mi firele rare și scurte. Părul 
des era apanajul femeilor. 

- Dumnezeu s-a supărat pe oameni și i-a părăsit... 

- Cine a fost Dumnezeu? 

Bunica a făcut nişte mișcări cu mâna dreaptă la frunte și umeri, aşa 
cum o mai văzusem câteodată, mai ales când era supărată. 

- Dumnezeu era... şi eu cred că încă mai este, cel ce a făcut lumea, 
oamenii... După chipul și asemănarea Lui... Dar să nu vorbeşti de El... 
Galbenele spun că lumea a făcut-o Galbena de Aur. 

- Dumnezeu era galben? 


- Dumnezeu era precum cel ce credea în El: galben pentru galbeni, alb 
pentru albi, negru pentru negri... Apoi oamenii s-au răzvrătit împotriva Lui. 
Nu mai aveau nimic sfânt, nici o constrângere morală nu mai actiona. Totul 
era sex, droguri, luptă continuă și , de multe ori imorală, pentru câştiguri 
materiale, egoism atroce... și... El i-a părăsit. Atunci a început Războiul. Cei 
mai multi bărbati au plecat peste apa cea mare care se găsește undeva, spre 
răsărit. Dar peste putin timp a venit Explozia şi au dispărut trei sferturi din 
oameni... 

- Dar semi-oamenii? 

- Ti-am spus că toti erau egali pe vremea aceea. Pe urmă albii și negri 
care mai rămăseseră în viată au început să decadă, ajungând ca animalele, 
în căutare numai de hrană şi... Atunci au venit de peste marea apă dinspre 
apus multi oameni galbeni și ne-au înrobit. Pe ei, Explozia îi afectase mai 
putin... Culoarea pielii a devenit prioritară în definirea statutului social al 
fiintei. 

- Tu ai văzut toate astea? 

- Eu, a răspuns bunica, am venit pe lume la câtiva ani după Explozie. 
Bunicul meu - tata murise în timpul Exploziei - m-a învătat să scriu şi să 
citesc în limba anglică, căci pe vremea aceea nu se înfiintase Casa Zero. 
Încă se mai găseau cărti şi reviste scrise și cu desene şi poze în ele, dar 
marea lor majoritate ne-a fost luată de galbene, odată cu invazia lor, nu 
peste mult timp. Se spune că le-au distrus, pentru ca noi să nu mai putem 
avea o cultură proprie, să nu mai gândim în felul nostru, ci să luăm totul de 
la ele: învătătura, limba, obiceiurile. Cei câtiva bărbati care cunoşteau câte 
una sau mai multe meseri au fost luati dintre noi și puşi să lucreze pentru 
galbene. Nu i-am mai văzut niciodată. Ceilalti, care rămăseseră într-un 
număr foarte mic, au fost păstrati şi ocrotiti de galbene pentru a asigura 
reproducerea. După un timp, am început să ieşim din locuintele subterane şi 
să reparăm câteva din casele rămase la suprafată, nedistruse complet. Unele 
dintre noi plecau din ce în ce mai departe ca să găsească locuri în care 
pământul mai putea fi lucrat. Deja începuseră să scadă rezervele de plante 
comestibile, animalele erau din ce în ce mai putine, iar păsările erau foarte 
greu de prins. Dar majoritatea mureau din cauza unei boli necunoscute care 
exista în aerul liber. Totuşi, datorită galbenelor a început să fie mai usor: noi 
munceam ce ne cereau ele, primind în schimb ratii de mâncare. La una din 
sărbătorile Galbenei de Aur ne-au comunicat că unele din noi, cele mai 
sănătoase, aveam voie să cerem mutarea într-o zonă mai caldă, spre sud. M- 


am înscris şi eu. După ce am venit aici, mi s-a aprobat să am un copil. Mi- 
am ales un bărbat de la Centrul de Împerecheri și am stat cu el aproape trei 
săptămână... Ce frumos a fost... Așa s-a născut mama ta. 

Bunica a tăcut. Mama, care tocmai îmi dregea capișonul, fără de care 
era periculos să stai mult timp afară, şi-a șters o lacrimă şi a spus încet: 

- Nici eu nu voi uita niciodată acele zile petrecute cu tatăl lui Iza, sora 
ta şi apoi cu tatăl tău, când am primit aprobarea să am copii. şi încă de doua 
ori... Ar fi bine pentru tine să fii selectionat pentru împerechere... 

- De ce? 

- Pentru că astfel vei avea drept la mâncare mai bună, îngrijire 
medicală, exercitii fizice coordonate... 

- şi dacă nu mă aleg? 

- Asta este în functie de testele de la sfârşitul Casei Zero. Altfel, s-ar 
putea să treci la Casa Unu pentru îngrijirea copiilor, confectionarea de 
haine, matematică, artă sau ce-o mai fi... Dar, fiind foarte putini băieti, o să 
fiti atent selectionati și protejati. 

- De ce suntem atât de putini? 

- După Explozie, o perioadă de câtiva ani s-au născut numai fete. Nu 
ştiu care a fost cauza, dar așa s-a întâmplat. Apoi au început să vină pe lume 
şi băieti, dar în proportie foarte mică. Asta este valabil şi la oamenii galbeni, 
nu numai la semi-oameni şi sclavi... 

Mi-am amintit când am văzut prima dată o femeie galbenă: eram în 
Casa Zero o grupă de cinci băieti , din care eu eram cel mai scund. Când a 
intrat galbena, educatoarea noastră, o femeie semi-om brunetă, micută şi 
sveltă, a poruncit, luând ea însăși pozitia regulamentară, cu mâinile 
încrucișate pe piept şi capul aplecat: 

- Salutati! 

Ne-am ridicat în picioare şi am luat într-o clipă aceeași pozitie. 

- Repaos! a spus printre buze galbena. 

Părea de aceeaşi vârstă cu mama. Era îmbrăcată cu un sari violet, ceea 
ce însemna că are atributii deosebite. Părul negru, acoperit în parte de un 
capișon roșu, îi cădea pe spate, legat într-o coadă subtire şi lungă, până 
aproape de brâu. Tinea în mâna stângă un sul de hârtie de orez, iar la gât îi 
atârna pe un lant auriu, o mică sculptură reprezentând-o pe Galbena de Aur, 
acea zeită atotputernică care îi salvase de la disparitie pe galbeni și le 
dăduse conducerea lumii. 


S-a oprit în fata noastră şi ne-a privit intens, încercând, parcă, să intre 
în mintea noastră. Ne-a strigat pe fiecare pe nume. 

Am luat automat pozitia de drepti şi am privit-o în ochii negri, răi. O 
clipă am simtit că îmi cercetează toate gândurile, chiar şi cele pe care nu le 
avusesem încă. Toti ceilalti băieti au căzut în genunchi, cu fruntea aplecată 
aproape de podea și palmele întinse în fată. 

Privirea galbenei mi-a provocat o greutate pe umeri și în creștetul 
capului, aproape să mă încovoaie. Am reușit să nu mă mișc. Peretii cenușii 
ai camerei în care ne aflam mă striveau, iar mesele și scaunele din jurul meu 
încercau să mi se suie în creştet. 

- Ăsta merge cu mine, i-a spus galbena educatoarei. 

Am urmat-o aproape mecanic, până într-o sală în care nu mai intrasem 
până atunci, aflată la subsol. Peretii aveau o culoare bleau, foarte palidă și 
câteva crăpături abia vizibile, dar care mi-au rămas întipărite în minte din 
momentul în care le-am văzut. Puteai crede că este un desen special făcut 
pentru a-ti atrage atentia. În mijloc se afla un aparat pe care nu-l mai 
văzusem niciodată: deasupra unui fotoliu căptușit cu un material de culoare 
închisă atârna ceva strălucitor, ca o pălărie de circa un metru în diametru, 
având câteva beculete de diverse culori, care pâlpâiau. În partea stângă era 
un ecran verde, ce emitea o lumină vagă. Nişte manete, întrerupătoare, roti 
şi indicatoare, erau vizibile în mijlocul peretelui din partea dreaptă. Galbena 
s-a apropiat şi a apăsat pe un buton verde, a tras de două sau trei manete și 
mi-a făcut semn să mă așez în fotoliu. Este ultima mişcare pe care mi-o mai 
aduc aminte că am făcut-o, apoi... 

De-a doua zi am fost trecut la grupa specială de matematică şi nu am 
mai avut voie să merg în zona W-2, unde locuisem până atunci. Nu le-am 
mai văzut niciodată pe bunica, pe mama şi pe Iza. 


Capitolul 3 


Sao Pag, o femeie galbenă foarte tânără, cam de vârsta mea, s-a aplecat 
deasupra patului în care mă găseam și mi-a strecurat printre buze o pipetă 
cu un lichid incolor, amar. 

- Înghite tot, a spus ea foarte serioasă. 

Nu-mi aminteam cum ajunsesem în această cameră cu peretii de un alb 
mat, fără nici o fereastră. Sus, în mijlocul tavanului, un tub electric îşi 


arunca razele anemice deasupra unui pat simplu, unde, acoperit cu un pled 
galben, stăteam întins eu. 

După ce se recomandase, Sao Pag începuse să toarne în mine tot felul 
de lichide, să mă frece pe creştetul capului cu o substantă verzulie și să îmi 
injecteze în vena de la mâna stângă tot felul de substante. 

Când am văzut-o că se ridică de pe marginea patului și, apucând cu 
amândouă mâinile tava pe care erau medicamentele, se îndreaptă spre ușă, 
am oftat încet. 

- Nu te speria, a spus înainte să iasă, mă întorc imediat. 

Locul în care eram semăna cu o cameră de spital, asa cum îmi fusese 
descrisă de diverşi semi-oameni, dar știam că spitalele se găsesc numai în 
Sectoarele Galbene, iar eu nu aveam încă dreptul să intru acolo. Am tras 
concluzia că nu sunt la spital, ci în altă parte. 

În linistea perfectă care mă înconjura, am auzit, deodată, un zgomot 
scurt, neidentificabil. 

Era ca un tic-tac de ceasornic, dar neregulat, urmat din când în când, 
aleator, de o lovitură mai puternică, seacă. A durat tot timpul celor câteva 
minute în care a lipsit Sao Pag. Nu puteam să-mi dau seama din ce directie 
se aude. 

Am încercat să ridic mâna dreaptă în intentia de a-mi astupa urechea, 
pentru a determina directia sunetului, dar mișcarea mi-a fost oprită de un 
colier prins de încheietură. N-am putut să întorc capul pentru a vedea despre 
ce este vorba: alt colier mi-l tinea nemișcat. Am încercat să schimb pozitia 
picioarelor, pe rând, dar şi ele erau blocate. 

Uşa s-a deschis. 

- Peste câteva minute va trebui să dormi... Bea asta, a spus Sao Pag 
ducându-mi la gură o fiolă cu un lichid verzui. 

O însotea o femeie trecută de 40 de ani, cu fata plină de riduri. De sub 
boneta cenușie i se vedea părul rar, încăruntit. S-a uitat cu atentie în ochii 
mei şi apoi i s-a adresat lui Sao Pag: 

- Înainte să-l adoarmi fă-i o injectie cu CH-8 şi... Pe urmă, SV-4, trei 
prize la fiecare oră, câte un flacon. Înainte de schimbarea turei, îi faci o 
pulsie cu AW-2. 

Un fior m-a fulgerat prin tot corpul. Eram bolnav? 

- Dar... De ce?... Sunt bolnav de ceva? 

- N-ai voie să pui întrebări. Vei urma întocmai instructiunile lui Sao. 
Mâine după amiază, i s-a adresat infirmierei, căci asta trebuia să fie, mi-l 


aduci la control. 

S-a aplecat deasupra mea şi în ochii negri i-am observat o sclipire... 
Ceva care m-a cutremurat: parcă se uita la un animal supus condamnării la 
moarte. Instantaneu mi s-a făcut frică şi am simtit cum inima începe să-mi 
galopeze. Ce aveau cu mine? Ce boală îmi identificaseră? Nu mă simtisem 
deloc rău... Oare la teste îmi descoperiseră ceva de care nu ştiam? Sau 
gândurile îmi răbufniseră la suprafată tocmai când eram cuplat la aparate? 

APARAT! - Am simtit că mă înfior: eram cuplat şi acum la un 
aparat, iar eu gândeam ce nu trebuie! 

Am închis ochii în clipa când femeia s-a întors cu spatele și s-a 
îndreptat spre ușă. 

Mi-am impus: VID ! Reuşisem să-mi educ creierul ca, la această 
comandă, să-mi dispară, practic, orice gând. Aveam senzatia că mă scufund, 
sau mă înalt, într-un tunel negru, o groapă fără dimensiuni, fără timp și fără 
substantă... Doar când am simtit împunsătura acului în antebratul stâng, am 
revenit instantaneu la realitate. 

Sao Pag îmi cuplase aparatul de perfuzie şi un lichid incolor picura 
dintr-un flacon destul de mare. 

Câteva secunde am fost atent la presiunea uşoară a cercului metalic: pe 
frunte, la tâmpla stângă, în ceafă, şi la tâmpla dreaptă... Reuşisem și altădată 
să blochez sesizoarele mintale în timpul testelor, controlându-mi creierul 
pentru a nu emite decât gânduri comforme cu Legea. 

Această distractie o încercasem prima dată atunci când, în Casa Unu, 
ne fusese testată reactia la imagini cu semi-oameni goi: cu toate ca femeia 
care apăruse pe ecran era de o frumusete desăvârșită, reușisem să blochez 
fluxul şi parca "înghitisem" excitarea puternică ce mă cuprinsese. Din 
această cauză, am fost obligat ulterior să mă "blochez" de câte ori eram în 
fata unei femei frumoase. 

Doar Moma, sclava care mă vizita săptămânal în "cuşca" mea, putea 
depune mărturie despre puterile sexuale ce le aveam. 

Venea noaptea, ascunzându-se pe lângă zidurile caselor dărăpănate, 
deoarece sclavii nu aveau voie să circule decât între anumite ore, numai 
ziua. Îşi arunca gluga şi salopeta, căzând în genunchi în fata mea, 
sărutându-mă până o apucam de subsuori şi o ridicam în picioare. Îi apăsam 
capul de umărul meu, în timp ce mă mângâia uşor. Pe urmă... În patul tare... 
Dacă ar fi rămas însărcinata, ar fi fost exilată în Exo... și eu la fel. Adică am 
fi fost condamnati la moarte... Dar mă asigurase că ştie cum să se ferească. 


Pulsul mi se normalizase. Am întredeschis ochii și am privit fiola 
atârnată deasupra mea: mai era putin lichid. Cât timp trecuse? Nici nu-mi 
dădusem seama... 

Mi-am controlat mintal organele principale: inima, plămânii, ficatul, 
rinichii, testiculele, mușchii și oasele, încercând să stabilesc asupra cărui 
organ actionează lichidul din fiolă. Nu am simtit nimic deosebit. 

Sao Pag se aşezase pe un scăunel şi privea undeva, pe deasupra mea, 
spre perete. Avea pupilele mărite, nemișcate. Cred că făcea "repaos mintal", 
asa cum practică galbenii, cu toate că nu luase pozitia corespunzătoare a 
corpului, cu picioarele încolăcite şi palmele sprijinite pe genunchi, cu fata 
în sus. 

Era o femeie de înăltime mică, ca mai toate galbenele, slăbută, cu părul 
negru strâns în coc sub un plastix cenușiu, de aceeași nuantă cu sariul. 
Deasupra sânului stâng - cred că îi avea mici și tepoşi - era agătat un contor 
alb de radiatii, fapt ce dovedea că iese câte odată în aer liber. 

Bătrâna care fusese înainte în cameră avea contor roșu, deci stătea un 
timp apreciabil în afara constructiilor protejate. Noi, semi-oamenii, nu 
aveam nici un fel de contor, dar eram anual controlati, spre deosebire de 
sclavi, de care nu-i păsa nimănui. De aceea în rândul sclavelor era un 
procent de disparitii destul de mare. Azi o vedeai și mâine nu-și mai 
amintea nimeni de ea. 

În momentul când s-a scurs ultima picătură de lichid, Sao Pag a 
tresărit, s-a ridicat şi mi-a scos acul din venă. Am simtit că-mi lipeşte un 
plasture şi am auzit-o trăgând stativul lângă perete. 

Nu m-am mișcat cât timp a mai stat în cameră. l-am urmărit activitatea 
cu ochii întredeschiși, după sunete, sau chiar după mișcarea aerului pe 
epiderma mea. și-a pregătit instrumentele de pulsie şi a ieșit din cameră, 
închizând încet uşa. 

O clipă mi s-a părut că a mai rămas cineva lângă mine. Doar o clipă. 

Am adormit? 


M-au trezit nişte șoapie: 
- Pregătește-l! Peste zece minute mi-l aduci jos, am auzit vocea 
bătrânei care mă consultase mai devreme. 


- Mi-ar trebui o ajutoare, a spus Sao Pag. 

- N-am! 

Pașii bătrânei s-au îndreptat spre uşă. Sao Pag a înclinat cumva tăblia 
patului, până aproape de verticală. Corpul mi-era prins în coliere. A tras de 
o pârghie și patul s-a fracturat în trei părti, devenind un fel de fotoliu. 

A adus de undeva un mecanism cu roti, pe care l-a băgat sub mine. S-a 
auzit un declic şi Sao Pag a început să împingă tot ansamblul, devenit un 
cărucior. 

Am ieșit pe culoar și a luat-o la dreapta. Nici nu a vorbit, nici nu m-a 
privit. Când s-a deschis ușa liftului, a băgat căruciorul înăuntru și a apăsat 
un buton din partea inferioară a panoului. După o scurtă zdruncinătură, 
liftul a început să coboare cu ușoare trepidatii. 

Camera în care m-a introdus era zugrăvită într-un alb strălucitor, iar pe 
jos, dalele gri erau șlefuite ca oglinda. A tras căruciorul în stânga, lângă un 
piedestal de marmură. Deasupra era ataşată o mașinărie, o combinatie între 
o "cască de vise" şi un "cititor de gânduri”. 

Sao Pag m-a ridicat în brate fără nici un efort vizibil și m-a întins pe 
masă, potrivindu-mi mâinile, picioarele și gâtul în dreptul colierelor. De 
unde atâta putere în fătuca asta? 

Chiar deasupra mea, o farfurie opacă, cu un diametru de circa un 
metru, a început să coboare încet, fără zgomot. 

Undeva, spre stânga, Sao Pag a făcut niște zgomote, de parcă ar fi lovit 
ceva și apoi a venit lângă mine. 

Am simtit în antebratul drept o întepătură. 

Altă injectie. Ce aveam? Ce aveau cu mine? 


M-am trezit în pat. Nu ştiam cât timp trecuse... 

De ce albastru ? 

M-a copleșit senzatia că plutesc. Parcă nu mai aveam greutate. 

Am ridicat putin capul, atât cât mi-a permis colierul și mi-am văzut, 
prin cearșaf, degetele picioarelor. Le-am mișcat. 

Le-am mai mişcat o dată... 

Parcă au trecut minute, ore, până să le văd coborându-se încet, sub 
cearşaf. 


Saliva o simteam sărată. Am înghitit de câteva ori. 

Vertijul mi-a plesnit instantaneu creierul. Undeva, sus de tot, în beznă 
totală... 

În coșul pieptului mi-a năvălit, ca un ciocan de strivit gunoaie, o 
senzatie de sufocare din ce în ce mai puternică. Nu vedeam, nu auzeam, nu 
mai aveam nici o legătură cu lumea exterioară, eram un atom pierdut în 
imensitatea universului. 

Timpul se oprise, ori se derula în alte dimensiuni. 

O explozie de culori m-a aruncat într-o directie nedefinită, apoi în alta 
şi am simtit prin toti porii corpului o excitatie, de parcă cineva îmi freca 
pielea cu o sută de perii din sârmă. 

Pluteam. 

După un interval nedefinit am revenit în real. 

Eram singur în cameră și nu mai simteam nici un colier. 

O lumină difuză, odihnitoare, îmi dovedea că în timpul... 

Oare dormisem şi visasem? În cameră fuseseră aduse încă câteva 
aparate, pe care nu le mai văzusem niciodată. Atentia mi-a fost atrasă de o 
teavă mică, aflat pe un suport rotund, chiar lângă capul meu. 

Deasupra mesei pe care eram întins era un aparat cilindric, care avea în 
partea anterioară ceva ca un ochi. Din când în când, în interiorul acestui 
orificiu se vedea o străfulgerare. Parcă fără să vreau, privirea mi s-au fixat 
în acest punct. 

Din nou... Senzatia de plutire... 

- Hei! Tu! 

M-a readus la realitate o strângere puternică pe antebratul drept. Am 
deschis ochii și am privit-o pe Sao Pag. Avea o mină foarte serioasă. 

- Trezeşte-te ! 

- Sunt treaz, am spus încet. 

- Trezeşte-te bine, a spus Sao Pag și, deodată, o palmă puternică mi-a 
zdruncinat maxilarul. 

- Nu mai da, sunt treaz. 

- De ce să nu dau ? Pot să te bat cât vreau... 

- Sunt treaz. Pot să mă şi ridic, dacă îmi dai voie. 

- Eşti nebun ? Nu ai voie să te dai jos... 

Am tăcut şi am privit-o fără jenă. 

- Ce te uiti așa ? m-a întrebat. 


- Eşti frumoasă. Eşti una din galbenele cele mai frumoase pe care le- 
am văzut, am spus încet. 

- Nu-ti permit să-mi vorbeşti aşa, semi-omule! Taci din gură. Dacă mai 
zici un cuvânt, te pedepsesc. 

Începând cu vârful degetelor de la picioare şi de la mâini, am simtit 
nişte furnicături, mai întâi uşoare, apoi din ce în ce mai puternice. 

Am privit din nou în sus, la ochiul opac al aparatului, încercând să 
observ luminitele anterioare. 

Sao Pag s-a depărtat spre perete şi s-a auzit un huruit. Am privit cu 
coada ochiului: trăgea spre mine un alt aparat, format din câteva pârghii, 
stative şi balonașe pline cu nişte lichide colorate. 

- Nesimtitule! mi-a spus cu ură Sao Pag. Te-ai pregătit de moarte? 
Lasă că vezi tu, când te-o lua la experientă doamna Mio... 

- Ce experientă? am întrebat încet. 

- O să vezi, a continuat Sao Pag, ciupindu-mă tare de obraz. Asta 
pentru că eşti obraznic şi vorbeşti fără să ceri voie. 

- Mă laşi să-ti mai pun o întrebare? 

- Zi! 

Sao Pag mi-a înfipt un ac în venă și a potrivit ritmul picăturilor. 

- Sunt bolnav de ceva? 

- Pe dracu! Eşti sănătos tun, mai sănătos ca mine, poate. 

- Atunci ce mi se întâmplă? 

Sao Pag m-a privit, cu o sclipire în ochi: 

- Nimic care să te intereseze. Eşti semi-om și așa o să rămâi pentru 
totdeauna. Nu te mai mișca, că rupi acul. 

Mi-am oprit ușoara tremurătură a mâinii. Era mai mult un spasm, o 
vibratie inconștientă. 

- Pot să beau putină apă? am cerut. 

- După câte lichide am băgat în tine, cum de-ti mai este sete? 

- Nu mi-e sete, am o amăreală în gura. 

- Înghite-ti saliva şi nu mai cere nimic. Tot n-o să-ti dau decât ce mi s-a 
spus... 

- Doamna Mio este medic? 

- E şi medic și fizician și... Iar vorbeşti neîntrebat, semi-omule? Nu am 
voie să-ti spun toate astea, aşa că nu mă mai întreba. 

- lartă-mă, nu am vrut să te supăr. 


- Norocul tău că nu ești pocit ca majoritatea semi-oamenilor, că altfel 
nu mai stăteam de vorbă cu tine. Câti ani ai? 

- Pe 30 decembrie, peste două zile, am să împlinesc 18 ani. 

Sao Pag m-a privit surprinsă și a spus: 

- Când se spune că semi-oamenii sunt proști... Nici măcar nu ştii în ce 
zi ne aflăm? Suntem pe 16 ianuarie. 

Furtuna s-a dezlăntuit în mintea mea la aceste cuvinte. Ce mi se 
întâmplase în ultimele două săptămâni? Doar nu dormisem atât? 

Sao Pag a terminat de potrivit aparatele și a ieşit pe ușa aflată într-o 
latură pe care nu o vedeam, în spatele capului meu. 

Traisem - oare trăisem? nişte zile de inconștientă... 

Când eram în Casa Zero am fost pedepsit cu trei zile de recluziune 
deoarece nu observasem o galbenă și ieşisem pe ușă în fata ei. Atunci, în 
fundătura de la subsol unde am fost închis, timpul își pierduse valoarea. Mi 
s-a părut că trecuseră mult mai multe zile, orele şi minutele se dilataseră 
necontrolat. La terminarea pedepsei slăbisem câteva kilograme şi abia mă 
puteam tine pe picioare. Suferisem încă câteva săptămâni, ratiile de stromac 
nefiind suficiente. În multe nopti avusesem halucinatii, vise urâte... A fost 
un coșmar prelungit. 

Aveam deja optsprezece ani... 

Puteam să intru în Sectorul Galben. 

Poate că eram chiar în Sectorul Galben. Puteam să fiu într-un spital, în 
casa unei galbene sau... Nu mai ştiam ce să cred. 


CAPITOLUL 4 


- Pompează încă putină solutie, am auzit o voce răgușită. 

O uşoară arsură s-a făcut simtită pe pielea antebratului drept şi un val 
de căldură mi-a străbătut corpul. 

Am încercat să deschid ochii, dar ceva nu îmi dădea voie să ridic 
pleoapele. Tot capul îmi era tinut nemișcat. Aceeași situatie se vădea la 
brate și la picioare. 

- Potriveşte generatorul exact în punctul stabilit de doamna Mio și 
spune-mi când ești gata, ca să-i dau drumul, a continuat aceeași voce. 

- Cred că acum e bine, a spus Sao Pag. 


- Mai verifică încă o dată. 

- E bine. 

- Sao, nu te juca. O abatere de o zecime de milimetru poate să dea 
peste cap totul... 

- E bine. 

- Vezi că-i dau drumul... 

Aşteptam să se întâmple ceva. Aşteptam... Nu am simtit nimic. 

- L-am pornit. 

- Măresc puterea? 

- Vezi să nu depășească dunga roşie pe aparatul din stânga. 

- E chiar înainte de ea. 

- Tine-o așa. 

Câteva secunde a fost liniște, apoi am auzit ceva, ca o bufnitură și o 
exclamatie a lui Sao Pag: 

- A căzut cablul!... A crescut brusc peste linie! 

- Opreşte!... Oprește! 

O săgeată mi-a străbătut creierul atât de repede, că nici nu am avut 
timp să sufăr, smulgându-mi un geamăt întârziat. 

- Ce s-a întâmplat? 

- Nu ştiu, a răspuns Sao Pag. Indicatorul a sărit peste linia roşie 
imediat după ce s-a desfăcut colierul ăsta mic. Eu nu ma-m atins de nici un 
buton... 

- Cât arăta cronometrul? 

- Două minute treizeci și opt... 

- Ah ! Mai erau câteva secunde... Ce s-o fi întâmplat? 

- O chemăm pe doamna Mio? 

- Aşa ar trebui, a spus vocea răguşită și am auzit pași depărtându-se. 

N-am mai încercat să mă mişc, ştiam că este inutil. Nu aveam nici o 
senzatie deosebită, nici sete, nici foame. Oare de când nu mai mâncasem 
nimic? Nici măcar apă nu mai băusem de nu ştiu când. 

Ce aveau cu mine? Ce-mi făceau? Ce boală aveam? Unde eram? 

Sentimentul de panică a apărut brusc și mi-a inoculat în tot corpul o 
stare de nesigurantă, de parcă nu-mi mai apartineam. La un moment dat am 
simtit că încep să plutesc, că nu mai am greutate. 

Parcă mă extrăgeam din corp şi mă ridicam uşor în aer. Bezna care mă 
înconjura a început să se spargă și m-am văzut, din ce în ce mai clar, așezat 


pe o masă de piatră, gol, cu tot felul de fire şi aparate cuplate pe cap, mâini 
şi torace. O multime de coliere. M-am liniștit brusc. 

Pluteam deasupra mea și nu-mi mai simteam nici un fel de corp fizic. 
Eram ceva, ceva care vedea, gândea, auzea... Dar atât. M-am uitat de jur 
împrejur să mă zăresc în noua ipostază. Nimic. Eram întins pe masă, iar eu, 
cel care mă priveam, practic, nu existam. 

Nimic. Nimic... NIMIC! 

Mă aflam undeva, aproape de tavan, iar dedesubt, Sao Pag se aplecase 
peste corpul meu şi îmi apăsa pielea de sub sânul stâng, privind ecranul 
unui aparat aflat lângă ea. Capul nu mi se vedea, fiind băgat într-o cască din 
care ieșea un mănunchi de fire. Erau legate la diversele aparate ce se găseau 
în jurul meu. 

Ușa s-a deschis şi a intrat în fugă doamna Mio, urmată de o galbenă 
solidă. S-a repezit şi a luat în fiecare mână nişte obiecte rotunde, cu mânere 
micute. Le-a frecat de câteva ori, apoi mi le-a pus pe torace şi am văzut cum 
un spasm mi-a străbătut corpul. Eu n-am simtit nimic. 

Deodată, am sesizat aparitia unei forte care mă depărta de cele ce se 
aflau sub mine. Era o senzatie de parcă eram supt... Ce bine mă simteam... 
Asta da fericire... 

Doamna Mio a pus din nou mâinile pe toracele meu și forta şi-a 
schimbat directia spre masa pe care eram întins. O durere intensă în tot 
capul. Am intrat iarăşi în beznă. 

Timpul... Ce este timpul? 

Vocea mi-a pătruns în creier clară și puternică: 

- N-a reușit. Nu ştiu ce s-a întâmplat, dar n-a reușit. Cred că am 
calculat greșit coeficientul de absorbtie sau gradul de încărcare al celulelor. 

- Sau electrodul emitător a fost împlantat greşit. Chiar și o fractiune de 
milimetru e de ajuns, am auzit altă voce. 

- Poate ar fi trebuit să încercăm mai întâi pe un sclav şi apoi pe semi- 
om. 

- Ai văzut reactiile șobolanilor. Au fost exact cum le prevăzusem. 
Oricum, nu e mare catastrofă distrugerea unui semi-om. Am citit undeva că, 
pe vremuri, animalele folosite la experiente erau numite cobai. Avem și noi 
cobaii noștri... 

- Curios că nu a murit... 

- Mio a intervenit la timp. Dacă mai întârzia câteva secunde, ne-ar fi 
trebuit altcineva pentru experientă. 


- Crezi că îl mai putem folosi pe ăsta? 

- Dacă tot îl avem aici și avem aprobare pentru el, poate că o să 
încercăm încă ceva... 

- Ce? 

- Aş vrea să planific o distorsiune de memorie cu el. 

- Când am încercat-o pe sclavul ăla, ai văzut ce s-a întâmplat: a devenit 
ca un nou născut, fără nici o amintire. A uitat chiar să şi vorbească. 

- Atunci a fost chestie de identificare a centrului nervos. știi că Xa Ma 
nu făcuse punctia în locul unde trebuia. 

- Da, o diferenta de doi milimetri. Oricui i se putea întâmpla. 

- Dar a anihilat un sclav bun pentru experiente. Dacă era o sclavă, 
parcă nu mi-ar fi părut rău, dar masculii sunt atât de rari... 

- Ăla nu era bun de multiplicare. 

- Ca şi ăsta. 

- Dar ăsta are coeficientul fantastic de mare pentru un semi-om. 

- 'Ti-aduci aminte de semi-omul de acum două luni, care a murit în 
timpul experientei? 

- Da. şi el avea un coeficient bun. 

- Păcat că Mio nu a ajuns la timp pentru a-l scoate din comă. 

- Uite că a reușit acum. Cât crezi că o să mai fie în starea asta? 

- Știu eu? 

- Am văzut pe electroencefalogramă că au crescut unele intensităti, în 
timp ce altele au scăzut foarte mult. 

- Ritmul cardiac este bun. 

- Da. Am să-i spun lui Mio să-l decupleze progresiv, să vedem reactia. 

- Mi se pare cam lentă asistenta Sao Pag. Poate c-ar trebui să punem pe 
cineva mai cu experientă. 

- Lasă, să învete şi ea. Oricum, cazul ăsta cred că este fără viitor, nu 
mai are ce strica. 

- Ar trebui să cerem deja, de la comisie, atribuirea altui semi-om. 

- Ai dreptate. Să pregătim actele pentru comisia de joia viitoare. 

Cele două femei s-au depărtat şi am auzit o uşă trântită. 

Încet, milimetru cu milimetru, am deschis ochii: eram în camera unde 
mă trezisem atunci când trecusem prin poarta de lumină. 

Totul părea neschimbat, cu exceptia unui ecran aflat lângă capul 
patului: era de culoare verde şi pe el se desenau, în ritmul unui sunet ascutit, 
nişte linii mai mici și mai mari. Nişte sinusoide, frânte, aiurite. 


Eram acoperit până la piept cu o pătură galbenă, iar bratele lăsate 
descoperite, le aveam întinse pe lângă corp. În afară de o fâșie de cauciuc 
strânsă pe antebratul stâng şi o pastilă lipită de piele, nu mai exista nici un 
alt aparat cuplat. 

Nu-mi era nici cald, nici frig, iar aerul era uscat. Simteam o senzatie 
neplăcută în fundul nasului. Mi-era sete. Pe măsuta aflată cam la un metru 
de pat, am văzut un pahar cu un lichid incolor. Părea să fie apă. 

Am întins mâna dreaptă: mai îmi trebuiau douăzeci de centimetri ca să 
ajung la el. Trebuia să mă răsucesc, dar mă deranja tensiometrul de pe brat. 
L-am desfăcut destul de ușor și m-am dat jos din pat. 

Eram gol. 

Am mirosit lichidul din pahar și l-am gustat cu vârful limbii: apă. Cu o 
plăcere deosebită, am dat continutul peste cap şi m-am întors în pat, 
prinzându-mi la loc tensiometrul. 

Voi mai ieși vreodată de aici? 

Și dacă voi ieşi, am să mai fiu bun de ceva? Oare ce-mi făcuseră? Ceva 
care nu reuşise... 

Ce urma să mi se întâmple în viitor? Dar, mai aveam viitor? 

Mă foloseau la experiente... Care experiente? De ce tocmai eu? 

Întrebări, întrebări fără un răspuns imediat. 

Mi-am făcut un control mintal al întregului corp, dar n-am găsit nimic 
deosebit. Îmi dispăruse amăreala din fundul gâtului şi senzatia de uscăciune 
din nas. Parcă unii muşchi erau slăbiti, dar nu cine ştie ce. Asta, poate, din 
cauza nemișcării. 

Nu mă deranja ideea de moarte. Văzusem multe cadavre până acum și 
eram obișnuit cu imaginea lor. Este adevărat că trecerea în cealaltă 
dimensiune mă speria putin, dar nu aveam mare lucru de pierdut în această 
existentă efemeră, încât să-mi pară rău. Eram un animal cu ceva inteligentă, 
oricum, mai multă ca a animalelor şi sclavelor, dar nu reprezentam cine ştie 
ce valoare, aşa cum erau galbenele. 

Niciodată nu-mi făcusem idei despre modul în care aveam să-mi petrec 
restul vietii. Era bine că respiram, că aveam ce mânca, iar atunci când mi se 
acorda posibilitatea să citesc o carte adevărată, aveam impresia că este tot 
ce puteam cere mai mult de la viată. 

Îmi plăceau, îndeosebi, cărtile cu subiecte istorice. Se refereau la anii 
grei parcurși de galbeni pentru a reuși organizarea unei societăti moderne, 
spre triumful inteligentei creatoare. Evocând marile realizări ale epocii 


contemporane, cărtile aruncau, totuşi, o perdea de negură asupra anilor 
dinaintea colonizării teritoriului Amera. 

Erau unele mici contradictii cu cele aflate când eram mic de la bunica 
şi mama. Poate ele nu știau prea bine, sau uitaseră adevărul. 

Până spre anul 2000, aici trăiau nişte triburi de semi-oameni, care 
aveau drept ocupatie principală producerea de obiecte inutile, foarte putine 
din ele legate de hrana zilnică. 

Sclavi existau și înainte, dar se ocupau mai mult de muzică și dans. 

Nenorocirea a venit atunci când un semi-om a construit o mașină care 
elimina rapid din viată mari cantităti de semi-oameni şi sclavi. De aceea 
galbenii au fost nevoiti să-i pedepsească pe semi-oameni și să-i determine 
prin  fortă să-şi recunoască  inferioritatea,  aliniindu-se regulilor 
multimilenare ale existentei pe întreaga planetă. 

Legile Galbenei de Aur au devenit universale şi a fost bine pentru toată 
lumea: sclavii au fost absolviti de obligatia de a gândi, iar semi-oamenii au 
primit acele sarcini care li se potriveau cel mai bine organismului lor 
neevoluat. 

Aflasem că, undeva în lume, mai existau triburi care aveau 
caracteristici formate din combinarea sclavilor cu semi-oamenii, dar erau 
putine la număr și neelocvente pe plan social. De altfel, galbenii aveau un 
program strict de exterminare a celor care nu corespundeau fizic şi psihic 
noilor cerinte, program pe care-l aplicau încă de la nașterea copilului. 

Un fâșâit mi-a atras atentia spre peretele din dreapta. 


Capitolul 4 


Tic-tacul unui ceasornic spărgea liniștea în semiobscuritatea camerei. 
În nări mi se insinua un ușor miros de arsură. Am privit în jurul meu şi am 
încercat să identific sursa, dar nu am găsit-o. 

M-am ridicat din pat și am răsucit butonul aflat lângă uşă. Becul din 
mijlocul tavanului a început să arunce o lumină palidă, mult mai slabă decât 
cea cu care mă obișnuisem în clădirea galbenelor. 

Dar eram la mine acasă. 

Difuzorul de deasupra ușii a început să emită obişnuitele cântece de 
slavă. Deci era dimineată. 

Sosisem aseară, putin înainte de stingere. 


Drumul de la Casa Doi îl făcusem în grabă, stresat de păcla care se 
lăsase peste oraş: era acea ceată plină de molecule radioactive care, din 
când în când, ne amintea că nu este bine să circuli în aer liber fără glugă și 
mănuși. 

De fapt, în acele situatii nu era bine să circuli deloc. 

Îmi scosesem salopeta, mănușile, gluga şi sandalele şi le aruncasem în 
curătitorul de la intrarea blocului. Am urcat scările până la camera mea și 
am intrat. 

Pătura de pe pat era dată la o parte. Parcă nu o lăsasem aşa și nici 
dulapul nu-l uitasem cu uşita deschisă. Un strat gros de praf se aşternuse pe 
masă şi pe lucrurile aruncate ici, colo. 

M-am trântit pe pat aşa cum eram, gol și am adormit imediat. 

Oare cât timp dormisem? 

Am dat putin la o parte draperia groasă şi am privit prin geamul semi- 
opac: afară era ceva lumină. Mi-am pus pe mine un şort tăiat dintr-o 
salopetă uzată şi am bătut la uşa Coreliei, aflată pe același culoar. 

S-a auzit un foșnet și câteva zgomote surde, după care uşa s-a deschis 
şi în prag a apărut Corelia, cu ochii împăienjeniti de somn: 

- Alec! Ce faci? Unde ai fost atâtea zile? 

- La Casa Doi... Câte zile spui că am lipsit? 

- Peste o lună... Dar tu nu ştii? Hai înăuntru să bem niște apă împreună. 

Am intrat și m-am tolănit pe fotoliul enorm, mobila cea mai de pret a 
Coreliei, chiar dacă avea un mâner rupt și îmbrăcămintea tăiată în unele 
locuri, lăsând să se vadă ce mai rămăsese din umplutura interioară. 

Corelia și-a aruncat pe ea un sari cenușiu și a adus din dulap două 
pahare din plastix, pe care le-a umplut cu apă dintr-o butelie din plastix 
transparent. S-a aşezat pe marginea patului strâmt aflat lângă perete şi m-a 
privit cu interes: 

- Acum spune, unde ai fost? 

- Ti-am spus: la Casa Doi. 

- Dar de ce ai stat atâta timp? 

- Întâi m-au testat şi pe urmă se pare că am fost... bolnav de ceva... 

- Ce boală? Ce-ai avut? 

- Nimic. Eu mă simteam bine tot timpul, dar mi-au făcut un fel de 
tratament... Nu ştiu nici eu pentru ce boală... 

- Dar la Casa Doi nu au şi spital... Au doar laboratoare. 


- În orice caz, eu acolo am intrat şi tot de acolo am ieşit, pe aceeaşi 
poartă. Dar mie mi s-a părut că am stat doar câteva zile și tu vorbeşti de o 
lună... 

- Ai văzut uraganul care a trecut acum două săptămâni? 

- Nu ştiu nimic de el... 

- Da... A fost un uragan de cea mai mare frumusete. A dărâmat câteva 
clădiri în partea de vest a orașului, a stricat pasarela mică de lângă zidul 
Sectorului Galben şi a omorât-o pe Nay Tynn. 

Nay Tynn, una din cele mai feroce supraveghetoare galbenă din 
cartierul semi-oamenilor... Alata pe care nu o putea suferi Maria Martinez. 

- Cum a murit? 

- I-a căzut un perete în cap. Un perete întreg, pe la mijlocul străzii 
numărul 5. 

- Pe unde locuieşte Maria Martinez? 

- Da, cam pe acolo. 

- Horvath ce părere a avut? 

- Ea n-a spus nimic, doar a ajutat să o scoatem pe Nay Tynn dintre 
cărămizi şi bucăti de beton. 

- Și Martinez a fost? 

- Maria Martinez este cea care a găsit-o pe Nay Tynn și care a alertat 
Biroul de supraveghetoare din oraş, imediat după uragan. 

Deci, în loc de Chany, a fost Nay Tynn. Până la urmă, o să dăm de 
dracu... 

După ce am mai băut o gură de apă, m-am lăsat pe spate cu ochii 
închişi. 

Am simtit-o pe Corelia cum se apropie şi se apleacă peste mine. Dacă 
ne-ar fi prins supraveghetoarele... 

După zece minute m-am întors în camera mea și am început să fac un 
pic de curătenie. 

Eram singurul bărbat din grupă, restul fiind semi-oameni femei. 

Clădirea în care se găsea sediul grupei era la mai putin de un kilometru 
distantă de blocul în care locuiam, așa că am ajuns destul de repede. În 
momentul în care am deschis uşa și am intrat, cele șase femei și-au desprins 
ochii din caiete şi mi-au zâmbit. Horwath s-a ridicat de pe scaun și a venit 
spre mine. M-a prins cu ambele mâini de umeri, m-a privit în ochi și mi-a 
spus: 

- Bine ai venit înapoi, Alec. Unde ai fost? 


I-am povestit în câteva cuvinte ce făcusem - sau ce mi se făcuse, după 
care m-am așezat la locul meu și mi-am scos caietul de calcule din sertar. 

Horwath mi-a pus în fată câteva coli de hârtie: 

- Asta e treaba ta în zilele următoare. Caută să termini cât mai repede, 
avem multă treabă. 

Mi-am aruncat ochii pe o temă de lucru: erau calcule simple, doar 
câteva necesitau atentie mai mare. Nişte ecuatii mi-au atras atentia fără să 
vreau. Mi s-a părut că știu pe loc rezolvarea, fără să mai fac calculele 
respective. Am luat cropixul, am efectuat toate calculele ca la carte. Dădea 
exact cât ştiusem de la început. 

Știusem! Știusem exact ce valoare se va obtine! 

M-am prostit de-a binelea! 

Am luat o altă temă, am privit-o şi am scris cu cropixul rezultatul care 
îmi apăruse în minte pe un colt de pagină. Am luat apoi traseul de calcul 
normal şi, după o jumătate de oră, scriam rezultatul. Același cu cel pe care îl 
ştiusem fără să calculez. 

Am repetat sistemul de lucru pentru toate cele cinci teme și, de fiecare 
dată, stabileam rezultatul prin calcule, exact atât cât SIMTISEM că o să 
obtin. 

Întâmplare? Nu se putea să fie o simplă întâmplare de atâtea ori la 
rând. 

M-am ridicat și am pus teancul de coli în fata lui Horwath. 

- Ai terminat așa de repede? 

- Da, erau calcule simple. Mai aveti și altceva sau pot să plec? 

- Unde să pleci? Ai lipsit atâtea zile şi ai şi obosit? a întrebat Horwath, 
uitându-se la mine pe sub sprâncenele groase. O să îti dau și altele... 
Aşteaptă putin, să termin radicalul ăsta. 

Am privit distrat pe hârtia ce o avea în fată și am ştiut că o să obtină 
35.334. Au trecut câteva secunde până a oftat ușurată și a subliniat 
rezultatul: 35.324. 

- S-ar putea să fie o greșeală la cifra zecilor, am spus fără să-mi dau 
seama că o pot supăra, deoarece mă bag în vorbă fără să cer voie. 

- Greşeală? Eu nu greşesc! și un bărbat... 

- la mai verifică încă o dată, a intervenit Alia râzând, și dacă nu a avut 
dreptate să te corecteze, ai motiv să-l pedepseşti pe nesexualul ăsta. Ce 
dracu, am avut și noi baftă să lucrăm împreună cu un singur bărbat... şi ăsta 
să fie nesexuat... 


Horwath a verificat rapid calculul şi a pălit. A mai verificat o dată, a 
lăsat cropixul pe masă şi m-a privit: 

- Cum ai ştiut că am greșit? Doar tu nu făcuseșşi calculul ăsta! 

- Nu ştiu, am răspuns. Pur și simplu am intuit că e greșit. 

Următoarea jumătate de oră, ea şi Alia m-au fortat să fac calcule 
mintale. 


Capitolul 5 


Cine m-a pus să fac pe deşteptul? Acum exista riscul să mă utilizeze 
doar pe mine pe post de calculator, iar celelalte să se odihnească toată ziua. 

Trebuia să dau răspunsuri corecte doar la exercitiile foarte simple. Pe 
măsură ce mi se părea că abuzează de răbdarea mea, am început să răspund 
voit greșite cam la toate întrebările, până m-au lăsat în pace. 

- Nu crezi că ar trebui să spunem cuiva despre felul în care calculează 
Alec? a întrebat Alia. 

- Nu încă, a răspuns Horwath. Întâi să ne convingem noi că este ceva 
deosebit. Mâine, a continuat Horwath întorcându-se spre mine, o să mai 
facem câteva testări, să vedem cum calculezi direct în minte. Să fii odihnit. 
Acum du-te acasă şi culcă-te. 

Am salutat femeile cu o plecăciune regulamentară și am ieșit. 

Aerul mi se părea destul de curat, aşa că nu mi-am ridicat gluga și nu 
mi-am pus mănuşile. 

În dreptul unui bloc în ruină, nelocuit, m-a trecut o senzatie de 
neapărată necesitate. M-am uitat împrejur: nu se vedea nimeni. Din doi paşi 
eram în spatele peretelui dărăpănat, unde mai intrasem de câteva ori pentru 
aceleași motive. Am păşit peste câteva mizerii și m-am înfundat pe un 
culoar urât mirositor. 

Undeva, la dreapta, am auzit un zgomot şi m-am oprit. Liniște. 

Am mers mai departe, până în dreptul unei uși prin care cred că nu mai 
trecusem niciodată. Am împins-o încet și am intrat. 

O încăpere la fel de murdară ca celelalte. Am căutat un loc mai curat 
unde să mă ușurez în linişte și m-am așezat pe vine. 

Când mi-era lumea mai dragă, am auzit nişte voci care parcă veneau de 
jos, de sub podea. După ce m-am curătat cum am putut, am aplecat urechea 
pe ciment și vocile s-au auzit mai bine, dar fără a putea, totuși, întelege 


cuvintele. În coltul din stânga al încăperii cimentul era crăpat. M-am târât 
cu atentie, să nu fac nici un zgomot şi am ascultat din nou. 

Acum am identificat o voce subtire, moale, cu accent de sclavă: 

- Atunci, aşa să rămână. Ne întâlnim peste trei zile. 

Au urmat niște zgomote ușoare și s-a făcut liniște. 

Ce putea să fie ? 

De fapt, nu era treaba mea. 


Capitolul 6 


Am lăsat ratia de stromac pe masă, în punga de plastix în care o 
primisem de la sediul grupei. 

Iar stromac, numai stromac, mereu stromac. 

Mi-era dor de o mâncare ca la mama acasă, pe timpuri. 

Înainte se mai puteau face excese cu mâncare dar, de când un grup de 
sclave fuseseră descoperite cultivând plante comestibile în afara orașului, se 
interziseseră orice abateri de la Lege, oricât de nesemnificative. 

Singura hrană pe care eram lăsati să o consumăm în cantitate mai 
mare, era apa. Aveam în spatele scaunului o butelie cu apă proaspătă, de 
numai patru zile. O luasem de la izvorul unu, a doua zi după ce mă 
întorsesem de la Casa Doi. 

Trei zile la rând, până azi dimineată, Horwath şi Alia mă chinuiseră cu 
tot felul de calcule, pe care mă puneau să le efectuez mintal. Luasem 
hotărârea ca la cele destul de simple să dau răspunsuri corecte, iar la 
celelalte să dau cifre aiurea. Azi, înainte de terminarea programului, Alia 
concluzionase: 

- E deştept băiatul, dar nu e ceva genial, cum credeai acum trei zile. și 
mai e şi nesexuat... 

- Da, spusese Horwath, oricum, știam că are un coeficient Pascal bun. 
Câteodată pică pe rezultat mai uşor ca noi. 

- Poate de aia a vrut Maria Martinez să i-l împrumuti... 

- Rahat! Dacă ieşea cu o pungă de stromac, i l-aş fi împrumutat. Poate 
i-l făceam şi cadou... 

- Egoisto! Cu două pungi... 

- Nesătulo! Uite-te la tine, că ai început să faci fundul cât un butoi de 
atâta mâncare. N-ai nici măcar douăzeci și cinci de ani și arăti de parcă ai 
putea dărăma un bloc cu o lovitură de coapsă... 


- Bine, şefa! Tu hotărăşti, a spus Alia îmbufnată. Dacă află doamna 
Chany că-ti bati joc de persoanele cu fundul mare, ai încurcat-o. 

- De la cine să afle ? 

Alia i-a aruncat o privire pe sub sprâncene și s-a așezat la locul ei. 


Acum, în semi - obscuritatea camerei mele, m-a bufnit râsul, 
amintindu-mi de ultima dată când supraveghetoarea Chany, Doamna Chany, 
cum îi plăcea să i se spună, ne făcuse o vizită. 

Era foarte scundă, lătimea corpului ei depășind proportiile obişnuite. 
Avea o fată rotundă, cu două sau trei rânduri de guși și niște ochi mici, răi, 
de tăciune. Sprâncenele îi lipseau aproape cu desăvârşire, în schimb 
deasupra buzelor avea o grămadă de fire de păr negre, rare, caraghioase. 

De obicei umbla îmbrăcată în portocaliu. 

N-o văzusem niciodată fără capişon. Nici nu ştiam ce culoare de păr 
are, sau dacă are păr. 

Când intrase în cameră, nu observase o şipcă desprinsă la un capăt din 
podea şi se împiedicase de ea, aproape să cadă. Vânătă de furie, o pedepsise 
pe Horwath să nu primească o săptămână portia de stromac, deoarece nu 
reparase la timp podeaua. 

Cu toate că galbenele aveau un creier mai evoluat ca al semi- 
oamenilor, atunci când se înfuriau, vorbeau de multe ori greşit limba semi- 
oamenilor, aşa că, în aceste situatii, ne bălăcăreau în dialectul galben. 

Tipase apoi la noi că lucrăm prea încet, că nu ne merităm mâncarea pe 
care o primim, că o să ne pedepsească pe toate. 

De fapt chiar ne pedepsise, căci Horwath tot mânca o ratie întreagă de 
stromac zilnic, dar din portiile noaste. Fusese o săptămână de foamete 
generală pentru noi și de îmbuibare pentru Horwath. 

Mi-am fixat privirea pe un păianjen care stătea cuminte într-o margine 
a pânzei pe care şi-o tesuse în coltul tavanului. Era mare şi negru, dar nu era 
comestibil. Mi-am pus în gând că, atunci când voi număra până la zece, o să 
se miște la dreapta. Era un joc pe care îl mai încercasem, dar nu câștigasem 
decât rareori. 

Când am ajuns cu numărătoarea la nouă, i-am strigat în gând: "Mişcă- 
te!”. 


Am rămas perplex: exact peste o secundă și-a ridicat un picioruș, apoi 
altul şi, încet, încet, a pornit de-a lungul pânzei abia vizibile spre... 
DREAPTA. 

Întâmplare. Pură întâmplare. Dar am hotărât că merit un stromac peste 
rând, udat din belşug cu toată apa dintr-un pahar. 

Am luat o cârpă, m-am întins și am strivit păianjenul de perete. Pata 
gălbui-maronie care a rămas întipărită pe tencuială lângă alte două identice, 
dovedea că păianjenii aveau o atractie deosebită fată de acel colt. 

Pivnita din casa în ruină... 

Trecuseră trei zile de când auzisem conversatia și era termenul când 
vocile își dăduseră întâlnire. Merita să merg până acolo? 

Tot nu aveam ce face până la stingere. 

Clădirea mă aştepta exact în locul în care o lăsasem, cu aceleași ruine 
şi cu aceleași mirosuri. 

Am trecut prin camerele dărăpănate și am ajuns în locul cu pricina. 
Mirosul greu, de mizerie, era aici și mai puternic. 

Am curătat cu mâna praful aşternut pe jos şi mi-am așezat urechea pe 
crăpătură. 

Câteva secunde nu am auzit nimic, apoi mi s-a părut că percep un 
murmur de voci. Vorbeau cu accentul sclavelor, mult mai încet ca acum trei 
zile, încât abia puteam întelege câte un cuvânt disparat. 

Mi-am lipit urechea mai puternic de cimentul rece. Dacă aș fi putut să 
fiu în pivnită... 

Un fior rece m-a străbătut și am avut senzatia că mă prăvălesc în abis. 

Nu am mai știut nimic. 

Când mi-am revenit, eram întins pe jos. 

M-am ridicat şi m-am scuturat de praf. Ce avusesem? Parcă leşinasem, 
la fel ca atunci când făcuseră pe mine experiente la Casa Doi. Era mult mai 
întuneric decât atunci când venisem. Cât timp o fi trecut? Eram total 
derutat. 

M-am aplecat din nou peste crăpătură, dar aceasta nu era de găsit. Am 
pipăit cu mâinile: nimic. 

Gata, distractia s-a terminat, hai să ne întoarcem acasă. 

Dar unde era deschizătura prin care intrasem? Am bâjbâit în stânga și 
în dreapta până am găsit o ușă pe jumătate deschisă, în spatele căreia am 
văzut nişte scări. 

Înainte nu fuseseră acolo, deci găsisem o altă ieşire. 


Undeva tot ajungeam. Am urcat treptele cu margini teşite, am făcut 


câtiva paşi printr-un coridor şi m-am pomenit în culoarul mizerabil prin 
care venisem. Am reintrat în cameră și am văzut foarte surprins crăpătura 
unde ascultasem cu urechea. Oare cum ajunsesem dedesubt ? Să fi căzut 
prin crăpătura de nici doi milimetri lătime? Asta era imposibil. Aiuram. 


Un zgâriat ușor în ușă mi-a atras atentia. 

- Cine este? am întrebat somnoros. 

Cred că adormisem, cu toate că mai era până să se dea stingerea. 

Uşa s-a deschis încet și în cadrul ei a apărut Moma. 

Era o femeie micută, slăbută, ca aproape toate sclavele și era îmbrăcată 


cu pelerină neagră. Ochii îi străluceau sub capișonul lăsat peste sprâncene. 


A privit speriată în jur și a intrat în cameră. 
- Nu m-a văzut nimeni... Sigur. 
- Ce cauti aici în mijlocul săptămânii? Abia peste trei zile este 


duminică... 


- Nu ştiam ce e cu tine. Am mai trecut de două ori, dar uşa era blocată. 
- Am lipsit... 

- S-a întâmplat ceva? 

- Nu neapărat... 

- Eşti bine? 

- Cât se poate... 

- Mă laşi să mă apropii? 

Am zâmbit. 

- Hai, vino lângă mine. 

Moma a pășit încet şi s-a aşezat timidă pe marginea saltelei. şi-a lăsat 


pe spate capişonul și s-a desfăcut la pelerină. Pe dedesubt nu avea nimic, 
decât pielea de abanos și curbe plăcute la vedere. 


I-am atins cu vârful degetelor unul din sfârcurile excitate şi apoi, i-am 


prins în palmă întregul sân. Era ca de piatră. 


S-a lăsat pe spate şi a închis ochii. Respira sacadat şi mici broboane de 


sudoare îi apăruseră pe marginea fruntii. 


- Mi-ai lipsit, a spus încet. 


Dintii mici și foarte albi - avea obiceiul curios de a și-i freca cu 
unghiile în fiecare zi, îi erau încadrati de buzele aprinse, care cereau 
sărutări... 

Multe sărutări și... 

După ce ne-am liniştit, a rămas cu capul pe pieptul meu. Îi simteam 
respiratia fierbinte înfiorându-mi pielea şi am mângâiat-o încet pe păr. 

- Eşti un semi-om bun, a spus abia auzit. Nu m-ai lovit niciodată. Eşti 
atât de bun... 

- Cât timp eşti ascultătoare, nu am de ce să te lovesc. De fapt, dacă 
stau bine și mă gândesc, nu cred că am lovit vreodată o sclavă. 

- Ştii? ... Acum câteva zile, o femeie semi-om m-a bătut rău... 

- De ce? 

- N-am observat-o şi am atins-o cu pelerina... 

- Lasă, că trece. De fapt nu am văzut nici o urmă pe pielea ta. 

- Ştii că m-am spălat? Se vede? 

Sigur că se vedea şi se simtea. Nu mirosea aproape deloc, spre 
deosebire de toate celelalte sclave. 

- De unde ai luat atâta apă? 

- Am să-ti arăt și tie. Este un loc cu un isvoraş mic, dar cu apă curată. 

- În oraş? 

- Da, în subsolul unei clădiri vechi. Apa iese dintr-o teavă care atâmă 
în tavan. 

- Să mă duci şi pe mine să văd. 

- Când dorești. 

- Acum. 


Mai era putin până la lăsarea întunericului. Moma mergea cu pași mici, 
repezi şi capul plecat. Eu o urmam pe trotuarul de vis-a-vis. 

N-am întâlnit multe trecătoare. Era aproape de stingere şi mai toate se 
retrăseseră în case. 

Moma a depășit câteva clădiri dărăpănate. După ce a aruncat în spate o 
privire fugară, ca să vadă dacă o mai urmez, a intrat printre două ziduri cu 
betonul sfâșiat de crăpături. 

Am urmat-o după câteva secunde. Nu ne văzuse nimeni. 


La câtiva metri de la stradă, zidul din stânga avea o portiune lipsă, în 
dreptul căreia Moma se oprise. Mi-a făcut semn să merg mai repede și a 
dispărut în spatele betonului înnegrit. 

Deasupra mea, printre peretii în cea mai mare parte distruși, se vedea o 
pâclă putin roşiatică datorită reflexelor soarelui aflat spre asfintit. 

Blocurile lângă care ne aflam nu păreau a fi locuite nici de sclavi, nici 
de semi-oameni. Din cauza abandonării, erau într-o stare deplorabilă. 
Păreau să fi avut peste patru etaje în timpurile bune, dar acum nu se mai 
ridicau deasupra nivelului trotuarului decât unul sau două caturi dărăpănate. 

Putin mai departe, pe partea cealaltă a străzii, era o ruină ceva mai 
înaltă, cu unul din peretii laterali rămas ca prin minune în picioare până pe 
la etajul trei. 

- Hai, Alec, am auzit încet vocea Momei. 

Am pășit prin gaura din zid şi am ajuns într-o cameră din care se 
deschidea într-o parte ceea ce mai rămăsese din cadrul unei foste uși, iar în 
cea opusă începea să coboare o scară din beton. Vocea Momei s-a auzit din 
nou: 

- Coboară cu atentie, că sunt câteva trepte stricate... 

După câtiva pași a trebuit să mă sprijin de perete, întrucât balustrada 
din lemn dispăruse de mult, arsă în cine ştie ce cameră. 

Am ajuns într-o încăpere strâmtă și lungă, nu prea înaltă. 

Peretii erau acoperiti cu mucegai, verde și maroniu, iar de tavan atârna 
o lampă metalică, descompletată. Pe jos mizeria era la ea acasă. Într-un colt 
era așezată o făclie ce scotea o lumină slabă și un fum intens, lăsându-mă să 
văd două sclave așezate pe jos, cu capetele aplecate. Când m-au simtit, au 
sărit în picioare. 

Lângă ele, Moma mă privea, așteptând să vorbesc. 

- Bună viata, am spus înclinând ușor din cap, ca și cum m-aş fi adresat 
unor femei semi-om. 

Le-am văzut tresărind. Au ridicat pe rând capetele și au privit spre 
mine. Pe fetele lor era vizibilă o urmă de zâmbet, lucru extrem de rar la 
sclave. 

- Viată lungă, bărbate semi-om. Sclavele îti stau la dispozitie. 

Fantastic, mi se adresau de parcă aş fi fost galben... 

- Dacă dorinta ta este să iei loc, îti oferim această bucată de rogojină, a 
spus una dintre ele trăgând în dreptul meu ceva care, pe vremuri, fusese o 
carpetă. 


M-am așezat cu picioarele încrucişate și le-am spus: 

- Purtati-vă cum vreti, eu nu doresc nici un fel de formalism în 
adresare. 

- Vedeti că este altfel decât celelalte? a spus Moma trântindu-se pe jos, 
în fata mea. 

Vroiau sex? Le povestise Moma de intimitătile noastre? Cum să 
reactionez? 

Dacă erau niște provocatoare? Dacă credeau că vor primi recompensa 
pentru denuntarea unui semi-om neregulamentar? 

Am aşteptat să vorbească, dar ele continuau să tacă. 

Trebuia să spun ceva, altfel erau în stare să rămână așa până mâine... 

- Moma mi-a spus de un isvor cu apă curată... Vorbiti! 

- Este în cealaltă cameră, a spus una din sclave, arătând cu mâna spre 
dreapta. 

Era o deschidere în perete, o gaură neagră. 

- Iar asta este apă bună de băut, a continuat sclava, întinzându-mi o 
sticlă de plastix aflată lângă perete. 

Am gustat... Dumnezeule, vorba lui bunica, era o apă cum nu mai 
băusem de mult: rece, curată, fără gustul obișnuit de leşie. Am pus sticla de- 
o parte și m-am uitat la ele: 

- Cine mai ştie de asta? 

- Numai noi... Noi trei şi cu tine, a răspuns Moma. Rămâne ca tu să 
decizi dacă vei mai spune cuiva. 

- Nu înteleg de ce mi-ati spus şi mie? N-am auzit ca cineva care are 
asemenea noroc să-l împartă și cu altii... De fapt, nici nu am mai auzit de un 
asemenea noroc... 

- Moma a spus că ești foarte deştept... De fapt, te rugăm să ne dai un 
sfat... 

- Dacă pot, cu plăcere. 

- Vrem să plecăm... 

- Plecati, eu nu mă opun. 

- N-ai înteles! Vrem să plecăm din oraş. 

Clar, erau trei nebune și eu... printre ele. Unde să plece? 

- Unde să plecati? 

- Oriunde... Oriunde putem fi libere... 

Femeia s-a oprit înspăimântată de ceea ce spusese şi și-a pus mâna la 
gură. 


M-au privit speriate și apoi și-au lăsat privirile în pământ. 

- Libere, să fiti libere. știti ce înseamnă asta? LIBERTATE? 

- Alec, a spus Moma, cred că nu am greșit referitor la tine. Eşti un 
bărbat bun, cel mai bun dintre toate fiintele semi-om pe care le-am 
cunoscut. Noi am strâns mâncare și apă ca să pornim prin deșert. 

- Şi ce o să găsiti? 

- Nu ştim... Ne-a spus cineva că spre soare-apune sunt niște munti în 
care se găseşte o apă atât de rece, că a devenit tare și albă. Tot acolo sunt și 
niște păsări, care pot fi mâncate dacă le arzi la un foc bun. 

- Toate astea au fost pe timpuri, înainte de Explozie. 

- Nu, a sărit una din sclave, sunt adevărate și acum. Am aflat şi cum 
pot fi prinse păsările... 

- Cum? am întrebat curios. 

- Se întinde o sfoară legată într-o anumită formă și tragi de un capăt 
atunci când se aşează pasărea... 

- Poveşti, am spus zâmbind. Nu se poate așa ceva, păsările trebuie să 
fie omorâte cu pietre sau cu săgeti. Pentru asta e nevoie de antrenament, 
noroc și de un arc bun. 

- Am învătăt să facem foc cu sticla asta, a spus Moma, scotând din 
faldurile pelerinei o bucată de sticlă rotundă, curbată pe ambele fete. Pentru 
asta trebuie să fie soare puternic și să ai nişte lemne sau ierburi uscate. 

- Soarele puternic este periculos. Multe femei semi-om și sclave au 
murit când au stat mult în bătaia soarelui. Vreti și voi să vi se întâmple la 
fel? 

- Ziua vom sta la umbră și vom umbla doar noaptea. 

- De unde umbră? Este numai deşert, cât vezi cu ochii. Unde o să găsiti 
umbră? lar noaptea ies șobolanii deşertului, acei șobolani mari și răi, care 
atacă toate fiintele, le-am spus. știti că în deșert sunt și nişte gândaci enormi 
care, de asemenea, atacă orice fiintă? 

Câteva secunde au tăcut. 

- Ştiti? E păcat să muriti atât de tinere. Aveti toată viata în fată... 

- Noi am dorit să-ti arătăm izvorul, să nu-l găsească vreo femeie rea, 
care să-l distrugă. De fapt, am hotărât deja să plecăm... La noapte. Cu orice 
risc. Spui că este păcat să murim atât de tinere? Dar, ce folos avem că 
trăim? Doar pentru a putea să servim toate plăcerile galbenelor, să aibă ele 
pe cine să prigonească? Asta este viată?... Dacă asta e altenativa la moarte, 
preferăm moartea. 


- Sper să nu ne opreşti, a spus Moma. Sper să nu ne faci rău. O zi, 
două, putem fi încă ajunse și pedepsite. 

- Pedeapsa e... moartea. 

- ştim. O preferăm... 

Una era să fii exilat de galbene în Exo și alta să pleci de capul tău, 
nesocotind Legea. 

Mi le închipuiam mergând una după alta prin deșert. Nici o plantă și 
nici o picătură de umbră. Numai nisipul arcuit de vânt. Din partea stângă, 
soarele aflat undeva, sus, pe cerul netulburat de nici un norișor, le plesnea 
cu văpaia lui fierbinte. În depărtare, printr-o ceată uşoară, se vedeau nişte 
înăltimi. Muntii. Mai aveau de mers o grămadă. De jur împrejur era o linişte 
apăsătoare. Din loc în loc, nişte movile de nisip obturau priveliștea sinistră. 
Mergeau greu, pașii lăsând urme alungite. 

- Vrei să preiei izvorul? a întrebat Moma, trezindu-mă din visare. 

- Da, am răspuns. 

- Adio, Alec! 

- Adio, Moma. Adio femeilor scla... Adio femeilor. 

Nu le-am spus sclave, le-am tratat ca pe femeile semi-om. 

Poate eram ultimul care le vedeam în viată. Nici una dintre cele care 
plecaseră nu se mai întorsese ca să povestească ceva. Doar zvonuri... 


Capitolul 7 


Se pare că apa izvorului era doar a mea. 

Ce să fac? În mod normal, trebuia să-i raportez lui Horwath. Apa ar fi 
devenit bun comun, iar eu, ca descoperitor, aş fi avut o ratie în plus în 
fiecare zi, pentru câtva timp. 

Teava era la o înăltime destul de mare . Dacă ridicam mâna, nu puteam 
să o ating. Picăturile se strângeau într-o oală din plastix, lăsată acolo de 
sclave. 

Am ridicat făclia şi am mai numărat patru tevi de dimensiuni ceva mai 
mari decât cea crăpată. Dar prin celelalte nu era apă ? De unde venea ? 
După limpezimea şi gustul lichidului, părea că este o derivatie a unei 
conducte din Sectorul Galben. Cum ajungea până aici, la așa distantă de 
Sectorul Galben? Cine făcuse racordajul? 

Am strâns pumnul căuș așteptând să se umple cu apă şi am băut cu 
poftă. 


Mă răsfătam, dar era necesar să ma grăbesc. 

Străzile erau pustii, ca de obicei. M-am fofilat pe lângă ziduri până la 
mine acasă și am avut un somn adânc, fără vise. 

A doua zi, la atelier, abia am reușit să tin în mine secretul averii tocmai 
dobândite. Nu eram încă hotărât ce să fac. 

Meritau aceste femei să le dau o apă atât de bună? Mi-a trecut prin 
minte și varianta că galbenele o să identifice și o să oprească scurgerea 
pretiosului lichid... Sau o să-l confişte. 

Tocmai calculam cantitatea de stromac necesară grupelor în săptămâna 
următoare, când Sao Pag s-a apropiat de mine şi mi-a spus: 

- Nu mai da, sunt treaz. 

- De ce să nu dau? Pot să te bat cât vreau... 

- Trezeşte-te! 

- Sunt treaz, am spus încet. 

- Trezește-te bine, a spus Sao Pag și, deodată, o palmă puternică mi-a 
zdruncinat maxilarul. 

- Sunt treaz. Pot să mă și ridic, dacă îmi dai drumul din colierele 
astea. 

- Eşti nebun? N-ai voie să te dai jos... 

Am tăcut şi am privit-o fără jenă. 

- Ce te uiti așa? m-a întrebat. 

- Eşti frumoasă. Eşti una din galbenele cele mai frumoase pe care le- 
am văzut, am spus încet. 

- Nu-ti permit să-mi vorbeşti așa, semi-omule! Taci din gură. 

Parcă ceva m-a plesnit cu putere pe creier şi m-am trezit din nou în 
fata mesei, cu cropixul în mână. 

Mi-am dat seama că retrăisem identic câteva secunde petrecute în casa 
galbenelor, cu atâta intensitate, încât mi se păruse o realitate indiscutabilă. 

Femeile stăteau cu capetele aplecate deasupra hârtiilor şi lucrau 
conştiincioase. Alia, care era cea mai tânără, dar și cea mai grasă, îşi tinea 
capătul cropixului între dinti și se încruntase uşor. S-a ridicat de pe scaun şi 
s-a apropiat de mine: 

- Alec, hai să mă ajuti. 

Avea buzele senzuale şi ochii verzi. Părul şaten îi cădea pe spate, 
acoperindu-i umerii. Era îmbrăcată într-o salopetă gri, strânsă pe talie cu o 
centură neagră. 


În picioare avea papuci cenușii cu talpa foarte groasă, dintr-un lemn 
tare, prinși de gleznă cu șireturi din sfoară. 

Toc, toc, pe podea până la mine, toc, toc, înapoi la masa ei. 

M-am ridicat şi am urmat-o. 

Horwath a ridicat capul şi m-a fixat cu privirea până m-am aşezat 
lângă Alia. 

- Vreau să fac o extrapolare a rezultatului ăsta, a spus Alia încet. 

- Pe curba asta n-o să obtii nici un rezultat... Ar trebui să calculezi 
gradientul şi abia pe urmă să modifici limitele. 

Alia a rămas putin derutată de solutia pe care i-o propuneam. 

În minte mi se învârtea cifra despre care eram sigur că reprezintă 
rezultatul calculului Aliei. Începea să se repete fenomenul de acum câteva 
zile? 

M-am întors la masa mea și am scris pe un colt de hârtie cifra pe care o 
intuisem. M-am gândit la mutra Aliei când va termina calculele și eu îi voi 
arăta hârtia... Oare cum o să se comporte? 

Mi-am închipuit-o... 

- Horwath, băiatul ăsta a ştiut iar rezultatul fără să calculeze, a spus 
Alia îndreptându-se cu hârtia mea spre masa lui Horwath. 

- Măi, dar tu ești un fenomen, a spus Horwath privindu-mă cu atentie. 
Trebuie să te punem mai mult la muncă... 

Acum, Alia încă făcea calcule. Avea să termine aproape de sfârșitul 
timpului regulamentar de lucru, fix la ora 6 fără zece minute pm. De unde 
ştiam? Fără nici o explicatie. 

Cele aproape patru ore au trecut destul de încet. 

Ceasul aflat deasupra uşii arăta şase fără zece minute, când Alia a 
ridicat capul din hârtii, mi-a aruncat o privire şi a spus: 

- Gata, am terminat. Ai avut dreptate cu modalitatea de calcul. 

- şi ai obtinut rezultatul ăsta, i-am spus întinzându-i hârtia. 

- Horwath, băiatul ăsta a ştiut iar rezultatul fără să calculeze, a spus 
Alia îndreptându-se cu hârtia mea spre masa lui Horwath. 

- Măi, dar tu eşti un fenomen, a spus Horwath privindu-mă cu atentie. 
Trebuie să te punem mai mult la muncă... 

Fantastic, folosiseră EXACT cuvintele pe care mi le închipuisem. 

Eram surprins cât de bine le intuisem reactia, precum și ora la care se 
va produce. Chestia asta mă și distra, dar mă și intriga... 


Ia să îmi închipui cum va decurge prima mea vizită în Sectorul Galben. 

Stăteam întins pe pat, în cămăruta mea și, cu mâinile sub ceafă, 
priveam tavanul pătat. Când voi primi aprobarea de vizită efectivă ? Mă 
înscrisesem pentru 22 martie, să prind jocurile de gladiatoare și serbarea 
primăverii, dar nu cred că mi se va aproba această primă vizită într-una din 
cele mai solicitate perioade ale anului. Mai curând, cred că mă vor 
replanifica. 

M-am văzut trecând poarta de control și primind de la o 
supraveghetoare un ecuson fluorescent de acces, pe care urma să-l port 
agătat pe salopetă toată perioada vizitei. 

În fata mea vor apare tunelurile strâmte, cu locuinte de-o parte și de 
alta, despre care aflasem de la celelalte femei. Dar nu eram singur: chiar 
lângă mine, aproape atingându-ma cu cotul, se afla o femeie semi-om pe 
care nu o cunoşteam. Deodată, am știut că o cheamă Valsa și am simtit un 
adânc sentiment de tandrete fată de ea. 

Totul mi s-a învolburat în minte și cred că am adormit. 

Dimineata aveam o uşoară durere de cap şi o fărâmă de indispozitie 
psihică. 

M-am concentrat asupra fiecărei părti din creier, încercând să descopăr 
zona afectată, dar, spre surprinderea mea, totul mi s-a părut excelent. 

Am rămas câteva minute bune cu mintea complet goală, apoi m-am 
îmbrăcat și am plecat la sediul grupei. 

Pe stradă erau, ca de obicei, foarte putine femei semi-om și, tot ca de 
obicei, nici un bărbat înafară de mine. 

Câteva mi-au aruncat priviri curioase, dar nu mi-au adresat nici un 
cuvânt. 

La un moment dat a trebuit să mă dau repede la o parte, lăsând să 
treacă în pas alergător două sclave care duceau un fotoliu. Pe el stătea 
tolănită o galbenă pe care nu o mai văzusem niciodată. Era îmbrăcată în 
robă roșie, deci făcea parte din Consiliu. Am lăsat capul în jos cu supunere 
şi mi-am fixat privirea spre picioarele musculoase ale sclavelor, care aveau 
pe ele doar nişte şorturi. Pielea neagră, cu reflexe arămii, sclipea în lumina 


difuză datorită porilor îmbibati cu sudoare și le vedeam muşchii bine 
formati tresăltând ritmic. 

Am trecut pe lângă blocul în care era izvorul meu, dar nu am intrat. 
Poate la întoarcere am să trec să mă spăl putin pe mâini și pe fată. 

Am simtit o mână grea pe umăr, când ocoleam o grămadă de moloz. 

- Ce faci, Alec? 


Am întors capul şi l-am văzut pe Hen, bătrânul meu coleg. Îi spuneam 
"bătrân", nu pentru că era mai mare decât mine cu câteva luni, ci pentru 
alura masivă pe care o avea. 

- Uite, bine. Tu? 

- Ha! Nu te-am văzut de mult. Tot cu matematica? 

- Tot. 

- Măi, e mai bine la sex. Am avut o grămadă de femei semi-om. 
Formidabile. 

- Te-ai îngrăşat... 

- Păi dacă mănânc tot timpul? Trebuie să tin la efort. 

- Cum de ești în oraş la ora asta? 

- Am un contact putin mai încolo. Nu vrei să mergi cu mine? 

- Eşti nebun! Eu trebuie să fiu la grupă... 

- Las-o baltă! Adică tu nu ai întârziat niciodată? 

- Foarte rar. şi de fiecare dată mi s-a redus din ratie... 

- Îti dau eu mâncare, să nu poti duce. Câtă vrei. Am mult mai multă 
decât pot băga în mine. Toate gagicile astea mă răsfată. 

- Și dacă mă prinde la verificarea anuală a gândurilor? 

- Până atunci uiti. Mai e mult până la vară. 

Nu prea reușisem să uit multe lucruri, mai ales în ultima vreme. 

- Hai mă, că n-o fi foc. Stai o oră, mâncăm ceva, bem nişte apă şi pe 
urmă pleci. 

- Eşti de mult cu femeia asta? 

- Nu, doar de ieri. E o pătimașă... Ar vrea mereu s-o mângâi şi s-o 
strâng în brate. și, mai ales, să o încalec al fiecare jumătate de oră. E o 
chestie, nu? 


Am ocolit pe câteva strădute și am pătruns într-o curte mărginită de 
două clădiri cu câte un etaj. 

Un şobolan a tâșnit dintr-o gaură și Hen a încercat să îl lovească cu un 
pietroi, dar nu l-a nimerit. 

Deodată, am auzit o bufnitură urmată de un tipăt scurt, dar nu mi-am 
putut da seama din ce directie vine. 

Hen a intrat în casa din dreapta. 

Holul era mai curat decât în mod obișnuit. Hen a bătut la una din uși, a 
apăsat pe clantă și a intrat făcându-mi semn să-l urmez. 

Dacă apărea acum patrula galbenelor, o sfecleam. 

Mi-a atras atentia un tablou, lucru rar, atârnat pe unul din peretii 
scorojiti. Rama destul de groasă încadra o imagine reprezentând un chip de 
femeie îmbrăcată într-o rochie albă și cu un buchet de flori roşii într-o 
mână. Pe fundal se vedeau diverse obiecte, din care unele nu știam ce 
utilitate aveau. Imaginea avea culorile palide, poate din cauza vechimii. 

Oricum, era dinainte de Explozie. Cum scăpase de la confiscare ? 

- Alec, hai! s-a auzit din camera cealaltă vocea lui Hen. 

Uşa rămăsese întredeschisă și am văzut o masă pe care era o cutie cu 
stromac, o sticlă cu apă și un pahar de plastix plin. Hen stătea pe un pat 
destul de scund și uzat. Sorbea încântat dintr-un alt pahar cu apă, în timp ce 
o femeie îmbrăcată doar cu un şort stătea în picioare lângă el și privea spre 
mine. Avea părul negru strâns la ceafă și era destul de drăgută la fată. 

În schimb, cu toate că părea de cel mult douăzeci-douăzeci și doi de 
ani, avea sânii lăsati şi picioare cam groase. 

- E frumos prietenul tău, a spus în cele din urmă. Mă numesc Roza. 

- Frumos la fată, dar uite ce slab e, a chicotit Hen. 

- Nu serveşti un pahar cu apă și un stromac? m-a întrebat Roza 
făcându-mi semn să mă aşez pe un scaun. 

Ce căutam eu acolo? Doi bărbati în casa unei femei în acelaș timp? 
Ceva extrem de rar. 

Mă simteam penibil. 

- Ce reprezintă tabloul din hol? am întrebat după ce am gustat din apa 
stătută. 

- A... L-am găsit aici când mi s-a repartizat casa. Nu ştiu de când este. 
Are ceva scris pe spate, dar e aproape şters de vechime. Vezi că însăşi 
imaginea este alterată de trecerea timpului. Vrei să te uiti la el mai de 
aproape? 


- Dacă nu te superi? 

Am făcut un pas spre hol, dar în momentul acela ușa s-a deschis şi a 
intrat femeia pe care o văzusem în tablou. Într-o mână avea un buchet de 
flori de mai multe culori, iar în cealaltă un pachet destul de mare. Nu era 
îmbrăcată în rochia albă din tablou, ci avea o fustă grena și cămașă albă. 
Părul îi era lăsat liber pe umeri, iar pe frunte îi atârnau câteva șuvite. Când 
m-a văzut, zâmbetul i-a dispărut de pe fată, a scăpat florile şi pachetul pe 
jos şi a scos un tipăt... 

EXACT CEEA CE AUZISEM ÎN URMA CU CINCI MINUTE... 

Imaginea s-a tulburat ca intrând într-o ceată şi a dispărut. M-am întors 
către Hen: 

- Ai văzut? 

- Ce să văd? 

- Cum, ce? Femeia care a deschis uşa. 

- Ce femeie? Nu vezi că Roza e lângă mine? Măi Alec, ce-i cu tine? 
Te-ai tâmpit? 

- Chiar nu ai auzit și n-ai văzut nimic spre usa de la hol? Femeia cu 
flori în mână... Care a scăpat pe jos un pachet... 

- Alec, tu ești cumva bolnav? a întrebat Hen dintr-odată serios. Ai 
vedenii? 

- Nu, am glumit. Mă duc în hol să mă uit la tablou, am spus 
îndreptându-mă din nou spre ușă. 

Nu s-a mai întâmplat nimic până când am ajuns lângă tablou. Era 
acolo, nemișcat. L-am luat cu atentie din cui și am privit pe spatele lui. Pe 
hârtia murdară se pare că era scris ceva cu litere anglice, dar neinteligibil. 
Ceva mai jos era o cifră care putea fi 982 sau 962. L-am atârnat la loc şi m- 
am întors în cameră. Hen nu mi-a aruncat nici o privire; era ocupat să o 
mângâie pe femeie. 

- Eu am plecat, le-am spus. O să întârzii la grupă... 

Înainte să ies pe ușă, l-am auzit pe Hen: 

- Treci diseară pe aici când te întorci, poate o să vină şi Valsa... 

VALSA ! Acesta era numele pe care știam că-l avea femeia semi-om 
lângă care mă închipuisem în Sectorul Galben. 

VALSA! EXISTA O FEMEIE CU ACEST NUME! 

Exista o femeie cu acest nume! Trebuia s-o cunosc... 


Capitolul 8 


Cu mare greutate am reușit să mă concentrez în timpul orelor de lucru 
la grupă. Mă obseda numele de Valsa... Nu-l mai întâlnisem până acum, 
pentru ca deodată să mă copleșească în întreaga mea gândire. Oare mă 
lăsase memoria? 

Uitasem că o cunoscusem? Abia aşteptam să o văd cum arată, dacă 
seamănă cu cea apărută în imaginatia mea, în Sectorul Galben. 

Când am ajuns acasă, m-am trântit pe pat cu o pilulă de stromac în 
gură și am început să mă gândesc: oare ce se întâmpla cu mine? Eram 
nebun sau galbenele mă controlau psihic permanent și făceau o experientă 
pe creierul meu? Valsa... Moma... 

Ce-a făcut Moma? O fi reuşit să trăiască în deşert? 

Unde a ajuns? Oare, dacă mă concentram, puteam să aflu ceva despre 
ea? 

M-am relaxat, am închis ochii şi mi-am golit creierul de orice alt gând 
cu exceptia imaginii fetei Momei, așa cum o văzusem ultima dată. Unde o fi 
acum? 

Deodată m-a cuprins o senzatie de frig și totul s-a întunecat. 

Am simtit că mâinile îmi stăteau pe ceva care semăna cu nisipul și, 
când am deschis ochii, am văzut deasupra mea cerul plin de stele. 

Atmosfera era de o transparentă desăvârșită, aşa cum nu o mai 
văzusem niciodată. Tremuram de frig din ce în ce mai tare. În jurul meu era 
linişte. 

Eram din nou în pat. 

M-am dus la fereastră şi am ridicat coltul păturii ce acoperea geamul. 
Afară se făcuse noapte. Era târziu să mai plec la Hen. Dacă m-ar fi prins o 
patrulă, aş fi primit o pedeapsă zdravănă. 

Și ce dacă? 

Mi-am pus salopeta cenușie și am ieşit. 

În dreptul uşii Coreliei era lăsată o pungă de plastix umplută cu ceva 
destul de voluminos. La gură era legată cu o sfoară... Câtă risipă. Sfoara era 
o raritate, mai ales cea groasă, ca aceasta. Oare ce-o fi apucat-o pe Corelia 
de era aşa risipitoare? 

M-am strecurat, aproape lipit de peretii blocurilor, spre locuinta unde îl 
lăsasem pe Hen. Nu era departe, dar trebuia să fiu atent la orice zgomot, să 
nu mă găsească patrulele galbene. 

Am ajuns fără nici o problemă şi am bătut în uşă. 

- Intră, s-a auzit vocea Rozei. 


Uşa era descuiată. În hol era aproape întuneric. Am aruncat o privire 
tabloului şi am pătruns în camera cealaltă. Hen era întins pe pat şi părea că 
doarme. Lumina slabă a becului atârnat în mijlocul tavanului lăsa cea mai 
mare parte a camerei în penumbră. Pe masă erau niște resturi de mâncare 
adevărată: bucătele de pâine şi niște frunze verzi - poate salată, într-o 
farfurie mică de plastix. Paharele de apă erau goale, dar în sticlă se mai 
vedea putin lichid. 

Roza stătea pe scaun, cu coatele sprijinite de masă. Avea ochii goi. 
Marea majoritate a femeilor sterile, care primeau aprobări să se joace cu 
bărbati semi-om, sterili și ei, aveau deseori această privire. O văzusem mai 
de mult şi la mama, când se întorcea acasă mai târziu ca de obicei. Pe Iza, 
sor-mea, o surprinsesem odată că se juce cu mâna între picioare. Avea 
aceeași mimică şi respira accelerat... 

- Stai şi tu undeva... Suntem obositi amândoi... 

Capul i-a căzut încet pe masă. 

Ce căutam eu acolo? 

Valsa... 

- Roza, unde o găsesc pe Valsa? 

Femeia a ridicat putin capul şi a schitat un zâmbet: 

- O vrei pe Valsa... E prietena mea... Dacă te apropii de ea... O să afle 
ce înseamnă atingerea unui bărbat... și o pierd... 

- Eu nu sunt sex, sunt calculator. 

- Crezi? Toti suntem numai sex... Restul poate fi şi calculator... 

- Vreau doar s-o cunosc. 

Roza a bufnit într-un râs răgușit: 

- Știu! Aşa se întâmplă mereu... O cunoşti şi pe urmă o atingi... lar eu o 
pierd... şi Valsa încă nu e atestată pentru sterilitate, ca să aibă aprobare de 
întâlniri cu bărbati... 

- Îti promit... 

- Nu minti! 

- Nu mint... 

- Minti, chiar fără să ştii că minti. Aşa se întâmplă mereu. 

- Dar... 

- De fapt, ar trebui să-mi dau seama că Valsa, oricât aş încerca eu s-o 
tin legată, tot o să scape cândva... Mai bine ti-o dau tie... Cel putin eşti băiat 
frumos... 

- Eu vreau doar să văd cum arată... 


- Chestie care e de ajuns să te facă s-o iubeşti... 
- Imi spui cum dau de ea? 
- Stingerea s-a dat de mult... Trebuie să fie acasă... 


În urmă cu mai bine de un an, asistasem la pedepsirea unei femei semi- 
om care fusese prinsă făcând sex neaprobat. Fapta era considerată și mai 
gravă, deoarece bărbatul era un sclav. Era tot atât de grav cum ar fi fost 
descoperirea relatiei dintre mine și Moma... Norocul meu că Moma fugise, 
altfel cine ştie ce m-ar fi putut aştepta. 

Femeia fusese atâmată de picioare, cu capul în jos, la doi metri 
înăltime și toate trecătoarele erau obligate să arunce în ea cu pietre. Eu, ca 
bărbat, nu avusesem voie să mă apropii, dar asistasem de la distantă. Nu m- 
a mirat că marea majoritate a femeilor care o loveau, aveau privirile 
încrâncenate: unele de plăcere că puteau provoca suferintă cuiva, altele 
poate, de milă. Mă gândeam: oare câte din cele care aruncau cu pietre nu 
făcuseră vreo abatere de la lege? 

O lăsaseră acolo până seara, apoi dispăruse. Nu o mai văzusem 
niciodată, cu toate că lucrase prin zonă. 

Valsa locuia la mică distantă, într-o casă fără etaj, mai putin distrusă de 
Explozie. Ne-am strecurat pe lângă pereti până acolo, ferindu-ne de 
eventualele patrule ale supraveghetoarelor galbene. Roza a ciocănit uşor 
într-o uşă, apoi a râcâit cu unghia de trei ori, după care uşa s-a deschis. 

Îmi venea să mă aşez pe jos. Am simtit că-mi tremură toti mușchii: 
semăna... ERA femeia pe care o văzusem în vis... ERA CHIAR EA. 

- Ce faci, Roza, la ora asta pe străzi? ştiam că ești programată cu 
bărbatul... 

- Hai, că e buna, eu îti aduc un mascul şi tu mă critici? 

Valsa m-a privit într-o parte: 

- Ce nevoie am eu de mascul... de bărbat? Nu te am pe tine și pe Eva? 

- Hai, mă, a vrut doar să te vadă. Întreabă-l ce vrea de la tine... 

- Dar ce sunt eu? Păpușă? Jucăria cuiva? şi mai ales a unui bărbat 
semi-om atât de tânăr. 

- Măi, faci cum crezi, eu am plecat, a spus Roza încet şi s-a îndepărtat 
pe lângă ziduri. 


Valsa mi-a aruncat o privire dispretuitoare şi a vrut să închidă ușa. Am 
pus piciorul în cadru. 

- Doar un cuvânt... 

- Cum îti permiti? Bărbat... Ptiu! 

- Te rog să mă ierti că insist, dar nu e bine să stăm în stradă... 

- Atunci pleacă și lasă-mă să închid ușa... 

- Plec, dacă îmi promiti că o să ne mai vedem. 

- Nu! 

- Te rog! 

- Nu! N-am nevoie de un degenerat pe lângă mine. E destul de grea 
viata și aşa... 

- Am CERTITUDINEA că o să ne mai vedem, i-am spus şi m-am 
retras. 

A închis ușa nervoasă. 


Zilele următoare am pândit-o de câteva ori la venirea şi la plecarea de 
acasă. Sediul grupei unde lucra era destul de aproape de al meu, dar tot am 
întârziat de două ori la lucru. 

Prima dată, Maria Martinez s-a uitat încruntată la mine şi mi-a întins 
un teanc de lucrări, cam de trei-patru ori mai mult decât le dădea celorlalte. 

A doua oară s-a înfuriat rău: 

- Crezi că eşti de capul tău ? Ti se pare că dacă ştii să calculezi repede 
o să-ti admit orice abatere de la reguli? Îti atrag atentia că, dacă se mai 
întâmplă o singură dată, te trimit la supraveghetoare. Nu pot să închid ochii 
la infinit. Dacă te prinde că întârzii, o să mă pedepsească și pe mine. Ce, eu 
să sufăr că tu nu poti să te scoli la timp? Pă ce chestie? Fiii... 

Alia, de pe scaunul ei, mă privea amuzată și, poate, bucuroasă că nu 
mai eram cocoloșit de şefă. Mi s-a părut că-i aud gândurile: 

-" Așa îti trebuie, bărbat nesexual ce ești." 

M-am așezat și mi-am tras în fată lucrările. Avea dreptate Maria 
Martinez: ce se întâmpla cu mine? Ce influientă nefastă avea asupra mea 
această femeie semi-om, Valsa? 

În mai putin de o jumătate de oră am terminat tot ce aveam de lucru. 
Ca să nu-mi mai dea și altceva, am rămas cu capul aplecat deasupra mesei 


şi m-am făcut că verific niște calcule. 

De câte ori se scula de pe scaun, Alia își găsea drum pe lângă mine, 
atingându-mă câteodatăcu fundul ei mare. 

Atunci când îi priveam fruntea strâmtă, mărginită de părul legat strâns 
spre spate, aveam senzatia că vorbeşte cu mine, cu toate că gura îi rămânea 
închisă: 

- " De ce nu ești tu un bărbat întreg? lar trebuie să cer aprobare 
pentru câteva întâlniri cu un bărbat-sex... Aș fi vrut să fii tu acela... Ce 
păcat că ai sexul nul... Dacă m-ar lăsa că te încerc... Poate că te-aș face să 
te dezinhibi şi să mă poti regula...” 

Hen, prietenul meu, era bărbat-sex de circa doi ani şi, din tot ce-mi 
povestise, trăsesem concluzia că era permanent extenuat. Nu mai avea timp 
pentru gândurile lui, fiind obligat să fie la dispozitie pentru însământări 
false diferitelor femei semi-om ce-i fuseseră indicate pe lista primită la 
începutul fiecărei săptămâni. 

Spre deosebire de bărbatii-sex, bărbatii însământători erau tinuti sub 
strictă supraveghere, deoarece, până acum câtiva ani, când erau liberi să 
circule prin oraş, fuseseră nenumărate cazuri de femei semi-om însământate 
fără aprobare, fapte ce avuseseră ca urmare o serie întreagă de sinucideri 
obligatorii. 

Măsurile ferme fuseseră determinate de însământarea unei galbene de 
un bărbat semi-om. Amândoi suferiseră mult până să moară, exemplu 
pentru cine şi-ar mai fi permis așa ceva. 

Alia se aşezase pe scaunul ei și lucra. Când privirea mi s-a oprit pe 
fruntea ei, între sprâncene, am simtit că parcă i-aș citi gândurile în timp ce 
calcula. Nu mi-am putut stăpâni curiozitatea şi m-am apropiat de ea. O 
simplă privire aruncată asupra hârtiilor de pe masă m-a făcut să simt că îmi 
creşte tensiunea: ştiusem exact ce calcule făcea în minte. Am privit-o din 
nou: 

-"Ce te-ai așezat lângă mine, impotentule?" 

-"Ridică-te și sărută-mă!" i-am spus în gând. 

Alia a lăsat cropixul şi s-a ridicat, întorcându-se spre mine. 

-"Ce dracu mi-a venit să-l sărut? Nu pot, mă văd toate femeile 
astea!"... "Ce mi-a venit?"..."Am înebunit?" 

Am zâmbit și m-am întors la masa mea. Se întâmpla ceva cu mine... 
Începeam să fiu convins că pot citi gândurile altor semi-oameni şi, de 
asemenea, că le pot transmite gândurile mele, fără să vorbesc. 


Era o temă la care mă voi gândi când am să ajung acasă. 

Le-am privit pe celelalte. Mi se părea că aud ce gândesc, dar numai 
atunci când le priveam între sprâncene. 

Maria Martinez: 

-"Ce-aș mânca un stromac!" 

Julia Hammer: 

-"Grupa șapte iar a depășit cota de apă... Să-i modific consumul sau 
să-i las să primească pedeapsă?" 

Carla Presscot: 

-"Trebuie să ies afară, să mă scarpin în cur, că nu mai pot." 

Iarăşi Alia: 

-"Ce mama mă-si nu-mi iese din cap cretinul ăsta de Alec?" 

Carla s-a ridicat şi a ieşit. 

Trebuie să mă abtin cu chestia asta, să nu mă prindă. Cine ştie ce 
pedeapsă aş putea să primesc? Nu auzisem să se mai fi întâmplat așa ceva 
până acum... 


Capitolul 9 


Pe drumul spre casă am reușit să prind gândurile câtorva femei pe care 
le-am privit. La un moment dat, atunci când o femeie semi-om a intrat într- 
o clădire, am continuat să-i percep gândurile până a ajuns în camera ei. 
Vedeam chiar, prin ochii ei, locul în care se găsea: o cameră mică, murdară 
şi întunecoasă. 

Mi se părea? 

Eram mai mult decât nedumerit: ce se întâmpla cu mine? 

M-am rupt de gândurile ei şi am încercat să văd dacă pot să o găsesc 
iarăşi. Am reușit imediat. O vedeam cum trebăluieşte prin cameră, dar nu 
am reușit să-i citesc gândurile decât atunci când i-am văzut fruntea. Se pare 
că nu puteam să intru în mintea cuiva decât printr-un punct aflat undeva, 
putin mai sus de nas, între sprâncene. 

Descoperirea aceasta îmi va schimba viata? 

Stăteam întins pe pat, cu sentimentul că sunt un handicapat. 

Dacă află galbenele, e posibil să am o sumedenie de necazuri. 

Eram diferit de celelalte. Mă simteam vinovat de ceva... Puteau să mă 
execute, pentru a nu molipsi cu boala mea alte fiinte. Oare din acest motiv 


mă testaseră? Deci, știau? Fram, nu un semi-om ci un sub-om, un micro- 
om, ceva mai rău ca sclavii. 

Dar... Dacă eram un supra-om ? Nu un semi-om, ci un SUPRA-OM. 

Am vrut să văd ce face Valsa în momentul ăsta. M-am închipuit în fata 
casei în care locuia. 

Începea să se întunece. Oare ce era în spatele acestei uşi masive? Ce 
putea să fie? Un holişor întunecos. În stânga uşii era bătut în perete un cui 
gros, de care atârna o pelerină cenușie. În partea dreaptă şi în fată mai erau 
două uși. Cea din lateral era întredeschisă, de acolo venind o lumină vagă. 
Celaltă ușă era închisă. Am auzit o voce din dreapta: 

- Crezi că eu nu simt că viata asta este lipsită de orice scop? Ce facem? 
Tăiem tipare de salopete și le coasem... 

- Eu, s-a auzit o altă voce de femeie, fac şorturi de aceeaşi măsură... 
Mereu aceeaşi... 

- Cel putin ne avem una pe alta, s-a auzit vocea Valsei. 

- Tu o ai și pe Roza... 

- Nu. Roza m-a înșelat cu un bărbat. N-o să se mai întâlnească cu 
mine... 

- Ei, asta nu contează, ea doar pe tine te iubeşte, ştii treaba asta... 

- Nu. Nu mă mai iubește, acum s-a stricat definitiv la bărbati-sex. Am 
pierdut-o. 

- Valsa, să nu mă înșeli niciodată cu un bărbat-sex, că am să te pierd... 

- Eşti nebună? Cum o să las să mă atingă un bărbat? Nici măcar nu ştiu 
dacă sunt sterilă sau nu... Dacă rămân gravidă? Îti dai seama ce s-ar 
întâmpla? Uf! Nu pot să sufăr nici măcar ideea... 

- Să nu laşi pe nimeni... 

- Mi-e scârbă... 

- Aşa e! E scârbos trupul unui bărbat, nu se compară cu minunea unui 
trup de femeie. 

Am pătruns prin deschizătura uşii: o cameră mică, fără geam. 

Lumina slabă venea de la o candelă cu seu, așezată pe un cufăr. 
Înseamnă că nu mai avea cotă de energie. 

Jos, pe o rogojină, două trupuri de femei, acoperite cu o cuvertură 
cenușie. Valsa privea în tavan. Lângă ea, o femeie semi-om pe care nu o 
cunoșteam, stătea pe o parte, cu una din mâini măngâind părul Valsei. Prin 
cuvertură se vedea că un picioral femeii era aşezat pe pântecul Valsei. 

M-am gândit: "Ce frumoasă ești, Valsa". 


- Eva, şi tu eşti frumoasă. Dar ce voce groasă ai, parcă nu e vocea ta... 

- Dar n-am spus nimic acum. 

- Mi-ai spus că sunt frumoasă... 

- Mă gândeam la Roza. Crezi că o să mai vină la tine? 

- Las-o pe Roza, a spus Valsa ridicându-se într-un cot şi lăsând să-i 
scape de sub cuvertură un sân. Te-am auzit... De fapt... Am auzit o voce mai 
groasă care mi-a spus că sunt frumoasă. O voce pe care o cunosc, dar nu-mi 
aduc aminte de unde. Ai dreptate, nu era vocea ta. Era o voce care seamănă 
cu una bărbătească, o voce pe care sunt sigură că am mai auzit-o undeva... 

Mi s-a făcut frică să nu mă vadă şi am făcut cale întoarsă. 

Ce prostie! Cum să mă vadă dacă eu eram aici, în camera mea. 

Dar, totuşi, AUZISE ce gândisem. 

Un tântar mi se aşezase pe spatele palmei și l-am gonit cu o mișcare. 

Mi-am amintit de senzatia pe care o avusesem acum câteva zile, când 
mă gândisem la Moma şi parcă eram sub un cer plin de stele... 

Poate chiar o urmasem cu gândul. Oare era legal ce făceam? Nicăieri 
în Lege nu citisem despre așa ceva. 

Se pare că, nu numai că puteam să citesc gândurile altora, dar puteam 
să văd în minte și locul în care se găseau, chiar departe de mine. şi mai 
puteam să le transmit şi gândurile mele, aşa cum se întâmplase acum cu 
Valsa. 

Ce se petrecea cu mine? 

Cel mai sigur, era să nu mărturisesc nimic nimănui și să încerc să mă 
dumiresc, mai întâi, dacă ceea ce mi se întâmpla era vreo boală fizică sau 
mintală, urmând ca abia apoi să mă hotărăsc dacă solutia era sinuciderea, 
sau trebuia să mă obișnuiesc să trăiesc toată viata cu frica de a nu fi 
descoperit. 

Da. 

Asta era situatia, n-aveam ce face. 

Hai să vedem cum o să mă descurc cu chestia asta... 


Următoarele zile mi-am testat psihicul în diverse situatii, pentru a 
identifica toate puterile ce-mi apăruseră: puteam citi gândurile aproape 
oricărei persoane, semi-om sau sclavă. Puteam să le induc gândurile mele, 


sau ca fiind ale lor, sau ca venind din partea altcuiva. Aici avusesem ceva 
probleme până învătasem să mă insinuez în mintea fiecăreia, în șoaptă, ca 
să nu i se pară că-i vorbeşte cineva dinafara trupului, așa cum se întâmplase 
cu Valsa. 

Puteam să urmăresc o persoană cu gândul în cele mai diverse locuri, 
fără să fiu oprit de ziduri de beton sau uși din metal. Nu numai că citeam și 
transmiteam direct gândul, dar detectam şi zgomote, deci "simteam" 
vibratia aerului. 

Cu galbenele era mai dificil: unele aveau mintile deschise, iar alte 
câteva mi s-au părut opace, mai mult sau mai putin. 

Am făcut o excursie şi în Sectorul Galben, o experientă care merită 
povestită. 

Era dimineata unei zile de repaus săptămânal. 

Poarta cea mai apropiată a Sectorului Galben era încă închisă. In 
spatele ei, pe o saltea mică, o femeie galbenă stătea cu picioarele 
încrucișate, privind în gol. Medita. Un coridor de circa zece pași m-a dirijat 
spre o uşă metalică de care am trecut fără nici o problemă. 

Erau locuri pe care nu le cunoscusem şi nu puteam să sar peste mai 
multe obstacole de-o dată, fără să le identific pe fiecare. Bâzâitul ușor ce se 
auzea, venea de la un mare ventilator care forta aerul filtrat de afară, spre 
interiorul sectorului. 

O scară largă, din piatră, pornea din fata mea. 

Am coborât multe trepte, cam unu, două, etaje de bloc exterior. Pe 
măsură ce mă apropiam de capătul inferior, am văzut deschizându-se în fată 
şi lateral, mai multe culoare. Erau de înăltimea a doi oameni și aveau o 
lătime de doi, trei metri. Am luat-o la întâmplare pe unul din ele, trecând pe 
lângă o altă galbenă care dormita pe salteluta ei. 

Ce s-ar fi întâmplat dacă m-ar fi văzut? Dar nu avea cum, era doar 
gândul meu. 

Pe măsură ce înaintam, am văzut uşi acoperite cu perdele de diverse 
culori. Lumina becurilor era mult mai puternică decât în încăperile din 
sectoarele locuite de semi-oameni. Predomina culoarea galbenă şi albastră. 
In capătul culoarului se găsea o încăpere enormă, din care porneau tunele în 
mai multe directii. Piata era goală. In mijloc se găsea un piedestal cu o masă 
de piatră. 

Am pornit pe un alt tunel, la întâmplare, înfundându-mă tot mai mult 
în acest labirint. 


In unele locuri, câte o galbenă ieșea din spatele perdelelor și intra în alt 
loc. Cele pe care le puteam sonda mintal aveau mintile goale. Am observat 
că sariurile și robele lor nu erau legate regulamentar, cu centuri, ci lăsate 
libere. 

Am urmat-o pe una din ele, mai tânără. A trecut de o perdea albastră și 
a luat de pe o măsută un prosop care mi s-a părut a fi ud. S-a frecat cu el pe 
fată, apoi şi-a desfăcut sariul şi s-a tamponat la subsuori și între picioare. A 
întins prosopul pe măsută, s-a gândit că îi este foame şi sete, pe urmă a ieșit. 

Aproape de capătul altui culoar, în partea dreaptă, două galbene 
aranjau pe o măsută diverse obiecte frumos colorate, a căror întrebuintare 
nu o ştiam. 

Ceva mai departe, pe un culoar lateral, zidul era înlocuit de niște gratii 
în spatele cărora erau întinse pe jos câteva sclave tinere. Nu aveau pe ele 
nimic. Ochii le erau goi, ca și mintea. 

M-am întors instantaneu la mine în cameră. Era suficient pentru prima 
excursie. Acum puteam să merg cu gândul direct acolo, cunoșteam locul. 
Tin minte că mama mi-a spus odată că multe din Orașele Galbene sunt 
construite în locurile în care înainte de Explozie existau gări și trenuri 
subterane sau adăposturi construite tocmai ca să ferească lumea de efectele 
unor eventuale Explozii. Acolo galbenele continuaseră constructia, făcând 
văgăuni în care locuiau sute şi mii de privilegiate. Acolo, radiatiile din aer 
erau mici, nepericuloase pentru copurile lor. 

Urma ca altădată să identific crescătoriile de câini pentru carne... 

Oare ce mă făcuse să mă gândesc la asta? Ce treabă aveam eu cu 
creşterea câinilor necesari meselor festive ale galbenelor? Nici măcar nu 
văzusem de aproape un asemenea animal. Tot ce ştiam despre câini, era că 
sunt mult mai mari decât șobolanii și pot fi dresati de căte galbene. Se pare 
că unii dintre ei scoteau niște sunete lugubre, care le speriau pe sclave. Se 
mai spunea că alti câini pot fi învătati să mănânce came de sclave și că 
luptele dintre câini și sclave erau cel mai căutate distractii în Orașul Galben. 
Semi-oamenii nu aveau voie să vadă așa ceva. Dar eu... Trebuiasă aflu când 
se desfăşoară asemenea spectacole şi să particip cu gândul. Apoi, când le 
voi povesti femeilor din grupa mea, o să cadă pe jos de supărare că ele n-au 
văzut niciodată... 

Experienta cea mai interesantă am realizat-o cu Alia: i-am transmis 
într-o seară gândul să-mi facă o vizită. 

Peste o jumătate de oră am auzit o bătaie în ușă. ştiam că este ea. 


A intrat. Era frumoasă, dar nu ca Valsa. 

- Alec, ti-am adus stromacul pe care ti-l datoram, a spus aşezând pe 
masă o sferă verde. Te las să te odihneşti, mi-a spus văzându-mă întins pe 
pat şi a plecat. 

În mintea ei predomina supărarea că nu sunt sex. 

Eram foarte multumit: orice experientă încercam, îmi reușea. 

Acum puteam să o determin pe Valsa să.. 

Nu! Valsa trebuia să facă totul din propria ei vointă. 


Ce mi s-a părut interesant, este că puteam nu numai să aud zgomotele 
sau vorbele, ci simteam chiar și diverse mirosuri. 

În Sectorul Galben am încercat să pipăi o perdea. Aveam o vagă 
senzatie pe vârful degetelor, dar insuficientă pentru a determina calitatea 
materialului. 

De asemenea, nu eram în stare să simt vreun gust. 

Ce-o face acum Moma? Oricât m-am concentrat, nu am reuşit să intru 
în contact cu ea. Sau era prea departe pentru gândurile mele, sau nu mai era 
în viată. 

În schimb, am intrat de două ori în legătură cu Sao Pag. De fiecare 
dată am văzut-o stând pe un scăunel lângă un trup de sclav. 

Uneori, întins pe pat, îmi analizam mintal tot corpul: creierul, mușchii, 
oasele, celelalte organe. Nu sesizam nimic deosebit. Atunci de unde aveam 
închipuirile astea? 

Trecuse aproape o săptămână de la întâlnirea cu Valsa, când am hotărât 
că este timpul să o revăd. 

Cât am fost la grupă, am rezistat tentatiei de a o căuta cu gândul. La 
plecare, m-am pitit la adăpostul unei ruine din imediata apropiere a casei în 
care stătea Valsa şi am început să aştept. Oare ajunsese deja? M-am abtinut 
să investighez mintal apartamentul, întrucât mai erau multe ore până la 
stingere. 

Două supraveghetoare galbene au trecut pe lângă mine fără să-mi dea 
vreo atentie. Le urmau patru sclave cam sărite de tinerete, cărând, cu 
vizibile eforturi, niște saci plini cu ceva voluminos. 


Până acum, mintea sclavelor mi se părea mult mai simplă: parcă 
atingeam o suprafată cu mai putine ondulatii decât la semi-oameni și 
galbene. Le-am simtit că sunt obosite, dar indiferente la tot ce era în jurul 
lor. În gândurile celor două galbenelor am evitat să încerc o sondare, de data 
asta. 

Nu știu ce mi-a determinat retinerea. Poate faptul că erau amândouă 
încruntate, sau deoarece eram atent la directia din care trebuia să apară 
Valsa. 

Se făcuse deja târziu. O fi intrat în casă înainte să ajung eu? 

M-am dus spre uşa ei și am ciocănit, apoi am râcâit cu unghia de trei 
ori, aşa cum făcuse Roza, abtinându-mă cu greu să-mi arunc mintea în 
spatele obstacolului. 

Valsa era, totuși, acasă. l-am auzit mișcarea în spatele uşii, care s-a 
întredeschis. Avea părul blond lăsat liber pe umeri, peste sariul lejer, iar 
ochii albaştrii mă priveau cu surprindere: 

- Ce cauti aici, degeneratule? 

- Trebuie să-ti vorbesc! Lasă-mă doar cinci minute înăuntru. 

- N-am ce discuta cu un bărbat... 

Spusese "bărbat" cu acel ton dispretuitor pe care-l utilizau aproape 
toate femeile semi-om când pronuntau cuvântul. 

- Nu vin în calitatea mea de bărbat, ci în cea de calculator. 

- Ce treabă am eu cu calculele? Eu sunt confectioneră, aşa că pleacă și 
lasă-mă în pace. 

A vrut să închidă ușa, dar a lovit-o de piciorul meu, aproape strivindu- 
mi sandaua şi câteva degete. 

- Te rog! Îti promit că, dacă mă asculti cinci minute, nu o să mai insist 
niciodată să-ti vorbesc. 

A stat câteva clipe pe gânduri, apoi a spus: 

- Vino mâine la ora asta, acum nu pot... 

M-am întors, impunându-mi să nu intru cu gândul după ea. Era cu 
Eva? 

În drum spre casă, m-am oprit câteva minute la izvoraşul meu, 
bâjbâind pe întuneric. Apa continua să curgă în picături, umplând olita de 
plastix. Am băut pe săturate, apoi am ridicat mâna. Tevile erau prea sus ca 
să le ating. M-am întins ridicându-mă pe vârfuri și... 

Asta era prea de tot: am atins o teavă. Însemna că apreciasem greșit 
înăltimea lor. Am făcut un pas lateral, dar nu am mai simtit pământul sub 


picioare. 

M-am prăbușit, lovindu-mă rău la genunchiul și cotul stâng. 

Am stat câteva clipe nemișcat. O durere foarte puternică m-a 
străfulgerat prin umărul stâng și abia am reușit să mă întind pe spate. 

Cimentul era ud şi rece. Mintea mi-era goală, nu puteam să mă 
concentrez, să gândesc. Am rămas în pozitia asta până când durerile s-au 
mai atenuat, pe urmă m-am ridicat cu greutate şi m-am târât spre uşă și spre 
trepte. Era un întuneric de nepătruns. Am pipăit peretele până când am găsit 
deschiderea şi am urcat, încet, încet, treptele. 

Spre surprinderea mea, afară era beznă. Câteva stele se vedeau printre 
peretii înalti ai blocurilor. 

Când se făcuse noapte? 

Am încercat să mă ridic în picioare, dar durerea puternică din 
genunchiul stâng mi-a smuls un geamăt și m-a făcut să mă întind pe spate. 
Praful îmi intrase în nas și-l simteam pe limbă. M-am concentrat asupra 
genunchiului. Era fierbinte și o strălucire portocalie înconjura rotula. Am 
"văzut" prin materialul salopetei, pielea sfâșiată şi câteva vase de sânge 
rupte, supurând ritmic. Mi-am impus să nu mai simt durerea, nici la rotulă, 
nici la umăr. 

Ce-am să fac? 

Cum atinsesem teava? De ce căzusem atât de rău de la o înăltime 
relativ mică? 

O geană de lumină a apărut pe cer, printre blocuri. 

Doar nu se făcea dimineată? Cât timp zăcusem în pivnită? 

Prea multe întrebări la care nu ştiam răspunsul. 

Dacă aş fi putut să ajung acasă... În patul meu... 

Mi-am închipuit... 

IN PATUL MEU! ERAM IN PATUL MEU! 

Cum ajunsesem aici? Ce mi se întâmpla, de aveam atâtea momente în 
care nu-mi dădeam seama ce fac? 

Lumina creștea din ce în ce mai mult. Nu visasem, salopeta era sfâșiată 
la genunchi și la cot, iar în unele locuri era plină de o mâzgă cenușie. 

Pe spate am simtit-o udă. 

M-a trecut un fior. 

CUM AJUNSESEM AICI? 

Fusesem total inconştient când venisem acasă? Sau visam? 

Nu visam. Totul era cât se poate de real... Cât se poate... 


Începeam să mă îndoiesc de sănătatea mea mintală. Eu, care puteam să 
citesc gândurile altora, nu eram în stare să gândesc coerent ce mi se 
întâmpla mie? 

Deci: cum putusem să ating teava, care era aproape de tavan? De la ce 
înăltime căzusem? Cum ajunsesem acasă? 

M-am ridicat din pat șchiopătând și mi-am scos salopeta. 

Nu mai aveam nici una. Mai era destul timp până să am dreptul la alta, 
nouă. Trebuia să o cârpesc pe asta. Mă pricepeam destul de bine la așa ceva, 
de când eram mic. şi-mi și plăcea. 

M-am şters pe tot corpul cu un prosop putin umezit și m-am concentrat 
asupra rănilor, până când durerea s-a atenuat. 

Nu aveam prea multă ată de cusut, aşa că am făcut reparatiile cu multă 
atentie. 

Îmi lipisem cu scuipat pe rana de la picior o bucată de hârtie de orez. 
Sângerarea se oprise. 

Din difuzor s-a auzit șuieratul de trezire: era ora şapte. 

Timpul trecuse mult prea repede. E posibil ca să fi stat opt sau nouă 
ore în pivnită fără să-mi dau seama? Leșinasem? 

Am ajuns la grupă exact la timp. Maria Martinez m-a urmărit cu 
privirea în drumul spre masa mea: 

- Ce ai de nu mergi normal? 

- M-am lovit putin, dar îmi trece. 

- Ai mâncat prea mult stromac, a spus Alia. Ti s-a lăsat în tălpi... 

Am rămas tăcut şi m-am apucat de lucru. 

Am trecut prin uşa deschisă şi m-am oprit în mijlocul holului. Valsa a 
închis în urma mea și mi-a făcut semn să o urmez. Camera din față era ceva 
mai mare: o masă şi două scaune uzate, un pat acoperit cu o cuvertură din 
plastix de culoare roşie, un dulap și, lângă el, o ladă, la fel ca în majoritatea 
celorlalte case pe care le văzusem. 

Mi-a indicat cu o scurtă mișcare din mână să mă aşez pe unul din 
scaune. Avea o privire indiferentă. 

Am aşteptat regulamentar să-mi adreseze un cuvânt. Câteva secunde a 
tăcut, uitându-se la paharul din faţa ei, apoi a ridicat ochii şi m-a privit: 

- Spune repede ce doreşti. 

- Cred că am o rezonanţă cu mintea ta, am spus şi am continuat repede, 
să nu-i dau posibilitatea să mă oprească: am impresia că pot să-ți citesc 
gândurile. 

M-a privit surprinsă: 

- Nu înţeleg! Cum adică? 

- Simplu. Dacă mă concentrez foarte tare, mi se pare că pot să ghicesc 
la ce te gândeşti. 

- Nu cred. 

- Te superi dacă te rog să facem o încercare? 

- Ce încercare? 

- Gândeşte-te la ceva, la orice, iar eu o să încerc să ghicesc la ce te-ai 
gândit. 

S-a uitat câteva secunde la mine, pe urmă a izbucnit în râs. 

Râdea cu toată faţa, un râs sănătos, care mă contamina şi pe mine. 

- Hai! N-am mai auzit aşa ceva. Este un joc nou? ... Așteaptă să mă 
gândesc, la ce să mă gândesc... Gata! 

- "Eşti un tâmpit!", am spus zâmbind. 

S-a înroşit şi a lăsat privirea în jos. 

- Recunoaște că, între minţile noastre există un canal de legătură, ceva 
ca o rezonanţă pe aceeași lungime de undă... 

- Nu ştiu cum faci, dar chestia asta mă intrigă: gândurile mele să fie 
captate de o altă persoană? şi, mai ales, de un "bărbat"... "Ăsta e periculos, 
trebuie să-l dau afară”. 


- Te rog, doar să faci încercarea de a-mi capta și tu gândurile. Trebuie 
să ne convingem dacă treaba asta acţionează din ambele directii... 

S-a uitat atentă la mine. l-am transmis: "Sunt prea frumoasă ca să-mi 
pierd timpul cu una ca Roza sau cu o altă femeie. Mie îmi trebuie un bărbat 
adevărat, cum e animalul ăsta din fata mea". 

- Ai simţit la ce m-am gândit? am întrebat-o. 

- Nu. Nu am simţit nimic. Nu m-am gândit la nimic. Chestia asta nu 
funcţionează din partea mea... 

Eram sigur, după ușoara roşeață care-i creştea pe pomeţi, că știuse 
perfect ce-i transmisesem, dar o lăsasem să creadă că sunt gândurile ei. 

- Ei, am spus ridicându-mă, eu am să plec acum. Au trecut cele cinci 
minute... 

"Nu trebuie să plece! Îi dau un pahar cu apă" i-am transmis. 

- Mai stai putin, să te servesc măcar cu un pahar cu apă... 

S-a ridicat şi a ieşit din cameră. 

De sub cuvertură se vedea un colț de ceva care semăna a carte din 
hârtie adevărată. Dacă m-aş fi dus să văd despre ce este vorba şi ar fi intrat 
tocmai atunci, m-aș fi simţit vinovat. N-ar fi trebuit decât să ridic puţin 
cuvertura, să văd ce carte este... 

Acolo!... 

Aicil... 

MARGINEA CUVERTURII S-A RIDICAT! 

Mi-am smuls privirea. Asta ce mai era? Puteam să mișc obiectele de la 
distanţă? 

Valsa a intrat cu două pahare, pline pe jumătate cu apă, aşezate pe o 
tăviță din lemn. Le-a pus pe masă și s-a așezat. 

- Ştii? De fapt eu nu am mai discutat niciodată singură şi atât de 
aproape cu un bărbat... Voi sunteti atât de rari... 

- Eu nu prezint nici un pericol. Lucrez cu multe femei şi mă înțeleg 
foarte bine cu ele. 

- La nici o grupă de la noi nu sunt bărbați. lar eu nu am cerut aprobare, 
nici de copii, nici de sex... Nu mă simt în stare... Nu mă simţeam în stare să 
stau lângă un bărbat sex ... şi să mă și atingă... Brr! Numai la gândul ăsta și 
mi se face pielea ca de găină. Am văzut odată pe cineva care venise la grupă 
după o noapte petrecută cu un bărbat sex. Toată ziua s-a chinuit cu o durere 
groaznică de cap. Ne spunea că simte tot sângele vuindu-i prin creier, în 
pulsaţii. Nu a fost în stare să-și facă norma și a trebuit s-o ajutăm noi, 


celelalte. A fost un chin și pentru ea și pentru noi. lată ce-ţi poate aduce 
sexul cu un bărbat. Am mai aflat că bărbaţii sex sunt și foarte curioși. A 
întrebat-o dacă-i place... Asta e cea mai mare insultă pe care am auzit-o... 
Într-un fel pot vorbi femeile între ele şi altceva este discuţia cu un bărbat. 
Când eram mai mică și copiii aveau voie să se plimbe pe străzi, asta înainte 
să-i strângă în rezervatie, un bărbat dădacă m-a atins cu palma deoarece nu 
mă dădusem de-o parte destul de rapid din faţa unei galbene... De atunci am 
jurat să nu mai mă las atinsă de nici un bărbat. M-am ţinut de jurământ și 
mă voi tine și de acum înainte... 

- Nu am intenționat și nu intenţionez deloc să te ating. 

- Atât ţi-ar trebui. Chiar dacă poţi să-mi citeşti gândurile, chiar dacă se 
va mai întâmpla să ne mai vedem, nu înseamnă că poţi să mă atingi... cu 
mâinile. Destul că mă poţi atinge cu gândul. 

- Îți promit că nu voi uita asta niciodată. 

- Bine, atunci o să mai stăm de vorbă... Poate. 

- Mă lași să mai trec peste vreo două, trei zile? 

- Încă nu ştiu. Totuşi, caută-mă și până atunci mă voi decide. 


Stăteam în patul meu. 

Acum zece minute spărsesem unul din cele două pahare de sticlă pe 
care le aveam. 

Îl ridicasem de pe masă cam de o palmă și, în momentul acela, o ușă s- 
a trântit pe culoar. Poate la Corelia. Dar scăpasem de sub control paharul, 
care căzuse şi se spărsese în nenumărate bucăţi. Le-am aruncat şi m-am 
hotărât să nu mai fac experienţe cu obiecte valoroase. Doar aveam şi două 
păhărele de plastix. 

Dimineaţă, spre surprinderea mea, primisem aprobare pentru acces la 
jocurile de primăvară ale gladiatoarelor. Oare o să mă însotească și Valsa? 
ştiam că odată vom fi împreună în Sectorul Galben, dar nu știam când 
anume, acum sau altădată. 

Mai erau cam două săptămâni până atunci. 

Speram să nu fac vreo greşeală care să-mi anuleze accesul. Mergeam 
atent pe stradă, să nu deranjez pe nimeni. 


Ajunsesem să mă feresc și de sclave, care, de altfel, se fereau și ele de 
mine, la fel cum se fereau din calea oricărei galbene sau femei semi-om. 

Corelia ceruse şi ea aprobare în aceeaşi zi. Vom fi mulți cunoscuţi în 
același timp în Sectorul Galben. 

Abia aşteptam să văd pentru prima oară acest spectacol bianual, de 
sărbătoarea primăverii şi a toamnei. De fapt, pentru zona noastră, chestia 
asta cu primăvara şi toamna era artificială, întrucât aici era mai tot timpul 
cam aceeași temperatură, căldură și cer mai mult senin. Rareori cădeau 
câteva picături de ploaie, insuficiente pentru a spăla praful generalizat. 

Ştiam că în nord, destul de departe, existau totuși deosebiri evidente 
între anume perioade de timp. Acestea erau așa-zisele anotimpuri. Se pare 
că exista cu adevărat și acea apă solidă, numită ghiată şi zăpadă. 

Cred, dar s-ar putea să mă și înșel, că bunica îmi spusese despre așa 
ceva când eram mic, dar nu mai eram prea sigur pe amintirile mele. Brrr! 
Ce rău era să fie frig. Mi se strângea pielea doar la ideea acestei senzatii. 

Ce-o face acum Valsa? Nu, nu vreau să o urmăresc cu gândul. Cu ea 
totul trebuie să se întâmple normal, fără nici o exagerare din partea mea. 

Am umplut un pahar din plastix cu apă. L-am așezat în mijlocul mesei 
şi m-am depărtat. 

Mi-am încordat atentia asupra lui, ca şi cum l-aș fi înconjurat cu o 
fortă, pe care am dirijat-o în sus, încet, încet. Paharul s-a ridicat, iar apa din 
el a făcut o concavitate în interior, parcă urcându-se pe peretii paharului. L- 
am ţinut aşa, suspendat, câteva secunde, apoi l-am coborât. Da, era o chestie 
care-mi reușea, însă îmi solicita o atenţie deosebită. 

După ce l-am mai ridicat de câteva ori, plimbându-l de colo, colo, am 
hotărât să încerc şi cu ceva mai greu: aveam lângă perete o cutie din plastix 
plină cu lucruri vechi. Am fixat-o cu privirea şi am reuşit să o mișc. Patul. 
la să mișc patul... Da, puteam, dar obosisem destu de mult. 

Îl mişcasem foarte puţin. Nu mai eram în stare să mă concentrez. 

Trebuia să mai exersez, mergea greu. 

Iza! Ce s-o fi întâmplat cu sora mea? N-o mai văzusem de cinci sau, 
poate, șase ani. Plecase într-o dimineaţă la grupa ei, iar spre seară, o colegă 
a trecut pe la mama şi i-a spus că Iza a fost transferată în alt oraş. 

Dacă ar putea vedea ce sunt în stare să fac? 

M-ar pupa ușor pe frunte, aşa cum făcea când eram mic, m-ar fi 
mângâiat pe creştetul capului și şi-ar fi rotit degetul arătător în interiorul 
urechii mele stângi, dându-mi o senzaţie specială. 


Habar nu aveam unde este... 


Deodată am simţit că o ceaţă îmi întunecă gândurile iar apoi îmi apare 
în față imaginea unui obiect masiv, ceva care îmi astupă toate unghiurile 
privirii. Am ştiut că este un munte aflat foarte departe. Vârful era acoperit 
de ceva alb, iar în minte mi-a apărut cuvântul "zăpadă". Mai jos, se vedeau 
porțiuni fără nici o vegetaţie, care am ştiut că se numesc "stânci", 
întrepătrunse ici, colo, de "tufe". Privirea mi s-a fixat pe o pată mai închisă 
la culoare aflată pe un perete destul de înclinat şi am simţit o dorinţă 
puternică de a pătrunde în spatele acelei porţi, în "peşteră". Undeva, în 
beznă, a apărut un postament pe care era aşezată o sferă de "cristal". În jurul 
ei raze de lumină albastre, roşii, verzi, se întrepătrundeau într-o policromie 
fantastică, un spectacol nemaivăzut niciodată, de nimeni... Oare? 

Cuvintele respective îmi apăreau clare în minte, de parcă mi le-ar fi 
spus cineva. Imaginea a dispărut tot atât de brusc cum a apărut și m-am 
trezit iar pe patul din camera mea. Ce fusese vedenia asta? De unde îmi 
veniseră imaginile și cuvintele? 

Ştiam că o să ajung în acel loc, ştiam că o să fie cale lungă de făcut, 
aşa cum Ştiam că o să fiu însoţit de Valsa. 

De unde ştiam? 

Ştiam! Atât era suficient, știam... Eram chiar convins. 

De fapt, începeam să mă obișnuiesc cu salturile astea din realitate, așa 


La nord, unde se terminau construcţiile, începea o porțiune de terenuri 
împrejmuite: grădinile de legume și câteva câmpuri cu cereale. 

Calea ferată se strecura printre parcele străjuită de-o parte și de alta de 
câteva rânduri de porumb. Femeile semi-om erau aici supraveghetoare ale 
sclavelor, care trebăluiau toată ziua să menţină recoltele în viață. Aduceau 
din oraş apa cu nişte vase din lemn, ţinute de câte patru sclave, apoi udau 
fiecare plantă la rădăcină cu cantitatea prescrisă. 


Orice risipă era aspru pedepsită. Culesul era făcut de femeile semi-om, 
supravegheate de galbene. 

Spre vest, loturile cu plantaţii erau mult mai puţine, întrucât deşertul 
începea mai aproape de oraş. 

La est, după câteva plantaţii, începeau orezăriile. Erau de-o parte şi de 
alta a unui fluviu cu apă murdară. 

Spre sud, nisipul se învecina chiar cu ultimele blocuri, mult mai 
dărăpănate decât în celelalte direcţii. 

Se spunea că Explozia cea mai apropiată fusese undeva, înspre est, pe 
locul în care existase un oraș mult mai mare decât al nostru. Noroc că 
fusese destul de departe ca Explozia să nu ne distrugă și nouă toate 
clădirile. Se spunea că din acel oraş nu mai rămăsese absolut nimic, decât 
un crater enorm. Mai existau poveşti că fusese o Explozie şi spre sud, spre 
nord, spre vest... 

Oricum, marginile dinspre est și sud ale orașului nostru erau mai puţin 
circulate de supraveghetoarele galbene, întrucât se părea că radiaţiile sunt 
mai puternice acolo. 

Oare unde se găsea muntele pe care-l văzusem? Abia mi-am pus 
întrebarea că mi-am și răspuns: trebuia să merg mai întâi spre vest, cale de 
şapte zile pline, apoi spre sud, încă sapte zile. De unde îmi veniseră ideile 
astea? Ei, asta e acum... Prea multe întrebări fără răspuns. 

Să plec? Să plec singur? 

Zilele următoare am hotărât să încep pregătirile de plecare: am strâns 
din diverse locuri bidoane din plastix pentru apă, mi-am confecţionat o 
sacoşă pe care puteam să o atârn pe umeri, în spate, am reparat o pereche 
mai veche de sandale. 

Puneam de-o parte, în fiecare zi, două-trei stromacuri. 

În serile care au urmat am fost în vizită la Valsa. M-a primit, la început 
cu reținere, apoi din ce în ce mai volubilă. 

Într-o zi am invitat-o la mine şi, spre surprinderea mea, nu m-a refuzat. 
Îmi impusesem să nu o mai sondez mintal, pentru a o lăsa să facă totul din 
propria vointă. 

A intrat în cameră și a privit de jur-împrejur, apoi s-a așezat pe scaun. 

- Valsa, mergi în Sectorul Galben, la jocuri? 

- Nu ştiu încă. Am făcut cerere dar nu am primit răspunsul. 

- Dacă primeşti aprobarea, vrei să mergem împreună? 

- De ce nu? 


- Ştii, vin o grămadă de cunoştinte și s-ar putea să apară vorbe... 

- Nu-mi pasă. Roza şi Eva ştiu că discutăm. Ele ştiu sigur că nu este 
altceva, iar părerea altora nu contează. 

- Galbenele s-ar putea să aibe o părere proastă despre prietenia dintre 
un bărbat şi o femeie semi-om... 

- Eşti convins că așa gândesc, întrucât îmi poți citi gândurile. 

- Nu-ţi citesc gândurile decât atunci când îmi dai voie. Altfel nu pot, 
am spus și am minţit-o pentru prima oară. 

- Acum ce gândesc? 

- Cred că ești speriată ca nu cumva să te ating. 

Valsa s-a înroșit în obraji: 

- Şi nu ai să mă atingi, nu-i așa ? 

- Nu. Vreau doar să fim buni prieteni. 

- Minţi, de data asta ţi-am citit eu gândurile: vrei să mă atingi. știu! 

- Aşa este, dar nu te voi forța niciodată să faci ceva care nu doreşti. 

- Şi dacă eu doresc? 

Am rămas ca trăznit. 

- Și dacă eu doresc? a întrebat din nou Valsa. Dacă eu vreau să mă 
atingi? ştiu că nu ești bărbat sex sau însământător, dar vreau numai să mă 
atingi, să văd ce se întâmplă. Vreau să ştiu dacă sunt pretabilă la atingerea 
unui bărbat sex, sau... 

S-a ridicat de pe scaun și s-a aşezat lângă mine, pe marginea patului. 

Și-a desfăcut salopeta la nasturii din dreptul pieptului, mi-a luat mâna 
şi a introdus-o în deschizătură. 

DUMNEZEULE! 

Femeile, cam cincizeci, se aşezaseră la coadă pentru verificarea 
autorizaţiilor de intrare. Eu, împreună cu încă patru bărbati semi-om, 
stăteam de-o parte, aşteptând să ne vină rândul. 

Era dimineaţă devreme, dar simțeam că aerul devenise, deja, 
înăbuşitor. 

Oare ventilatoarele din oraș funcționau? 

Da, funcționau și încă destul de bine. 

Curentul de aer răcoros m-a cuprins din primul tunel. După ce ne-au 
agăţat câte un ecuson fluorescent, am fost dirijaţi, separat de femei, pe un 


culoar adiacent, astfel că am ajuns la arena ridicată în piaţa centrală a 
sectorului înaintea lor. Două supraveghetoare galbene ne-au dus pe o scară 
până sub tavan, făcându-ne semn să ne așezăm pe nişte scânduri destul de 
strâmte. Ele s-au oprit la margine, de-o parte şi de alta. 

Atunci a ajuns și grupul de femei. Alte supraveghetoare le-au făcut 
semn să se așeze pe bănci, mai jos de noi, în grup compact. Am văzut-o pe 
Valsa. 

Nu mi-a aruncat nici o privire. Era între Roza şi o altă femeie pe care 
nu știam cum o cheamă, dar o cunoşteam după figură, o colegă de-a lor de 
grupă. 

Singura care s-a uitat spre mine a fost Alia, aflată jos, chiar la 
marginea arenei. Lângă ea era Maria Martinez. Horwath nu făcuse cerere, 
explicându-ne că nu o pasionează jocurile de gladiatoare ci luptele de câini, 
care urmau să fie altădată. 

Am așteptat în linişte câteva minute, până când și băncile din celelalte 
sectoare au fost ocupate în același fel: sus, un mic grup de bărbaţi, în rest 
femei semi-om din celelalte zone exclusive ale orașului, iar pe margini, 
supraveghetoare. 

Atunci a început ceremonia de prezentare a luptătoarelor. Au venit 
dintr-un tunel, din stânga. 

Mergeau cu pași mici, una în spatele alteia. 

Erau opt femei semi-om. Aveau mușchii braţelor bine dezvoltați și 
sânii foarte mici. Erau rase în cap. Singura îmbrăcăminte o reprezenta câte 
un cordon de diferite culori, pe talie, înodat cu o fundă mare, pe buric. 

Fiecare avea în mână un baston destul de gros şi nu foarte lung. 

S-au aşezat în cerc, la marginea arenei şi au căzut în genunchi, aplecate 
în faţă, până când capul le-a atins plăcile de piatră. O supraveghetoare a 
intrat în mijlocul arenei și a ridicat mâinile: 

- Galbena de Aur! Galbena de Aur! Dă putere acestor luptătoare să 
treacă în împărăţia Ta cu cinste. lart-o pe cea care va rămâne în viaţă că încă 
nu este pregătită să-Ti acorde spiritul şi corpul ei. Noi o iertăm încă de pe 
acum, aşa cum ne-ai învătat Tu, în suprema Ta bunătate. Fie ca fumul 
trupurilor ce vor fi arse pe altarul Tău să-ţi încânte nările şi să reverse 
asupra noastră, a supuselor tale galbene, bucuria nemărginită a satisfacţiei 
Tale. Formaţi perechile. 

Galbena s-a retras din arenă. 


Două câte două, femeile s-au aruncat în luptă. Loveau cu bastonul, cu 
picioarele şi pumnii. Una din ele a căzut, nu atât dintr-o lovitură, cât de o 
piedică pusă cu viteză. Adversara sa i-a dat lovitura finală în cap și s-a 
retras de-o parte, așteptând viitoarea concurenţă. O brunetă cu șolduri mai 
proeminente a făcut o rotaţie cu bastonul deasupra capului încercând o 
lovitură totală, dar cea cu care se bătea a împuns-o rapid în stomac, bastonul 
aproape ieşindu-i prin spate. 

Sângele a ţâşnit. 

La a treia pereche forțele și îndemânarea erau aproximativ egale. 
Ambele combatante dovedeau măiestrie în lupta cu bastonul, niciuna 
nereușind încă lovitura hotărâtoare. Mai ales eschivele femeii mai micute ca 
statură, smulgeau exclamatii aprobatoare din partea asistenţei. Deodată, 
micuta s-a lăsat jos şi a rotit cu viteză un picior, secerând-o pe cealaltă. 

Ultima pereche erau încă în stadiu de tatonare: se roteau, trimiteau 
lovituri scurte, parate imediat, până când una din femei a prins un moment 
de neatenţie a celeilalte și i-a aplicat un baston, de jos în sus, chiar între 
picioare, doborând-o şi astfel scotând-o din luptă. 

S-au format imediat alte două perechi. 

Micuța, care îmi plăcea cum se mișcă, a nimerit cu cea mai solidă 
dintre ele. N-avea nici o şansă. 

O urmăream cu inima strânsă cum eschiva loviturile care trebuiau, 
dacă şi-ar fi atins ţinta, să fie decisive. Oricum, era mai rapidă în mișcări, 
dar forţa ei părea mai mică. Adversara sa se ţinea foarte bine pe picioare, 
dar era mai lentă. Cealaltă pereche a terminat repede, curios, lovindu-se în 
același timp și căzând amândouă. Urma ca supraveghetoarea să stabilească 
care din ele va rămâne în luptă, după care-i va aplica celeilalte lovitura 
finală. Micuta a parat cu bastonul o împunsătură și, cu un salt rapid, i-a 
înfipt celeilalte un cot în plină figură. Sângele a umplut fata acesteia şi, în 
momentul de ameteală ce a urmat, micuța i-a secerat picioarele și a rotit 
bastonul în aer, lăsându-l să cadă pe capul celeilalte. Trupurile doborâte, în 
care abia mai pâlpâia viata, au fost scoase din arenă și duse în locul unde 
urmau să fie făcute fum. Semi-oamenii nu aveau dreptul să vadă 
transformarea, era numai privilegiul galbenelor. 

Urma lupta finală. Cele două femei s-au privit în ochi câteva clipe. Se 
vedea că sunt obosite. Au făcut mici fente cu bastoanele, rotindu-se în jurul 
arenei. Micuta a aşteptat ca cealaltă să ajungă cu tălpile pe o pată mare de 


sânge şi a atacat. Adversara a încercat să evite dar a alunecat și micuta a 
lovit. 

Lupta se terminase. Asistenta s-a ridicat în picioare şi a aplaudat 
îndelung, până când supraveghetoarele au cerut liniște. 

- Îți multumesc, luptătoare, că ai stabilit care vor fi fericitele ce o vor 
desfăta pe Galbena de Aur, a spus supraveghetoarea ce se întorsese în 
mijlocul arenei, adresându-se micutei. Tu o să mai lupti altădată pentru 
dreptul de a fi trimisă Galbenei de Aur. 

Ce să fac? Să-i spun Valsei că micuța câștigase şi cu ajutorul meu? Mai 
bine nu. 

Am fost lăsaţi să ne plimbăm puţin timp prin Sector, în grup, prin 
tuneluri, unele mai largi, altele mai strâmte, cu locuinte de-o parte şi de alta. 
Galbenele cu care ne întâlneam ne priveau, de cele mai multe ori curioase. 

Majoritatea nu aveau permis de a se deplasa înafara Sectorului Galben 
şi singurele ocazii când ne puteau vedea, erau vizitele noastre. Cele mai 
multe chicoteau atunci când bărbaţii treceau prin dreptul lor. 

Aveau sclipiri în ochi. 

La un moment dat, am simţit-o lângă mine pe Valsa, aproape 
atingându-mă cu cotul. Eram în dreptul crescătoriei de câini pentru carne, 
animale puse la îngrăşat. Schelălăiau și ne priveau cu ochi tulburi. Am 
simţit că Valsei îi este milă, sentiment extrem de rar şi chiar interzis semi- 
oamenilor. Un sentiment puternic de tandrete pentru Valsa mi-a potopit 
sufletul. Parcă mai trăisem acestă clipă...Da, o mai trăisem în gând. Ce bună 
era Valsa. 

Câinii reprezentau delicatesa culinară a galbenelor. Oare puteam să 
intru în mintea animalelor? Mi s-a părut că simt o senzaţie de teamă, o 
presiune uşoară în stomac generată de foame şi parcă toată pielea îmi era 
cuprinsă de furnicături, făcându-mă să mă scarpin. 

Am rupt contactul și toate aceste senzaţii au dispărut. Ce viaţă de 
câine... 

La intersecţia unor culoare, pe o măsuţă, se găseau niște vase cu 
stromac şi câteva sticle și pahare din plastix. Două galbene ne-au dat la 
fiecare să mâncăm şi să bem, câte o raţie. De undeva se auzea un huruit 
uniform. Era instalaţia care genera lumina în oraș, sau altceva? 

Ceva mai încolo, se găseau alte trei mese, două pe care erau așezate 
câteva mănunchiuri de beţișoare pentru marocco, pe a treia fiind un teanc de 
dreptunghiuri pictate cu diverse semne, pentru jucat mahjongg. 


După ce timp de mai mult de o oră ne-am distrat cu aceste jocuri 
specifice galbenelor, am străbătut un culoar foarte slab luminat, destul de 
lung. 

La capăt, într-o piaţă, un grup de femei semi-om săltau în ritmul unor 
tobe așezate lângă perete. Cele două femei semi-om care băteau cu 
beţișoare în tobe își bălăngăneau capetele în ritmul loviturilor și pe frunţi 
avea picături de sudoare. O galbenă plictisită supraveghea dezlănţuirea 
animalică. 

Din când în când, o altă galbenă ciupea strunele unei lire. Ce muzică 
putea să iasă din combinaţia asta... Aiurea, nu-mi plăcea deloc. 

Când grupul a obosit, a venit rândul nostru. 

Ne-am dus toți cinci în mijlocul pieţei şi am primit de la o galbenă 
foarte tânără o ţeavă subţire și lungă, care avea la capăt un căuș adâncit. 
Galbena a aşezat în căuş o biluță mică, de culoare cafenie, căreia i-a dat foc. 
Unul din bărbaţi a luat celălalt capăt al ţevii în gură și a tras puternic. Biluta 
s-a înroșit uşor şi un fum cenușiu a ieşit pe nările bărbatului. După ce a scos 
şi pe gură acel fum, a dat ţeava mai departe. Penultimul am tras eu și 
amăreala fumului m-a făcut să tuşesc ușor. 

Ce dracu se întâmpla cu mine de mi se părea că plutesc? Nu mai 
puteam să-mi controlez mintea. 

Am început să ne balansăm bratele și capul în toate direcţiile. Nu prea 
respectam ritmul, dar asta nu avea nici un fel de importanță. Mă simţeam 
excelent. 

Muzica era, cu adevărat, excepţională. Am simţit nevoia să fac mişcări 
şi cu picioarele. Le aruncam în sus și în lateral, mă lăsam în genunchi și 
zvâcneam în picioare, fără să-mi pese că eram privit de un alt grup de femei 
semi-om, care-şi aşteptau rândul la distracţie. Simţeam că faţa îmi arde 
toată din cauza efortului și picături mari de sudoare mi-au răcit spatele. 

Ce bine era... 

Când ne-am întors în zona noastră, se făcuse deja seară și era aproape 
ora stingerii. Valsa mi-a aruncat doar o privire și a plecat spre casa ei. 

Eram obosit și am adormit imediat ce m-am așezat pe pat. 

Visam? Apăruse iarăşi muntele, atrăgându-mă ca un magnet: "Vino!... 
Te aştept!... Vino!". 

M-am trezit cu hotărârea ca noaptea următoare, cu sau fără Valsa, să 
plec. 

Dar aş fi praferat să plec împreună cu ea. 


Când am terminat munca la grupă, m-am dus la Valsa. A sosit câteva 
minute după mine și nu a fost surprinsă că m-a găsit în faţa uşii: 

- M-am gândit că o să te văd în seara asta, a spus făcându-mi semn să o 
urmez în casă. 

- Vreau să te întreb ceva, foarte serios, am spus așezându-mă pe 
marginea patului. 

M-a privit curioasă. 

- Ce s-a întâmplat? Eşti încruntat... Nu-mi placi aşa. 

- Valsa, hai să fugim din zonă. 

- Ce să facem? Cum adică? Unde să fugim? Sunt obosită, nu am chef 
de fugă. 

- N-ai înteles. Vreau să plec definitiv din oraș, departe, peste deşert. Te 
rog să vii cu mine. 

- Eşti nebun! Clar? Eşti nebun... E o nebunie! 

- Nu, nu e o nebunie. Avem șansa de a ne face o altă viaţă. Tie nu poate 
să-ți placă felul în care trăim, nu se poate să te mulțumești cu monotonia 
programului zilnic, neurmat de nici un fel de satisfacţie. 

- Ba am primit satisfacţii. N-am fost să vedem luptele de gladiatoare? 
N-am dansat? lar eu am dreptul să merg încă odată, poate la luptele de 
câini. ştii că nu merităm drepturi mai multe. Cum adică? Ce fel de drepturi? 
Nu avem tot ce ne dorim? Mâncare, apă, locuință, dreptul de a viziona 
jocurile speciale în Sectorul Galben, dreptul de a respira aerul și de a călca 
pământul aflat în proprietatea galbenelor. 

- Nu m-ai înteles. Eu tânjesc după o altfel de viaţă: libertatea de a face 
ce vreau, de a mă duce unde vreau, de a gândi orice, fără să fiu permanent 
speriat că nu respect Legea. 

- Alec, te rog să-ţi scoţi din cap nebunia asta. Ce idei poţi să ai? Ce 
liberate? Nu eşti LIBER să respecţi Legea? şi... De fapt, oricine a plecat, a 
dispărut pentru totdeauna. E o nebunie! 

- Tocmai faptul că nu mai ştim nimic despre cele plecate, sclave sau 
semi-oameni, dovedeşte că au reuşit sau au murit. În nici un caz nu au fost 
prinse, pentru că ni le-ar fi dat de exemplu, să ne sperie și mai mult, așa 
cum s-a întâmplat acum doi ani... 

- Dar eu nu vreau să mor... încă. Dacă aș vrea, m-aș oferi gladiatoare şi 
aş avea o moarte frumoasă şi utilă. 

- Şi dacă reuşim? 


- Ce să reușim? Unde să mergem? știi ce este, sau dacă este ceva acolo 
unde se termină deşertul? şi dacă se termină undeva deșertul... 

- Cred că ESTE ceva! Încă nu ştiu prea bine CE, dar ceva diferit 
TREBUIE să fie. 

- Știi că mai sunt oraşe, ştii că toate locurile în care este posibilă viaţa 
fac parte deja din domeniul galbenelor. De unde ţi-a venit ideea că poate să 
fie şi ALICE VA? 

- Măcar mi-a rămas SPERANTA. Văd că tu nici măcar asta nu ai. 

- Speranta să ce? 

- Speranta să fie ALTFEL. 

- Eşti nebun. Am terminat discuţia. 

Nici nu m-a urmărit cu privirea când am ieşit pe ușă. 

Până la stingere, am dus rând pe rând, ca să nu fiu suspectat, buteliile 
şi mâncarea, în pivniţa cu isvorul meu. 

Mă întorsesem pentru ultima oară acasă. Nu mai aveam ce lua. Am 
aruncat o privire de adio şi am deschis uşa. 

În partea cealaltă stătea Valsa, îmbrăcată cu o salopetă cenușie, cu 
gluga pe cap și mănușşile în mâini. 

- Merg cu tine, a spus, zâmbind de parcă ar fi fost vinovată de ceva. 


Capitolul 12 


Lumina lunii era filtrată de o ceată uşoară. 

Depăşisem ultimele blocuri și eram aproape de sfârşitul plantatiilor. 
Tineam Steaua Polară spre umărul drept. Valsa mergea cu paşi hotărâti în 
stânga mea. Eu căram rezervele în sacoşa atârnată pe umeri, în spate, iar ea 
tinea câte un săculet în fiecare mână, ratia ei de stromac și câteva obiecte de 
care nu a vrut să se dispenseze: un prosop, o salopetă de rezervă, o pereche 
de sandale, un cutit care nu tăia prea bine și un pieptene cu câtiva dinti 
lipsă. 

Căutam să păstrăm un ritm uniform. Undeva, pe aici, trebuia să fie un 
post de pază, dar supraveghetoarea galbenă și cele două sau trei femei semi- 
om nu erau atente noaptea. Treaba lor era să nu lase sclavele care lucrau 
ziua la plantatii, să se depărteze prea mult, când plecau să-şi facă nevoile. 

Galbenele ştiau că oricine fuge spre vest nu merită să fie urmărit 
întrucât pleacă la moarte? 


Se lăsase răcoarea deşertului, dar noi trebuia să mergem continuu până 
la răsăritul soarelui. Dacă ne opream, înghetam şi eram terminati. 

Luna înjumătătită ne privea cu un ochi viclean, ajutându-ne, cu 
ușoarele ei reflexe, să vedem pe unde călcăm. De parcă am fi putut călca și 
pe altceva decât pe nisipul vălurit uşor de vânturile permanente. 

Din când în când, aruncam câte o privire Valsei. Era în conditie fizică 
bună. Aveam toate motivele să sper că vom reuşi, că vom ajunge la muntele 
din visul meu. 

Când soarele s-a ridicat mult deasupra orizontului, eram, practic, în 
mijlocul deșerului. 

Ultimele urme ale civilizatiei se vedeau în depărtare, prin aerul 
tulbure. Ne-am oprit și am săpat cu cutitele şi palmele o groapă în nisipul ce 
începea să frigă, până am ajuns la o portiune mai rece. Ne-am aşezat unul 
lângă altul, ne-am acoperit corpurile cu un cearșaf destrămat în unele locuri 
de vechime şi spălături şi ne-am odihnit așteptând ca soarele să coboare 
spre asfintit. Uneori, destul de rar, sorbean câte o gură din butelia de plastix 
cu apă. Până spre seară, băusem aproape un sfert din continut. Oare ne va 
ajunge apa din cele patru butelii? 

Am pornit mai departe. Un vânt cald ridica particole fine de nisip. Ne- 
am legat pe fată câte o cârpă. 

Discul roșu al soarelui s-a ascuns în spatele unor dâmburi aflate 
departe, departe. Când vom ajunge acolo? 

Ziua următoare am trecut pe lângă niște case în ruină. Unele erau din 
piatră, altele din lemn. Nu mai existau nicăieri geamuri, totuşi am avut 
noroc să găsesc un ciob de sticlă destul de groasă. Mi-era foarte bun pentru 
tăiat diverse materiale, chiar şi pentru scorojit lemnul. L-am împachetat 
într-o bucată de cârpă din rezervele Valsei și ne-am odihnit la umbră toată 
perioada toridă a zilei. Spre seară, aproape imediat după plecarea dintre 
ruine, am găsit două trupuri care, după urmele de îmbrăcăminte, păreau 
sclave. Erau la câtiva metri unul de altul, rămase așa cum căzuseră. Acum 
erau acoperite pe jumătate cu nisip. 

Avuseseră o singură butelie cu apă, care zăcea goală. Muriseră de sete. 

Gândacii deșertului le găsiseră și le înjumătătiseră corpurile. Mai erau 
şi acum câtiva bortoşi, care şi-au ridicat antenele lungi când ne-au simtit. 
Ne-am depărtat şi am văzut pe fata Valsei o expresie de scârbă. I-am simtit 
frica de o soartă identică şi i-am însuflat o stare de calm și sigurantă. De 
unde atâta sigurantă? 


Dâmburile din depărtare începuseră să se vadă mai bine în lumina 
soarelui aflat la asfintit. Mi-am dat seama că sunt acei munti despre care 
auzisem. 

Ceva mai aproape, în fata lor, se vedea o portiune de deşert putin mai 
înaltă, cu pereti abrupti, străbătuti în câteva locuri de văi adânci. 

Acolo trebuia să găsim apă, să ne refacem rezerva. 

Am avut noroc să găsim urmele unei şosele, pe care ne-a fost mult mai 
ușor să înaintăm, cu toate găurile ce o forfecau. 

Dimineata următoare, înainte să ne oprim, am găsit pe nisip niște urme 
curioase, ca și cum cineva ar fi greblat nisipul. Erau recente, întrucât vântul 
nu ajunsese încă să le şteargă. Ce putea fi? 

Am evitat locul respectiv şi ne-am făcut culcușul în altă parte. 

Norocul ne-a venit de la un masiv gândac de nisip, roșu, care s-a 
apropiat scotând niște sunete abia auzite. Zgomotul ne-a făcut să sărim în 
picioare şi atunci am văzut un grup enorm de lighioane, cred că erau câteva 
sute sau mii, care treceau la nici cincizeci de metri de noi. Erau ca nişte 
şobolani, dar mai scunzi, cu mai multe picioare pe fiecare parte a corpului 
plat, cu nişte cozi lungi şi două antene în vârful capului. Pe spate aveau 
două șiruri de solzi. Mergeau repede, spre o tintă aflată undeva, în spatele 
nostru. Ce ne-ar fi făcut dacă ne simteau? 

Ne-am băgat cât am putut în groapă și, atunci am văzut că enormul 
gândac se apropiase pe nisip de marginea ascunzișului nostru. Ce puteam să 
fac? M-am concentrat asupra lui şi l-am ridicat în aer câtiva centimetri. 
Dădea repede şi caraghios din picioruşe şi-şi mișca antenele cu viteză în 
toate directiile, dar nu mai avansa. Am început să-l depărtez de noi. L-am 
scăpat când îl dusesem la peste zece metri. Am simtit că nu-l mai pot tine și 
i-am dat drumul. A dispărut. 

Valsa mă privea cu gura căscată. 

- Ai văzut, Alec? 

- Ce să văd? 

- Ai văzut cum a zburat gândacul? Fără să dea din aripi? 

- Da, am văzut. Curios, nu? 

- N-am mai auzit de aşa ceva. 


Nu vroiam încă să-i spun adevărul. Nu era momentul, cred. 

Am hotărât să mergem toată dimineata, pentru a ne depărta de locurile 
prin care treceau scârbele alea de animale, sau ce or fi fost. 

Lângă peretele stâncos al podișului, îngropate pe jumătate în nisip, se 
vedeau urmele unei constructii, din care rămăseseră în picioare doar câteva 
portiuni din pereti. Nu mai avea acoperiş. 

Putin mai departe, între două dâmburi de nisip, se vedea o constructie 
pe patru roti. Avea acoperișul rupt, iar bucătile atârnau peste peretii fisurati. 
O ușă metalică se tinea într-o singură balama. 

Cauciucul de pe rotile destul de mari era desprins în fâşii. 

Ne-am apropiat de ușă, călcând cu grijă pe nisipul fin, în care 
picioarele ni se înfundau până la aproape la glezne. Cele două trepte din 
fata uşii erau rupte şi atacate de un strat gros de rugină. Înăuntru se vedeau 
câteva lucruri acoperite cu nisip 

Am încercat cu piciorul drept stabilitatea podelei și am făcut un pas. 
Mă tinea destul de bine. Am ajutat-o şi pe Valsa să intre și ne-am apucat să 
aruncăm nisipul afară, cu palmele făcute căuș. 

- Ia uite! a strigat Valsa trăgând ceva din nisip. 

- Ce-ai găsit? 

- Haine! Am găsit haine... 

Valsa a scuturat pe uşă obiectele şi a râs fericită: găsise o bluză roşie 
cu o mânecă desprinsă din umăr, o robă subtire de un model aiurit, scurtă şi 
cu partea de sub gât lipsă, precum și ceva care semăna cu o salopetă, dar era 
din două bucăti, bluza şi pantalonii separati. Putin cam putrezite... 

În dreapta, am curătat nisipul de pe un platou şi am găsit un ciocan și 
două cutite ruginite, un pahar din sticlă, o adevărată avere şi jos, aproape 
complet îngropate în nisip, două sticle dreptunghiulare, pline cu un lichid 
maroniu. Aveau etichetele aproape şterse. Pe una din ele de mai putea citi 
" hisk.". 

Oare era ceva bun, după cine ştie câti ani de zăcut în deșert, sau era o 
băutură otrăvitoare? 

Erau astupate cu niște dopuri îmbrăcate cu o folie sclipitoare. 

Jos, în nisip, am găsit o șurubelnită, cu care am desprins dopul. Am 
mirosit lichidul: o senzatie de greată m-a cuprins când am simtit izul de 
ploşnite storcite şi am aruncat ambele sticle pe uşa. 

Valsa îşi scosese salopeta de pe ea și se îmbrăcase cu hainele găsite. 


Arăta curios, nu eram învătat s-o văd îmbrăcată așa. Semăna cu 
femeile din pozele pe care le văzusem în reviste, de dinainte de Explozie. 
Aducea, chiar, cu femeia din tabloul Rozei. 

Am rămas aici până seara, când ne-am hotărât să pornim de-a lungul 
văii ce se pierdea între peretii aproape verticali, la nici un kilometru 
depărtare. 

Valsa își strânsese în sacoșă un maldăr de obiecte de îmbrăcăminte, iar 
eu nu luasem decât ciocanul, cutitele, paharul și șurubelnita. 

Primele plante verzi au apărut după ce parcursesem pe fundul secat al 
văii cam doi, trei kilometri în amonte. Abia le vedeam, întrucât lumina lunii 
era blocată de peretii înalti. Erau niște boschete, întâi rare și pipernicite, 
apoi mai dese şi cu frunze late. 

Nu mai aveam apă decât pentru ojumătate de zi, zi care deja urma să 
îşi arate zorile. Apoi urma moartea... 

Valsa avea fata înroșită de soare şi de vânt. Cred că şi eu eram la fel. 

Ultimele două sfere de stromac le-am împărtit ca să sărbătorim 
terminarea deșertului. Dacă nu găseam ceva comestibil și apă, eram morti. 

Nu foarte departe, deasupra noastră, am văzut nişte copaci. Solul 
începea să fie acoperit de o multime de plante, mai mici sau mai mari. În 
aer zburau gângănii minuscule și rapide. 

Ajunsesem pe platoul podișului, iar terenul continua să se înalte spre 
muntii care se vedeau deja aproape. 

Undeva, pe aici, exista apă. O simteam. 

Am găsit pârâul la câteva sute de metri după primii copaci. Curgea, 
într-un firicel subtire, spre sud. 

Am băut și ne-am refăcut rezerva de apă. 

Avea un gust total deosebit de cea cu care eram obișnuit. Diferea chiar 
şi de apa din izvorul lui Moma. 

Rămânea să găsim ceva de mâncare, niște ierburi sau fructe. 

Ceva a trecut în zbor rapid pe deasupra noastră, speriindu-ne. Valsa s-a 
lăsat în jos. Apoi am văzut pasărea pe creanga unui copac, ciugulind ceva. 
Nu aveam arc și săgeti. S-a depărtat dând din aripi. Lumea asta era dinainte 
de Explozie? 

Am pornit de-a lungul pârâului spre sud. 

MERGEAM SPRE SUD, DUPĂ ȘAPTE ZILE DE MERS SPRE 
VEST, cum ştiusem că o să trebuiască, dar o făcusem inconștient. 


Urcam și coboram. Lăsam pârâul când într-o parte, când în alta, 
căutând ceva bun de mâncare. 

Din când în când încercam gustul unor tulpini sau rădăcini. Unele erau 
foarte amare, dar am găsit şi câteva care puteau fi mâncate. Într-un copac cu 
ramurile mai lăsate, erau niște fructe mici, verzi, cu un gust acrișor și care 
străpezeau dintii. În altul atârnau câteva fructe maronii, cu învelișul tare, 
dar cu o substantă dulceagă în interior. Ne-am făcut și provizii. 

Una din sandalele Valsei se rupsese la o baretă. Deoarece nu a vrut să o 
arunce şi să folosească perechea de rezervă, am reparat-o cu o tulpină 
solidă, dar care o rodea în timpul mersului. A trebuit să frec nodurile cu o 
piatră până le-am nivelat şi înmuiat. 

De când depășisem deșertul, o simteam fericită. Pentru mine nu era o 
noutate, știusem că aşa va fi. 

- Alec, oare vom putea avea copii? Te rog să îmi răspunzi cinstit la o 
întrebare: pe tine te-au sterilizat? 

- Nu. Dar pe tine? 

- Eram trecută pe listă, dar nu-mi venise încă rândul. 

- Iti dai seama că noi doi putem da naștere unei civilizatii de semi- 
oameni rupti din mediul Orașelor Galbene? 

- Pentru început trebuie să învătăm traiul în mediul ostil de aici. Vezi 
ce mult te chinui doar ca să faci un foc: fundul ăsta de pahar cu care 
focalizăm razele soarelui... și mâncarea... 

- Mie nu mi se pare că aici ar fi un mediu mai ostil decât în Orașul 
Galben. şi, mai ales, suntem de capul nostru. O să învătăm din ce în ce mai 
multe lucruri utile. Pe măsură ce ne lovim de nevoi, vom vedea şi cum să le 
depăşim. O să fie bine, ai să vezi. știi, Valsa, am o încredere formidabilă că 
o să reuşim. 

Ne-am petrecut noaptea la rădăcina unui copac, între tufișuri. Eram sot 
şi sotie, bărbat şi femeie, plus şi minus... 

Dimineata m-am simtit de parcă trăiam o altă viată. 

Râuletul pe malul căruia mergeam începea să se lătească. Deja avea 
peste doi metri în unele locuri. Păstra, în general, directia spre sud. Din 
când în când, treceam de pe un mal pe altul, pentru a evita tufișurile tot mai 
dese. 

La un moment dat, am văzut cu surprindere nişte urme pe malul 
nămolos și crengi rupte. Cineva trecuse de curând pe acolo. Ne-am oprit şi 
am privit urmele rotunde. 


- Se pare că aici trăiesc animale mai mari, a spus Valsa. Oare or fi 
periculoase? 

- Cred că urma este destul de veche. Uite, marginile sunt desprinse. 

- Dar crenguta asta pare ruptă foarte recent. E încă umedă. 

Ce animal fusese acesta? După dimensiunea și adâncimea urmelor de 
pe malul apei, părea destul de mare și greu. 

În fată, printre copaci, se vedea un deal cu vegetatie rară, iar sus de tot, 
aruncate aiurea, câteva stânci cenușii. Nu ştiu ce mi-a atras atentia într- 
acolo, dar în momentul când priveam, a apărut în spatele unei stânci un cap 
de om. Îl vedeam foarte clar: era un semi-om, cu păr pe cap, cu foarte mult 
păr pe cap. În câteva clipe a apărut cu tot corpul pe culme și s-a oprit. 
Aștepta ceva, sau pe cineva. 

Avea o minte simplă. Se gândea că trebuie să coboare pentru a bea apă 
din râu. 

Am simtit-o pe Valsa că se apropie şi se agată de bratul meu: 

- Cine e acolo? a şoptit. 

- Cred că este un semi-om dar nu deslușesc dacă este bărbat sau 
femeie. După mărimea părului trebuie să fie femeie. 

- Animalul pe care este urcată se numește cal? 

- Da. Am văzut în reviste vechi aşa ceva. Nu ştiam că mai există în 
realitate. 

- Să ne ascundem, să nu ne vadă. 

- N-are cum. Suntem acoperiti de pădure și soarele bate dinspre noi 
spre ea. N-are cum să ne vadă. 

- Dar dacă vine încoace? 

- O să ne ascundem, sau o să stăm de vorbă cu ea... Inspiratie de 
moment. 

- Dacă e una, pot fi mai multe. 

- Există un Oraş Galben pe aici? 

- N-am auzit să fie prin părtile astea. Oraşele Galbene sunt spre nord și 
est. 

- Oricum, du-te în spatele tufișurilor de acolo și ascunde-te. Eu o 
urmăresc şi văd ce trebuie să fac... 

- Să nu mă lași singură. Mi-e frică. Ai grijă... Tu m-ai adus aici, 
răspunzi de viata mea. 

- Fii liniștită, Valsa, nu se va întâmpla nimic. 


O simteam speriată. Unde era femeia semi-om care se obișnuise să 
comande  bărbatilor şi să-i considere mai putin importanti decât 
excrementele? 

Am condus-o în pădure şi m-am întors pe malul râului. 

Am fost sigur că arătarea este o femeie semi-om. A privit în spate şi 
apoi a început să-și îndemne calul să coboare dealul de-a dreptul. 

Erau deja aproape la jumătatea lui, când pe culme au apărut încă două 
femei semi-om călare. De data asta cred că era periculos. Cu o persoană m- 
aş fi descurcat prin influentă mintală, dar cu mai multe în acelaşi timp, nu 
încercasem niciodată și nu știam dacă aş fi avut vreo şansă. Era timpul să 
mă ascund și eu până treceau. 

şi soarele ăsta care nu mai apunea odată... 

Prin frunziş am văzut cum primul cal coteşte în directia râului şi se 
opreşte la mal, începând să bea apă. Femeia a sărit jos şi a sorbit şi ea, 
îndelung, din apa limpede, apoi s-a aşezat pe malul râului, întinsă pe spate 
și cu mâinile sub ceafă. În câteva minute au coborât şi celelalte două femei 
şi, după ce au băut apă, s-au întins lângă ea. Caii pășteau iarbă. Pe sub 
zdrentele cu care erau îmbrăcate se vedeau sânii mari şi plati. 

Speram să plece repede, să nu amortim în pozitia în care stăteam 
nemișcati. Nu erau la mai mult de 20-30 de metri. Am dat ușor câteva 
frunze de-o parte şi m-am concentrat asupra mintii femeii mai apropiate. 

- Mendez a zis să ne întoarcem repede, după ce adăpăm caii. Vrea să 
ne explice cum vom ataca la noapte. 

- Pe cine atacăm azi? a întrebat altă femeie. 

- Satul lui șarpe. Ne trebuie carne proaspăta, că aia de acum trei 
săptămâni s-a împutit din vina lui Santos. 

- Ştiu, a spus cea de-a treia. Santos, cât e el de aerian, a uitat să dea 
sare peste cei doi copii. Aveti săgeti destule? 

- Am, că am muncit toată familia, inclusiv fratele meu cel mic. Tu ti-ai 
reparat arcul? 

- Nu l-am reparat pe ăla rupt, mi-am făcut altul. Trage destul de bine, 
dar nu la mare distantă. 

- Al meu, a spus a treia, şi-a făcut un arc gros cât bratul şi trage foarte 
departe. A străpuns un copac de la o sută de paşi. 

- Sigur, tu tot timpul trebuie să te lauzi "cu al tău". Nimeni nu e ca el. 
Dar nu uita că "bărbatul meu" l-a învins în luptă acum o lună. 


Am simtit o furie copleșitoare la cealaltă femeie. Parcă i se 
întunecaseră mintile. A sărit în picioare și a tras un picior în capul celeilalte. 
A treia s-a rostogolit între ele, dar a primit un cot în fată, căzând în 
genunchi. 

Sângele i-a tâșnit din nas. 

Vorbeau despre bărbati care se luptă? Curios... sau n-am înteles bine. 

Bărbati care se luptă... 

Și-au mai dat câteva lovituri, după care s-au așezat iarăși pe iarbă, de 
parcă nu se întâmplase nimic. Furia le dispăruse la toate trei din minte. 

- Pedro o să fie multumit că ti-am dat sângele. Nu poate să te sufere. 

- O să-i spun lui Alfonso ce mi-ai făcut şi o să te pedepsească. 

- Aiurea! Mendez o să-mi tină partea, că acum două zile m-a regulat și 
a fost multumit. 

- Şi eu o să mă duc la noapte la el. Să vedem ce o să zici? 

- Ce-o să zic eu, nu contează. Dar ce-o să zică Maria? 

- De proastă ce e, Mendez nu s-a mai atins de ea. Acum degeaba e 
geloasă, că îi dă Mendez o mamă de bătaie pe fundul ăla gras, de i-l face 
fripturică. 

Toate trei au izbucnit în râs. 

- Mă duc să fac pipi, a spus una din ele. 

S-a ridicat şi a venit în directia unde ne ascunsesem noi. S-a oprit la 
rădăcina unui copac, pe malul râului și s-a aşezat pe 

vine. 

Deodată, a privit în directia noastră şi a strigat: 

- Fetelor, veniti repede! Mi se pare ca vad urme de mistret! 

Treaba se complica. Celelalte două s-au apropiat în fugă şi au privit cu 
atentie malul nămolos. 

- Hai să căutăm urmele și pe partea cealaltă a râului. 

Chiar că era grav. Cum puteam să le determin să nu se apropie de noi? 

- Hai mai bine în sat, să trimitem pe altcineva să caute, a spus una din 
ele, la sugestia mea. 

- Ce, sunt proastă? Eu le-am găsit, eu îl vânez. 

Mi-am fortat gândurile pentru a o face să se întoarcă, dar, între timp, 
cea de-a treia a sărit prin apă până aproape de 

noi. 

Nu reuşisem să le controlez pe toate trei în același timp. 


Satul era format din mai multe case dărăpănate din lemn și o clădire 
mai mare, din cărămidă, aflată chiar în centrul aşezării. 

Deasupra ușii avea o firmă uzată pe care, cu greutate se putea citi 
"HACIENDA MENDEZ". 

Cred că în piată se strânsese toată suflarea așezării: vreo 40 - 50 de 
bărbati, femei şi copii semi-oameni, patru sau cinci câini jigăriti care ne 
lătrau de mama focului şi câtiva cai care erau legati de niște bete înfipte în 
pământ. Câtiva dintre bărbati aveau în umână arcuri. 

Nu opusesem nici un fel de rezistentă când ne descoperiseră. Ne 
prinseseră mâinile cu o sfoară și ne târâseră, legati cu o frânghie lungă de 
una din șei, în spatele cailor, peste deal. Sfoară, frânghie, cai, arcuri... Ce de 
averi se găseau răspândite prin locurile astea... 

Satul era aşezat într-un crâng, nu departe, pe marginea râului. 

De jur împrejurul caselor era ridica un gard înalt, singura intrare fiind 
o poartă care scârtâia din balamalele neunse și care fusese închisă în urma 
noastră, imediat ce fuseserăm împinși în interiorul îngrăditurii. 

Semi-oamenii formaseră un cerc în jurul nostru, iar un bărbat semi-om, 
voinic, cu părul foarte negru şi tenul întunecat, cum nu mai văzusem 
niciodată, se protăpise în fata mea, aruncând dese priviri sfredelitoare înspre 
Valsa. 

- Cine dracu sunteti voi? a întrebat într-o limbă care nu era anglică, dar 
pe care o întelegeam fără să o cunosc. 

- Am fugit din Orașul Galben numărul 8, am spus în anglică. 

- Ce oraș galben? 

Era curios că eu întelegeam limba lui, iar el o întelegea pe a mea. M-a 
străfulgerat gândul că, de fapt, eu citesc gândurile lui și le traduc 
instantaneu, la fel întâmplându-se și în sens invers, când eu îi induc 
gândurile mele în limba lui. 

- Te-am întrebat unde este orașul ăsta! 

- E departe, în est. 

- Nu se poate, departe în est este oceanul. Doar în nord și sud este 
pământ. 


- Noi am venit dinspre nord, după ce trecusem deșertul de la est la 
vest. 

- Mă, tu minti! a exclamat huiduma și a ridicat mâna ca un baros, 
încercând să mă lovească în creştet. Nimeni nu poate traversa deșertul Mă, 
tu minti! 

I-am blocat mișcarea, actionând rapid asupra creierului. A scos un urlet 
şi şi-a pipăit pumnul pe care i-l oprisem deasupra capului meu. M-a privit 
cu surprindere şi a vrut să mă lovească cu cealaltă mână. L-am blocat din 
nou, fără nici o greutate. 

Avea o minte permisibilă, ușor de condus. 

O rumoare s-a urcat din rândul celorlalti semi-oameni. Simteam că 
sunt nelămuriti, cum de reuşisem să nu fiu făcut una cu pământul. 

Valsa înlemnise lângă mine. 

- Dă-mi mie femeia ta şi te las în viată, a spus huiduma. Eşti singurul 
care n-ai murit din pumnul meu și nu înteleg cum ai făcut, dar te iert dacă- 
mi dai femeia ta. Îti promit că n-o s-o mănânc până nu mă satur de tâtele și 
curul ei. 

- Femeia e a mea, n-o dau nimănui. Să fim înteleşi. Eu nu vreau să mă 
lupt cu tine, dar nici nu te las să mă lovești. Vrem doar nişte mâncare și 
plecăm mai departe. 

- Mâncare? a râs malacul. Mâncarea sunteti voi. N-o să mai trebuiască 
să plecăm mâine la vânătoare în satul vecin. V-am găsit pe voi, o să ne 
ajungeti pentru câteva zile. Ha, ha, ha... și femeia tot o să ti-o iau, după ce o 
să te mâncăm pe tine. Abia pe urmă, când o să mă plictisesc, o s-o mâncăm 
şi pe ea. Duceti-i la închisoare, a spus întorcându-se spre ceilalti. 

Nu m-am opus când ne-au condus într-o încăpere a "Haciendei”, în 
care nu era nici urmă de mobilă. Într-un colt se înălta un maldăr de mizerie. 
Ne-am așezat pe jos și Valsa a început să plângă cu capul pe genunchi. Am 
mângâiat-o uşor şi i-am indus gânduri liniştitoare. 

- Nu-ti face griji, o să scăpăm, i-am spus în șoaptă. O să vezi c-o să 
reuşim. Iti promit. 

Afară se făcuse noapte. 

Am simtit că în partea cealaltă a ușii este cineva. Am identificat una 
din femeile care ne găsiseră, cea care vroia să se ducă în noaptea asta la 
Mendez. Îi stricasem aranjamentele. Poate era o idee... 

I-am intrat în minte uşor, o minte foarte simplă, de nivelul sclavelor. 


- "Trebuie să-i ajut pe bărbatul și femeia asta să fugă", am făcut-o să 
gândească. "Altfel îl pierd pe Mendez... Să le dau și ceva de mâncare la ei, 
apă și un arc. Le fur de la Maria..." 

A plecat cu pași uşori şi a revenit peste câteva minute, tot atât de ferită. 
A ridicat foraibărul de la ușă şi a intrat încet. 

- Nu faceti zgomot, a spus în surdină, vreau să vă ajut. Vreti să plecati? 

- Da, i-am răspuns. Dar ne trebuie niște mâncare... 

Valsa o privea cu groază în priviri. l-am transmis îndemnul să se 
calmeze. 

- Plecati, uite, vă dau și un arc cu patru săgeti. Nu am găsit mai multe, 
dar vă faceti altele pe drum. Uite, luati și rucsacul. V-am pus câtiva cartofi 
şi morcovi. Unul din cutitele voastre este înăuntru. Plecati, repede, că acum 
toti dorm. Hai! 


Capitolul 13 


Amândoi eram uzi leoarcă. Ne scosesem sandalele, să nu le distrugă 
apa şi mersesem toată noaptea prin mijlocul râului, pentru a nu lăsa urme. 
Din această cauză, ne-am rănit în câteva locuri tălpile de bolovanii și 
pietrele din apă. Mai și alunecam din când în când, căzând în apa destul de 
rece. Valsa a strănutat de câteva ori. 

Am ieşit pe mal când a început să se lumineze de ziuă. În dreapta era 
un deal cu ceva vegetatie, aşa că ne-am adăpostit între două boschete, ne- 
am scos hainele şi le-am pus la uscat pe crengute, apoi am tras un somn 
bun, la umbră. Când m-am trezit, soarele era trecut de amiază. 

Valsa dormea ca un copil, cu capul pe mâna stângă. Era frumoasă. 

Tinea gura ușor întredeschisă și i se vedea vârful rozaliu al limbii. 

Mi-am ridicat capul deasupra frunzelor. În jur era linişte. 

Verde cât cuprinzi cu ochii. Jos, în vale, strălucea râul. 

Am simtit cu putere chemarea "cristalului" din peşteră. Trebuia să urc 
dealul, sus, cât mai sus. 


Mai erau câteva portiuni dificile. Valsa gâfâia la doi, trei metri în 
spatele meu. Am așşteptat-o şi i-am întins mâna, ajutând-o să urce pe cornişa 


destul de mică. În spate, jos, jos de tot, se vedeau dealurile și, departe, ca 
într-o ceată, câmpia de pe care pornisem. 

Apoi trecusem foarte greu printr-o pădure deasă, rupându-ne în mai 
multe locuri hainele, agătate de crengi ascutite. 

Amândoi arătam într-un hal fără de hal. Valsa încetase să mă mai 
întrebe ce rost avea să urcăm tot timpul. Chiar dacă mi-era milă de ea, de 
oboseala ei, nu puteam s-o ajut cu nimic. Nu prea ne lăudam, nici unul din 
noi, cu o conditie fizică deosebită, datorită foamei care ne dădea târcoale tot 
timpul. 

Nu mai mâncasem de mult pe săturate, de când nu mai aveam stromac. 
Încă nu mă dumirisem cum de reușea o bucătică de stromac să ne taie pofta 
de mâncare pentru vreme îndelungată. Mi-era dor de stromac... 

Un vânt rece vâjâia în rafale. Din locul în care ne oprisem, nu puteam 
vedea vârful muntelui. 

Deasupra noastră se îngrămădeau stânci cenușii. Ici, colo, câteva fire 
de iarbă şi nişte plante micute tâșneau printre bolovani. 

Simteam că nu mai este mult până la peşteră. 

- Nu mai pot, Alec. Mi-e frig, mi-e foame, sunt obosită. Mai mergem 
mult? Să ne oprim aici. Ajunge pentru azi. 

- Hai putin mai sus, uite, acolo unde se vede o adâncitură. Ne va feri 
de vânt. Te rog, încearcă. 

- Spui că trebuie să ajungem la o peşteră. Unde e? Ce vom face acolo? 
Găsim ceva de mâncare? 

- Sunt convins că va fi bine. Mai rezistă putin şi ne odihnim până 
mâine. Te iubesc... 

- Şi eu te iubesc... 

Am mai urcat câteva minute şi ne-am băgat între doi pereti, pe un fel 
de platformă teșită în carnea muntelui. 

Aici nu se mai simtea vântul, dar era tot atât de frig. Pe jos crescuse un 
strat de muşchi destul de gros. Deasupra se vedea o bucată de cer albastru. 
Am luat-o pe Valsa în brate şi a adormit imediat. 

Căutam cu gândul locul în care era peştera în care trebuia să ajungem. 
Am parcurs suprafata muntelui de jur împrejurul nostru și am găsit-o la nici 
zece metri mai sus. Am observat o crăpătură în peretele stâncos. Dacă nu aş 
fi ştiut ce caut și dacă nu m-ar fi atras acel loc, nu aș fi bănuit niciodată că 
acolo poate fi o peşteră. 


Ce să fac? S-o scol pe Valsa și să urcăm acum până acolo? Sau o las să 
doarmă cât doreşte? Dacă se făcea noapte? 

Am încercat să intru în mintea ei. Era liniștită și respira regulat. Nu 
visa nimic? Sau nu eram în stare să identific visele? Era o temă de analizat. 

Se făcea din ce în ce mai frig şi nu aveam nici un fel de uscături ca să 
aprind un foc. 

Am lăsat-o încă putin să doarmă și abia pe urmă am trezit-o mângâind- 
o: 

- Valsa, hai, că peştera este foarte aproape. În câteva minute ajungem. 

A deschis ochii. Avea o privire tulbure, dar şi-a revenit după câteva 
secunde. Am ajutat-o să se ridice. 

În mai putin de zece minute eram în fata unei crăpături cu o lătime de 
30-40 cm. 

Mi-am strecurat capul înăuntru, dar era o beznă totală. Am intrat 
pipăind cu piciorul: terenul era plat și tare. Am întins mâinile și am 
identificat un culoar ce se afunda în beznă. După câtiva paşi m-am lovit de 
un perete. 

Peștera pe care o căutasem atât, era altceva decât văzusem în minte. 

M-am întors afară. Nu avansasem decât doi, trei, metri în interior. Ce 
aveam de făcut acum? Cum îi voi explica Valsei inutilitatea cătărării până 
aici? Cel putin aveam unde să dormim la noapte. 


M-am trezit în beznă. Prin crăpătură se vedeau câteva stele. Era 
noapte. 

Valsa dormea cu capul pe mâna mea stângă. 

Mica peşteră s-a luminat uşor, cu o tentă albastră. Vedeam peretii roşi 
de timp, cu urme gri şi verzi. Mucegai. De unde venea lumina? Peretele 
care astupa fundul peşterii a căpătat o nuantă albăstruie și parcă devenea 
transparent. Apoi culoarea a trecut în roșu și undeva, în spatele lui, am 
văzut o formă, la început nedefinită, apoi din ce în ce mai clară: un 
piedestal pe care stătea o sferă strălucitoare. Raze roșii ieșeau din diverse 
puncte, formând un evantai care-și schimba forma într-un ritm aleatoriu. 

Mi-am scos uşor mâna de sub capul Valsei și m-am dus, ca în transă, 
spre perete. Am întins mâna dreaptă și mâna mi-a trecut prin peretele 


peşterii ca prin aer. 

Am pășit în partea cealaltă fără nici o greutate. Era o încăpere destul 
de mică și putin mai înaltă decât mine. Aerul avea un miros plăcut. Nu era 
nici cald, nici rece. În spatele meu, peretele arăta tot atât de solid ca orice 
altă stâncă. 

M-a copleșit impulsul de a mă apropia de sferă şi de a mă aşeza în 
genunchi în fata ei. 

Capul mi-era la același nivel cu forma luminoasă. Avea mărimea unui 
cap de om. Părea transparentă, ca un "cristal". 

Am simtit că îmi atrage mintea, că îmi subjugă gândurile. Eram total la 
dispozitia sferei. 

Nu știu cât timp a trecut. Poate secunde, poate zile sau ani. 

Nu mai existam. Eram una cu sfera. Deodată, am văzut apărând o 
ceată, din care s-a desprins un chip şi apoi, corpul bărbatului semi-om. Mă 
privea cu o senzatie de fericire nemăsurată. 

Era înalt, mai înalt ca toti oamenii pe care-i ştiam. Avea părul blond și 
des strâns cu o panglică aurie de-a lungul fruntii late. Era înodată la ceafă, 
iar capetele îi atârnau pe umeri. Între sprâncene, sub bentită, avea un semn 
rotund, de o culoare închisă, ca o vânătaie. Ochii albaștri iradiau bunătate, 
iar gura, uşor întredeschisă, lăsa să se vadă un șir de dinti extrem de albi. 
Avea fata curată, fără nici o urmă de păr. Ca îmbrăcăminte purta o robă 
argintie, lungă și largă, care-i acoperea doar umărul stâng, trecând pe sub 
bratul drept, lăsat liber. În picioare avea nişte sandale aurii, cu vârfurile 
ascutite și arcuite în sus. 

M-a căutat cu privirea și, când m-a găsit, fata i s-a luminat. 

- Te salut, omule! am auzit o voce clară. 

Mai bine zis, am înteles gândul arătării. Nu vorbea, gura nu i se 
deschisese. Îmi transmitea mintal cuvintele. 

Întelegeam perfect limba pe care o vorbea, cu toate că şi de data asta, 
ştiam că nu este anglica. 

Rămăsesem nemișcat. "Cine poate fi?" am gândit. 

- Te înteleg foarte bine, omule din viitor. Gândurile tale ajung la mine 
instantaneu. Sunt părinte al civilizatiei atlante, din negura istoriei tale. Am 
reușit să luăm legătura cu tine, cu mare greutate. Eşti ultima, ULTIMA 
noastră sperantă. Te rog să mă asculti, să nu întrerupi legătura. 

- Cum să întrerup legătura? 


- Continuă să-mi priveşti imaginea. Lasă-te condus de cristalul din fata 
ta. O să încerc să te aduc în lumea și timpul nostru... Rămâi acolo unde ești 
şi concentrează-te asupra imaginii mele. Priveşte-mă între sprâncene, cu 
atentie maximă, acolo unde vezi un disc de altă culoare decât pielea. TE 
ROG, FĂ ASTA! 

Parcă nu mai aveam vointă. Mi-am atintit privirea asupra micutului 
semn dintre ochii bărbatului. 

Deodată am simtit că sunt absorbit de acea pată, că mă fac din ce în ce 
mai mic și mă soarbe în ea. Nu mai aveam trup. 


Fram într-o sală mare, mărginită de coloane înalte, de un alb 
strălucitor. În jurul meu era un cerc format din mai multi bărbati, îmbrăcati 
asemănător celui cu care comunicasem. 

Mă priveau zâmbitori. 

Unul singur avea părul de un alb mat, ceilalti erau blonzi sau şateni. 
Am început să-mi simt corpul și greutatea. 

Bărbatii s-au apropiat încet de mine și au început să mă pipăie. Am 
avut un gest de frică. 

Ce s-o fi întâmplat cu Valsa? 

- Lăsati-l în pace, a spus o voce în spatele meu. Nu-ti face probleme, 
femeia care era cu tine doarme liniștită. 

M-am întors şi l-am privit în ochi pe cel cu care luasem legătura 
anterior. Stătea lângă un piedestal pe care era o sferă de cristal, identică cu 
cea din peşteră. 

- Cine sunteti? am întrebat. 

- Suntem Marele Consiliu al Părintilor Atlantidei, iar tu ești unica şi 
ultima noastră sperantă. 

Visam. Sigur, visam. Dar ce vis interesant... 

Atlantida? Ce însemna asta? 

- Te afli cu peste douăsprezece mii de ani în urmă fată de clipa când te- 
ai născut. Nu te speria, a spus bărbatul văzându-mi tresărirea, n-ai înebunit, 
ești în toate mintile. Cristalul te-a identificat și a stabilit că ai calitătile 
mintale necesare ca să putem intra în legătură. Te rog să fii de acord, mai 


întâi, să te speli şi să mănânci ceva, apoi vom sta de vorbă pe îndelete. știu 
că eşti lihnit de foame... 

Ceilalti unsprezece bărbati s-au depărtat şi au dispărut fiecare în 
spatele câte unei coloane. Am rămas singuri. Când s-o trezi, Valsa o să 
moară de frică. 

- Îti repet: fii liniştit în ce o priveşte pe femeia ta. Nu putem încerca să 
o aducem şi pe ea aici. Credem că ea nu poate călători în timp, ca tine, dar 
nu va şti nimic. Pentru ea, clipele trec altfel decât pentru noi. Să mergem, a 
spus făcându-mi semn să-l urmez. 

Ne-am îndreptat spre o coloană diferită la culoare de celelalte, cu o 
ușoară tentă de roz și, parcă, ceva mai groasă. 

- Urmează-mă, a spus bărbatul şi a pătruns în substanta coloanei. 

Am făcut pasul şi am intrat într-o ceată rozalie. 

Imediat m-am pomenit într-o piată, mărginită în cerc de case 
impozante, cu câte două sau trei etaje. 

Deasupra, în locul acoperișului, aveau nişte terase pe care se vedeau 
vârfurile unor plante verzi și roșii. 

Fatadele erau tencuite cu alb, având din loc în loc, desene reprezentând 
şerpi încolăciti, în majoritate sub formă de spirală, sau cercuri secante, de 
diverse culori. 

Câteva străzi porneau radial, formate din alte și alte case extrem de 
frumoase. 

Cerul era senin şi o atmosferă plăcută, căldută și umedă, mă înconjura. 

Pe jos erau plăci de piatră șlefuită perfect, care formau desene 
geometrice: cercuri, pătrate, dreptunghiuri, romburi. 

Bărbati, femei şi câtiva copii, toti îmbrăcati cu robe divers colorate şi 
cu capul neacoperit, treceau pe lângă noi în toate directiile. 

Chiar sub picioarele mele, în centrul pietei, era un cerc, în interiorul 
căruia fusese pictat un peşte enorm, de culoare albă. 

- E omul delfin, prietenul nostru, a spus bărbatul. Să mergem. 

A plecat cu pași lenti spre dreapta, urcând scările din piatră albă de la 
una din case. L-am urmat. 

Nu simteam nici un fel de frică. Parcă eram la mine acasă. 

În spatele uşii de metal galben, era o sală spatioasă. În mijloc se găsea 
o masă din piatră, iar în jurul ei erau aşezate trei paturi înalte. 

Picioarele sculptate reprezentau ceva, jumătatea superioară om, 
cealaltă jumătate, peşte, iar ochii mari ai figurilor mă atrăgeau cu o putere 


stranie, de parcă erau vii. 

Mici sfere atârnate de tavan aruncau o lumină odihnitoare ușor 
asemănătoare cu lumina electrică a becurilor din Orașul Galben. 

De undeva au apărut trei femei albe, de o frumusete desăvârșită, 
aproape goale. 

Purtau doar, în jurul șoldurilor, niște eșarfe aurii, de care atârnau o 
multime de ciucuri lungi până aproape de pământ. În picioare aveau sandale 
aurii cu vârful ascutit curbat în sus. Pe cap, părul blond era ridicat în formă 
de tum, cu niște cerculete aurii la distante egale. 

Două din ele aveau în mâini câte o tavă cu farfurii din aur, iar cea de-a 
treia ducea un vas înalt, cu două toarte la partea superioară și fundul conic. 

La îndemnul bărbatului m-am suit pe unul din paturi. Femeile au pus 
tăvile pe masă, iar cea care ducea vasul l-a aşezat într-un suport rotund și au 
dispărut. 

- Mă numesc Tzeo și sunt Primul Părinte al Atlantidei. Vreau să-ti 
multumesc că existi, că ai apărut în fine, după atâta așteptare. 

- Nu înteleg... Ce aparitie, ce aşteptare? 

- Am să-ti explic. Nu ne grăbeşte nimeni. Avem timp... Încă. 

Mi-a făcut semn să servesc ceva din farfuriile de pe masă. Erau nişte 
mâncăruri cum nu mai văzusem niciodată: păsări întregi, cu pene colorate 
tipător, pești mai mici și mai mari, într-o gelatină cu irizatii aurii, ouă cu 
coaja pictată în diverse culori. și multe fructe, cele mai multe necunoscute 
pentru mine. 

Una dintre femei s-a întors cu două cupe transparente, dintr-un 
material cu irizatii verzui. Le-a pus pe masă și le-a umplut cu o licoare de o 
nuantă cafenie din vasul cu fund conic, apoi s-a retras cu spatele. 

Femeile din lumea asta erau sclave? 

- Nu, nu sunt sclave, mi-a răspuns Tzeo la gândul meu. Doar galbenii 
sunt sclavi. Femeile albe sunt egale bărbatilor, dar sarcina lor este să-și 
dovedească toată priceperea pentru a ne servi. 

Galbeni sclavi? Se întorsese lumea pe dos? Atunci negri ce mai erau? 

- Am să-ti explic totul. Mănâncă, bea, odihneşte-te. 

Lângă masă au apărut alte două femei, având ca îmbrăcăminte doar o 
multime de brătări pe mâini şi picioare, coliere strălucitoare atârnate de gât 
şi la mijloc. Au început să danseze cu mișcări unduitoare, după o muzică 
curioasă, fremătătoare, care ne învăluia de niciunde. 


Pe tavan era pictat în culori întunecate un șarpe enorm, gros și lung. 
Din gură îi ieșeau trei limbi ca de foc, iar pe spate i se lăteau două aripi cu 
nervuri. 

- După cum ti-am spus, lumea noastră se numește Atlantida. S-ar putea 
să nu fi auzit niciodată de noi, dar suntem prima societate omenească 
evoluată pe această planetă, pe care noi o numim Geea. Orașul în care ne 
găsim, capitala lumii, se numește Atlantis și este primul oraş construit de 
către înaintaşii noștri. 

A făcut o pauză ca să bea din lichidul cu aromă puternică, ametitoare. 
Am băut și eu. Avea un gust dulceag. 

- Planeta noastră de baștină, de unde am fugit cu mai multe milenii în 
urmă, datorită amenintării whronilor, se numea Atlantis. Lumea whronilor, 
aflată într-un sistem solar aflat la distantă destul de mică de al nostru, 
devenea din ce în ce mai greu de locuit, datorită deselor eruptii vulcanice și 
a ploilor sulfuroase, astfel că ei au vrut să se mute în locul nostru, 
exterminându-ne. 

Cu mult timp înainte descoperisem această planetă, pe care am numit-o 
Geea. Părintele lehov ne-a comunicat caracteristicile şi, după ce i-am 
modificat dimensiunile şi clima, ca să o facem cât mai pretabilă vietii, a 
întemeiat aici o colonie. 

- I-ati modificat dimensiunile? 

- Da. Nu a fost foarte greu. Aveam un vechi satelit artificial, pe care l- 
am trimis într-un timp anterior cu mai multe milioane de ani, spre Geea, cu 
un unghi şi o viteză riguros calculate. A lovit tangential planeta şi a smuls o 
parte dintr-un continent, după care a rămas satelitul Geei. Este Luna, pe 
care o ştie toată lumea aşa cum arată acum. Din păcate, o întreagă specie de 
animale a dispărut cu acea ocazie, însă din studiile noastre rezultase că 
dinozaurienii nu prezentau nici o importantă pentru viitorul omenirii, fiind, 
din contră, periculoși pentru fiintele superioare. Trebuie să ştii că unii dintre 
noi, cam unul din zece, avem calitatea de a călători în spatiu, aproape 
instantaneu. Putem să facem și salturi în timp, dar în ultimul timp, la 
întoarcere, au apărut disfunctii grave ale memoriei, fapt pentru care evităm, 
pe cât posibil, deplasările temporale. Cei care au plecat în viitor nu s-au mai 
putut întoarce. Ne-au trimis doar unele obiecte, care nu au fost afectate de 
saltul prin veacuri. Cauza o reprezintă această pată rotundă pe care o vezi 
între sprâncenele mele. Este urma celui de-al treilea ochi pe care-l aveau 
strămoşii noştrii și care, în timpul deplasărilor temporale, nu se mai reface 


identic. Tocmai de aceea tu, omule din viitorul nostru, la care pata s-a 
absorbit în totalitate, poti să te deplasezi în timp fără nici un risc. 

- Dar eu nu ştiu să pot face așa ceva... 

- Poti. Sfera de cristal te-a identificat cu putin timp în urmă şi ti-a 
transmis telepatic rugămintea de a veni la noi în vizită. 

- Dar mai sunt și alti oameni... 

- Nu mai sunt. Noi am trimis sfera de mult și în diverse epoci. Este 
prima dată când am primit semnalul. De altfel nici tu nu ai avut până de 
curând aceste calităti. Doar de câteva luni ti-a apărut această putere. 

- De ce? 

- Nu ştim cum s-a întâmplat. De fapt, din punct de vedere al 
conformatiei creierului, foarte multi oameni, aproape toti, ar trebui să poată 
efectua deplasări temporal-spatiale. Lobii respectivi există în creier, dar nu 
pot fi folositi. Din întâmplare, cu tine s-a petrecut ceva care a determinat 
activarea lor. Tocmai la timp pentru noi... 

- Ai mai spus de câteva ori că încă nu este târziu. Târziu, pentru ce? 

- Târziu pentru timpul care ne-a mai rămas ca existentă a civilizatiei 
noastre. 

- Nu înteleg... 

- A fost identificată o enormă navă a whronilor aflată în drum spre 
Geea. Ne caută și ne vor găsi. Din păcate, noi nu-i vom putea distruge. 
Suntem un popor cucernic, care respectăm dorinta Domnului şi nu iubim 
violenta, sub nici o formă. Căutăm să rezolvăm toate contradictiile prin 
discutii şi convingere. Dar, cu wronii nu poti discuta. Ei scot imediat arma 
şi te împroașcă cu foc. Au tot felul de arme. Diverse testări făcute în 
secolele viitoare, au stabilit că se va întâmpla ceva care va duce la 
distrugerea totală a civilizatiei noastre. Se pare că o să fie un val uriaș, care 
va mătura din existentă întreaga Atlantidă, la fel cum va afecta cam toate 
teritoriile locuite în prezent, pe întreaga planetă. Un potop devastator. 
Părerea mea este că vor folosi arme și proiectile despre a căror existentă 
nici măcar nu avem habar. Dar, în același timp cu exterminarea noastră, 
ceva îi va anihila și pe ei, pe whroni, deoarece nu vor lăsa nici o urmă pe 
Geea. lată de ce, am hotărât să încercăm transmiterea unora din cunoșştintele 
noastre către viitoarea civilizatie, ce ştim cu certitudine că se va ridica pe 
această planetă. Construim, în cele mai diferite locuri din lume, diverse 
mărturii ale existentei noastre. Am lucrăm la două piramide care vor 
transmite informatii privind dimensiunile exacte ale planetei și date despre 


civilizatia noastră, trei complexe din piatră pentru calcularea exactă a 
calendarului şi altele. De asemenea, suntem în stadiile de constituire a mai 
multe colonii în locuri ce știm că vor fi mai putin afectate de acel potop 
dezastruos. Am să-ti arăt locurile respective pe harta întocmită de Pirireis, 
un atlant care a plecat cândva, în viitor și a reușit să ne trimită o schemă a 
unei părti din planetă, așa cum va exista peste mii de ani. Tocmai în acest 
sens avem nevoie de ajutorul tău. 

- Ce trebuie să fac? 

- Vrem să ştim dacă tot chinul nostru nu este, cumva, inutil. Va trebui 
să afli dacă, în timpul tău, mult mai târziu decât perioada în care a fost 
Pirieis, mai există urmele noastre. Altfel, vom muri chiar inutil. 

- Dar, de ce nu plecati în altă parte, pe o planetă necunoscută de wroni? 

- Când ne-am transferat civilizatia aici, am ştiut că, în această zonă a 
galaxiei, nu mai este nici o planetă atât de propice vietii. Am putea să 
plecăm cu toti pe planeta Ares, a patra planetă din acest sistem, cea cu tentă 
roşie vizibilă de pe Geea, sau pe Safir, a cincea planetă, dar nu mai avem 
timp să construim ascunzători corespunzătoare şi să le modificăm 
atmosfera. şi ar fi inutil, este prea aproape şi ne vor găsi ușor. Avem acolo 
doar statii de urmărire a galaxiei. Mai este o colonie și pe Lumina 
Diminetii, o planetă aflată între noi şi Soare, steaua centrală a sistemului. 
Acolo îi trimitem pe băștinașii pământeni ce nu pot fi recuperati mintal. Ei 
au plămânii mai putin evoluati şi atmosfera de acolo, plină de gaze toxice 
pentru noi, nu le face prea rău. Se obișnuiesc în câteva zile să respire acel 
aer. Le-am construit orașul pe vârful unui munte foarte înalt, pentru a 
diminua cât mai mult presiunea atmosferică teribilă de la nivelul oceanului 
şi pentru a scăpa de cea mai mare parte a gazelor otrăvitoare, ceva mai 
grele. Noi, însă, nu putem trăi acolo decât în spatii protejate. Spre deosebire 
de Lumina Diminetii, pe Ares atmosfera este mult mai rarefiată, astfel că nu 
pot trăi în spatiu liber nici măcar băștinașii de pe Geea. 

- Am înteles că vă deplasati instantaneu, deci nu contează o anumită 
zonă. 

- Este adevărat, dar ti-am explicat că doar o mică parte din noi au 
această posibilitate. Ar însemna să-i trădăm pe ceilalti, să fugim ca nişte 
lași. Așa ceva este inacceptabil. Mai bine murim cu toti, decât să trăim cu 
moștenirea unei crime. Când am venit aici, navele noastre piramidale, aveau 
în centru, în punctul de propulsie, pe toti cei apti de saltul în spatiu. Efortul 
lor mintal comun îi transporta și pe ceilalti, aflati în navă. Din păcate, ne- 


am lăsat pe tânjală, conditiile de aici fiind excelente pentru noi și navele s- 
au distrus în atâtea milenii de nefolosintă. Acum nu suntem suficient de 
multi pentru a putea construi și dirija astfel de nave. Nu suntem în stare să 
facem decât nişte nave mici, care pot transporta doar unul sau, cel mult, 
câtiva oameni. Pe acestea le folosim numai pentru deplasări în diverse 
locuri pe planetă, sau până la statiile exterioare de pe Lumina Diminetii, pe 
Ares şi pe Safir, precum și pe un satelit al celei de-a şasea planete, Nepto, 
cea mai mare din sistem. Haide, mai bea niște ambrozie și gustă din 
minunătiile culinare ale sotiei mele. 

Eram deja sătul. Mâncasem și băusem cât pentru un an. Mi-era somn. 

- Dă-mi voie să te conduc în sala de dormit, a spus Primul Părinte și 
m-a invitat cu un gest să-l urmez. Vom mai sta de vorbă și mâine. 

Ce-o face Valsa singură? 

- Fii liniştit, ni-a răspuns Tzeo la gândul interceptat, te vei întoarce la 
femeia ta în secunda imediat următoare aceleia în care ai plecat. Nu va şti 
nimic. Pentru ea timpul are alte coordonate... 

Adică tot ce mi se întâmpla era întins doar pe timpul unei secunde? 

şi, totuşi, dacă era un simplu vis? și, mai ales, cât de real putea să 
pară... 


Capitolul 14 


O muzică tânguitoare, abia auzită, a reuşit totuşi să mă trezească. 

Eram întins pe un pat, între niște perne mari, pufoase, acoperite cu un 
material de un alb strălucitor, plăcut la pipăit. In picioare, lângă mine, 
stăteau două femei albe, iar în spatele lor, la marginea peretelui, erau 
aşezate în genunchi trei galbene cu părul de un negru-albăstrui. 

Iar eu, în vârful patului. În lumea mea nu aveam voie să stau aşezat în 
fata galbenelor. Îmi plăcea în Atlantida. Dacă ar fi fost şi Valsa de fată, n-aş 
fi avut nimic împotrivă să rămânem aici. 

Una din femeile albe a așezat pe un piedestal scund un lighean cu apă 
frumos mirositoare, iar cealaltă a început să-mi tamponeze corpul cu un 
burete moale. M-am lăsat pe mâinile lor. Ce picioare murdare avusesem... 

Apoi, una din galbene s-a apropiat, întinzând o placă de metal subtire. 

Prima femeie albă a luat-o și mi-a pus-o în fată. Era o oglindă. Am 
fost, pe moment surprins: în locul părului rar cu care eram obişnuit, aveam 
pe cap o claie deasă, neagră și ușor buclată. 


- Stăpâne, a spus femeia, te rog să ne permiti să-ti curătăm dintii. 

A luat un obiect cu nişte fire la un cap şi l-a muiat într-o pastă roșie, pe 
care mi-a întins-o pe dinti și a frecat ușor cu pămătuful. Avea un gust și o 
aromă extrem de plăcută, nemaiîntâlnită. Moma ar fi fost geloasă foc, ea, 
care îşi râcâia dintii cu unghiile în fiecare zi pentru a rămâne albi și frumoși. 
Trebuia să-i duc reteta și lui Valsa. 

Între timp, o altă galbenă s-a apropiat cu o cupă, din care femeia albă 
mi-a dat apă să-mi clătesc gura. 

A treia galbenă a adus o robă argintie. Când să o întindă, s-a împiedicat 
şi era cât pe ce să cadă. Una din femeile albe i-a tras o palmă răsunătoare. 

Ce-mi plăcea. Mă răzbuna pentru toti anii de supunere. 

Am zâmbit. 

- Stăpâne, va fi pedepsită, a spus femeia albă ajutându-mă să îmbrac 
roba, în timp ce galbena ieşea mergând cu spatele, privind în pământ. 

În picioare mi-au pus nişte sandale cu vârful ascutit, uşor curbat, foarte 
comode. 

M-a rugat să înclin capul şi mi-a legat pe frunte o bandă lată, aurie. Era 
subtire şi foarte maleabilă, dar extrem de rece. În câteva secunde a luat 
temperatura pielii, în așa fel încât n-am mai simtit-o. 

Perdeaua de un argintiu strălucitor care acoperea un perete s-a dat de-o 
parte şi Izeo s-a apropiat cu paşi rari. 

- Arăti ca un adevărat atlant, omule. Chiar o să-mi pară rău când te vei 
întoarce în timpul tău. 

- Multumesc. 

- Să mergem, a spus Primul Părinte făcându-mi semn să-l urmez. 

După ce am coborât câteva trepte din piatră albă, străjuite în lateral de 
statui dintr-un material argintiu, strălucitor, reprezentând nişte pitici cu 
burta enormă și sexul atârnând până aproape de pământ, am pornit, unul 
lângă altul, spre o clădire cu un singur etaj, dar foarte înaltă, aflată în partea 
dreaptă. 

Avea de-o parte și de alta a treptelor de la intrare câte o statuie a unei 
păsări mari, cenușii, cu ghiare lungi și încovoiate, cu un cioc curbat şi aripi 
largi, străbătute de nervuri groase. 

Am urcat și, după ce am trecut printr-un hol, ni s-a deschis în fată o 
încăpere înaltă și rotundă. Toată circumferinta era plină de statui, sau ce or 
fi fost, din același material argintiu, reprezentând oameni și animale. 


- Aceasta este Casa Memoriei Timpului. Te-am adus aici pentru a-ti 
explica câte ceva din istoria noastră. Uite, aici este Tzeo, întâiul Prim 
Părinte al Atlantidei, strămoșul meu direct. El a reușit pentru prima oară 
saltul în spatiu, practic cu o viteză infinită. Este puterea gândului, viteza 
gândului, de care ti-am mai spus. Tot el a fost cel care ne-a învătat cele 
cincisprezece Legi și care a inventat oricalcul. 

- Ce este... oricalcul? 

- Vezi materialul din care sunt făcute statuile? Pare a fi un metal. Nu? 
Acesta este oricalcul, un metal realizat din transmutatia atomilor, cu puterea 
psihicului. Putini dintre noi pot face acest lucru, dar cei care-l fac, răspund 
cu viata pentru ceea ce construiesc. Metalul pe care-l vezi nu va mai exista 
în timpul tău şi nici nu veti găsi urmele lui. După moartea celui ce l-a gândit 
şi generat, dacă nu are moștenitori de sânge, care să preia răspunderea 
existentei oricalcului făcut de cel plecat, după un timp mai scurt sau mai 
lung, structura internă se distruge și se transformă în atomii initiali. Uite, 
vezi în margine o movilă de nisip? Acolo a fost statuia lui Prometo, 
băştinașul de pe Pământ care a încercat acum două sute de ani să fure de la 
noi reteta focului lichid, dar a fost prins și supus la cazne, până a murit. 
Statuia, în mărime naturală - avea cam trei metri înăltime, s-a distrus acum 
o lună. Holo, cel care o făcuse, a murit şi nu a avut nici un moștenitor. 
Acum aşteptăm să vină din orașul Troi un om cu putere, care să preia 
moştenirea și să o refacă... Măcar pentru timpul în care vom mai exista. 

- Statuile astea urâte ce reprezintă? am întrebat apropiindu-mă de un 
grup de fiinte hidoase, cu capul disproportionat de mare având forma unui 
triunghi cu vârful în jos, cu nişte cornite încovoiate și foarte ascutite, cu 
ochii enormi, holbati, cu mai multe fatete. Aveau dintii ca un fierăstrău 
ieșind printre buzele groase, întredeschise. Degetele se terminau prin unghii 
lungi şi tăioase. În spate le atârna câte o coadă solidă, cu un şir de 
excrescente triunghiulare așezate longitudinal. 

- Sunt whroni. Au fost luati prizonieri când o navă de-a lor, navă în 
formă de disc, a eşuat pe planeta Chita, planeta de origine a sclavilor 
galbeni. 

- Cum au ajuns galbenii sclavi? În timpul meu... 

- N-au fost sclavi dintotdeauna. Atunci când am descoperit planeta 
Chita, aveau o cultură primitivă, sau, mai bine zis, nu aveau nici un fel de 
cultură. Am trimis o echipă de învătati care să-i ajute. La început i-au privit 
ca pe nişte zei, dar după câteva secole, au organizat o revoltă pentru a-i 


omori pe toti emisarii noștri. Am fost nevoiti să le atenuăm instinctele 
războinice şi să le dezvoltăm dependenta fată de noi. Așa au devenit sclavi. 
Este adevărat că, rareori, câte unul din ei are reactii necontrolabile. Pe acela 
îl exilăm într-un loc aflat la mare depărtare de Atlantida, în partea cealaltă a 
Apei celei Mari. Avem informatii că, în acel teritoriu, precum și pe niște 
insule alăturate, au reuşit să-și organizeze un început de societate culturală 
specifică, dar îi lăsăm în pace. Le dăm șansa să rămână în viată și atunci 
când noi vom dispare... 

- Există în timpul vostru și negri? 

- Vezi tu, a spus Tzeo zâmbind, negri au existat pe Geea cu mult 
înainte de venirea noastră. De fapt, ei sunt originari de pe această planetă. 
Dar, întrucât nu au ajuns încă la un stadiu superior de inteligentă, noi îi 
folosim doar ca animale de tractiune. Avem cai, dar pe aceştia îi utilizează 
pentru călătorii cei care nu pot face salturi. Negri sunt de două rase: ori 
foarte înalti, pot atinge și de două ori înăltimea noastră, acoperiti cu o blană 
cafenie, ori mici de tot, nici cât jumătate din noi. Au creierul subdezvoltat şi 
graiul neevoluat. Nici mintal nu ne putem întelege cu ei. S-ar putea să 
evolueze în timp, dar nu foarte repede. 

M-am oprit lângă statuia unui bărbat cu părul lung până la brâu. Era 
foarte înalt și lat în umeri. Mușchii i se reliefau exagerat de mari. 

- Este Golia, unul din cei mai puternici atlanti. A fost pedepsit cu 
trimiterea fortată în timp, deoarece a pus mâna, de mai multe ori, pe femeile 
altora. La noi nu există altă pedeapsă majoră, iar pedepsele minore sunt cele 
care opresc de la activitate pe diverse perioade. E un chin pentru un atlant 
să nu facă nimic. A doua oară nu mai greşeşte. 

- Cu ce vă ocupati? 

- În functie de capacitătile psihice şi fizice, fiecare face o muncă cât 
mai utilă colectivitătii, acolo unde este nevoie. Asta poate merge până la 
suprema utilitate. 

- Ce e asta? Ce înseamnă? 

- Atunci când se construieşte o clădire nouă, fundatia este prevăzută cu 
un pilon central. În interiorul lui se așează o femeie din familia 
proprietarului, în jurul căreia se produce acumularea de oricalc. Asta dă 
certitudinea că această constructie va dăinui cel putin trei secole după 
moartea constructorului, chiar dacă nu se găsește cineva care să-i preia 
moștenirea. Este o descoperire a lui Manol. 

- Le ziditi de vii? Dar asta e groaznic... 


- Nu! Groaznic este atunci când se oferă mai multe candidate la 
initierea constructiei. În acest caz, se procedează la o analiză psihică, iar 
cele care pierd, se auto-exilează. Doar cea care câștigă primeşte tot 
respectul și consideratia. 

- şi bărbatii? 

- Suprema utilitate a noastră era, până în urmă cu câtva timp, de a face 
saltul în capul celălalt al galaxiei, un drum fără întoarcere. Acolo există o 
colonie atlantă la fel de veche ca a noastră. Din păcate, ei nu au capacitatea 
de a efectua saltul, aşa că singura posibilitate a unui contact este din partea 
noastră. Însă, cum ştim că civilizatia noastră va dispare, am construit un far, 
una din piramidele despre care ti-am vorbit, aproape de centrul lumii, pe 
malul unui fluviu pe care o să ti-l arăt pe hartă. Este cea mai importantă 
constructie a noastră, în care nu am folosit deloc oricalc. Blocurile de piatră 
le-am ridicat prin levitatie dirijată. În centrul geometric al acestei piramide 
am înscris, pe un cristal, istoria şi date despre cunoştintele noastre, care vor 
putea fi relevate de mintea superioară a celor care vor trăi pe Geea după 
milenii. Unul din aceștia, eşti tu. Atunci când, vreodată, fratii noștri din 
partea cealaltă a galaxiei o să reușească călătoriile astrale, vor găsi, după 
acest far, urma noastră. Noi credem că aceste constructii sunt, practic, 
indestructibile cu trecerea timpului, dar, aici avem nevoie de ajutorul tău, 
vrem să ştim dacă ele mai există. Au plecat mai de mult, aproximativ în 
timpul tău, doi Părinti, dar nu am primit nici un semn de la ei până în 
prezent. Se pare că li s-a întâmplar ceva rău. 

- Au murit? 

- Nu ştim. Oricum, ei nu mai puteau face regresie temporară, dar 
urmau să trimită niște comunicări, care... Nu au sosit. E posibil să fie morti. 
Am încercat şi cu sfera timpului, dar nu au răspuns la nici un apel. 

- Din ce cauză drumul în cealaltă parte a galaxiei este fără întoarcere? 

- Nici un emisar nu s-a mai întors. Nici în timpul din care a plecat, nici 
în alt timp, sau nu am putut noi să-l identificăm. Este ceva în legătură cu 
pata asta de deasupra sprâncenelor, rămășita celui de-al treilea ochi. 

- Acesta e peştele pe care l-am văzut și în centrul pietei? am întrebat 
apropiindu-mă de o statuie. 

- Este omul-delfin. O fiintă inteligentă de pe planeta Poseido, care s-a 
aclimatizat destul de bine aici. Ne întelegem și ne ajutăm reciproc. Omul 
delfin nu poate trăi decât în apă. Noi îi dăm produse obtinute la suprafată, 
iar ei ne dau bogătii din adâncul apelor. De asemenea, însoteşte şi dirijează 


corăbiile noastre pe oceane. Este o cooperare benefică pentru toti. 
Comunicăm doar mintal cu ei. 

- În timpul meu, nu cred că mai există. Nu am auzit nimic despre aşa 
ceva. 

- Este o problemă la care poti să stabilești răspunsul când te vei 
întoarce în viitor. S-ar putea să mai existe descendenti de-ai lor, dar să nu fi 
aflat tu. Ai cunoștinte destul de limitate, dar nu pentru că nu ai avut 
capacitatea să înveti, ci datorită unui flux informational extrem de slab, în 
care ai trăit. Te vom ajuta să treci peste acest handicap. 

- Voi face fată? 

- Sigur! Creierul tău este ca un burete uscat, dornic de umezeală. şi, 
mai ales, ce vei învăta de acum înainte nu vei mai uita, până la moarte. 

- Dar, a uita e omeneşte... 

- E adevărat, dar afirmatia este valabilă pentru toti oamenii, înafară de 
noi. Cei care putem face salturi, avem încă o caracteristică: tinem minte 
absolut tot, nu putem uita nici cel mai mic amănunt, de la vârsta de 
aproximativ un an și până la moarte. Nici tu nu vei mai uita nimic, din 
momentul când ai căpătat capacitătile superioare ale creierului. Dar, va 
trebui să înveti să te foloseşti de toate aceste avantaje. 

- Vreau să învăt. Când încep? 

- Mâine vei face cunoştintă cu școlariumul. Azi vom merge prin 
Atlantis, să-ti arăt împrejurimile. 

L-am urmat în afara clădirii și am remarcat că pe străzi erau doar 
câtiva trecători. Mergeau cu capul sus, calmi. Parcă nu aşteptau un război 
astral. 

Chiar nu le păsa deloc? 

- Le pasă, mi-a răspuns Primul Părinte la gândul meu nerostit. Dar este 
de demnitatea lor să nu lase să se vadă. Dacă ai încerca să intrii în mintea 
lor, ai vedea ce furtună găseşti. Eu, noi, cei mai multi, ne-am obișnuit cu 
ideea asta. 

Am lăsat în stânga clădirea albă în care sosisem în lumea asta. 

- Aici e un templu? l-am întrebat pe Tzeo. 

- Nu, este sediul în care se fac întrunirile Marilor Părinti. Noi nu avem 
temple. Templul este în sufletul nostru... 

Am străbătut o stradă radială, depăşind șase sau șapte alei concentrice. 

- Oraşul este construit în jurul pietei centrale, a spus Tzeo. Acum vom 
ajunge la primul zid, din cele trei care înconjoară orașul. Este paza noastră 


contra animalelor sălbatice şi a indigenilor negri care ne mai atacă din când 
în când. În general evităm să omorâm pe cineva. Dumnezeu ne-a dat la toti 
viată ca să ne bucurăm de ea, nu pentru a o distruge. În cele mai multe 
cazuri îi anesteziem mintal sau îi exilăm pe Lumina Diminetii. Rareori, doar 
în cazuri de mare exceptie, suntem obligati să-i evaporăm. 

- Să-i evaporati? 

- Da. Este singura noastră armă, în afară de levitatie şi anestezie 
mintală. De obicei îi ridicăm putin de la pământ şi nu mai pot face nimic, 
dar, în cazurile critice, ne concentrăm asupra creierului lor și-i creștem 
temperatura până când moleculele de apă se evaporă brusc și provoacă 
moartea instantanee. Repet, evităm pe cât posibil această alternativă. În 
mod normal, o simplă transmisie mintală le atenuează instinctul de atac 
până la disparitie. Apoi îi trimitem înapoi, în mediul lor. 

- Arme nu aveti? 

- Aproape deloc. Arma noastră principală este gândirea. Avem doar 
niște emitătoare de săgeti energetice, dar le folosim numai pe alte planete, 
în cazul în care suntem atacati de vietuitoare necunoscute, nemaiavând 
timpul necesar de a le sonda creierul. De aceea vom fi distruși de whroni. 
Dumnezeu ne-a învătat să ne iubim... Să iubim tot ce este viată. 

- Dumnezeu? Aveti și voi Dumnezeu? 

- Spiritul suprem, spiritul galactic, spiritul universal. Forta totală. 

-În timpul meu, mai bine zis, în anii anteriori mie, existau arme foarte 
puternice. O astfel de armă a distrus lumea dinaintea mea... 

I-am povestit, în câteva cuvinte, ceea ce ştiam despre Explozie. 

- Da, cred că este vorba de un război pe întreaga planetă, purtat cu 
arme fosrte puternice, e adevărat, dar construite pe Geea, a spus Tzeo după 
câteva secunde de gândire. Mă speriasem că ar fi ajuns iarăşi whronii... 

Între timp ieşisem din oraş, printr-o poartă pe care era sculptat un 
frumos cap de femeie, al cărui păr era format dintr-o multime de şerpi 
încolăciti. 

De cealaltă parte a zidului se întindea o câmpie plină cu diverse culturi 
agricole. Un drum pietruit cu dale albe, bine șlefuite, ducea la o constructie 
piramidală care sclipea în lumina soarelui aflat aproape de zenit. 

- Este baia creierului pentru oamenii ce nu pot face saltul. În centrul 
geometric al piramidei se află o încăpere în care periodic locuitorii orașului 
petrec un anume timp, destul de scurt, timp în care energiile vitale ale 
cosmosului se concentrează asupra creierului lor. Acest fapt are un efect 


benefic asupra tensiunilor nervoase acumulate în activitătile zilnice. Noi, 
cei care facem saltul în timp, ne-am construit din oricalc mici piramide în 
locuintele noastre, în care petrecem câteva minute în fiecare zi. 

- Văd că piramida este corpul geometric cel mai des întâlnit... 

- La noi, da. Asta tine de cultura fiecărei specii. Spre exemplu, whronii 
folosesc ovoidul şi discul lenticular. 

- Chiar nu pot fi distruși aceşti whroni? 

- Nu. Nu încă... Cred că le va putea tine piept doar o cultură bazată pe 
domnia fortei, o societate care să nu aibă retineri în constructia de arme cât 
mai puternice. Păcat că voi v-ati distrus civilizatia... De fapt, iată unde poate 
duce escaladarea construirii de arme din ce în ce mai mari și mai 
distrugătoare... 

Tzeo, Primul Părinte, a continuat să meargă în tăcere. Câteva femei 
atlante au trecut pe lângă noi urmate de nişte galbene. Ne-au salutat cu 
plecăciuni. Tzeo a înclinat uşor capul. L-am imitat. 

Am făcut loc la două cărute destul de mari, trase de câte trei cai. Erau 
încărcate cu snopi de grâu. 

Aveau rotile din lemn, mari, cu câte cinci spite groase. 

Piramida era construită din oricalc. Am intrat şi am urcat niște scări, 
apoi am trecut printr-un culoar şi am ajuns într-o cameră emisferică. În 
mijloc era un piedestal pe care stătea întinsă o femeie. 

De-o parte și de alta aşteptau câtiva bărbati şi femei. Fiecare s-a suit pe 
piedestal și au stat nemișcati câteva minute. 

Când mi-a venit rândul, Tzeo m-a împins ușor de umeri până în centrul 
sălii. M-am întins și Tzeo mi-a spus să închid ochii şi să nu mă gândesc la 
nimic. Am simtit că un fluid căldut mă înconjoară dându-mi o senzatie de 
liniște și fericire. După câteva minute m-a atins ușor pe umăr și am coborât. 
Parcă aveam în vene alt sânge. Mă simteam mai puternic și, parcă eram mai 
uşor. 

Am ieșit din piramidă și Tzeo m-a dus în directia contrară orașului. 
Am intrat pe un drum lateral, mărginit de câmpul plin de plante. După 
câteva sute de paşi am ajuns la liziera unei păduri cu copaci înalti și rari. Pe 
sol creșteau niște plante cu frunze roșietice, lungi și cu nervurile foarte 
reliefate. Câteva gâze băzâiau neobosite. Tzeo m-a dirijat spre o poiană în 
mijlocul căreia era un disc de piatră șlefuită, cu un diametru de doi-trei 
metri. 


- Te voi învăta să-ti dirijezi zborul, a spus Primul Părinte făcându-mi 
semn să trec în centrul discului. Gândeşte-te la corpul tău fizic. Simti că se 
face din ce în ce mai ușor? Simti că poti pluti în aer? 

M-am concentrat și, la un moment dat, mi-am dat seama că tălpile nu 
se mai sprijineau pe piatră. 

Eram în aer. Zburam. 

Am făcut câteva mişcări pe distante scurte, în mai multe directii și, 
deodată, am căzut cam de la o jumătate de metru înăltime pe iarba frumos 
mirositoare. M-am lovit așa cum se întâmplase în pivnita cu isvorul din 
Oraşul Galben. 

Oare asta fusese și atunci? Puteam de mai mult timp să zbor prin aer și 
eu nu ştiusem... 

Tzeo s-a apropiat și m-a sprijinit să mă ridic. 

- Nu te speria, o să înveti repede să-ti controlezi perfect creierul. 


Capitolul 15 


După trei zile reuşisem să mă ridic până la o înăltime unde vânturile 
erau foarte puternice, iar respiratia mi se îngreuna datorită rarefierii aerului. 
Primul Părinte mă lăuda de câte ori eram împreună, pentru felul în care 
avansam cu învătarea istoriei și a obiceiurilor atlante, precum și pentru 
modul în care începusem să-mi controlez posibilitătile psihice deosebite 
care mi se relevau. Îmi părea bine că lumea din care proveneam era 
reprezentată de un magnific specimen, unul așa ca mine, nu de cine ştie ce 
nenorocit de galben, de semi-om sau poate chiar de un sclav. 

Începusem să-mi rad barba și mustătile cu un cutit foarte mic, din 
oricalc, extrem de ascutit. O pomadă cu un miros plăcut, dulceag, îmi era 
întinsă pe tot corpul în fiecare dimineată și seară de către două femei care- 
mi fuseseră oferite ca însotitoare de Părintele Zalmox. Părul îmi creştea 
într-un ritm neobişnuit. 

Aveam şi două sclave galbene, pe care-mi făcea plăcere să le agasez, 
dându-le diverse sarcini, de cele mai multe ori inutile, doar în ideea de a mă 
răzbuna pentru anii când eram un amărât de semi-om. 

Oare era corect să mă comport aşa? Un atlant veritabil nu ar fi 
provocat neplăceri nimănui, fără un motiv foarte întemeiat. Numai că eu 
aveam acel motiv foarte întemeiat: anii de supunere. și, de altfel, nici nu 
eram atlant. Dar ce eram? 


Lectiile cele mai grele au fost cele de generare a oricalcului. 

Am început cu mici forme geometrice, care nu semănau deloc cu ce- 
mi propuneam. Cu timpul, am învătat cum să stabilizez materialul și să 
realizez din ce în ce mai corect dimensiunile și formele pe care mi le 
imaginasem initial în minte. 

Satisfactia cea mai mare am avut-o când Tzeo și Zalmox m-au atins 
încet pe umăr, ca felicitare privind generarea primei piramide personale. 

Era un obiect cu baza dreptunghiulară și înăltimea putin mai mare de 
un metru și jumătate, în centrul căreia stăteam chircit, având în fată o 
fereastră transparentă circulară prin care puteam să văd ce se află lângă 
mine și prin care intram și ieşeam. 

Reprezenta singura posibilitate de a călători în vidul interplanetar, 
pentru a face saltul în spatiu și timp. 

Primele salturi au fost scurte, în jurul Atlantisului. 

Apoi, Tzeo mi-a indicat directia şi distanta până la Colmec, un orășel 
aflat de partea cealaltă a mării, spre apus. Acolo era principalul centru de 
colectare al aurului din toate excavatiile din zonă, la care, sub conducerea 
câtorva atlanti, lucrau mai multi muncitori, bărbati și femei, galbeni. 

Am plutit până la circa 10 metri deasupra unor constructii cu peretii 
din piatră, fără etaje şi terase. Aveau acoperișuri înclinate, din bucăti de 
lemn lipite una lângă alta. Doi atlanti care stăteau în mijlocul pietei 
centrale, mi-au făcut semn că pot coborî fără grija de a lovi pe cineva. Am 
aterizat cu o zdruncinătură destul de puternică lângă ei și am ieșit târâș din 
piramidă. 

- Bine v-am găsit, am spus ridicându-mă în picioare și înclinând capul. 

- Bine ai venit. Cine eşti? 

- Mă numesc Alec, sunt un om din viitor. 

- Din viitor? S-a realizat, deci, dorinta lui Tzeo? 

- Da, el m-a ajutat să fac saltul... 

- Fii binevenit! Eu mă numesc Manito. 

- lar pe mine, mă cheamă Evockqo, a spus cel de-al doilea atlant. Vrei 
să vizitezi exploatările? 

- Nu pentru asta am călătorit până aici. Invăt cum se dirijează piramida 
personală, dar mi-ar face plăcere să văd și... 

- Bine că nu ai venit ieri... Am fost atacati de băștinași. Din păcate a 
trebuit să anihilăm fizic câtiva. Vrei să-i vezi? Am să-i transmit lui Tzeo că 
mai rămâi la noi, o zi, două... 


- Dacă nu vă deranjez? 

M-au invitat să-i urmez într-o clădire din cărămidă roșiatică, o hală 
mai mult lungă decât lată. Poarta din lemn, ce avea sculpată emblema unui 
şarpe cu pene, era întredeschisă şi înăuntru nu se vedea lumină. Când am 
intrat, unul din atlanti a atins un obiect aflat pe perete și micile sfere 
atârnate de tavan au început să emită acea lumină odihnitoare pe care deja o 
cunoșteam. 

Pe jos, aliniate lângă unul din pereti, se găseau patru trupuri. 

Fuseseră niște bărbati foarte înalti, cu mâinile disproportionat de lungi 
şi palmele foarte late. Pielea întunecată, acoperită cu o blană încâlcită, cu 
tentă maronie, era străbătută de riduri sub formă de solzi. 

Aveau ochii mici, adânciti în orbite şi departati, o frunte strâmtă și 
arcade proeminente. Părul de pe cap era lung și des, de culoare foarte 
închisă. 

Unul dintre trupuri avea capul întors într-o parte, lăsând să se vadă în 
ceafa lipsită de păr, un al treilea ochi, mic şi rotund, acoperit incomplet, de 
o pielită roșiatică. Pe gât le crescuse un guler din piele de o nuantă rozalie. 
Labele picioarelor erau mari și trandafirii, iar călcâiele păreau prelungite cu 
un deget lat și gros, ușor ridicat. Pe fese și pe abdomen, părul era mult mai 
rar şi mai scurt. 

Lângă cadavre stăteau întinse două reptile cu şase picioruşe, care au 
ridicat capul şi ne-au privit, cu ochi din care mi s-a părut că emană o tristete 
sfâșâitoare. 

- Sunt animalele băștinașilor, a spus Manito. Le-au dresat să-i urmeze, 
iar acum nu mai vor să mănânce şi să bea apă. Practic se sinucid. Nu avem 
ce să le facem. Ne pare rău... Puteau fi utile să ne conducă la refugiul 
băştinașilor. Aveau legate de gât și de picioarele din fată hamuri din fâşii de 
piele înodate. Trebuie să-l găsim, întrucât au reușit să răpească, până să 
intervenim noi, trei sclave şi un sclav care lucrau pe câmp, ceva mai 
departe. 

- Vrei să ne însotești în expeditie? a întrebat celălalt atlant. 

- Credeti că se poate? Ar fi interesant... 

- Singura rugăminte este să nu te depărtezi de noi. 

- Promit. 

- Bine, hai să mergem la masă și la noapte vom porni. 

Mergeam în tăcere, prin pădurea deasă. Fram încolonati, unul în 
spatele altuia. Primul era Manito, urmat de patru sclavi, apoi eram eu, iar în 


spatele meu era un atlant pe care-l întâlnisem cu o seară înainte, la masă. 

Se numea Quetzalco şi avea brodat pe togă un șarpe cu pene. După el 
mai mergeau cinci sclavi, şirul fiind încheiat de Evockqo. 

Cu toate că deasupra pădurii era lună plină, abia se vedea la câtiva 
metri. 

Înainte de plecare stabiliseră că nu vor provoca anihilare totală decât în 
cazuri de exceptie. Vroiau să actioneze doar pentru adormirea băștinașilor 
până găseau sclavii furati. 

Manito tinea într-o mână lesa unei reptile. Reușise inducerea în 
creierul neevoluat al acesteia, să efectueze mișcarea pe drumul invers făcut 
la venirea în satul atlant. Reptila mergea încet, astfel că aveam timp să ne 
ferim de crengile și lianele încolăcite la tot pasul. 

În cealaltă mână Manito avea un cutit foarte lung şi extrem de ascutit, 
cu care tăia lianele. 

Umezeala rece din atmosferă îmi îmbibase roba. Ce fericiti erau 
galbenii, care aveau numai o cârpă prinsă în jurul șoldurilor. 

Sandalele rupeau din când în când crengutele căzute pe pământ. 

Avansam destul de încet. Cred că era spre mijlocul noptii când Manito 
s-a oprit. Ne-a transmis mintal să venim lângă el. Era în spatele unui tufiș. 

Toată conversatia care a urmat a fost făcută fără voce, mintal. 
Începusem să înteleg repede şi corect tot ce se transmitea în acest mod. 

- Am senzatia că aici, în fată, se află fiinte. 

- Da, sunt pe putin douăzeci, din care doar unul este treaz, a spus 
Evockqo. 

- Spre dreapta sunt cele patru creiere galbene. Mi se pare că au atipit, a 
adăugat Quetzalco. 

- Îl adormim pe băştinaş şi rezolvăm treaba, ne-a transmis Evockqo. 

- N-ar fi bine să-i transferăm pe toti băștinașii în alt tinut? Scăpăm 
astfel definitiv de amenintarea lor, a spus Quetzalco. 

- Numai să nu fie şi altii ceva mai departe, sau în altă directie. Era bine 
să fi procedat mai de mult la treaba asta, a spus Manito. 

- Cred, Manito, că eşti cel mai în măsură să faci o piramidă care să-i 
cuprindă pe toti băștinașii. Lucrezi cel mai rapid dintre noi, a spus 
Quetzalco. 

- Bine, eu mă ocup de piramidă iar voi controlati bine toate creierele 
lor, să fim siguri că vor dormi cel putin câteva ore. 


Evockqo și Quetzalco s-au depărtat încet printre liane, iar Manito s-a 
retras în spatele grupului, s-a aşezat pe pământ cu picioarele încrucişate, cu 
palmele pe genunchi şi cu ochii închiși. Urma să înceapă generarea 
piramidei. Eram curios cât de mare o va face, pentru a putea transporta 
douăzeci de trupuri, plus atlantul generator. 

Liniştea era întreruptă, din când în când, de trecerea unor păsări. 

Dinspre lăcașul băștinașilor nu se auzea nimic. 

Cred că au trecut cel putin zece minute, când în fata noastră s-a auzit 
un fâşâit şi am identificat gândul lui Quetzalco: 

- Vedeti că vin cei patru sclavi. 

Lianele s-au dat la o parte și un sclav galben s-a apropiat târâş de noi. 
A fost urmat imediat de cele trei sclave. Erau în pielea goală şi am observat 
pete închise la culoare în diverse locuri ale corpului. 

- E sânge, mi-a citit gândul Evockqo. Au fost bătute şi violate. Trebuie 
să luăm măsuri pentru a nu da naştere la niște mici monştri. 

Între timp, copacii şi boschetele din fata lui Manito începuseră să se 
vadă ca într-o ceată, dispărând pe rând încet, încet, până când terenul a 
rămas liber și razele lunii au pătruns până la noi. Manito pregătise locul de 
generare a piramidei, un cerc cu raza de circa zece metri. O ceată subtire și 
ușor fosforescentă s-a format în fata lui, după care au început să se vadă 
baza şi laturile piramidei. Creierul lui Manito era opac la orice semnal din 
exterior, tot timpul cât genera oricalc. 

Evockqo şi Quetzalco au teleportat trupurile băștinașilor în interiorul 
piramidei, iar Manito ne-a făcut un semn cu mâna și a pătruns și el în 
aceasta. După câteva secunde, s-a ridicat de la pământ fără nici un zgomot, 
dispărând în înaltul cerului, ca o săgeată luminoasă. 

Am ajuns în Colmec dimineata şi ne-am spălat de mizeria drumului. 
Apoi am mâncat nişte fructe cu gust acrişor, dar foarte sătioase și ne-am 
luat la revedere. 

- Dacă mai vii cândva la noi, îti promitem că o să mergem împreună la 
colonia noastră din Inkamaya. Este un oraş superb, dar mai mic decât 
Atlantis. Se află spre sud, la malul unui lac, aproape de culmile unor munti 
înalti. O să-ti placă! 

Piramida mea mă aştepta în centrul pietii. 

Am intrat în ea şi, după ce m-am rotit de două ori deasupra aşezării, în 
semn de salut, am dirijat-o spre est, în directia Atlantisului. 


- Te-ai întors tocmai la timp, pentru a participa la o sărbătoare a 
naşterii, a spus Primul Părinte Tzeo, făcându-mi semn să urc cele câteva 
trepte pe estrada ridicată în mijlocul pietei. 

Lăsasem piramida într-un hambar și trăsesem ușile enorme, dar foarte 
uşoare. În Atlantis nu se puneau lacăte sau alte feluri de încuietori, întrucât 
nu exista riscul de a dispare un obiect, oriunde ar fi fost lăsat: în mijlocul 
străzii sau în altă parte. Era bine totuşi, ca piramida să fie ferită de ploile ce 
cădeau periodic, ploi foarte utile pentru curătărea prafului. 

În mijlocul estradei era aşezată o statuie din oricalc strălucitor. 

Reprezenta o femeie de o frumusete desăvârșită, în pozitia șezând. 
Avea spatele ridicat la aproximativ 45 de grade. Tinea picioarele uşor 
desfăcute. Părul buclat era răsfirat în jurul capului, ca nişte raze. Avea sânii 
mari, cu sfârcuri proeminente. 

În locul burtii era o concavitate vopsită într-un roșu puternic, străbătut 
de mici sclipiri gălbui. 

Pe brate şi în jurul gâtului avea brătări din metal galben, ca niște șerpi 
încolăciti. Din gură îi ieşea drept în sus o limbă lunguiată și ascutită la vârf, 
ușor despicată. 

- Este Salonays, fiica Spiritului Suprem, zeita cea bună, a spus Tzeo 
aşezându-se în genuchi. Am să-ti povestesc altădată cum a dat ea naştere 
poporului nostru. 

În jurul estradei începuseră să se strângă bărbati şi femei atlante. Mult 
mai în spate, în dreptul străzilor, stăteau grupuri de sclavi şi sclave galbene. 

De undeva, deasupra noastră, a apărut o piramidă care s-a lăsat lin 
lângă estradă. Din ea a ieșit un atlant tânăr, purtând în brate o femeie. Era 
îmbrăcată cu o robă scurtă, extrem de subtire şi aproape transparentă, de 
culoare portocalie. Avea burta umflată, iar pe părtile posterioare ale robei se 
vedeau pete de culoare închisă. 

Atlantul s-a urcat cu paşi lenti pe estradă și a așezat trupul femeii 
deasupra statui, cu fata în sus şi picioarele desfăcute. A rămas lângă ea cu 
bratele încrucișate pe piept. Capul i se mişca dintr-o parte în alta. 

Femeia avea ochii întredeschiși și pe chip i se putea vedea un amestec 
între fericire și suferintă. Era gravidă. Din când în când, din sex i se scurgea 


un lichid aproape incolor, cu mici firicele roșii, care se prelingea în 
concavitatea din burta statuii. 

- Când femeia va naște, a spus Tzeo încet, noul atlant va fi şi fiul 
zeitei, întrucât va vedea lumina soarelui din burta lui Salonays. Va fi 
puternic și va putea genera oricalc, la fel ca tatăl său. 

Viitoarea mamă avea spasme puternice. Nu simteam scârbă, ci doar 
milă, văzând-o cum se chinuie. Trei atlante au urcat pe estradă. Una a pus la 
picioarele statuii un lighean cu un lichid mov, având un miros puternic, ușor 
neplăcut. Aburii care se ridicau din lighean îmi spuneau că lichidul este 
fierbinte. 

Celelalte două atlante au încadrat femeia, care începuse să geamă din 
ce în ce mai des. 

- De unde ştii că va fi băiat? 

- Omule din viitor, cunoştintele noastre sunt mult mai mari decât crezi. 
Putem hotărâ sexul copilului înainte ca viitoarea mamă să rămână 
însărcinată. Eu nu știu exact care este procedeul, asta este treaba sotiilor 
noastre, dar extrem de rar nu dă rezultatele scontate. Tine de o învătătură 
care şi-o transmit de la mamă la fiică de mii de ani. Noi, bărbatii, nu ne-am 
implicat niciodată în problemele astea. 

Femeia avea dureri din ce în ce mai dese și mai intense. Primul Părinte 
s-a apropiat de ea și i-a depărtat puternic picioarele. Atlanta a luat lichid din 
lighean cu o cupă și a turnat între picioarele femeii. 

Tzeo parcă și-a introdus degetele în sexul acesteia şi un bot de carne a 
apărut. Cu fiecare contractie, cu fiecare efort al mamei, ieșea tot mai mult, 
până a alunecat cu totul în burta statuii. 

Strigăte puternice s-au ridicat din rândul celor aflati în jurul estradei. 

Primul Părinte a luat în palmă câteva picături dintr-o sticlută pe care i- 
a întins-o sotul femeii și i-a uns copilului fruntea, pieptul şi sexul: 

- Să trăieşti cât soarele, fiu al atlantilor. Să nu ai gânduri triste 
niciodată şi să creşti puternic ca inorogul. Să faci copii multi şi sănătoși. 

Cu un cutit a tăiat firul ce lega copilul de corpul mamei, apoi a luat 
plăpânda fiintă din burta statuii și a prezentat-o adunării. Toti cei de fată au 
aclamat în timp ce Tzeo l-a așezat pe micul atlant într-o pânză albă, pe care 
o tinea în mâini tatăl său. 

Acesta privea cu încântare fiinta zămislită de el, care începuse să dea 
din mâini şi să plângă. 

Primul Părinte s-a apropiat de mine: 


- Ai avut ocazia să vezi o naştere atlantă. 

Câteva femei au ridicat de pe statuie femeia care născuse și a dus-o 
spre piramida cu care sosise, în timp ce lumea îl înconjurase pe fericitul 
tată. M-am depărtat împreună cu Tzeo şi am intrat în casa unde dormisem 
noaptea trecută. 


Primul Părinte Tzeo s-a aşezat pe un fotoliu în formă de scoică, 
sustinut pe trei picioare sculptate. În jurul lui, pe alte scoici, stăteau ceilalti 
Părinti ai Atlantidei. Am numărat în total treisprezece astfel de fotolii. Pe 
unul din ele, singurul neocupat, Tzeo mi-a făcut semn să mă aşez eu. 

În mijloc era un piedestal cam de un metru înăltime, pe care se găsea o 
formă lenticulară, spiralată. În centru avea o sferă mică şi întunecată la 
culoare, înconjurată de puncte de un alb strălucitor. De acolo porneau 
spirale formate din alte puncte luminoase. Undeva, aproape de marginea 
unui brat, se vedea un mic cerc roșu. Mai era un astfel de semn, dar de 
culoare albastră, într-un alt brat, aproape diametral opus. Pe unul din bratele 
celelalte se vedea o sferă opacă, mai mare ca celelalte, ca o ceată. Parcă se 
dilata şi se contracta în ritm lent. 

- Omule din viitor, mi s-a adresat Tzeo, ceea ce vezi este o 
reprezentare a galaxiei în care trăim noi, o masă de stele, una dintre 
milioanele de galaxii existente. Acolo, forma care pulsează, este locul de 
naştere al atlantilor. L-am părăsit, după cum ti-am spus, cu mii de ani în 
urmă. Noi, ramura Orfeică, am venit aici, pe Geea. Cealaltă ramură, 
Inorogii, o specie de fiinte inteligente cu patru picioare şi două mâini 
prevăzute cu ventuze la extremitătile celor trei degete de la fiecare mână, cu 
pielea solzoasă şi un mic com în frunte, au plecat spre cealaltă parte a 
galaxiei, acolo unde vezi semnul roșu. Spre deosebire de noi, ei erau nişte 
luptători care anihilau fizic contrariile, nu psihic. Dar, în același timp, nu 
puteau face salturi în spatiu și timp, fiind limitati în deplasările cosmice de 
viteza astrală. În timpul transferului au folosit navele noastre piramidale, 
dar, după moartea celor şase atlanti care i-au însotit, nu au mai putut să ia 
legătura cu noi. Am încercat să facem noi contactul, măcar într-un singur 
sens, trimitând periodic soli, atlanti care şi-au asumat riscul de a nu se mai 


putea întoarce niciodată aici... N-am primit nici un semn de la ei. Nu ştim 
ce s-a întâmplat, dar vrem să aflăm dacă mai există... 

Tzeo a tăcut și a privit spre ceilalti părinti. 

- Acum avem o şansă de a lua legătura în dublu sens, a spus un părinte 
care se recomandase cu numele de Buthas. Părintele Utnapis a calculat 
şansa ta, omule din viitor, ca fiind de 99% să reuşești. Datorită 
comformatiei tale mintale, poti efectua saltul atât în directia lor, cât şi 
înapoi. Toată călătoria nu-ti va lua mai mult de o zi, două. 

Priveam, ascultam şi nu știam ce să cred. 

- Te rugăm să ne ajuti, a spus părintele Buthas, un bărbat înalt, brunet, 
cu un șarpe brodat pe togă. După analiza noastră, poti face salturile chiar 
mai bine ca noi, datorită lipsei urmei celui de-al treilea ochi. Este singura 
modalitate de contact biunivoc. 

- l-am spus deja... l-a oprit Tzeo. 

- Nu putem lua legătura mintal cu ei, a spus atlantul din stânga mea, 
din cauza acelei zone din mijlocul galaxiei. Din câte am putut stabili, acolo, 
în centrul acelei aglomerări de stele, se află ceva care absoarbe totul: 
lumina, gândurile... Totul. Nimic nu poate trece. 

- Tu va trebui să ocoleşti, în mai multe salturi partiale, acele locuri, a 
spus Primul Părinte Tzeo. Dacă vrei să ne ajuti... 

- Vreau, am spus ridicând capul și privindu-l în ochi. Vreau să vă ajut, 
vreau să pot să vă ajut. Trebuie să pot. 

- Vei putea, dacă vrei, a spus Buthas. 

- Nu este, însă, suficient să vrei, trebuie să știi și cum să o faci, a 
adăugat Zalmox. Ceea ce ai învătat până acum, în mod cert nu este de ajuns. 
Va trebui să mergi în tara mea. Acolo îti voi desăvârşi capacitătile psihice şi 
fizice. 

- Dar cu cealaltă dorintă a voastră, de a verifica urmele voastre în 
timpul meu... Cum rămâne? Am înteles că și acea problemă este importantă 
pentru voi. 

- Omule, a spus Tzeo, hai să analizăm pe rând: dacă reușeşti să dai de 
rudele noastre inorogi, plecând de la certitudinea că o să te întorci, 
înseamnă că, cu atât mai mult, poti face şi testarea viitorului. 

Toti Părintii s-au apropiat de mine și m-au atins pe umărul stâng. Era 
forma lor de a-şi demonstra aprobarea fată de o persoană. 


Capitolul 16 


Piramida în care mă aflam împreună cu Zalmox avea hublouri în 
peretii laterali şi plutea la mare înăltime deasupra unui teren străpuns, ici- 
colo, de piramide din blocuri de piatră, înconjurate de dune de nisip. 
Undeva, mai departe, vedeam un râu foarte lat. Nu se putea observa unde 
începe și unde se termină. De-o parte și de alta a malurilor sale, se găseau 
plantatii verzi, iar în rest, deșert. Deșert cât vedeai cu ochii. 

Fusese și aici o Explozie? 

Mi-am luat ochii de la fereastra rotundă și l-am întrebat pe Zalmox: 

- Din ce cauză e aici deşert? A fost o Explozie? 

- Nu, a răspuns Zalmox. Pe timpuri, aici era o pădure enormă. Se pare 
că de undeva, poate din meteoritul căzut într-o peninsulă aflată în apropiere, 
a apărut un virus pe care vântul l-a împrăștiat în toată această zonă, virus 
care a dus la moartea tuturor copacilor. În acest fel, vânturile calde nu au 
mai fost oprite de nimic şi au putut să desăvârşească moartea întregii zone. 
Cu toate că înaintașii noștri au reuşit până la urmă să oprască înaintarea 
virusului şi, apoi, să-l distrugă, a fost prea târziu să mai poată reface 
vegetatia de aici. Tara deasupra căreia ne aflăm se numește Egipet şi este o 
colonie de-a noastră. Aici este conducător Părintele Raamon, pe care l-ai 
cunoscut, împreună cu sotia sa Isis. Pe malul fluviului acesta, care este unul 
din cele mai lungi de pe Pământ, dacă nu, chiar, cel mai lung, am construit o 
piramidă cu dimensiunile exacte a celei mai bune nave atlante. Ea este 
piramida în centrul căreia am depozitat un cristal-memorie, ce vrem să 
dezvăluie, odată, întreaga noastră istorie. Totodată, acea sferă mare din 
cristal aflată în vârful piramidei este și un far pentru eventualele nave ale 
fratilor noştrii plecati în cealaltă parte a galaxiei, atunci când ne vor căuta. 
Am ales acest loc pentru piramida-far, tocmai pentru a nu fi acoperită de 
nori și a putea fi văzută tot timpul anului din spatiul. Aceasta este piramida 
pe care trebuie să le-o descrii fratilor noștri inorogi, ca să găsească peste 
milenii Geea. Lângă ea, sculptura acelui animal, aşezat pe labele din fată şi 
care are cap de om, cu un corn în frunte, reprezintă un inorog. 

Priveliştea s-a schimbat brusc, fără să simt acceleratia. Inertia 
dispăruse total. Am trecut pente o mare plină de insule, mai mari sau mai 
mici, avansând spre nord, până când marea s-a sugrumat. După gâtuitură, 
marea se lătea, apoi se strângea din nou, prinsă în cleştele a două limbi de 
pământ. Pe fiecare parte erau ridicate două turnuri dintr-un material 
cenușiu, cu câte o sferă în vârf. 

Zalmox mi-a făcut semn să privesc: 


- Iată, începe Marea cea Neagră. Aici, chiar sub noi, sunt Coloanele lui 
Herculos, numite astfel după numele arhitectului care a ridicat cele două 
domuri. Le vezi? Sunt aşezate pe câte un mal, lăsând între ele spatiu necesar 
pentru a genera fulgere globulare, producătoarele ploilor dirijate în toată 
această regiune a planetei. Mai avem așa ceva și în alte patru locuri ale 
Geei, astfel că detinem controlul climei pe aproape toate teritoriile locuite 
de atlanti. 

Am trecut spre nord-vest, deasupra uscatului, traversând câmpii verzi, 
foarte bogate în râuri, a căror unde străluceau în lumina soarelui. Ne-am 
apropiat, spre nord, de un lant de munti și am aterizat lin pe una din culmile 
cele mai înalte. 

Dacă n-aş fi ştiut că suntem la peste două mii de metri înăltime, aș fi 
crezut că ne aflăm pe o câmpie, cu mici movile din loc în loc. O iarbă grasă, 
spicată cu flori roșii, galbene și mov, ne mângâia gleznele. 

Soarele, cocotat sus de tot pe cerul de safir, îşi trimitea razele printre 
norii răsleti. 

Un urcuș lin ne-a dirijat către un grup de stânci. Erau trei forme: două 
clepsidre și un animal cu cap de om, care avea un mic corn în frunte, stând 
aşezat în patru labe şi cu mâinile încrucișate pe piept. Avea o coadă groasă 
şi scurtă. Era asemănător cu cel aflat lângă marea piramidă, de dimensiuni 
mult mai reduse, dar executat cu mai multă acuratete. În spatele lor, la mică 
distantă, peretele muntelui se prăvălea spre o vale înverzită, adâncă, pe 
fundul căreia un fir de apă strălucea printre copaci. 

- Este statuia inorogului și a celor doi paznici ai timpului, a spus 
Zalmox. 

În partea cealaltă, la o depărtare de câteva sute de metri, terenul putin 
mai înalt era acoperit cu zăpadă. 

Ne-am îndreptat într-acolo. Zăpada era rece şi udă, dându-mi frisoane. 

Atlantului părea că nu îi pasă. Mergea cu paşi rari, apăsati. Căutam să 
calc pe urmele lui. 

Cu cât urcam spre vârful aflat undeva, spre stânga, aveam din ce în ce 
mai mult senzatia că mă umplu cu o energie asemănătoare celei din 
piramida de oricalc aflată lângă Atlantis. Vârful acestui munte avea 
capacităti curioase. 

În dreapta a apărut o prăpastie de o formă ciudată, interiorul unui con 
imens. La marginea superioară, pe latura opusă celei în care ne găseam, la 
jumătatea circumferintei conului, lângă o stâncă, se afla o piramidă. 


Când ne-am apropiat, ocolind pe marginea prăpastiei, din piramidă a 
ieşit un atlant și, după ce ne-a salutat, a făcut semn să-l urmăm în interior. 

Era o constructie din bucăti de piatră dreptunghiulare și avea o 
înăltime cam cât trei oameni. În vârf, înfipt într-un suport de oricalc, era un 
cap de lup cu gura deschisă şi limba despicată scoasă mult în afară. 
Producea un șuierat continuu. 

Ne-am strecurat în piramidă prin deschizătura din lateral. Interiorul 
forma o singură cameră cu peretii căptuşiti cu un material spongios. Era 
mult mai cald decât afară, o atmosferă plăcută. Nu vedeam nici un obiect, în 
afara unui bici lăsat lângă intrare. În mijlocul podelei se deschidea o gaură 
rotundă, în care Dacius, aşa se recomandase telepatic atlantul, a intrat, 
făcându-ne semn să-l urmăm. 

Am coborât mai multe trepte săpate în stâncă. Mergeam în spatele lui 
Zalmox. Am intrat într-o încăpere cu mult mai mare, semi-sferoidală, unde 
am văzut un piedestal central şi două platforme de odihnă. 

Două uşi, diametral opuse, îşi desvăluiau strălucirea de oricalc în 
lumina caldă emisă de o lampă sferică, atârnată în mijlocul tavanului. 

Zalmox mi-a făcut semn şi mi-a comunicat telepatic să mă aşez pe una 
din platforme, iar el s-a întins pe cealaltă. 

Dacius a adus din spatele uneia dintre uși trei cuburi mici, pe care le-a 
aşezat în jurul piedestalului. 

Un ușor curent de aer plăcut mirositor, îmi dovedea că exista şi un 
sistem de aerisire ascuns pe undeva. 

- Până când Atha o să ne aducă ceva de mâncare și de băut, vă urez 
bun venit, a spus Dacius şi am simtit că este cuprins de o senzatie de 
fericire. 

- Ai înteles că el, a spus Zalmox cu o uşoară înclinare a capului spre 
mine, este omul din viitor despre care ai aflat. L-am adus mai întâi aici, 
pentru a-i arăta un centru energetic. 

Zalmox mi-a simtit nedumerirea din gând şi a continuat: 

- Pe suprafata planetei se găsesc câteva locuri în care energia divină 
interferează cu energia planetei. Sunt locuri binecuvântate de Dumnezeu. 
Unul din acestea, este muntele pe care ne găsim. Din acest motiv, putem 
face salturi mult mai uşor în alte locuri din jurul Geei, necesitând un efort 
mintal mult mai redus. L-am instalat aici pe Dacius, care absoarbe toate 
informatiile ce călătoresc prin cosmos și ni le relevă pe cele importante. Așa 


am descoperit apropierea navei whronilor, cu mult înainte de a se apropia de 
zona noastră galactică. 

- Acum sunt la circa doi ani galactici de Geea, a spus Dacius. Este o 
navă foarte mare, cu cel putin o mie de fiinte la bord. 

- Nu puteti să le induceti telepatic dorinta de a schimba traseul? am 
întrebat. 

- Am încercat, a răspuns Zalmox, dar mintea lor, sau materialul din 
care este construită nava, nu lasă să treacă undele noastre cerebrale. Dacă 
Dumnezeu ne-a dat această încercare, trebuie să ne supunem și să ne urmăm 
soarta... Am avut un avanpost pe o planetă din sistemul Daala, pe care nava 
whronilor l-a distrus acum câtiva ani. Ultima comunicare de acolo ne 
transmisese identificarea unei arme a whronilor, care transformase în nimic 
un întreg satelit al planetei, într-o fractiune de secundă. O armă necunoscută 
nouă, bazată, se pare, pe o substantă contrară celei existente în univers. 

- Sunt foarte răi, distrug numai din plăcere, indiferent dacă le e sau nu 
util, a spus Dacius. Au o psihologie total diferită de a noastră, cu reactii 
aiurea. Ei nu pot comunica telepatic, dar nici noi nu putem să-i conducem 
telepatic. Au o minte curioasă. Asta o știm încă din timpul războiului 
"Anilor negri", când ne-au făcut să fugim de pe Atlantisul Originar. 

Pe una din uși a apărut o atlantă de o frumusete izbitoare, cu toate că 
era o femeie trecută de prima tinerete. Purta o robă albă și avea părul 
brunet, înspicat, prins cu o bentită, iar pe spate, legat în mai multe codite, 
împletite cu un fir de oricalc strălucitor. 

Punctul din fruntea ei era ceva mai mic decât al bărbatilor. 

Avea buzele vopsite cu roșu, iar fata îi era acoperită cu o pastă albă. La 
încheietura mâinii stângi se vedea un șarpe din oricalc, iar pe pieptul robei 
era brodat acel cap de femeie cu părul format din șerpi. Tinea în mâini un 
platou cu mâncare, iar în fata ei plutea o amforă şi câteva cupe transparente. 

- Să trăieşti, omule din viitor, a spus în timp ce așeza platoul pe 
piedestal și dirija câte o cupă în fata fiecăruia. Eu sunt Atha, sotia lui 
Dacius. 

Unul din atlanti, cred că Dacius, a preluat mintal amfora și, după ce 
ne-a umplut cupele cu un lichid roz-gălbui, a aşezat-o pe un suport aflat 
lângă perete. 

- La înăltimea asta se găseşte mâncare? am întrebat. 

- Sigur că nu, a spus Dacius zâmbind. Aducem totul din văile din 
vecinătate. La poalele muntilor, spre nord, este o câmpie interioară foarte 


mănoasă, iar spre sud, până la fluviu, e un teren excelent pentru cereale. 
Pădurile din munti ne dau lemn pentru foc, iar fructele care cresc pe pantele 
neînzăpezite sunt minunate. 

- Dacius laudă tinutul acesta pe care l-a descoperit Zalmox cu mai 
multi ani în urmă, pentru ca tot mai multi atlanti să se stabilească aici, a 
spus Atha. Să ştii că nu te minte cu nimic, este un tinut bogat în plante și 
animale. Dacă l-am fi identificat mai de mult, cred că am fi reconstruit 
Atlantisul aici, în marea depresiune dintre munti. Este şi un loc ideal de 
apărare contra băştinaşilor, care, de altfel, aici nu sunt aşa de răi ca în alte 
părti. Sunt o rasă deosebită de oameni, nu la fel de negri ca cei din Africa şi 
nici atât de răi ca cei din Olmec. De altfel, spre surprinderea noastră, nu 
numai că ne pot întelege mintal, dar au început să învete chiar și limba 
noastră vorbită. Am încercat și nişte experiante de însământare a femelelor 
băştinaşe de aici cu esenta noastră şi, se pare, au reușit: s-au născut copii cu 
pielea aproape albă, dar cu părul negru. Sunt mai voinici decât copii noștri 
şi învată aproape tot atât de repede. Deja am format niște colonii. Sigur că 
noi dirijăm toată activitatea. Spre exemplu, am descoperit în partea de vest 
a depresiunii interioare, un munte plin de aur, unul din cele mai bogate 
zăcăminte de pe Geea. E important pentru noi deoarece este un metal 
inoxidabil şi poate fi prelucrat de toti cei care nu pot genera oricalc. Sunt o 
multime de bogătii naturale în acest teritoriu. 

- Noi am numit aceşti oameni "daci", după numele părintelui Dacius. 
Ar fi bine să realizăm o rasă nouă, cu inteligenta atlantilor și forta fizică a 
băştinașilor, a spus Zalmox. Vrem să fie buni, întelepti, toleranti, cinstiti. 

- Hai să-ti arăt emitătorul, a spus Dacius ridicându-se. 

Am pătruns într-o încăpere emisferică. Singura lumină era emisă de o 
sferă de cristal aşezată pe un piedestal, în mijlocul camerei. Arunca sclipiri 
periodice de nuante roşii, bleau și roz, înmănuchiate în raze. Era 
asemănătoare cu sfera de cristalul care mă adusese în Atlantida, dar mai 
mică. 

- În acest cristal este introdusă harta galaxiei. Trebuie să o memorezi 
perfect, atât pentru a putea găsi planeta Inorog, cât şi pentru a te putea 
întoarce, a spus Zalmox făcându-mi semn să mă apropii de piedestal. De 
altfel, vei rămâne aici, cu Dacius și Atha, care se vor ocupa de tine. Eu 
trebuie să plec... 

La prima lectie era să am un șoc, cu toate că, prin câte trecusem de 
când venisem în Atlantida, nu ar fi trebuit să mă mai mire nimic. 


Dacius mă aşezase pe un mic suport în fata cristalului şi mă învătase 
cum să-mi concentrez gândurile spre centrul geometric al acestuia. 

Nu am reușit imediat, dar după câteva încercări, cristalul parcă s-a 
mărit instantaneu și m-a înghitit în interiorul său. Am simtit ca o plesnitură 
pe creier şi mi s-a părut că plutesc în întuneric total. 

Parcă nu mai aveam greutate. Din ce în ce mai vizibil, în jurul meu au 
început să se formeze mici puncte de lumină, tot mai multe, până când 
întregul spatiu s-a umplut de străluciri puternice sau slabe. 

Semăna cu formatiunea de stele pe care o văzusem în Atlantis, dar 
aveam senzatia că sunt atârnat în spatiu, deasupra lor. Undeva, în afara 
complexului galaxiei, atâmau în beznă mici forme spiraloide sau 
conglomerate sferice. 

- Sunt alte câteva galaxii, mai apropiate de noi, am simtit un gând a lui 
Dacius. Caută să le retii foarte bine așezarea, întrucât te vei deplasa după 
coordonatele lor. Vei face saltul în afara planului galaxiei şi cele mai bune 
relee sunt acele galaxii îndepărtate, care pentru tine vor reprezenta puncte 
fixe. Acum voi activa pozitia noastră actuală și a inorogilor. 

A apărut acel halou ușor colorat în roșu undeva mai la marginea 
galaxiei, apoi un alt halou colorat în albastru, mult mai departe. 

- Te las în liniște, am auzit gândul lui Dacius, să memorezi cât mai 
bine. 

Contactul s-a întrerupt. Aveam o vagă senzatie de claustrofobie, ceva 
nemaiîntâlnit până atunci. Nu percepeam nimic solid sub picioare şi am 
simtit sângele începând să-mi pulseze mai repede și mai puternic. 

Mă sufocam. Mă sufocam... 

M-am trezit întins pe un pat într-o cameră pe care nu o vizitasem 
înainte. Lângă mine stătea Atha, privindu-mă fix între sprâncene. 

Simteam că pielea mi s-a încălzit în acel loc, dar tensiunile nervoase se 
atenuaseră până aproape de disparitie. 

Când mi-am reamintit senzatia de plutire în spatiu liber, am avut o 
mică contractie, pe care Atha a sesizat-o imediat și un aflux mai puternic 
mi-a refăcut moralul. 

- Nu-ti fie teamă, o să te descurci până la urmă, a spus Atha încet. 

- Sper să nu vă dezamăgesc. 

- Nu. În nici un caz. Numai intentia de a ne ajuta şi pentru noi este, 
deja, foarte mult. Sper, însă, ca reușita să ne dea satisfactie la toti. 

- Am să învăt să-mi domin frica. 


- Te voi ajuta să reuşești. Eu şi Dacius ca, de altfel, tot poporul atlant, 
avem încredere în tine. 

- Astăzi te vei odihni, iar mâine vom face o mică excursie prin tara 
dacilor. Pe urmă te vei întoarce la cristal. Da? 

- Da. Cum credeti voi că este mai bine. 


Planam, fără piramidă, împreună cu Atha, de-a lungul unei văi aflată 
între doi versanti muntoşi, acoperiti, în parte, cu păduri dese. 

Mă îmbrăcasem cu o robă strânsă pe corp, asemănătoare salopetelor 
din Orașul Galben, iar mijlocul mi-era strâns cu o centură lată. Pe cap îmi 
puseseră o cască dint-un material transparent. 

Jos, sub noi, la mai putin de zece metri, curgea învolburat un râu cu 
apa limpede. Se puteau vedea, în special în dreptul micilor cascade, peşti 
strălucitori sărind din apă. 

La liziera unei păduri a apărut un animal masiv, semănând cu un taur, 
dar cu coarnele mult mai dezvoltate şi un gheb pe spate. Ne-a privit o clipă 
şi a continuat să rumege iarba groasă, de parcă nici nu am fi existat. Câteva 
păsări mici au trecut în zbor pe lângă noi. 

Era o imagine idilică, întregită de masivitate versantului din stânga, 
care începea, acolo unde se termina pădurea, aproape vertical. 

În punctul cel mai înalt al trecătorii râul a dispărut şi, după un timp, a 
apărut o altă apă care curgea spre nord. 

Pe măsură ce coboram, valea s-a lărgit și am pătruns într-o depresiune 
cu terenul aproape plat, străbătut de nenumărate râulete. 

Diverse animale sălbatice păşteau sau alergau de colo, colo. În stânga, 
la baza unei coline ceva mai înalte, împădurită până la vârf, am văzut câteva 
case, către care s-a îndreptat Atha. Am urmat-o și am trecut pe deasupra lor. 

Pe vârful uneia din căsute era înfipt un băt cu emblema lui Dacius: un 
şarpe cu gura deschisă şi coada serpuită. 

Lângă constructii se vedea un teren cu grâu, unduind în bătaia ușoară a 
vântului. Câteva găini piguleu printre constructii. 

O femeie îmbrăcată într-o robă pe care erau pictate sau cusute o 
multime de floricele mici şi foarte colorate, s-a lăsat în genunchi și a ridicat 
bratele spre noi până ne-am depărtat. Era fericită că ne vede. 


Ne-am ridicat ceva mai sus și, având în stânga noastră, spre sud, un 
lant de munti înalti, iar în dreapta câmpia uşor vălurită, ne-am îndreptat spre 
vest. Simteam vântul, destul de rece. 

Nu peste mult timp, am depășit o falie în lantul muntos și un râu, apoi, 
după ce am ocolit câteva dealuri, am intrat într-o depresiune ceva mai mică, 
în fundul căreia se vedea, prin ceata uşoară, o constructie masivă. 

Practic, era o cetate înconjurată de un zid format din munti și dealuri 
abrupte, greu de cucerit de către eventualii agresori. 

Contructia era făcută din bucăti de piatră masivă, în interstitii văzându- 
se un liant cenușiu. Zidul exterior avea cam de trei ori înăltimea mea, fără 
alte deschideri decât o poartă din fier cu încrustatii aurite, reprezentând 
același semn al lui Dacius. Tot complexul era înconjurat de un canal lat de 
doi - trei metri, plin cu apă. 

Am trecut în zbor peste zidurile late și am aterizat în curtea interioară, 
pavată cu plăci de marmură albă. 

Atlantul înalt, care a ieşit din spatele unei uşi și ne-a salutat, era 
îmbrăcat, peste robă, cu o pelerină din blană. Pe cap avea o căciulă mică şi 
tuguiată, din blană neagră. 

- Bine ai venit în mijlocul nostru, frumoasă Atha și tu, însotitorule. 
Sarmiseg vă primeşte cu încântare. Faceti-mi onoarea și intrati ca să gustati 
din mierea noastră. 

Câtiva daci cu barba nerasă și îmbrăcati în blănuri de animale, au ieșit 
pe o altă poartă şi ne-au salutat cu ușoare aplecări ale capului. Era cel mai 
demn salut pe care-l primisem în Atlantida, din partea altei rase decât 
atlantii. Nişte femei dace, îmbrăcate cu fuste în multe culori şi cămăși albe, 
brodate cu acele floricele multicolore, ne-au primit în sala boltită și nu prea 
înaltă, în care ne-a introdus Sarmiseg. Trei copii au tâşnit în fugă din spatele 
unei uși şi s-au oprit speriati când ne-au văzut. Cel mai mic dintre ei era 
blond ca paiul grâului, iar ceilalti doi aveau părul negru. Una din femei i-a 
dirijat, putin încruntată, în afara sălii. 

Ne-am aşezat pe nişte bănci din lemn, în fata unei mese pline de 
mâncăruri şi cupe cu băuturi. Erau bucăti de carne prăjută, fructe de mai 
multe forme și culori, salate din frunze verzi, toate așezate pe platouri din 
aur, încrustat pe margini cu mici cristale sclipitoare transparente, albe, 
verzi, roşii. 

- Gustă din vinul nostru, mărite oaspete. Este îndulcit cu miere de 
albine. E un vin vechi de zece ani. 


- E foarte bun, am spus după ce am băut putin şi nu era doar o formă 
de curtoazie, era, cu adevărat, o licoare excelentă, cum nu băusem nici în 
Atlantis. 

- Vin atât de bun, a continuat atlantul, nu am băut decât aici... şi am 
aproape o sută de ani. 

- O sută de ani? am întrebat surprins. În timpul meu, oamenii trăiesc 
mai putin de cincizeci de ani. şi arăti de cel mult treizeci, treizeci și cinci de 
ani... 

Atlantul a zâmbit: 


- Majoritatea trăim o sută treizeci, o sută cincizeci de ani. şi nici chiar 
la acea vârstă nu arătăm mai mult de cincizeci de ani. Apoi, îmbătrânirea 
organismului începe să se producă într-un timp foarte scurt, de circa o lună- 
două, atunci când atingem acea vârstă. și... Plecăm în amintire. Dar, au fost 
unii dintre noi, extrem de rar, care au au primit semnalul mortii la vârste de 
două, trei ori mai mari. 

- Dar nu vă îmbolnăviti? 

- Se mai întâmplă şi aşa ceva, însă sunt semeni ai noștri specializati în 
detectarea cauzelor bolii. Pe urmă este foarte simplu ca, folosind puterea 
psihicului, să generăm celule speciale, care vor izola și distruge agentii 
cauzatori ai îmbolnăvirii. 

- Te-am adus aici, l-a întrerupt Atha, pentru a cunoaşte modul de viată 
al acestui popor, care sperăm că va fi unul dintre continuatorii nostri peste 
milenii. Noi suntem, trebuie să recunosc, o rasă în decadentă. Tot mai putini 
ne naștem cu puteri psihice, tot mai putini suntem în stare să generăm 
oricalc şi să facem salturi. Ne-am gândit că singura solutie de a nu dispărea 
definitiv în negura timpului, este să încercăm combinarea genelor noastre 
cu ale altor grupe etnice, din cele mai evoluate psihic existente pe Geea. Am 
ales pentru încercări câteva triburi: aici, în tara lui Raamon, în Colmecia, în 
tara lui lehov şi în alte câteva locuri. De asemenea, undeva, departe, în 
partea cealaltă a Geei, în tara lui Buthas, am lăsat să evadeze grupuri de 
sclavi şi sclave cu mai mult timp în urmă. Se pare că nativii de pe Geea se 
comportă foarte bine, însușindu-și, mă refer în special la liderii lor, 
învătăturile noastre. Stau foarte slab cu tehnologiile şi ştiintele matematice, 
dar, cu timpul, creierul lor va putea asimila şi aceste cunoştinte. 

- Din păcate, a spus Sarmiseg, datorită imposibilitătii lor de a 
comunica psihic direct și a risipirii pe teritorii depărtate, triburile acestea nu 


vor putea vorbi aceeaşi limbă, necesitând trecerea a multor milenii pentru a 
se putea întelege unii cu altii. 

- Ei ne consideră nişte fiinte supranaturale, a continuat Atha. Nu vor 
afla decât târziu, că singura fortă generatoare a universului este Spiritul 
Suprem, celelalte zeităti fiind doar plăsmuiri ale mintilor lor neevoluate. 

- Cel care este numit Dumnezeu? 

- Da, a răspuns Atha. Dumnezeu este numai Spirit. Se vor închina la 
chipuri cioplite, cărora le vor aduce chiar şi jertfe umane. Vor ajunge să se 
bată, pentru a impune celorlalti credinta în zeii lor. Dumnezeu e bun și 
răbdător, el nu vrea pedepsirea celor răi, ci iertarea și îndreptarea lor, iar 
dacă aceştia persistă în greșeală, izolarea de ceilalti. Ai aflat că, pe acei 
băştinași care nu pot fi potoliti psihic, îi trimitem în locuri depărtate, izolate, 
sau chiar pe Lumina Diminetii. 

- Știu, am văzut în Colmec. 

- Uite, a intervenit Sarmiseg, spre exemplu acel copil blond pe care l-ai 
văzut, nu se acomodează cu viată noastră liniştită. Când va fi mare, va pleca 
cu familia lui înaltă parte. Va fi un războinic. 

- Și dacii vor fi războinici, dar îi învătăm să facă asta numai pentru a-și 
apăra teritoriul lor, a spus Atha. Nu vrem să umble, cum vor face altii, după 
cucerirea de noi teritorii. 

- De ce nu-i învătati acum matematica și celelalte știinte? 

- Creierul lor nu poate asimila, încă, așa ceva, a răspuns Atha. Vor fi şi 
printre ei, mai ales urmașii împerecherilor dirijate cu noi, depozitari ai unor 
cunoştinte mult peste medie, dar vor evita să le divulge la marea masă de 
oameni, existând riscul de a fi folosite împotriva altora şi nu pentru a le face 
o viată mai ușoară. şi acum, hai să ne odihnim. Mâine dimineată avem un 
drum lung de făcut, spre casă. 


Capitolul 17 


Primul lucru învătat de la Dacius a fost să-mi încetinesc ritmul 
metabolismului tuturor celulelor corpului, cu exceptia celor ale creierului. 

Acest fapt era necesar pentru ca aerul din piramida cu care voi călători 
să-mi ajungă cât mai mult timp. La început mi s-a părut ceva imposibil, dar 
apoi Dacius mi-a confirmat că reuşeam perfect. Numai că eu nu-mi dădeam 
seama de nimic, decât atunci când vroiam să mă mișc și simteam că este 
imposibil. 


Eram transformat în doi ochi care vedeau la fel ca înainte şi un creier. 

Nu puteam nici să clipesc din pleoape. O legumă. Dar o legumă care 
gândea cu o viteză fantastică. 

Practic, atunci când îmi doream o imagine, îmi apărea instantaneu în 
fată, în culori şi în relief. 

Dacă era ceva în mișcare, puteam reduce sau amplifica viteza în limite 
nemaivăzute. 

La una din încercări, l-am întrebat pe Dacius dacă pot să o văd pe 
Valsa, acolo unde era ea, în timpul ei. 

- Trebuie să fii foarte atent cu coordonarea spatio-temporală, mi-a 
răspuns Dacius, surprins, pe moment. Ar fi posibil să-ti dorești s-o vezi în 
clipa când ai plecat tu, deoarece, pentru tine, acel timp este cel în care vei 
reveni. Dacă ai încerca să o vezi într-un timp ulterior, este posibil ca viitorul 
acela să-ti ofere surprize, plăcute sau neplăcute, pe care nu este oportun să 
le cunoști cât timp nu ești pregătit pentru asta. Este mai bine așa. 

- Deci tu poti să știi dacă eu mă voi întoarce din călătoria pe planeta 
inorogilor? 

- Da. Eu... Noi ştim că te vei întoarce de pe acea planetă. Te vei 
convinge că nu te mint, dar nu încerca tu singur să vezi acel viitor, pentru a 
nu fi influentat... E mai sigur să cauti numai în trecut. 

- Pot să mă întorc şi fizic în trecut, sau numai mintal? 

- Nu mă mir că ai sesizat acest aspect, ce prezintă unele probleme, cu 
care ne-am confruntat şi noi în decursul timpului. Din experianta noastră, 
este bine să te transferi doar mintal, pentru eliminarea riscului de a interveni 
cu ceva în derularea evenimentelor. S-ar putea genera un paradox: 
presupune că te-ai întoarce și fizic în trecur şi ai omori-o pe mama ta, 
înainte să te nască. Deci, nemaiavând cine să te nască, tu nu ai exista. Ca 
urmare, nu ar mai avea cine să se întoarcă în timp ca să-ti omoare mama, 
deci ea va trăi şi te va naşte și tu te vei putea întoarce în timp ca s-o omori... 

- M-ai încurcat de tot... 

- Cred şi eu. Deci poti ca, întors în timp, să provoci o schimbare în 
desfăşurarea evenimentelor, abatere ce poate duce la imposibilitatea ca tatăl 
tău şi mama ta să se nască sau să se întâlnească, pentru a te concepe. Ar 
rezulta că în momentul în care ai determinat acea abatere, tu să nu mai 
exiști, deci să nu o poti determina... 

- E clar, cel mai bine e să nu te întorci în timp fizic. 

- Asta încercam şi eu să-ti explic. 


- Vouă vi s-a întâmplat așa ceva? 

- Cine poate şti? 

- Cum adică? Nu ai aflat să se fi făcut așa ceva? 

- Se pare că unii dintre noi au încercat asta, în alte timpuri. Dar, nu 
avem cum să ştim dacă au provocat vreo abatere în istorie, deoarece o altă 
eventuală derulare a evenimentelor nu poate fi inclusă în memoria noastră. 
Noi suntem conştienti de acea linie a timpului, care a avut ca urmare 
existenta noastră în acest moment. Chiar dacă a apărut şi o altă istorie, 
alternativă, noi nu avem cum să o cunoaștem. Este imposibilă migrarea de 
pe o ramură a timpului pe alta. 

- Înseamnă că se poate interveni în desfăşurarea unor evenimente 
ulterioare prin modificarea anterioară a... ceva... 

- Da, dar nimeni nu va conştientiza această modificare, inclusiv cel 
care a făcut-o. Nici o istorie nu o va consemna. Niciodată. Altfel, ar 
însemna să cunoşti o realitate care ar fi existat în alta derulare a timpului, 
deci neexistentă pentru derularea timpului tău. și, în functie de distantele în 
timp, chiar cel care a provocat saltul pe altă ramură temporală, poate 
dispare în noua comformatie a evenimentelor, ajungându-se la paradoxul pe 
care ti l-am spus. 

- Atunci, crezi că e mai sigur să nu încerc s-o văd pe Valsa? 

- Părerea mea este că ar fi mai bine și mai sigur să te abtii. 

- Dar, dacă eu mă întorc în timp și fac ceva în așa fel încât whronii să 
nu ne mai atace? Pot salva Atlantida? 

- Nu. Whronii știu de existenta Geei încă dinainte ca noi să terminăm 
colonizarea planetei. Dacă s-ar putea face ceva contra lor, ar fi doar anterior 
acelui moment, ceea ce ar putea genera și imposibilitatea noastră de a 
descoperi Geea, de a ne refugia pe ea şi de a pune aici, bazele unei 
civilizatii. lar noi, tot am fi, odată şi odată, distruși de whroni, dispărând 
fără a avea speranta transmiterii către altcineva a cunoştintelor noastre. 

- Dacius... Tu chiar crezi că eu pot lua legătura cu inorogii? 

- Da. Am credinta că este singura solutie posibilă. 

- şi dacă mi se întâmplă ceva... Dacă mi se termină aerul din piramidă 
înainte să ajung? Dacă nu găsesc planeta lor? Dacă nimeresc într-o stea sau 
într-o gaură neagră? Dacă ajung şi nu mai găsesc pe nimeni pe acea 
planetă? Dacă... 

- Dacă... Atunci când îti pui problema cu atâtia dacă, mai bine renunti. 
Pentru aer ai să primeşti şi o cască stelară, putin diferită de cea pe care ai 


folosit-o în excursia făcută cu Atha... Oricum, fratii noștri inorogi nu ne pot 
ajuta cu nimic, acum... Este doar speranta de a ne găsi cândva, nu pe noi, ci 
pe urmașii urmașilor noştri. Speranta. Atât ne-a rămas. 

- Speranta... Ce complexe sentimente îmi dă acest cuvânt, acest gând. 

- Este unicul care ne mai tine în viată. 

- Am să încerc. Mi-e frică, dar am să încerc. 

- Tot ce poate să se întâmple mai rău, este să mori. 

- Și ce se va întâmpla cu Valsa? și ea va muri? 

- Îti promit că vom face tot ce e posibil pentru a încerca, dacă ti se 
întâmplă ceva, aducerea ei aici. Cu toate că ea nu are capacitătile tale 
psihice, vom încerca, cu ajutorul sferei de cristal, să o contactăm. S-ar putea 
să fie foarte greu, s-ar putea să nu reușim, sau să-i provocăm distrugeri ale 
unor celule, dar vom încerca. Ai încredere în mine. 

- Am. Am încredere în voi toti. Nu vreau ca Valsa să mai trăiască în 
acel mediu ostil, dacă mi se întâmplă ceva... 

- Pentru a exista cât mai putine probabilităti să ti se întâmple ceva, 
pentru ca șansa de a te întoarce să fie maximă, hai să trecem la lectii, a spus 
Dacius. Pe urmă vei face un salt pe planeta Ares, unde avem un depozit de 
costume galactice şi de arme cu săgeti de lumină. 


Iarba de pe platou începuse să prindă o tentă maronie, iar în vale, 
majoritatea copacilor îşi pierduseră frunzele. Doar brazii continuau să 
înverzească peisajul. 

Dacius mă sfătuise să-mi aleg locul de constructie al noii piramide 
aproape de sculptura care-l reprezenta pe inorog și cei doi paznici de piatră 
ai timpului. Aici încă nu se așternuse zăpada, dar era din ce în ce mai frig, 
chiar la amiază. 

Atha îmi dăduse o robă dintr-un material ceva mai gros şi, totuși, 
moale și plăcut la pipăit. Îmi prinsese părul cu o bentită aurie şi în picioare 
îmi legase nişte sandale cu talpa groasă şi fete din blană, care-mi acoperea 
complet glezna. 

Dacius stătea lângă mine și privea cerul acoperit în cea mai mare parte 
de nori joși. Urma să mă asiste și să-mi atragă atentia dacă greşeam ceva. 


Era foarte importat ca piramida să fie perfectă. Viata mea depindea de asta. 
şi viata Valsei. și fericirea celorlalti... 

Tineam în mână un mic cristal sferic, în interiorul căruia Dacius 
întrodusese harta galaxiei. Insistase să-l iau cu mine, cu toate că harta mi se 
întipărise în minte în timpul orelor de antrenament făcute în ultima vreme. 
Dacius spusese că e mai sigur să am cu mine şi o memorie pe cristal. 

Mai primisem şi un cilindru gros cât bratul, plin cu apă proaspătă, de 
izvor. Într-o cutiută de mărimea palmei, aveam mici bilute dintr-o substantă 
energizantă. Semănau cu stromacul, dar aveau un gust total diferit... 

Împreună cu Dacius am stabilit dimensiunea optimă a piramidei, 
modul de organizare al interiorului şi locurile unde peretii urmau să fie 
transparenti. Am identificat un teren plan şi m-am așezat pe pământ, cu 
picioarele încrucişate. Mi-am pus mâinile pe genunchi, am închis ochii şi 
m-am cufundat în transa pregătitoare. 

Lumea din jurul meu încetase să mai existe. 

Am simtit afluxul energetic cuprinzându-mi creierul, din ce în ce mai 
adânc, în toate celulele nervoase. Am început generarea oricalcului, de la 
baza piramidei. 

Când am terminat și am revenit în realitatea înconjurătoare, lumina 
zilei începuse să se estompeze, iar spre asfintit, norii aveau o tentă ușor 
portocalie. 

- Este perfectă, a spus Dacius apropiindu-se de piramida strălucitoare. 

- Oare n-am greşit nimic? 

- Nu. Te-am urmărit permanent. Totul este perfect. Ai lucrat ca un 
veritabil atlant. Deja EşTI un atlant. 

Cu toate că simteam o oarecare oboseală fizică şi nervoasă, aprecierea 
părintelui atlant m-a recomfortat. Să mă fi văzut acuma Valsa, Martinez, 
Alia și celelalte femei semi-om care mă considerau mult inferior lor. Mi-ar 
fi plăcut să le dau cu tifla. Eu, un bărbat semi-om, reușeam să fac ceva care, 
pentru ele, era inabordabil şi chiar de neînchipuit. 

Ce-or să zică atunci când mă voi întoarce în Orașul Galben? 

Pentru că va trebui să mă întorc şi să le arăt că bărbatii semi-om pot fi 
cel putin la fel de inteligenti ca femeile semi-om, sau chiar ca cele galbene. 
Să le fac pe toate sclavele mele... Să fiu un supra-om. 

- Îti propun să faci mâine, mi-a rupt Dacius şirul gândurilor, o călătorie 
în jurul Geei cu piramida ta, atât ca să o încerci, cât şi pentru a te obişnui cu 


spatiul galactic, de unul singur. Pe urmă vei putea merge pe Ares, unde vei 
primi casca şi roba stelară, pentru a putea începe salturile spre tinta finală. 


Prima dată când am simtit că-mi dispare total greutatea, un şoc electric 
mi-a străbătut tot corpul. 

Mă ridicasem cu piramida mea sus, sus de tot, deasupra muntilor. 

Se făcuseră din ce în ce mai mici și vedeam tot mai departe, până când 
rotundul planetei s-a decupat din cerul devenit de o culoare din ce în ce mai 
închisă, apoi neagră. De jur împrejur erau atârnate în imensitate, un număr 
enorm de stele. 

Nu mai sclipeau, aşa cum le văzusem în noptile senine. Erau fixe și 
reci. 

RECI... 

Sub mine am identificat forma continentelor, iar undeva, departe, se 
vedea coasta aproape circulară a Atlantidei, înjumătătită de penumbră. 

Mi-am relevat în minte schema sistemului solar și imediat, pe cerul 
nesfârşit s-au suprapus niște cerculete colorate diferit. Am numărat nouă 
asemenea semne, adică tot atâtea planete câte mai existau în sistem în afara 
Geei... A Pământului. 

Deodată o senzatie de greată mi-a covârşit întregul corp. Nu m-am 
speriat, însemna că mă ridicasem mult prea repede. Uitasem că lângă 
masele gravitationale trebuia să adopt o acceleratie atenuată, tocmai pentru 
a nu genera neplăceri sistemului nervos. 

Undeva, în stânga, aproape de Soare - de fapt era o iluzie optică, 
întrucât era mult mai departe de steaua centrală decât Pământul, gravita, 
însemnată cu un cerculet roşu, planeta Ares, pe care urma să ajung mâine. 

Când m-am întors pe platoul muntilor, Dacius m-a bătut uşor pe umeri: 

- Bravo, omule! Ce-a fost mai greu a trecut. Te-ai obişnuit? 

- Cred că da... Am trecut printr-o senzatie groaznică: să te simti atâmat 
în întuneric, fără nici un punct de sprijin solid. A fost cât pe ce să pierd 
controlul piramidei și să mă prăbuşesc... 

- Acum haide să mâncăm ceva. Ne aşteaptă Atha... 


Trecusem rapid de Lună, unde ştiam că este organizată o crescătorie de 
iepuri, condusă de două atlante, Chango și Ixchela, dar nu mă oprisem. 
Poate cu altă ocazie. 

Acum mă deplasam încet, aproximativ de-a lungul ecuatorului planetei 
Ares. 

Solul era acoperit cu un praf roşietic, din care răsăreau vârfurile 
ascutite ale unor stânci, mai mari sau mai mici. Mă apropiasem de o 
ridicătură în care se vedeau crăpături subtiri, neregulate. 

Soarele, mai mic decât eram obișnuit, aflat undeva, în spatele meu, 
aproape de asfintit, îşi arunca razele prin atmosfera rarefiată, nepretabilă 
traiului fără măsuri de protectie suplimentare. 

Cerul avea o culoare aproape neagră. Nici un nor nu tulbura sclipirea 
galaxiei. 

Am întors piramida încet, pentru a prinde o imagine panoramică a 
acestei portiuni din planeta Ares. 

M-am gândit că este necesar să ies din catalepsia fizică, pentru a putea 
să privesc şi în alte directii, fantele transparente din peretii piramidei fiind 
pe toate cele patru laturi. Acum aveam o deschidere a privirii doar de cel 
mult 90 de grade. Trebuia să găsesc intrarea în colonia atlantă de aici. 

Am revăzut mintal harta pe care mi-o arătase Dacius și mi-am dat 
seama că sunt prea la sud. 

M-am ridicat câtiva zeci de metri, până când în depărtare, îngropat 
bună parte în praful cenușiu, am văzut capul de atlant pe care-l căutam. Era 
o sculptură enormă, având mai mult de o mie de metri lungime. 

Părea că privește spre înaltul cerului aresian, iar dintr-un ochi i se 
scurgea o lacrimă pe obrazul ridat de trecerea mileniilor. 

Acum trebuia să găsesc linia dreaptă care, prelungită imaginar de la 
lacrimă, peste vârful nasului, mă dirija mai departe. 

În câteva minute mă deplasam spre cele câteva piramide din piatră, pe 
care le căutam. M-am apropiat şi m-am fixat deasupra piramidei celei mai 
înalte. 

Am rotit privirea până când în fată am avut o piramidă ceva mai mică, 
putin înclinată spre exterior. Încet, încet, am trecut pe deasupra ei, cercetând 
spatiul înconjurător. La mică distantă, a apărut o vale cu peretii abrupti. 
Arătau de parcă un uriaș ar fi dat cu paloşul o lovitură în carnea planetei. 


Valea avea directia aproape constantă spre nord, aşa că m-am înscris 
pe firul ei, ocolind cele câteva stânci mai mari care mi-au apărut la un 
moment dat în fată. 

La prima intersectie cu o altă vale, ceva mai putin adâncă, m-am oprit 
şi am privit cu atentie peretele din dreapta. Aici trebuia să găsesc semnul de 
intrare în locașul atlant. 

Era acolo, sculptat în stânca cu irizatii roşietice: un trident așezat pe un 
postament cubic. Am planat în dreptul semnului privind concentrat 
intersectia celor trei brate, până am văzut apărând lângă el o pată neagră, 
care s-a mărit încet. În mijloc, ca un iris, s-a deschis o diafragmă și am 
intrat cu piramida în bezna totală. 

Deodată s-a făcut lumină. 

Mă aflam într-o încăpere circulară, ai cărei pereti radiau o strălucire 
albastră. Am lăsat piramida pe postamentul din mijloc și am basculat încet 
trapa. Nu s-a produs nici un vârtej, deci în încăpere exista aer la presiunea 
necesară, aşa cum îmi spusese Dacius. 

M-am desprins din scoica centrală a piramidei şi am ieșit aplecat. 

Podeaua aflată în exterior era dintr-un material șlefuit, lucios. 
Respiram bine și, parcă, o emotie ușoară mi s-a cuibărit în obraji. Încă nu 
conștientizam că treceam prin niște întâmplări inimaginabile? Cine eram eu, 
un semi-om, care aveam puterile zeilor? Sau eram și eu un zeu?... Eram un 
supraom? Ha!... 

M-am întors spre o uşoară ceată care s-a format într-o parte şi din care 
a ieşit o fiintă omenească. Era mai înalt decât mine cu cel putin un cap. O 
ceată aproape opacă, strălucitoare, îi acoperea tot corpul pe o grosime de 
câtiva centimetri, ca o salopetă. Noduli de culorile pure ale curcubeului, 
vibrau sau se deplasau încet pe suprafata și în substanta acesteia. 

Pe cap avea o cască argintie, cu o portiune transparentă în dreptul 
ochilor. În părtile laterale se vedeau două antene micute, dirijate la 
orizontală, în fată. 

Într-una din mâinile pe care le tinea uşor depărtate, avea o sferă mată, 
cam cât pumnul. 

S-a apropiat de mine şi a înclinat uşor capul. 

- Bine ai venit, omule, mi-a transmis telepatic. 

- Bine v-am găsit, i-am răspuns în același fel și m-am așezat, la semnul 
lui, deasupra unui disc aflat pe podea, aproape de unul din pereti. 


După o secundă mă transferasem într-o altă încăpere, tot circulară, dar 
mult mai mare. Un grup de atlanti îmbrăcati în robe trandafirii şi cu 
capetele descoperite, m-au înconjurat și m-au salutat. Am răspuns prin 
înclinarea capului și mi-am ridicat palmele la nivelul pieptului, în semn de 
omagiu. 

Peretii erau din oricalc strălucitor, cu divese forme geometrice printre 
care predomina spirala. Sus, în centrul încăperii, atârna un glob luminos. 

Unul din atlanti s-a apropiat şi mi-a vorbit: 

Bine ai venit, omule din viitor. Ne-a comunicat Izeo că ne vei vizita. 
Te-am aşteptat cu nerăbdare. 

- Bine v-am găsit, oameni de pe Ares. Vă multumesc pentru primire. 


Mi-am legat centura, împletită din şerpi metalici, la brâu și am apăsat 
ușor pe protuberanta roșie de pe cataramă. Deodată m-am simtit înconjurat 
de acea salopetă asemănătoare cu o ceată strălucitoare, cu irizatii argintii și 
noduli colorati. 

Nu o simteam, n-avea nici un fel de consistentă materială. Respiram 
ușor, chiar mai uşor decât înainte, iar privirea nu-mi era atenuată de vizorul 
lăsat al căştii pe care Martes, aşa cum se prezentase atlantul ce mă instruia, 
mi-o aşezase pe cap. 

Ei numeau salopeta de ceata, robă stelară, iar casca, arcul de lumină. 

Undeva, la marginea peretelui, s-a materializat un păianjen, mare cât 
un câine. 

Avea vreo opt sau zece picioare subtiri și păroase, iar corpul format 
dintr-o sferă mică şi două ovoide verzi, era străbătut de nervuri colorate 
strident în mai multe nuante de roșu. Din partea sferică ieșeau două tije 
elastice, care se mișcau cu viteză în toate directiile. 

Am întins încet mâinile înconjurate de ceată spre arătanie, cu palmele 
deschise și mi-am fixat privirea pe capul păianjenului. Mi-am încordat 
atentie la baza tijei mișcătoare şi am gândit: "foc". 

Câte o săgeată de lumină, extrem de subtire, a tâșnit din cele două 
antene ataşate căștii și a lovit punctul pe care-l priveam. Păianjenul s-a oprit 
instantaneu din mișcare, iar sfera-cap a plesnit, aruncând în toate directiile o 
substantă cenușie. 


Restul corpului a căzut pe podea, după care s-a absorbit în neant, 
dispărând. 

- Foarte bine, l-am auzit pe Martes. Ai încadrat corect tinta și ai folosit 
câtă energie trebuia. Foarte bine. 

- Multumesc, am spus simtindu-mă măgulit. 

- Ai grijă la intensitatea săgetii de lumină, să nu consumi energia 
ineficient. Bateria nu are capacitate infinită și trebuie să tii întotdeauna o 
rezervă pentru urgente. 

- Am înteles. 

- Foloseşti săgeata doar în cazurile când psihicul dușmanului este opac 
la undele cerebrale. Cauti, mai întâi, să paralizezi şi, dacă nu răspunde, 
distrugi, dar numai dacă viata ti-e în pericol. Altfel, nu. Tine minte. 

- Da. 

- Bateria o poti reîncărca apropiindu-te de o stea, dar durează ceva 
timp, nu foarte mult. De obicei este suficientă o jumătate de oră. Oricum, 
aerul generat de roba interstelară ar trebui să-ti ajungă pentru orice situatie. 
De altfel, mai este și cel care se găsește în piramidă. Ai grijă, totuşi, că 
celulele corpului se hrănesc tot din energia robei. De asemenea, când vei fi 
lângă o planetă, nu uita să te deplasezi cu viteză corespunzătoare densitătii 
atmosferei, pentru a nu provoca o încălzire exagerată în stratul exterior. 

- Voi tine minte. 

- Fii foarte atent. Nu este doar viata ta în joc, este şi speranta noastră. 
Trebuie să ştim ce se întâmplă cu fratii noştri. 

- Pe Geea nu am văzut asemenea robe stelare. 

- Nu. Le folosim doar pe Ares, pe Safir și pe Lumina Diminetii, care au 
atmosferele irespirabile. 

- Nici săgeti de lumină... 

- Aşa este. Pe Geea actionează o lege nescrisă care interzice folosirea 
armelor fizice. Ai grijă. Galaxia este plină cu vietuitoare mai mult sau mai 
putin evoluate. Din câte ştim, doar câteva se pot deplasa în spatiul 
interstelar. Am să-ti localizez pe hartă zonele respective, pentru a le ocoli. 
Este mai sigur. Oricum, se pare că în afara noastră, nimeni nu poate face 
saltul instantaneu. Pentru ceilalti există o viteză limitată fizic. Le trebuie ani 
sau secole pentru a străbate distanta dintre stele. Asta ne-a ferit până acum 
de invazia whronilor. Dar nava lor se apropie. Se apropie... 

Martes a avut o clipă de tăcere, apoi a continuat: 


- Eu totuși, cred că Geea nu va fi distrusă în totalitate. Sper că 
civilizatia noastră va reuși să se mentină în unele regiuni ascunse. Sper. 

- Tzeo crede la fel. și Zalmox şi multi altii. 

- După ce te vei întoarce de pe planeta inorogilor, poate ne vei 
confirma acest fapt. 

- Mă voi întoarce. Sunt sigur că mă voi întoarce. și apoi o să vă 
comunic dacă mărturiile lăsate de voi pe Geea, s-au mentinut și după 
Explozie. Totul va fi bine. 

- Să dea Dumnezeu! 


Capitolul 18 


M-am întors de la baza aresiană fără nici un incident. Deja eram în 
stare să dirijez piramida în cele mai bune conditii și mă învătasem cu lipsa 
de greutate. Era aproape aceeași senzatie ca atunci când zburam prin forta 
psihică. 

Atha m-a complimentat și m-a premiat cu o mâncare specifică din 
regiune: o pastă gălbuie, moale și plăcută la gust, în care a amestecat 
bucătele de brânză şi unt. 

Un vin putin dulceag şi nu foarte alcoolizat mă ajuta să înghit cât mai 
mult din acest amestec. 

- Să ai noroc în ce urmează să faci, mi-a spus Atha ridicând cupa plină 
de vinul rubiniu. 

Mă simteam bine în mijlocul atlantilor. Oare mă voi mai întoarce la 
Valsa? 

Să fac o excursie în timp, peste câtiva ani, să văd unde mă voi afla? 
Sau dacă mă voi mai afla undeva... 


Dacius mi-a strâns umerii uşor şi m-a privit în ochi: 

- Omule, toată speranta ne este în tine. Fii cât se poate de atent să nu 
greșeşti în stabilirea directiilor și a distantelor pe care urmează să le străbati. 
O cât de mică eroare de gândire te poate duce la sute de stele abatere de la 
traseu. Imaginea pe care ti-o formezi în momentul saltului, trebuie să fie 
exactă și precis determinată, pentru a ajunge în regiunea dorită. Harta din 
cristal îti va reaminti pozitia fiecărei aglomerări de materie. Nu ezita să o 
consulti, chiar dacă ti se pare că ai memorat-o perfect. Mintea omenească 
este, totuși, supusă greşelii. Trebuie să te verifici înainte de fiecare salt, 
înainte de exprimarea dorintei de a ajunge într-un anumit loc. E mai sigur. 

- Ce se întâmplă dacă, prin absurd, ajung în altă parte decât am gândit? 

- Ai grijă să verifici pozitia, de fiecare dată când revii în realitatea 
materială. Cristalul te va ajuta. Dacă nu eşti acolo unde ti-ai dorit, identifică 
pe hartă abaterea și faci următorul salt din noua pozitie. 


- Ti-am explicat ce mi s-a întâmplat când nu mi-a reușit perfect saltul 
lângă satelitul cel mare al planetei a șasea din sistemul nostru. Era aproape 
să mă prăbuşesc pe acea enormă planetă acoperită de nori opaci. 

- Și totuşi, ai reușit să compensezi atractia planetei. Te-ai descurcat de 
minune. 

- Aşa mi-au spus şi cei de la baza atlantă de pe cel mai mare din 
satelitii planetei. Se pare că nu a fost numai din neatentia mea, ci şi o 
influentă neașteptată din partea acelei pete roşii care circulă în atmosfera 
planetei. 

- Da, este un fenomen cercetat în prezent de specialiștii noștri. 

- Cei de la bază, mi-au spus că li se întâmplă și lor să fie deturnati din 
trasee de acea pată. Mi-au mai atras atentia asupra eventualelor non-spatii, 
acele găuri negre aflate peste tot în galaxie. 

- Dacă te vei orienta destul de departe de planul galaxiai, le vei evita 
pe toate cele cunoscute de noi. În acest fel vei avea în coordonate şi 
celelalte galaxii, care pentru tine vor reprezenta repere fixe în orientare. Ai, 
totuși, grijă, să nu te depărtezi prea mult de galaxie: harta din cristal îti 
poate da unele erori și, de ce să nu-ti spun, s-ar putea să-ti fie influentată 
mintea de unele fenomene necunoscute care credem că există în spatiul 
inter-galactic. Noi nu am putut face niciodată saltul spre alte galaxii, cu 
toate că una din ele este mult mai apropiată decât toate celelalte. 

- Din ce cauză? 

- Nu ştim. Nimeni nu a reușit să se depărteze mai mult de un diametru 
galactic. Este posibil ca mintea noastră să nu reziste la asemenea distantă de 
sistem, sau să existe o fortă necunoscută care actionează în acele 
dimensiuni. 

- Un zid de forte între galaxii? 

- Se pot face o grămadă de supozitii, dar nu are nici un rost să le 
comentăm acum. Oricum, nu te depărta la mai mult de un diametru galactic. 
Este suficient pentru evitarea surprizelor şi avem certitudinea realității hărtii 
din cristal, chiar cu ultimele modificări de pozitionare a sistemelor, 
calculate zilele trecute. ştii că am stabilit cu Tzeo să dăm numele tău 
vârfului muntelui ăsta? Îi vom spune "Omul din viitor”. 

- Multumesc, dar dacă nu o să mă mai întorc? 

- Ti-am retinut cu toti dorinta, de a o aduce în timpul nostru pe femeia 
ta. Îti promit că vom încerca tot ce este posibil, chiar dacă este ceva ce n-am 


mai făcut până acum. Pentru fiecare actiune există un început, o primă 
încercare. O vom face dacă... 

- Mă voi întoarce. Acum câteva zile, m-am visat lângă Valsa, îmbrăcati 
cu niște haine așa cum văzusem în revistele vechi. Se făcea că eram în 
mijlocul unor semi-oameni, multi și liberi, undeva, într-un oraș nedistrus de 
explozie. Cred că este o intuitie care-mi dovedeşte nu numai întoarcerea, 
dar şi revenirea în timpul meu... 

- Să dea Dumnezeu să nu te înşeli și să fie, cu adevărat, o imagine a 
viitorului, nu o simplă vizualizare a unei dorinte de-a ta. 

Ne aflam pe podiș, aproape de statuile paznicilor timpului şi a 
inorogului sfânt, aproape de marginea prăpastiei, pe fundul căreia se vedea 
un râu sclipind în lumina soarelui aflat aproape de amiază. 

Vântul destul de puternic rostogolise cei câtiva nori, care pluteau 
indiferenti la mare înăltime. 

Am mai aruncat o ultimă privire de jur împrejur și ne-am îndreptat 
spre piramida ce mă aștepta la câtiva metri. 

Oricalcul arunca străfulgerări argintii, iar discurile transparente pe care 
le construisem în centrul laturilor piramidei, păreau nişte petale de flori 
ornamentale. 

Peste câteva minute părăseam Geea. Oare pentru totdeauna? 


Primul salt m-a transferat instantaneu deasupra planului galaxiei. 

Vedeam pe harta din memorie, undeva "jos și în lateral", un cerculet 
roșu, care indica pozitia în spatiul real al Geei. 

Privirea îmi depășea centrul compact al galaxiei, iar departe, într-o 
aglomerare de puncte luminoase, aproape o pată de lumină, se vedea 
pulsând un alt cerc, destinatia mea. 

Casca stelară de pe cap îmi producea o ușoară presiune, în special la 
tâmple și pe creştet. Respiram ușor gazul generat de salopeta stelară. 

O secundă mi s-a părut că mă cuprinde groaza spatiului nemărginit, 
acea senzatie de pierdere în nimic, impresia de leșin ce o mai avusesem și 
anterior, în perioada când învătam să execut salturile. 

Mi-am revenit imediat și m-am concentrat asupra următorului punct de 
destinatie, undeva "deasupra" aglomerării centrale de stele. Era necesar să 


stabilesc cu exactitate directia și distanta imaginară pe hartă, pentru a nu 
risca ajungerea în interiorul vreunei stele. 

În aceeași clipă imaginea anterioară a galaxiei a dispărut şi a fost 
înlocuită cu o altă pozitionare a aglomerării centrale, care acum se găsea 
mult mai aproape şi chiar sub mine. 

În schimb, cerculetul de destinatie era mai vizibil, stelele din jurul său 
apărând individualizate. 

Deodată, o senzatie de gol mi-a străbătut stomacul şi am avut impresia 
că mă rostogolesc spre aglomerarea stelară din centrul galaxiei: era acel 
efect despre care fusesem prevenit. 

Trebuia să fac rapid saltul următor, pentru a evita prăbuşirea. 

Am luat un alt punct de reper foarte aproape de destinatie și mi-am 
impus saltul. 

Departe, galaxiile vecine s-au deplasat instantaneu în alte pozitii și am 
văzut cercul de destinatie sub mine. 

Acum începea partea cea mai grea: apropierea de sistemul planetar al 
fratilor inorogi, fără să mă pricopsesc cu o cădere în vreo stea de pe traseu. 

Am consultat harta din cristal şi mi-am impus un traseu din patru etape 
intermediare. 

Primele trei etape le-am efectuat în câteva minute, fără nici o 
problemă. Când am verificat cel de-al patrulea salt, ultimul, mi s-a părut că 
în harta de pe cristal există o oarecare neconcordantă cu pozitia unei stele 
ceva mai strălucitoare, a cărei aşezare nu corespundea perfect cu 
coordonatele determinate fată de cele două galaxii îndepărtate, după care 
mă ghidam. Undeva, lângă ea, trebuia să mai fie o stea, la fel de luminoasă, 
dar nu o vedeam. În acel loc, nu se observa nici măcar o sclipire timidă. 

Steaua dispăruse? Sau greşisem drumul? 

Nu, drumul nu era greșit: cerculetul de destinatie era acolo, pulsând 
rar. Avea în centru un punct mai strălucitor, steaua centrală a sistemului 
inorogilor. 

N-avea rost să-mi fac probleme, poate era o abatere a calculării 
pozitiilor stelelor, greșeală neesentială pentru reușita misiunii mele. Doar nu 
trebuia să ajung la acea stea dispărută. 

Mi-am stăpânit ușoara emotie care m-a cuprins la gândul că făcusem, 
în câteva minute, un salt de peste 50000 de ani galactici. Doar eram un 
supra-om, nu un amărât de semi-om, cum mă considerau galbenele. 


După ultimul salt, începea etapa cea mai grea și mai lungă: 
identificarea, în spatiul din jurul stelei centrale a sistemului, a celor patru 
planete importante. 

Un timp, harta din cristal nu mai mi-era de nici un ajutor. Trebuia să 
fac mai multe salturi aleatorii, până găseam un obiect cosmic de masă 
suficientă pentru calcularea, de către cristal, a pozitiei planetei căutate. 

Mi-au fost necesare mai mult de zece salturi, ca să-mi dau seama că nu 
voi reuși niciodată să identific nici una din planete, miniscule fire de praf 
suspendate în imensitatea spatiului. 

Am ales cealaltă solutie: prin trei salturi unghiulare, am inclus în 
cristal pozitiile mele, astfel că am putut afla la ce distantă de steaua centrală 
mă aflam. Urma să mă apropii până la distanta orbitală a planetei a doua, 
Inorogia, pentru ca apoi să mă deplasez în salturi scurte de-a lungul unui 
cerc, până îmi apărea undeva masa planetară. 

Și a apărut. 

AM REUSIT să găsesc o planetă în capătul celălalt al galaxiei. 

Era un glob de culoare roz pe partea aflată spre stea și întunecată pe 
partea opusă. 

După următorul salt, am văzut aproape de planetă şi cei trei sateliti pe 
care ştiam că-i are: deci eram sigur că ajunsesem acolo unde trebuia. 

Mi-am oferit câteva minute de tihnă. Eram în exteriorul planului de 
revolutie al sistemului, deasupra unuia din polii planetei și mă încânta 
imaginea pe care o priveam. Aveam o pozitie relativă destul de apropiată 
pentru a observa, printre cele câteva portiuni de nori, suprafata roz-roşiatică 
a solului şi un spatiu întins de culoare mov, ceea ce putea fi un ocean. 

Undeva, spre stânga, am zărit printre ștraifurile de nori pete cenușii. 

Era un oraş? 

Ce reactie vor avea fiintele de pe această planetă când mă vor vedea? 

Ce mă așteaptă aici? 

În ce stadiu de dezvoltare sunt fată de atlanti? 

Dar voi mai găsi tot atât de ușor drumul de întoarcere? 

Ce-ar fi să fac întâi o survolare a satelitilor, pentru a afla dacă au reușit 
efectuarea de călătorii în afara planetei? 

Dacius şi Tzeo îmi spuseseră că nu mai ştiu nimic de fratii lor de mai 
multe mii de ani. Plecaseră spre ei câtiva zeci de atlanti și atlante, dar 
numeni nu se mai întorsese. 


M-am apropiat de unul dintre sateliti, care era cel mai mare și l-am 
înconjurat privind cu atentie: nu avea atmosferă, iar solul gri-rozaliu părea 
mai curând nisipos. Câteva cratere mai mari și o multime de cratere mici, 
m-au făcut să fiu atent în jurul meu, la eventualele corpuri solide ce puteau 
străbate vidul înconjurător. 

Pe suprafata vizibilă a satelitului nu am detectat nici o urmă de 
activitate umană. Însemna că inorogii nu se puteau deplasa în spatiul vid? 

Ceilalti doi sateliti erau de dimensiuni mult mai reduse. Păreau stânci 
plutitoare în vid. 

Atmosfera planetei nu avea o grosime similară cu cea a Geei și părea 
ceva mai rarefiată. 

Ştiam că trebuie să contină destule gaze identice cu cele ale atmosferei 
pământului, fiind ușor respirabilă pentru mine. 

Mai rămânea să stabilesc unde voi coborî piramida. Din cele sugerate 
de Dacius, rezulta că undeva, pe linia imaginară a ecuatorului, trebuia să se 
afle un oraş mare, poate chiar cel pe care-l văzusem înainte. 

Am căutat pe partea luminată, deplasându-mă în afara gazului roz, dar 
nu mi s-a părut că văd nimic care să semene cu o aşezare urbană, mare sau 
mică, în afară de acele prezumtive urme umane, care în acest moment 
fuseseră acoperite de o plapumă groasă de nori roşietici. 

Trebuia să aştept până când planeta își rotea portiunea întunecată spre 
lumină şi să caut şi acolo. Aerul şi substantele hrănitoare generate de roba 
stelară erau mai mult decât suficiente. Mi-ar fi ajuns, chiar dacă aș fi decis 
că trebuie să mă întorc pe Geea, fără să cobor pe această lume. Dar nu 
vroiam să iau acestă decizie, încă. I-aș fi dezamăgit foarte tare pe prietenii 
mei atlanti. 

Galaxia îşi desfășura sclipirile în jurul meu, cu exceptia unui sector de 
câteva grade, în care întunericul era atotcuprinzător, o beznă opacă. Am 
consultat harta cristalului şi am identificat, nu foarte departe de zona în care 
mă aflam, un spatiu în care nu se vedea nici o stea. Mai mult decât atât, 
cristalul îmi comunica interdictia de a mă apropia de acel spatiu. Nu ştiam 
care este cauza, dar nu mi-am mai pus alte probleme legate de acest aspect, 
în momentul când am sesizat că în zona de penumbră a planetei îmi apare o 
aglomerare urbană. 

Am transferat piramida la zenitul orașului şi am început să cobor încet. 

Sub mine se desenau din ce în ce mai clar niște constructii. Deodată 
am observat câteva puncte care se mișcau. OMENIREA EXISTA. 


Am ales o deschidere între constructii, spre centrul geometric al 
aşezării şi am dirijat piramida deasupra, continuând să cobor încet. 

Ce reactie vor avea când mă vor vedea apărând din înaltul cerulu 
rozaliu? 'Trecuseră, după câte ştiam, cam două sute de ani tereștri de când 
făcuseră saltul ultimii atlanti, două perechi de tineri. 

Eram încă destul de sus, când m-am răzgândit și am transferat 
piramida deasupra unui deal aflat la oarecare distantă de marginea orașului. 

Dealul era acoperit până aproape de vârf cu plante de o culoare verde 
pal, înalte şi groase, asemănătoare cu copacii de pe pământ. Am aşezat uşor 
piramida pe solul ruginiu al vârfului golaş. Am desprins cristalul-hartă din 
micutul suport în care era încastrat şi l-am pus într-unul din buzunarele 
salopetei. 

Ştiam că pot respira liber în atmosfera planetei, aşa că am decuplat 
catarama robei stelare şi mi-am ridicat vizorul căştii. 

În aer plutea o mireasmă întepătoare, dar nu mă deranja. Aveam 
impresia că sunt mult mai greu decât pe pământ. 

Talpa încăltămintei mi se înfundase în solul afânat, care semăna cu 
nisipul, acoperit din loc în loc cu mușchi roz, cu plante mici, cu frunze 
rotunde, roşii, cu mici puncte verzui și cu smocuri de iarbă lată şi cu vârful 
ascutit. Se mișcau încet în bătaia unei adieri căldute, putine din ele 
ridicându-se ceva mai mult de la suprafata solului. 

Pe o piatră rozalie se mișca o vietate de forma unui disc, cam de 
mărimea palmei, sprijinită pe mai multe picioruşe înalte și cu patru cozi, 
arcuite în sus. Formau un evantai într-o sectiune a corpului. În partea opusă, 
două antene segmentiale, terminate cu mici sfere maronii, se mișcau cu 
viteză în toate directiile. 

În momentul în care m-au simtit, vietatea a avut o tresărire şi a rămas 
nemișcată, cu antenele îndreptate în directia mea. Apoi, pe neașteptate, o 
gaură s-a format între cele două antene şi din ea a zburat spre mine un 
lichid. 

N-am avut timp să mă feresc și salopeta mi-a fost atinsă putin mai sus 
de cotul drept, de o substantă care s-a lipit de ea. 

M-am curătat cu mâna cealaltă, dar substanta s-a întins pe mănușă. 
Dacă trecea prin materialul salopetei? M-am depărtat câtiva paşi de vietatea 
periculoasă. Trebuia să mă feresc din calea lor, de acum. 

Tonurile roz şi roşii ale luminii înconjurătoare începeau să-mi 
obosească privirea. Doar imaginea acelor copaci cu nuante de verde deschis 


îmi aminteau de vegetatia pământului. 

M-am apropiat de lizieră, atent să nu mă mai atace vreun disculet 
răuvoitor. 

Deasupra orașului, aflat la câtiva kilometri, se ridicau fuioare 
şerpuitoare de ceată. Se adunau în înaltul cerului şi formau globuri de un 
vişiniu mat. 

Toate culorile de pe această lume erau în partea dinspre roşu a 
spectrului. Chiar şi copacii de care mă apropiam, în afara unor portiuni de 
un verde ceva mai intens şi putin galben spălăcit, aveau tentă de roșu, mov 
şi portocaliu. 

Trunchiurile erau de diverse grosimi, având scoarta striată adânc. 

În unele canale se scurgea un lichid transparent, care se aduna în partea 
inferioară, formând ovoide ca nişte cristale. şi acestea prindeau nuante de 
TOZ. 

Lumea în roz... O culoare obositoare, care începea să mă streseze din 
ce în ce mai mult. Ce căutam eu aici? Oare merita să-mi pun viata în pericol 
doar pentru a le face plăcere atlantilor, luând legătura cu niște aşa zişi frati 
ai lor aflati la o distantă pe care mintea nu putea să o închipuie? Oare aici 
îmi vor putrezi oasele? 

Am simtit un tremur care îmi cuprindea tot corpul. 

Asta era, intram într-o criză nervoasă generată de nişte gânduri aiurite. 
Mi-am impus să mă calmez. Puteam eu, un om superior galbenelor, să mă 
sperii de ceva, chiar dacă acel ceva era complet nou pentru mine? 

Cred că totul se datora lungimii de undă a luminii generate de steaua 
sistemului. Privită de aici, de la suprafata planetei, era o stea ceva mai putin 
strălucitoare ca Soarele pământului. şi dimensiunea sa relativă era mai 
mică, întrucât planeta se afla mai departe decât pământul de Soare. 

Cu toate astea, temperatura ambiantă era asemănătoare celei de pe 
pământ, dar aerul era mai uscat, aducându-mi aminte de atmosfera 
deşertului. 

Deja mă obișnuisem cu mirosul întepător al aerului și nu-l mai 
sesizam. 

Am aruncat o privire în spate, acolo unde-mi lăsasem piramida. Dacă i 
s-ar fi întâmplat ceva în lipsa mea, puteam oricând să fac alta. Dar, nu era 
mai bine s-o distrug? Nu conta, căci nimeni în afară de mine nu era în stare 
s-o umească din loc şi nu avea ce să-mi fie furat din ea. 


O umbră mi-a trecut peste fată înainte să intru între copaci. Am privit 
în sus şi am mai avut timp să observ o pasăre mult mai mare decât pe 
pământ, care a planat dispărând deasupra pădurii. Avea corpul fusiform, 
aripile foarte late, sustinute de nervuri proeminente și ciocul lung, încovoiat 
și ascutit. 

Am început să cobor spre baza dealului, printre copacii destul de 
rarifiati. Călcam cu grijă, ocolind tufișurile mai mici sau mai mari, pentru a 
evita să fiu scuipat din nou de disculetele acelea răuvoitoare. 

Câteva insecte abia vizibile au băzâit pe lângă mine și au dispărut. 

Într-un copac cu trunchiul foarte gros, având o culoare de un roz atât 
de palid încât părea aproape alb, se vedea o scorbură rotundă și întunecată. 
Când am trecut prin dreptul lui, ceva ca o liană a tâșnit din scorbură și mi s- 
a înfășurat strâns de gât. M-am oprit, aproape să cad. Sfoara, sau ce era, a 
început să mă tragă cu o fortă irezistibilă. Până să-mi proptesc picioarele 
într-un ciot și să scot cutitul de la centură, fusesem adus la mai putin de un 
metru de copac. 

Partea inferioară a căștii rezista cu succes la tensiunea la care era 
supusă, altfel m-aş fi sufocat. 

A trebuit să tai de două ori cu cutitul, ca să desprind matul de carne. 
Câteva picături de suc mov mi-au pătat mănușile când am desprins bucata 
de fibră ce-mi rămăsese atârnată de gât. 

M-am depărtat cu repeziciune şi am fost atent să mă feresc de alte 
eventuale scorburi. 

Nu mă descurcasem cum trebuie: ar fi trebuit să fac imediat un salt în 
timp, cu câteva minute anterior, iar apoi să mă feresc de disculetul scuipător 
şi de acea scorbură. Nu mă descurcam bine. 

Dealul nu era înalt, aşa că am ajuns repede să văd printre copaci baza 
lui, de unde se continua cu o portiune aproape plată. 

La mai putin de un kilometru se vedeau micile constructii roșietice de 
la marginea oraşului. O șosea destul de lată trecea transversal prin fata lor. 


Capitolul 19 


M-am oprit în dreptul ultimilor copaci şi am privit cu atentie: nu se 
vedea nici o fiintă, era o nemișcare aproape totală. Doar vălătucii de fum 
continuau să se ridice în depărtare, deformati de vânt. 


O uşoară senzatie de sufocare mi-a străbătut partea superioară a 
plămânilor, câteva clipe. M-am controlat, dar nu era nimic deosebit. Cine 
știe? 

Un ou mare, de culoare neagră, s-a rostogolit cu viteză pe șosea și a 
dispărut în partea stângă. 

Era un vehicul autohton? 

Am încercat să prind mintal semnale ale eventualelor fiinte care puteau 
să fie în ou, dar, spre surprinderea mea, mi s-a relevat că în interior nu era 
nici o minte accesibilă. Era un aparat automat, fără conducător? 

M-am concentrat asupra constructiilor dărăpănate pentru a identifica 
creiere umane, dar, atât cât puteam să cuprind cu vederea, nu am găsit nici o 
rezonantă gânditoare. Doar undeva, în spatele unui gard viu, mi s-a părut că 
ating niște vibratii neevoluate, care erau mai mult senzatii de foame și 
sete... Dacă interpretam corect, puteau fi vietuitoare având nivelul de 
dezvoltare al câinilor de carne, pe care-i văzusem în Orașul Galben. 

Am translatat mintal imaginile pe deasupra gardului și în fată mi-au 
apărut niște mogâldete având corpul turtit, cu două şiruri de picioare. 

Capul lor avea forma unui cub putin rotunjit pe muchii. Pe fata 
anterioară, trei ochi aşezati ca vârfurile unui triunghi echilateral, se 
bulbucau mult în afară, în centrul triunghiului văzându-se o despicătură 
eliptică. 

Era unit de corp atât de mult, încât nu se putea determina gâtul, decât 
după o linie groasă, de un albastru intens. 

Vedeam patru astfel de animale. Trei stăteau nemişcate și priveau spre 
al patrulea, care ridica ritmic primul picioruş stâng, ceva mai gros decât 
celelalte. 

Casca stelară era pregătită să mă apere, dacă aș fi fost atacat, dar 
preferam să nu-mi încep misiunea provocând vreo distrugere fizică. 

M-am apropiat până la marginea şoselei și am văzut că nu era chiar 
atât de netedă. Avea o multime de portiuni zgrumturoase și două canale 
longitudinale, cu profilul rotunjit. Cred că pe unul din ele se rostogolise oul 
cel mare. 

Sus, în înaltul cerului, mi-au atras atentia două din acele păsări cu aripi 
mari. Descriau opturi aproape perfecte, într-un zbor lin. 

Eram deconectat. Atentia îmi scăzuse în timp ce priveam păsările, aşa 
că plasa care m-a înconjurat dintr-o parte, m-a luat pe nepregătite. 


M-am împiedicat şi am căzut pe spate, rămânând cu privirile atintite la 
zborul păsărilor. Casca mi s-a lovit de ceva și am simtit că o fractiune de 
secundă mi-am pierdut controlul. 

Ochiurile plasei m-au imobilizat aproape complet, dar am putut să 
întorc capul și să văd, cam la zece metri în lateral, două fiinte cu alcătuire 
curioasă: aveau patru picioare scurte și groase, care ieşeau dintr-un trunchi 
aproape cilindric, terminat cu o coadă scurtă şi groasă. În partea superioară, 
două brate lungi şi subtiri, cu câte trei degete, din care unul era opozabil, 
trăgeau sforile legate de plasa cu care mă prinseseră. 

Capul era disproportionat de mare fată de restul corpului, cu doi ochi 
depărtati, rotunzi, fără iris, în schimb cu o multime de puncte negre, risipite 
neuniform. Nu apărea ceva care să semene cu părul omenesc. În mijlocul 
fruntii aveau o excrescentă, de forma unui con, cu vârful ușor curbat în sus, 
iar cele două umflături laterale, cu mai multe găurele, păreau să fie urechile. 
Gurile rotunjite și larg deschise, lăsau să li se vadă dintii, niște colti ascutiti 
şi obligi. Nu aveau nas ? Ba da: o bășică rotundă, cu găurele fine. Pielea era 
de o culoare roz-gălbuie, înspicată cu perișori scurti. 

M-am insinuat în mintea lor și abia am reușit să identific ceva: mai 
întâi senzatii de bucurie că au reușit să prindă un animal, apoi o retinere de 
a se apropia de mine. Până la urmă, cel care era putin mai înalt, i-a 
comunicat celuilalt într-o limbă formată din piuituri şi pârâituri, ceva care 
semăna cu o îmbărbătare şi a mai tras o dată puternic de sforile legate de 
plasă. 

Oare aceştia erau inorogii, rudele atlantilor, pe care-i căutam? 

Nu prea semănau cu imaginea pe care mi-o făcusem despre ei, după 
sculpturile văzute pe Geea. Avusesem impresia că seamănă cu niște cai cu 
fata asemănătoare cu a oamenilor, având chiar și mâini. Cel putin așa îmi 
fuseseră descriși. Iar realitatea părea să fie cu totul alta. 

Tzeo mă sfătuise cum să reuşesc intrarea în contact mintal cu ei, dar 
creierul, sau ce era în tărtăcuta lor, mi se părea lucios, lunecos, mai mult o 
masă amorfă, decât aşa cum aveam noi, oamenii și animalele pe care le 
cunoșteam pe Geea. 

Oare din acest motiv se refugiaseră în alt colt al galaxiei? Sau nu erau 
ei, cei pe care-i căutam? 

M-am concentrat să le transmit mesaje de liniştire cu privire la 
pericolul pe care-l reprezentam eu, pentru ei. 


Deodată, m-a străfulgerat gândul că nu le simt pulsatia sângelui, 
nicăieri în corp. Nu aveau sistem circulator? 

În schimb, fibrele musculare mi se păreau foarte rigide, dovedind o 
fortă fizică deosebită, iar pielea ridată era foarte groasă. 

De altfel, atunci când au terminat de strâns plasa în jurul meu, nu mai 
puteam, practic, să fac nici o mişcare. 

I-am lăsat să se apropie cu acei paşi mărunti, care produceau o vibratie 
asupra terenului, fapt ce dovedea că au o greutate importantă. 

Mintea celui mai înalt era ceva mai permisivă, aşa că am periat-o atent 
şi am reuşit să identific o regiune, ca un nodul, unde îmi apăreau cu mult 
mai multă claritate cuvintele pe care le gândea, astfel că am tradus 
instantaneu: 

- Ce noroc avem să prindem o antică. 

- Da, se pare că vom obtine o compensatie bună pentru ea. 

Eu eram ea? Mă făcuseră femeie? 

- Traz va fi foarte bucuroasă că am găsit-o. Să-i spunem? 

- Nu îi spunem nimic până nu verificăm dacă nu mai este vreuna pe 
deal. Am auzit că ultima oară când au fost văzute, erau două. 

- Sunt sute de ani de atunci. Poate s-au învătat să circule câte una. 

Între timp se opriseră deasupra mea și mă priveau cu atentie. Ce-ar fi 
fost dacă mă întorceam câteva minute în timp şi mă feream din fata plasei? 

Dar, mai bine lăsam acest canal temporar să se desfăşoare în directia 
pe care a pornit. Puteam oricând să sar pe altă ramură a timpului, dar eram 
curios să văd ce vor să-mi facă și unde mă vor duce. 

Era una din multiplele posibilităti de a pătrunde oficial în oraş. 

Printre capetele aplecate asupra mea am văzut, în înaltul cerului, cum 
cele două păsări se despart, zburând cu viteză în directii opuse. 

- Eu zic să o cărăm în plasă, să nu ne scape. 

- Hai, a spus cel mai mărunt, apucând un capăt al plasei şi strângându-l 
într-un nod. 

Nu mă înșelasem; aveau putere considerabilă, întrucât m-au ridicat 
foarte ușor, cu toată greutatea mea. 

- Mergem direct la Traz, sau o ascundem la noi, până ne promite 
cineva o răscumpărare corespunzătoare? 

- Eu zic, a răspuns cel mai scund după câteva secunde de gândire, să n- 
o ducem nici la noi, nici la Traz.. Mai bine o rugăm pe Hamm... 

- Hamm o să vrea să fie şi ea parte la recompensă. 


- Păi, o să obtinem destule dodole... 

- Dacă ne va plăti cineva pentru vietuitoarea asta. Ce ne facem dacă 
ne-o confiscă? 

- Ca s-o confiște, trebuie să dea de ea. D-aia am zis să o băgăm în 
afacere şi pe Hamm. Ea are posibilităti mult mai bune s-o ascundă... 

Mă cam deruta felul lor de a vorbi despre mine la feminin. 

- Hai s-o luăm pe calea mai lungă, printre peretii vechi, să nu ne 
întâlnim cu nimeni. 

- Ştii că foarte puţini au curaj să rămână în lumina directă a soarelui, la 
orele amiezii. Nu cred că este nici un risc, dar hai să facem cum zici tu. 

Trecuserăm pe lângă niște garduri înalte, făcute din plăci 
zgrumturoase. Constructiile aflate în spatele lor erau putin înalte, dar păreau 
solide, dintr-un material care semăna cu pietrele din deșertul de pe pământ. 

În câteva momente mi s-a părut că simt, undeva, în spatele câtorva 
ziduri, existenta unor fiinte, dar am continuat să mă concentrez asupra 
discutiei dintre cei doi. 

- Vezi, că ne apropiem de pasarelă. O trecem direct, sau ne ascundem 
putin? 

- Păi, dacă ne vede cineva, o să-i spunem că am cules fructe de sosoro 
şi le-am împachetat, să nu-și piardă umezeala. 

- Vezi că o să trecem și pe lângă cuibul lui Mioz şi cred că poate să ne 
vadă. 

- De ea nu mi-e frică. Are o datorie la mine de câtiva ani şi, dacă îi 
spun, o să tacă din gură, că altfel îi cer dodola de prins peşti. 

- Eu nu mai am nici o dodolă de pescuit, le-am terminat pe toate acum 
o lună când am fost cu Wooa la baltă... Atunci când o lișcă mi-a rupt plasa. 

Foloseau niște termeni pe care nu reușeam să-i înteleg, dar i-am retinut 
ca atare, urmând să mă lămuresc pe parcurs. 

Antena dreaptă a căştii mi se agătase într-un ochi al plasei și nu mai 
puteam roti capul în nici o directie. Cu toate astea, am observat că nici una 
din casele pe lângă care treceam destul de repede nu aveau nimic care să 
semene cu ferestre sau uși. Pe unde se făcea accesul? 

Între timp fusesem purtat pe deasupra a două conducte paralelipipedice 
destul de groase, făcute dintr-un material care părea spongios, de o culoare 
violet închis. 

Un praf mărunt, ca o ceată, plutea deasupra solului. Soarele era ascuns 
în spatele unei clădiri făcută dintr-un material asemănător cu betonul, dar un 


beton tot atât de spongios ca și cel al conductelor pe care tocmai le 
depășşisem. 

Cei doi s-au oprit brusc şi m-au aşezat pe o platformă, fără nici o 
precautie, lovindu-mă destul de puternic la cotul drept. 

- Deschide tu, a spus cel care era în spate. 

Acesta a scos ceva dintr-o pungă ce-i atârna lateral, de parcă îi era 
prinsă direct de piele și s-a aplecat deasupra unei portiuni de un roșu mai 
puternic. A apărut o deschidere, ca un iris. M-au ridicat și au coborât niște 
trepte. Păreau foarte înalte, dar pentru ei, care coborau cu patru picioare, nu 
mi se părea că este ceva greu. 

Împrejur, atât cât puteam să văd, totul avea diverse nuante de roșu: de 
la roz palid, la un puternic roșu sclipitor, cu interferente de mov. Lumina 
ieşea din nişte zone distribuite aiurea pe suprafata unui perete. 

Erau nişte culori obositoare, enervante. Cum reușeau să stea toată viata 
între ele, fără să înebunească? Am cotrobăit în mintea celui din fată şi am 
simtit fericirea de a ajunge la adăpost cu prada, fără să fie văzut de cineva. 

- Închide tu poarta, a spus în timp ce mă aşeza, fără nici un pic de grijă, 
pe jos. Eu mă duc să iau câteva bucăti de xoxolin, că mi-e foame. 

- Adu-mi și mie nişte lacolă. Mi-e o sete, de mă topesc, a spus celălalt 
urcând scările. 

Lumina a scăzut brusc din intensitate. 

- lar s-a terminat energia, a strigat cel care rămăsese cu mine. 

- Dacă ai pornit-o în reactie cât timp am fost plecati, a spus celălalt, 
coborând, după închiderea irisului. Mai bine lăsam poarta deschisă, că nu 
mai văd nimic... 

- Și dacă trece cineva pe aici? Acum nu avem nevoie de musafiri. 

- Hra, eşti prea fricoasă. Ti-am mai spus că în zona asta nu trec inoroge 
decât rareori. Toate circulă mai mult în cealaltă parte a orașului. 

- Știu, le e frică de mumulele care au împânzit cartierul, de când 
guvernul nu s-a mai ocupat de stârpirea lor. 

- Da. şi ai văzut că sunt, cu adevărat, periculoase. Ieri era să te lipească 
una, de nu te mai vedeam niciodată. 

- Nu mi-ar fi părut rău, dar mai am doar cinci zile până să-mi pun 
cornul în pământ. Mă lăsau fără moștenitoare. 

- Cornul meu mai are până să se coacă. Cred că de abia la anu” pe 
vremea asta o să-l plantez, dacă va mai rămâne până atunci vreun loc 
necotropit de xicşi. 


- Oricum, mâine trebuie să plec. O să-mi ia ceva drumul până la malul 
oceanului. 

- Ai aprobare de la președintă? 

- O am de acum două luni, atunci când a apucat-o strechea și a dat 
aproape două sute, de-o dată. 

- Fii multumit că ministra te-a trecut pe listă. 

- Uiti că i-am făcut cadou fiicei ei, patru piei de mumule? 

- Altfel îti rupeai cornul în nisip... 

- E normal. Cine nu este în stare să facă cadouri celor care trebuie să ia 
deciziile, înseamnă că nu merită să fie ajutate. Nevolnicele n-au ce căuta în 
lumea noastră liberă și prosperă. 

- Și acum mă gândesc ce ghinion am avut acum trei ani, când pământul 
unde-mi rupsesem cornul a fost invadat pe neașteptate de xicşi. Nimeni nu 
se așteptase să avanseze atât de repede. Guvernul a zis că n-are nici o vină. 
Acum, acest al doilea corn sper să nu aibă tot atât noroc ca primul, mai ales 
că cel care va crește pe urmă nu va mai avea putere germinatoare. 

- Nu-ti face probleme, că tot nu ai ce avere lăsa în urma ta. Oricum, 
dacă nu ai nici o moștenitoare, nu e nici o pagubă. 

- Atunci pentru ce trăiesc? Strâng dodole de toate felurile şi ti le las tie, 
dacă mi se întâmplă ceva? 

- Ti-ar părea rău? Nu suntem noi asociate? 

- Numai la mâncare şi distractii ti-e gândul. Ai fi în stare să mă și 
omori pentru a-mi lua dodolele. 

- Vorbeşti prostii... Cum o să-mi omor eu cea mai bună prietenă? Cu 
cine o să mai ies la prăduială? 

- Crezi că n-am observat că o stimezi pe Traz mai mult ca pe mine? 

Cea care fusese numită Hra a tresărit şi, după câteva secunde a spus: 

- Nu-i normal? Doar e şefa cartierului. 

- E în solda guvernului. 

- Şi ce dacă? 

- Guvernul ăsta de corupte... Nu obtii nimic fără plocoane. Grămezi de 
dodole se duc ca şi cum n-ar fi fost. 

- Dar tu, Oaza, ce ai vrea? Să ceri şi să ti se dea de pomană? 

- Nu vreau pomană, dar avem și noi niște drepturi. 

- Drepturi... Aiurea. Nu ai decât dreptul să serveşti guvernul şi pe 
Preşedintă. 

- Crezi că o să te îmbogăteşti periindu-le atât? 


- Ce să fac cu bogătia? Să mă lăfăi în dodole? Tot atâta xoxolin și 
lacolă o să primim. 

- N-ai dodole, eşti o nimeni. Ai dodole, eşti cineva! N-o vezi pe Traz, 
de când a fost numită șefă, nu-i mai ajungi la corn nici măcar cu privirea. 
Înainte, când era ca noi... 

- Oaza! Tu eşti invidioasă pe Traz! 

- Da! Tâmpita aia e în stare să te bage la pârnaie pentru a dovedi 
guvernului că e de-a lor. O gașcă de corupte până în vârful cozii. 

- Hai, că acum, cu antica asta, putem obtine şi noi ceva în plus. 

- Nici nu vreau să-i spunem lui Traz. Am fi mai deştepte dacă am 
vinde-o direct, pe sub labă. 

- Dacă ne prinde, am îmbulinat-o: ne rupe cornul și până ne creşte 
altul... Dacă ne-o mai crește... 

Oaza și-a aruncat în fundul gurii două bucăti de gelatină verzuie şi i- 
am simtit satisfactia. Punctele negre din ochi i s-au adunat spre partea 
superioară şi o pielită opacă s-a lăsat peste ele. Nu mai tineau de capetele 
plasei, așa că ochiurile se lărgiseră. Puteam să mă mișc, dar rămăsesem în 
repaus, pentru a nu le atrage atentia cu nimic. 

Hra stătea în fund, cu picioarele posterioare depărtate şi cele anterioare 
strânse în fată. Între degetele de la o mână tinea un cilindru transparent, în 
care se vedea un lichid cu ușoară nuantă mov. Nu avea palme, degetele 
continuându-se direct din bratul foarte maleabil. Vârfurile degetelor erau 
umflate şi aproape sferice, ca niște ventuze şi parcă, din loc în loc, vibrau 
niște cili micuti. 

A dus în dreptul gurii cilindrul şi a scos o limbă lungă și despicată la 
vârf, pe care și-a introdus-o până la lichid. Spre surprinderea mea, lichidul a 
început să urce de-a lungul jgheabului din centrul limbii. După ce a "băut" 
aproape jumătate din continut, i-a întins cilindrul lui Oaza. 

Aceasta, stând pe toate cele patru picioare, l-a apucat cu o mână și a 
băut restul, în același mod. 

Cu toate că trecuseră peste şase ore de când plecasem din Atlantis, nu 
mi-era nici foame, nici sete. Aveam doar o ușoară senzatie de oboseală 
psihică şi un început de furnicături la picioare, din cauza pozitiei în care 
stăteam de aproape o oră. Am mișcat încet tălpile, dar Oaza a observat: 

- Uite că s-a trezit antica. Oare o fi din alea care vorbesc? 

- Pune-i şi tu nişte întrebări şi o să afli a spus Hra după ce și-a mai 
aruncat în fundul gurii o bucată de gelatină. 


Oaza s-a aplecat deasupra mea și a verificat dacă plasa este strânsă 
bine în dreptul picioarelor, după care m-a atins pe umăr. 

M-am prefăcut că mă trezesc din leșin. Am deschis complet ochii și am 
privit-o în fată, prin vizorul perfect transparent al căştii. A avut o tresărire şi 
am simtit-o că îi este putin frică, dar s-a controlat: 

- Hai că s-a trezit, i-a spus lui Hra. 

- Vezi să te ferești de mâinile ei, că acolo au ele puterea, a spus Hra 
apropiindu-se. Spune-i ceva, să vezi dacă răspunde. 

Aveau nişte copite groase, despicate în trei. 

- Antico! Mă auzi? Răspunde, dacă poti, a vorbit Oaza. 

Sunetele pe care le scotea erau ca niște hârâituri, desincronizate fată de 
mișcarea marginilor gurii. Nu avea buze aproape deloc, lăsând să se vadă 
câte două șiruri alăturate de dinti scurti și aproximativ cilindrici. 

Am tăcut, continuând să-l privesc în regiunea ochilor. Spun regiune, 
pentru că nu aveam cum să-mi fixez privirea undeva, pe suprafata mare a 
acestora, printre punctele mișcătoare. 

- Hai, că nu avem noroc. Nu vorbeşte, a spus Hra întorcându-se la 
locul lui. E din alea fără valoare. 

- Tot o să ne dea ceva pe ea... 

- N-o să-ti dea nimic. O s-o confişte, cum a făcut şi cu păsările pe care 
le-am prins acum câteva zile. 

- Atunci nu i-o mai dăm lui Traz. O s-o vindem în altă regiune. 

- Şi ce-i dai să mănânce și să bea până atunci? a întrebat Hra. știi că 
astea nu pot trăi fără mâncare... 

- Astea, am auzit că se hrănesc şi cu aer. O să scăpăm repede de ea. Să 
nu ne complicăm. 

- Măcar câteva dodole de mâncare și câteva de distractie să obtinem și 
tot e ceva. 

- Păi, atunci, a spus Oaza ridicându-se, eu dau o fugă pe deal să verific 
dacă nu mai este vreuna și pe urmă mă duc la Hamm, să văd cât de dispusă 
e la afacere. Tu să nu te apropii prea mult de ea în lipsa mea, că poate fi 
periculoasă, câteodată. 


Capitolul 20 


Trecuseră câteva minute de când plecase Oaza. 


Un timp o urmărisem cu gândul, apoi observasem că Hra intrase în 
letargie, cu activitatea cerebrală extrem de slabă. 

Era timpul să trec la executarea misiunii ce o aveam. 

Am făcur un scurt salt, materializându-mă în afara năvodului în care 
fusesem legat. Trebuia să încerc o mică experientă, pentru a determina cât 
de receptiv era creierul acestor fiinte-animale. Îmi era foarte greu să mă 
gândesc la ei ca la niște oameni. Nu aveau nici o asemănare cu specia 
umană. 

M-am concentrat şi am trezit-o psihic pe Hra, inducându-i ideea că mă 
vede legat în continuare de plasă, în coltul încăperii. 

A aruncat o privire şi i-am simtit satisfactia că eram acolo unde știa ea 
că trebuie să fiu. 

Deci, eram în stare s-o fac să creadă că vede ceea ce vream eu să vadă. 

A privit în directia mea şi a părut surprinsă: 

- Te-ai și întors, Oaza? Sau am dormit eu foarte mult? 

- Nu, i-am răspuns. M-am întors să văd dacă antica e bine legată. 

- E! Vezi că nici nu s-a mișcat. Nici n-ar putea. 

- Bine, atunci am plecat. 

Am urcat scările și, după ce am cotrobăit în mintea lui Hra să identific 
cum se deschide chepengul, am ieşit în atmosfera rozalie. Câtiva nori 
roşietici, cu insertii mov și lila, stăteau atârnati chiar deasupra constructiilor, 
la destul de mică înăltime. 

M-am suit pe niște plăci groase, aflate ceva mai departe şi am privit 
împrejur, căutând vibratii gânditoare. În micile constructii din apropiere, ca 
nişte buncăre, fără ferestre şi uși, nu am identificat nimic care să-mi atragă 
atentia, așa că am extins raza de cercetare. Undeva, am început să simt 
existenta unor minti inorogice şi alte câteva semnale, diferite, mase 
cerebrale neevoluate, în genul animalelor de pe Pământ. 

Chiar la picioarele mele, lângă o piatră colturoasă, ceva a mișcat. Erau 
câteva fiinte mici, filiforme, de un albastru intens, spicate cu galben. O 
nuantă de albastru pe care nu o văzusem până acum în această lume. Se 
încolăciseră într-un ghem cât mărimea pumnului. Le-am ocolit și mi-am 
adus aminte că pot să mă înalt în aer. De fapt, puteam foarte multe. M-am 
oprit pe o piatră şi am căutat să-l găsesc pe Oaza. 

Urca dealul spre piramida mea. Se uita cu atentie într-o parte și alta, 
răscolind cu privirea boschetii. S-a ferit cu abilitate de o liană ieșită din 
spatele unui copac direct spre capul său, lăsându-se brusc la pământ şi apoi 


sărind într-o parte. O săritură lungă, cu toată greutatea sa importantă. Avea 
mușchi băiatul, nu glumă. 

De ce îi spuneam băiat? Doar discutau între ele ca fiind de sexul 
feminin. Trebuia să înteleg chestia asta. Oare era doar problemă de 
interpretare a limbajului? Tzeo şi Dacius nu-mi spuseseră numic referitor la 
acest aspect. Până şi pe mine mă vedeau ca pe o ea. Care erau masculii pe 
această planetă? 

Oaza ajunsese periculos de aproape de piramida mea. M-am cuibărit în 
mintea lui şi l-am convins că pe deal nu este nimic important, că trebuie să 
se întoarcă înapoi. 

S-a oprit brusc şi a luat-o la vale în viteză. 

Acum, după ce am rezolvat şi această problemă, trebuia să identific 
locul unde se găseau conducătoarele acestui teritoriu. M-am reîntors în 
mintea lui Hra, care continua să doarmă, sau, cel putin, să stea în prostatia 
în care o lăsasem şi am aflat că avea o mare consideratie dar și frică, fată de 
un grup de inorogi. Aceștia, sau acestea, se concentrau într-o regiune a 
orașului aflată undeva, spre sud, unde trebuia să găsesc o constructie masivă 
atât la suprafată cât şi, mai ales, în adâncime. 

Hra nu a putut să-mi dea amănunte privind fiintele respective sau 
organizarea interioară a sediului acestora, întrucât nu le cunoștea. Nu fusese 
niciodată acolo şi nu discutase cu nimeni care vizitase acest loc. 

Nu-i nimic, mă voi descurca la fata locului. 

M-am ridicat câtiva metri în aer, pentru a-mi lărgi câmpul privirii şi... 

Pasărea mi-a înfipt ghearele în umărul drept și m-a lovit puternic cu o 
aripă peste cască. Instantaneu, fără să-mi dau seama când am gândit acest 
lucru, o străfulgerare s-a desprins din cele două antene laterale ale căștii şi 
corpul masiv al zburătoarei s-a transformat în praf, răspândindu-se în jurul 
meu. Folosisem arma căștii instinctiv. M-am răsucit în aer și am văzut, la 
mică distantă, o altă pasăre enormă, care s-a năpustit cu aripile strânse pe 
lângă corpul fusiform, spre mine. Arma s-a descărcat din nou, de data 
aceasta la dorinta mea şi pasărea s-a topit în aer. O satisfactie profundă m-a 
copleșit: ce puternic eram... Ce era chestia aia cu influentarea psihică? Cel 
mai bine era să le distrug cu arma. 

Deja începusem să-mi pun amprenta pe această planetă. Oare nu era 
mai bine să mă întorc câteva minute în timp și să mă feresc de păsări fără să 
le distrug? Poate greşisem când mă ridicasem în aer. Crezuseră că sunt o 
pasăre care le amenintă teritoriul? 


Să merg înainte. Puteam oricând să mă întorc în timp, poate chiar la 
momentul în care mă apropiasem de planetă și identificasem orașul. 

Deci, hai să văd unde se găseşte sediul șefilor... sau, mai corect, al 
şefelor, după cum se exprimau primele mele prietene de pe această lume. 

În curioasele constructii de la picioarele mele, sesizam ici-colo, diverse 
semnale de viată inteligentă. Mie îmi trebuia, însă, semnalul 
conducătoarelor. Trebuia să fie ceva mai intens ca al celorlalte fiinte... Așa 
ar fi trebuit să fie. De fapt, nu era o regulă ca mintea conducătoarelor să fie 
mai complexă decât a celorlalte vietuitoare. Cred că puteau ajunge pe o 
functie de conducere şi dacă erau mai putin dezvoltate psihic, sau chiar 
tâmpite de-a binelea, dacă modul de promovare socială era necorespunzător. 

Am trecut încet pe deasupra câtorva ruine încercând să tin directia spre 
sud, sau, mă rog, acolo unde apreciam eu că ar fi trebuit să fie sudul. 

O uşoară senzatie de foame m-a făcut să salivez la gândul 
nemaipomenitelor mâncări pe care mi le servise Atha în constructia de pe 
vârful muntelui Omu. Am revăzut în minte imaginea statuii inorogului 
aflată nu departe de locuinta lui Dacius. Nu prea semăna cu ce găsisem aici. 
Fusese atât de mult stilizată forma animalului încât, practic era cu totul 
altceva. 


Între doi pereti destul de lungi se vedea ceea ce puteam numi o stradă. 
Pe lângă una din constructii șerpuia o cărare. 

În mijlocul străzii, era un şant destul de îngust, pe care aştepta oprit 
unul din acele obiecte în formă de ou. În partea laterală avea o trapă ovală, 
deschisă spre o pată roşie de la marginea zidului, despre care ştiam deja că 
este calea de acces în interiorul constructiei. 

În ou nu era nimeni, dar primeam nişte semnale din spatele peretelui și 
de sub pată, cam cinci sau şase fiinte. 

Am coborât şi am aruncat o privire în interiorul oului: în mijloc, 
proptite pe mai multi rulmenti, se găseau două scaune şi un panou simplu, 
cu câteva tije și comutatoare. Am tras concluzia că, atunci când oul se 
rostogolea pe canal, cabina rămânea orizontală, fiind construită pe 
principiul giroscopului. 


Undeva, aproape de linia orizontului, câtiva nori roşietici începeau să 
se rostogolească spre locul în care mă aflam, cu viteza destul de mare. Un 
vânt din ce în ce mai puternic îşi executa vâjâiala, ridicând pe alocuri praful 
dintre constructii. 

M-am adăpostit între doi pereti. Mă simteam penibil: nu ştiam ce să 
fac acum. Mai bine mă întorceam în grota unde-o lăsasem pe Hra şi îi 
induceam ideea să mă conducă ea la cele pe care le cunoştea că sunt șefe în 
acest oraş. Aș fi economisit timp foarte valoros în ce priveşte rezervele mele 
de hrană și aer. 

Oare va tine mult furtuna care se anunta? 

Sau era mai eficient s-o caut pe Oaza, care mi se păruse ceva mai 
descurcăreată? 

Cum făcuseră să deschidă irisul de la locuinta lor? 

Clar, eram obosit: ce aveam eu nevoie de chei sau alte sisteme de 
deschidere, când puteam foarte simplu să fac un salt prin iris. 

Nici nu terminasem bine de gândit fraza dinainte și mă găseam într-o 
încăpere destul de mare, slab luminată de acelaşi sistem cuibărit în 
tencuială. Eram pe treptele unei scări, cam la jumătatea distantei dinspre 
tavan şi podeaua acoperită în mare parte de niște lăzi dintr-un material opac, 
de culoare închisă.. 

Nu era nici o fiintă vie la acest nivel, dar simteam vibratia vietii câtiva 
metri mai jos. În partea stângă se vedea o deschizătură în perete, un iris 
rămas deschis, iar în partea cealaltă, într-o lumină mai puternică, observam 
aruncate pe jos diverse obiecte ale căror întrebuintări nu le știam. Era o 
harababură organizată perfect. Cred că nu aveam ce căuta aici, nu erau 
şanse de a deschide un canal de legătură cu o conducătoare. lar eu trebuia să 
mă grăbesc. 

Am sărit în exteriorul clădirii exact în momentul când un alt ou a oprit 
cu un scârtâit ascutit în spatele celui dintâi. 

Din spatele trapei ovale a apărut un exemplar din aceeaşi specie cu Hra 
şi Oaza, dar care, la prima impresie, era de un statut social deosebit. Avea 
atârnate pe spate câteva şiruri de sfere micute, ca nişte mărgele, care formau 
o pelerină, cam în locul în care pe Geea se pune şaua pe cai. Cornul din 
mijlocul fruntii era destul de lung și gros. După o fractiune de secundă m-a 
văzut şi a avut o tresărire, apoi a făcut gestul de a se întoarce în interiorul 
oului. 


- Nu-ti fac nici un rău, i-am spus, transmitându-i gândul însotit de o 
senzatie de liniștire. 

- Eşti o antică? m-a întrebat. 

- Nu ştiu ce numiti voi "antică", dar eu sunt de pe Geea, de la rudele 
voastre atlante. 

S-a calmat şi a ieşit cu totul din ou, rămânând la o distantă pe care o 
aprecia ca sigură fată de mine. 

- Auzisem de voi, dar nu v-am văzut niciodată. A trecut mult, mult de 
tot de când nu a mai apărut nici o antică pe aici. 

- Nu sunt antică, sunt om, rudă cu atlantii, fratii voştri de la celălalt 
capăt al stelelor. 

- N-ai să-mi faci nici un rău? 

- Nu! Am venit aici pentru a afla care este situatia voastră. Nu mai știm 
nimic de inorogi de peste o mie de ani. Eşti inorog, nu-i așa? 

Punctuletele din ochi au început să danseze fără noimă: 

- Strămoșii noştri îndepărtati se numeau aşa. știm din scrierile vechi de 
existenta atlantilor, dar nu am văzut niciodată nici unul. N-ai să mă omori 
ca să mă iei cu tine? 

- Nu, ti-am mai spus. Am venit doar pentru a afla care este stadiul 
vostru de dezvoltare. În urmă cu mai mult timp au mai plecat spre voi nişte 
emisari, dar nu au mai revenit niciodată. ştii ceva de ei? 

- Trebuie să iei contact cu Wiao. Ea ştie să-ti răspundă mai bine la 
această întrebare. 

- Unde o găsesc pe Wi... pe Wiao? 

- Dacă îmi dai voie să intru în palat, am să-i transmit o comunicare. 

Palat? Unde exista pe aici aşa ceva? 

- Să te aştept aici? 

- Da, aşteaptă-mă aici. 

A trecut, cu vizibilă jenă, pe lângă mine şi a intrat prin iris. Dacă ăsta 
era palatul, mă lămurisem cam la ce nivel de dezvoltare se găseau. 

Bătea în continuare acel vânt plin de praf, astfel că atmosfera începuse 
să fie irespirabilă. Simteam pe limbă şi pe buze o substantă putin sărată, iar 
nările mi se uscaseră. Mi-am coborât viziera căștii, am băut un pic de apă 
din tubuletul aflat în interiorul căștii, lângă obraz și am început să aştept. 

De partea cealaltă a drumului era un zid fără acoperiș. Avea câteva 
crăpături, dar nu îndeajuns de adânci pentru a vedea ce se găseşte de partea 
cealaltă. Tot ce mă înconjura arăta ca fiind într-o stare deplorabilă. 


Începusem să mă încălzesc în salopeta lipită de piele şi parcă mă 
furnica în unele locuri, dar mi-am impus să nu mai simt senzatia neplăcută. 

Era atâta praf roz în jurul meu, încât nu se mai vedeau părtile 
superioare ale constructiilor. Pe jos începuse să se aştearnă un strat 
neuniform de nisip foarte fin. Nisip roz... 

Am simtit că va ieşi cineva prin iris și mi-am întors privirea la timp 
pentru a vedea animalul care abia intrase, însotit de un altul. Cel de-al 
doilea nu avea acea pelerină din mărgele, în schimb purta în picioare niște 
cizme cenușii. În mâna stângă tinea un obiect cilindric din metal lucios, pe 
care l-a îndreptat spre mine, în timp ce cu mâna dreaptă făcea niște mișcări 
circulare, ca şi cum şi-ar fi protejat cornul curbat şi plin de striatii. 

- Sunt din lumea atlantilor, am spus aplecându-mă uşor în fată. Vă 
aduc salutul lor și urări de sănătate şi bunăstare. 

Mi-am ridicat mai mult viziera căștii și am zâmbit. Oare puteau 
deosebi mimica fetei? 

- Vezi Wiao, a spus prima mea cunoștintă, eu nu te-am mintit, e o 
antică. Trebuie s-o prindem şi s-o depunem. 

- Da, ai dreptate Qwya, ai dreptate. Du-te jos și anuntă prin coomat să 
vină cei de la gardă. Eu o tin până atunci de vorbă. 

Qwya a dispărut prin iris, iar Wiao s-a apropiat de mine tinând întins 
cilindrul. 

- Mă întelegi, antico? a întrebat piuind rar și sincopat. 

Am tăcut câteva clipe, după care am spus: 

- Nu trebuie să-ti fie frică de mine. Nu am venit să vă fac rău, ci pentru 
a relua o legătură de mult pierdută. Îmi trebuie ajutorul tău pentru a discuta 
cu cele care vă conduc. 

A încetat să rotească mâna, a întins și mai mult cilindrul metalic și, 
după ce a aruncat câteva priviri de jur împrejur, mi-a spus: 

- Depărtează-te de ovoid. N-ai voie să-l atingi. 

- După câte îmi dau seama, ai mai văzut antice. Nu pari speriată. 

- Eu nu am văzut niciodată nici una, dar am fost învătate cum să 
reactionăm dacă apăreti. Nu mi-e frică de voi, ştiu că nu-mi vei face nici un 
rău. 

- Există cineva care a văzut ceva asemănător cu mine? 

- Asta nu ştiu. Noi am fost instruite că oricând e posibil să apăreti. E 
mult timp de când nu ati mai venit. O să luăm nişte dodole că te-am găsit. 

- Ce sunt dodolele? 


- Ace de valoare. 

- Poti să mă pui în legătură cu cineva din conducerea voastră? 

- Aşteaptă putin şi o să vedem ce putem face. 

- Cum functionează ovoidele astea? am întrebat aruncând o privire 
către cele două mașini în formă de ou, care rămăseseră cu trapele deschise 
în spatele meu. 

- Sunt cele mai rapide mijloace de transport din lume. Sigure şi 
confortabile. 

- Aveti aparate care să vă poată ridica în aer? 

- Unele ovoide de constructie specială și foarte scumpe, pot urca la 
înăltime. Le pot detine numai cele care au aprobări în acest sens... și sunt 
foarte putine. 

O vedeam că este în stare să discute orice și oricât, pentru a da timp 
gărzii să sosească. Oare ce era în tubul pe care îl tinea în ceea ce numeam 
mână? 

I-am scormonit creierul și am identificat o senzatie de sigurantă atâta 
timp cât tinea acel cilindru îndreptat spre mine. 

Cred că era o armă. Oricum, era mai bine să mă feresc, pentru a nu o 
determina s-o folosească. Nu fusesem instruit asupra acestor obiecte ale 
inorogilor. Dacă ar fi ştiut ce puteam să fac cu antenutele de la casca mea... 
Habar n-avea că are în fata ei un supra-om... 

Un tropăit puternic mi-a atras atentia spre partea stângă. Vreo şase sau 
şapte inorogi soseau în fugă pe cărarea de lângă şant. Toti - sau toate? - 
tineau în mâini cilindri asemănători. 

În partea superioară a capetelor aveau câteva bandaje care le acopereau 
coarnele, iar în dreptul piepturilor își puseseră nişte plăci metalice, 
strălucitoare. 

M-au înconjurat și m-am lăsat legat cu niște frânghii destul de groase 
şi cam rigide. Am simtit în mintea lui Wiao satisfactia prinderii mele și 
bucuria că va primi o grămadă de dodole. Se imagina mâncând acele bucăti 
de gelatină de o culoare mov, străbătute de vinișoare aurii. Îi simteam 
încântarea și parcă îi lăsa gura apă. 

Între timp, patru inorogi mă prinseseră cu mâinile lor subtiri, dar 
puternice, de picioare şi de mâini și începuseră să mă ducă de-a lungul 
potecii în directia din care apăruseră. Wiao rămăsese pe loc şi-şi mângâia 
cornul cu ventuzele degetelor. 


Unul din ceilalti inorogi scosese de nu știu unde o folie lucioasă cu 
care mi-a acoperit capul, astfel că nu mai vedeam nimic prin vizorul căştii. 

Am pipăit cu gândul creierul unuia din ei și am aflat că urmează să fiu 
dus într-o încăpere aflată la o adâncime considerabilă de suprafată, o 
încăpere cu tavanul circular, din care atârnă nişte obiecte asemănătoare cu 
candelabrele văzute în Atlantis. 


Capitolul 21 


O lumină roșietică emana din vârful tepilor atârnati de o tijă în 
mijlocul tavanului. 

Eram întins pe un piedestal, cu fata în sus. Mâinile îmi erau tinute 
strâns lipite de corp de un sistem de legături. Când mi-au ridicat voalul de 
pe cască, lângă mine se aflau doi inorogi pe care nu-i mai văzusem. Unul 
avea pielea foarte ridată şi de o culoare cenușie. Stătea în picioare cam la un 
metru de mine și tinea în mâini o placă opacă, de pe care aveam impresia că 
citeşte ceva. 

Celălalt era aşezat lângă capul meu, privindu-mă nemișcat. Avea pielea 
rozalie, cu vinişoare gălbui. Punctele din ochi vibrau ușor. Când i-am 
întâlnit privirea - dacă se poate spune așa ceva - a tresărit și i-a spus 
celuilalt: 

- Hoay, s-a trezit. Lasă instructiunile şi vino să vorbeşti cu ea. 

Hoay a lăsat placa şi s-a apropiat, lăsându-se pe genunchii de la 
picioarele din fată, chiar lângă fata mea. 

- Mă întelegi? a întrebat Hoay rar şi tare. 

L-am privit și i-am transmis fără să deschid gura: 

- Da. Te înteleg foarte bine, dar nu voi mai vorbi cu tine până când nu 
mă dezlegi. Promit să nu vă fac nici un rău. 

Hoay a rămas cu gura căscată. Pricepuse tot, iar în mintea lui era o 
învălmășeală de gânduri: "vorbește pe limba noastră"... "asta e cu adevărat o 
antică valoroasă"...'să nu afle de celelalte antice"..."pe unde a scos 
sunetele?"... 

Care antice? 

CELELALTE ANTICE? 

Am închis ochii și m-am concentrat asupra mintii lui, scormonind 
aiurea până am dat de gândul "celelalte antice”. 


M-am învârtit în creierul lui pe lângă acest gând, până am reușit să văd 
o cameră mai mare ca cea în care mă găseam, în care erau două femei 
atlante și un copil de trei, patru ani. Una din femei era aplecată deasupra 
copilului, care stătea pe un pat foarte jos. Cealaltă, o brunetă cu pielea 
foarte albă, se uita la ceva aflat în partea cealaltă a camerei. 

Hoay s-a aşezat pe toate cele patru picioare şi a pus mâna pe casca 
mea, încercând să mi-o scoată. 

- Lasă-mă, i-am spus. Trebuie să mă duci imediat la anticele care sunt 
aici. 

- La antice nu poate merge nici una dintre noi. Au voie să le vadă doar 
cele din garda mică, unele ministre și Președinta. Dar, de unde ştii de ele? 

Am simtit că vibrează intens la ideea că mi-a divulgat, fără să vrea, cel 
mai mare secret din lume. Ce se va face dacă află Preşedinta? În loc să 
primească dodole, o să fie trimisă în tărâmul ghetii, unde se moare în câteva 
zile, după chinuri groaznice... 

O cuprinsese, din vârful comului şi până în copite, o moleşeală. Nişte 
fiori, ca mici arcuri electrice, îi străbăteau corpul. 

- Nu eu... Eu nu ti-am spus nimic de antice. ştiai de la altcineva, nu mă 
interesează de la cine. Dacă vrea cineva să afle, n-are decât să te întrebe. Eu 
nu ti-am spus nimic. Nimic. Nimic...O am martoră pe Kioau... Kioau știe că 
nu ti-am spus nimic. Nu-i aşa Kioau? 

- Nu-i aşa... ce? 

- Nu-i aşa că nu i-am spus nimic de antice? 

- Ce antice? Care antice? Ce vorbeşti? 

Hoay s-a întins pe-o parte. Aproape că nu mai putea să mai respire de 
emotie. A început să dea cu cornul în podeaua de piatră: 

- Nu i-am spus nimic...Nu i-am spus eu. Eu nici nu știu de antice. Ce 
antice? Care antice? Ai auzit tu, Kioau, să-i fi spus eu ceva de antice? 

Kioau a privit-o pe Hoay cum începuse să se rostogoloască pe jos, 
borborosind, cu piuiturile specifice limbii lor, cuvinte ininteligibile. Nu 
pricepeam: oare mi se păruse că a gândit ceva despre antice? Avusesem 
impresia că reuşisem să intru destul de bine în mintea ei, să prind tot ce 
gândeşte. Reactia asta, însă, mă făcea să cred că-i pusesem în cârcă niște 
idei pe care aș fi vrut să le aibă, pentru a putea să le citesc eu. Prea era 
convinsă că nu ştie nimic despre antice. Nu putea juca un teatru atât de 
reușit, mai ales că nu ştia că-i pot scormoni în minte. 


Încercam să găsesc și alte informatii despre atlanti, dar deodată s-a 
blocat și am văzut imaginea unei mașinării ca un cuptor enorm, cu o gură 
mare şi rotundă plină de limbi de plasmă incandescentă, prin al cărui iris era 
introdusă, cu ajutorul unui brat articulat, Hoay. I-am simtit groaza la gândul 
că va trebui să fie ucisă, pentru vina de a divulga secrete de înaltă 
periculozitate pentru specie. Deci, era ceva real? 

M-am rupt din mintea ei și am acroşat-o pe Kioau, dar nu am obtinut 
nici o informatie privitoare la atlanti. Habar nu avea dacă există pe planetă 
cineva asemănător imaginilor pe care le gândise Hoay. 

Dar dacă se comfirma faptul că ei îi numeau pe atlanti, antice? Doar 
toate, de când am sosit pe planetă, m-au numit "antică" și, din câte mi se 
păruse că văd în mintea lui Hoay, acele femei și copilul erau tot "antice". 

Era clar, asta dovedea că ajunsesem la concluzia logică: "antice" = 
"atlanti". 

EXISTAU ATLANTI ÎN VIATĂ. Pe această planetă existau atlanti în 
viată. ştiam că ultimele salturi se făcuseră cu mai mult de două sute de ani 
tereștri în urmă. Era posibil ca nişte atlanti să trăiască atât de mult? Dar era 
şi un copil acolo, deci existau și bărbati atlanti. Unde? Unde se găseau? 

Hoay trebuia să-mi dea toate informatiile care-mi trebuiau. În mod cert 
mă înșelasem când crezusem că văzusem în mintea ei ceva ce doream eu să 
văd. De fapt, acesta era adevărul: Hoay ştia de existenta atlantilor pe 
planetă. și dacă ştia ea, voi şti şi eu mult mai multe. 

- Unde le-ai văzut pe antice ultima oară? am întrebat-o, trimitându-i în 
acelaşi timp un flux de liniştire şi de fortare a adevărului. 

- Eu nu le-am văzut de mult timp, de acum trei ani, când eram 
repartizată în grupul de cercetare a terenurilor din Pergolia. Președinta m-a 
luat cu ea în Casa Zeitelor, pentrucă eram considerată cea mai bună 
specialistă în formele de viată de pe planetă. 

- Unde este Casa Zeitelor? 

- Nu ştiu. M-a dus într-un ou plutitor. Nu ştiu unde se află. 

- Cum ajung la președintă? 

- O să vină personal aici peste câteva ore, să te vadă. I s-a comunicat 
deja despre prinderea ta. 

Să încerc o exhibitie pentru a mă materializa în afara legăturilor de la 
mâini și de la picioare? 

Kioau se depărtase până aproape de peretele din dreapta și trebăluia la 
un panou pe care se vedeau câteva butoane fluorescente. Pe un ecran 


începuseră să apară tot felul de semne cabalistice. Era modul lor de a scrie? 
L-am lăsat pe Hoay şi am intrat în mintea lui Kioau: 

- "...Şi atunci, Hoay i-a spus ceva de nişte antice, ceva care a făcut-o pe 
antică să fie nervoasă și să încerce să-și desfacă prinzătoarea de la mâini. 
Vă rog să luati măsuri cât mai repede. Nu mai pot face fată la derularea 
evenimentelor". 

S-a întors către Hoay: 

- De la Consiliu ni s-a comunicat să nu mai discuti nimic cu antica. 

- Dar eu nu i-am spus nici un cuvânt. Ai auzit tu ceva? 

- Nu, dar atunci de ce m-a întrebat pe mine de antice? 

- De unde să știu eu? a întrebat Hoay de pe podea. 

- Și termină cu fitele astea... 

Hoay s-a ridicat tremurând și s-a retras de-o parte: 

- Ocupă-te tu, atunci de ea. 

- Aşa o să şi fac, a spus Kioau apropiindu-se de mine și pipăindu-mi 
legăturile de la mâini şi picioare. Ai grijă să nu se desfacă nodurile. Atât ar 
mai trebui, după toate necazurile pe care mi le-ai făcut. 

- Eşti nebună? Ce necazuri ti-am făcut? 

- Nu i-ai spus de niște antice? 

- Nu i-am spus nimic. Ai auzit tu ceva? 

Kioau a făcut un gest, ca și cum și-ar fi înfipt cornul în burta celeilalte, 
apoi m-a privit atentă prin vizorul căştii: 

- Ai văzut ce ochi neevoluati are? Uite, sunt atât de putine celule... 
Oare cum o putea vedea? 

- N-are nici pata de deasupra ochilor... 

- De unde ştiti voi de pată, am întrebat-o pe Kioau, dacă sustineti că nu 
ati mai văzut niciodată antice în viată? 

Kioau a avut un moment de ezitare: 

- De la... De la muzeu. Este acolo o pictură celebră, de acum câteva 
sute de ani, atribuită lui Pscs, una dintre ultimele care au văzut o antică în 
viată... şi fără obiectul ăsta din jurul capului... 

- Dacă mă laşi, pot să-mi scot şi eu casca. 

- Nu scoti nimic, a spus Kioau speriat. Nu te miști până nu vine 
Preşedinta. 


Un foșnet ușor mi-a atras atentia în partea stângă: începuse să se 
deschidă un iris, prin care se vedeau două inoroge. 

Au intrat şi s-au apropiat de mine, de-o parte și de alta. 

- Bine că nu ati lăsat-o să-și scoată acoperătoarea capului, a spus cea 
aflată în stânga mea. 

- Ea numeşte chestia asta "cască", a intervenit Kioau. 

- Nu te-a întrebat nimeni nimic, a spus cea din dreapta mea. Dati-vă 
mai încolo. 

Kioau și Hoay s-au lipit pe perete. 

- Antico, mi s-a adresat apoi, privindu-mă cu multitudinea de 
puncticele ale ochilor, mă întelegi când îti vorbesc? 

- Da, te înteleg foarte bine. 

- De unde vii? 

- De pe planeta fratilor voştri atlanti, Geea. 

- Mai există cei de acolo? 

- Da, există. Nu mai știau nimic de voi... 

- Noi nu le mai considerăm surorile noaste. 

M-am gândit că nici nu poate fi vorba de frătie, între două specii atât 
de deosebite. 

- Ei nu gândesc așa. 

- Le-am cerut ajutorul acum mai multe sute de ani și nu am primit 
nimic. Ne-au trădat. Nu mai pot fi surorile noastre. Suntem în pericol să 
dispărem ca specie şi voi ati rămas indiferente... Sau, din acest motiv ai 
venit? 

- Atlantii nu mai ştiu nimic de voi de peste o mie de ani. Ei nu au nici o 
vină. Vor să vă ajute, dar nu ştiu cum. 

- Nu au ajuns la voi emisarele care ne-au vizitat? 

- Nu. Dar, spune-mi, de ce vorbiti la feminin despre noi? Suntem și 
bărbati şi femei, nu numei femei... 

- Ai dreptate, aşa m-am obișnuit. Noi suntem de un singur sex şi 
câteodată uit că alte specii au două sau mai multe... Spune, ai venit să ne 
ajuti? A ajuns totuşi la voi semnalul nostru? 

- Nu ştiu despre ce semnal este vorba. Eu am venit pentru a afla de ce a 
intervenit această tăcere în comunicatiile cu voi. De mai multe ori au plecat 


spre voi emisari, dar nici unul nu s-a mai întors. Am informatii că există și 
acum, în viată, unii din acei emisari. Poti să-mi comfirmi acest fapt? 

Inoroga s-a codit câteva clipe, timp în care mintea ei o luase razna, 
apoi şi-a apropiat capul de mine și a gândit, fără să scoată nici un sunet pe 
gură: 

- Îti vorbesc direct, de la minte la minte, să nu audă nimeni ce-ti voi 
spune. ştiu că mă poti întelege așa. Eu sunt Președinta consfătuirii și, în 
afară de mine, ceea ce-ti voi spune nu cunosc decât un număr foarte restrâns 
de fiinte... Există pe planeta noastră, în viată, urmași ai atlantilor care au 
venit în urmă cu sute de ani aici. Ne este foarte greu să-i tinem în viată, 
datorită felului deosebit de a se hrăni, dar... Unii dintre ei au chiar și urmași. 
Se pare că cei care mai sunt în viată nu pot să mai călătorească prin spatiu 
spre voi. De altfel, am decis să te pun în legătură cu acele fiinte. Eu sunt 
dispusă la colaborare. Sper că vei reuși să te întorci în lumea ta şi să ne 
trimiti ajutorul cerut. Te rog să discuti cu mine numai mintal. 

- Ce s-a întâmplat? De ce este necesar ajutorul nostru? 

- Specia noastră este pe cale de disparitie, datorită unor viermi care ne- 
au cotropit terenurile de reproducere. Tu nu ştii, dar noi ne reproducem prin 
introducerea acestui corn pe care-l avem în mijlocul fruntii, într-un sol cu 
compozitie deosebită, după care-l rupem cu o smucitură. Din acest corn 
urmează să se dezvolte o altă individă. Dar, de când au apărut xicşii, au supt 
din sol o substantă care ajuta la germinarea comului. Deja terenurile de 
înmultire s-au diminuat aproape la o zecime din cele existente în urmă cu 
trei, patru sute de ani. Vă cerusem ajutorul să distrugem în vreun fel aceşti 
xicşi. 

- La noi nu a ajuns nici o comunicare. 

- Doi dintre ultimii atlanti veniti au plecat înapoi, la voi, să vă spună... 
Nu au ajuns? 

- Nu. 

- Cred că nu avem noroc. Ne vom stinge, vom dispărea din univers. 


Capitolul 22 


Am coborât din oul în care zburasem împreună cu Preşedinta și Rah, 
cealaltă inorogă ce avea o functie înaltă în ierarhia lor, pe o terasă aflată în 
fata unui perete stâncos. Razele portocalii ale soarelui pătrundeau printre 


fisurile muntelui, luminând un fel de licheni cu o multime de tepi. Deasupra 
noastră norii lăsau pete de umbră. Era destul de rece la această altitudine. 

- Aici le-am făcut un adăpost. Este regiunea cu cea mai apropiată climă 
de a voastră și cu presiunea atmosferică propice unei respiratii libere 
normale. Probleme ne ridică doar modul vostru de alimentatie și dejectia 
deşeurilor organice, dar am reușit, în decursul timpului să facem cât de cât 
ceva, a spus Președinta în timp ce-și proptea picioarele în crestăturile 
solului. Trebuie să mai urcăm putin, până la intrarea în casa atlantilor. 

- Celelalte le numesc antice? am întrebat. 

- Este un nume care s-a încetătenit în urmă cu mai mult timp. Nu cred 
că-ti pot releva etimologia lui. Așa l-am moștenit și noi... 

- Câti atlanti trăiesc aici? 

- Sunt două femei, un copil de sex masculin și un bărbat destul de 
bătrân. Au mai fost niște bărbati şi femei, dar au murit în anii din urmă din 
cauza unei boli necunoscute nouă. 

- Ei ştiu de venirea mea? 

- Nu încă. Vreau mai întâi să-i pregătesc, pentru a nu avea un șoc. 
Aşteaptă-mă aici, cu Rah... 

Preşedinta s-a deplasat în lateral și a intrat, printre două ieșituri, în 
interiorul muntelui. 

- Ar trebui să fii atentă cu energia vitală pe care o ai la tine, a spus Rah 
privind în spre cerul care se acoperea din ce în ce mai mult cu nori de un 
roşu aprins. S-a putea să înceapă o furtună și să-ti afecteze nivelele 
energetice. ştiu că aşa s-a mai întâmplat de mult. Un fulger ar fi deosebit de 
periculos. Aici se pot genera pe negândite. 

- Costumul meu mă apără, dar îti multumesc pentru atentionare. Voi 
cum vă feriti? 

- În primul rând, foarte putine dintre noi ajung la asemenea altitudini, 
iar în al doilea rând, pielea noastră este destul de groasă ca să nu sufere prea 
mult din cauza unei banale descărcări electrice. Chiar în instalatiile noastre 
de producere a energiei se mai produc accidental scurgeri de flux, dar nu ne 
afectează prea mult. În schimb, ştim că voi sunteti foarte sensibile la aceste 
fenomene. 

Preşedinta a apărut dintre stânci şi ne-a făcut semn să intrăm. 

Ne aflam într-o peşteră mică, cu peretii căptuşiti cu gratii metalice. 
Când am păşit înăuntru, lângă Președintă, lăsând-o pe Rah afară, încăperea 


a început să se miște într-o parte, glisând pe nişte șine. S-a oprit după câteva 
secunde cu o smucitură și în lateral s-a deschis un iris destul de mare. 

Am intrat într-o cameră de 20-25 metri pătrati, în care, în afara unor 
piedestale rânduite la marginea peretilor, nu se vedea nimic altceva. O 
lumină, cu tentă mai putin roşietică decât cea cu care mă obijnnuisem deja, 
emana din nişte fâşii întinse aleator pe tavanul destul de înalt. 

Preşedinta s-a apropiat de peretele din dreapta şi a apăsat pe o 
excrescentă, deschizând un alt iris. 

În partea celalată lumina era de o nuantă albă, cum nu mai văzusem 
până atunci. 

O atlantă înaltă şi brunetă a întors capul spre noi și a rămas surprinsă. 
M-a luat pe nepregătite atunci când am văzut-o că spune ceva, spre cineva 
aflat în lateral. Nu avusesem timp să îmi conectez mintea cu a ei, astfel că 
nu am auzit ce vorbea. 

Președinta a pășit prin iris şi mi-a făcut semn să o urmez. 


Ne aşezasem pe nişte obiecte pe care, cu multă imaginatie, puteai să le 
numești scaune. 

După ce îmi făcuse cunoștintă cu două atlante și un atlant, Preşedinta 
se trăsese de-o parte și se lăsase pe cele patru picioare strânse sun ea. 

Prima atlantă era o brunetă putin mai înaltă ca mine, cu vârsta cuprinsă 
între 50 şi 60 de ani, după normele de pe pământ. Avea ochii de un verde 
intens, o privire adâncă și, într-un fel, îmi amintea de Alia. 

Cealaltă atlantă era mai scundă, cu părul de un șaten spălăcit și cu 
ochii mici, negri. 

Amândouă erau îmbrăcate cu niște robe dintr-un material gros, gri, 
tesut cu noduri. Din loc în loc aveau cusute petice de o culoare mai închisă. 
Pe cap purtau nişte capişoane asemănătoare cu cele pe care le foloseam noi 
în Orașul Galben. 

Bărbatul era de vârstă înaintată, foarte slab, aproape scheletic. I se 
vedeau pometii ieşiti mult în afară și ochii înfundati în orbite. Pe cap nu 
avea nimic, nici măcar o urmă de păr. Oare mă întorsesem fără să ştiu în 
Oraşul Galben? şi-a răsucit privirea spre mine și a început să-și legene 
capul dintr-o parte în alta, borborosind nişte cuvinte ininteligibile. 

Toti trei aveau pata dintre sprâncene ca o vânătaie. 

Am pătruns cu greutate în gândurile lui. 


- Ai venit prea târziu pentru mine... Măcar fetele astea să fie salvate... 
şi nepotul meu... 

Dar unde era copilul pe care-l văzusem mai înainte? Nu se vedea 
nicăieri în încăpere. 

- Ai venit, în sfârșit ai venit, a spus cu glas stins femeia mai înaltă, în 
limba atlantă. Mai bine mai târziu... Nu mai speram... 

- Ia-ne de aici, a spus cealaltă atlantă. Te rog, ia-ne şi du-ne în lumea 
noastră. știm că acolo e bine... 

- Sunteti atlante? am întrebat apropiindu-mă de ele. 

Am ştiut că se numesc Venera, Caspia şi Polidoris. 

- Cine eşti tu? a întrebat Venera. 

- Eu sunt emisarul Geei. Am sosit acum pe planetă şi nu mă aşteptam 
să vă găsesc în viată după atâtea sute de ani de când ati făcut saltul. 

- Nu noi am făcut saltul. El, a spus Caspia arătând către bătrânul ce 
rămăsese nemișcat în colt, este fiul uneia din cele două perechi care au venit 
aici acum câteva sute de ani atlanti, iar noi suntem fiicele lui. Sotul nostru, 
nepotul celeilalte perechi, a murit acum câtiva ani datorită bolii radiatiilor. 
Ne-a rămas de la el un copil, pe care-l considerăm al amândurora, cu toate 
că l-am născut eu. Oricum, dacă nu veneai, specia noastră se va fi stins aici, 
cu noi. Chios, fiul meu, nu va mai putea avea copii. Nici una dintre noi nu 
am mai fi fost în stare să gestăm... 

- Boala radiatiilor? 

- Da. Este motivul din cauza căruia ne-am retras în această văgăună, 
departe de inorogi. Ei au nevoie de terenuri radioactive ca să-şi perpetueze 
specia, terenuri care nouă ne fac rău. Din această cauză strămoşii noștri nu 
i-au luat cu ei când au emigrat pe Geea. Tot din acest motiv se va stinge şi 
specia lor... Terenurile fertile au fost năpădite de niște viermi care se 
hrănesc cu sol radioactiv, lăsându-l inactiv. 

- Dar, cum aş putea eu să vă iau de aici? 

- Dacă ai ajuns, înseamnă că eşti în stare să ne duci într-o piramidă 
până în lumea noastră, pe care o ştim numai din poveştile bunicilor și 
părintilor noștri. Te rugăm... Nu ne lăsa să murim aici... Sau, măcar, ia-l pe 
Chios. Doar pe el... Măcar. 

Ia uite ce probleme mi se ridicau în excursia asta. Ce mi-o fi trebuit să 
mă plimb prin galaxie? Nu era mai bine să fi rămas cu Valsa în Orașul 
Galben şi s-o sperii pe Martinez făcând calcule mintale? Atlanti mi-a 
trebuit, atlanti aveam, chiar şi peste normă. Eram într-o lume aiurită, de cai 


cu fată aproximativ umană și cu câte un corn în frunte. Aveam aventuri, să- 
mi prisosească. 

Vorbeau limba atlantă cu unele inflexiuni curioase. 

Preşedinta mi-a atras atentia când s-a ridicat în picioare şi s-a apropiat 
de mine: 

- Crezi că vei putea să te întorci pe planeta voastră? 

-Habar n-am. De încercat o să încerc... 

- Dacă încerci, te rog să iei cu tine și câtiva xicşi. Poate atlantii vor 
reuși să găsească o metodă de a-i distruge... 

- Nu-mi va face probleme apropierea de ei? 

- Cred că nu. Ei sunt foarte mici, aproape invizibili cu ochii liberi. Ti-i 
voi da într-o capsulă... 

- Nu ştiu ce să fac... Nu ştiu dacă voi putea să mai plec de aici. Ai auzit 
că femeile vor să le iau şi pe ele, sau măcar copilul. 

- Nu... N-am auzit ceea ce vorbiti între voi. Din păcate, noi nu putem 
comunica cu ele. 

- Cum vă întelegeti cu inorogii? Am întrebat-o pe Venera. Cum vorbiti 
cu ei? 

- Polidoris le poate transmite gândurile... De fapt, putea să facă acest 
lucru până în urmă cu câtiva ani.. Eu şi Caspia nu putem să pătrundem în 
creierul altor fiinte, iar Chios... El nu mai are nici o putere psihică. Dar este 
sănătos... Noroc că inorogii ne cunosc necesitătile și ne ajută fără să le mai 
cerem noi ceva... 

Eram într-o situatie imposibilă: nu știam să fac o piramidă care să-i 
poată lua pe ceilalti din această lume. Nu ştiam nici măcar dacă eu voi mai 
pleca vreodată. 

- Există pe aproape un teren plat, unde să pot încerca ceva? Am 
întrebat-o pe Preşedintă. 

- Nu foarte aproape, dar se poate găsi... Îti mai trebuie și altceva? 

- Terenul să nu fie numai stâncă. Aș prefera să fie acoperit cu nisip. 

- Se poate găsi, dar mai departe. Când vrei să mergem? 

- Cât putem de repede. Mai sunt și alti atlanti pe planetă? 

- Nu, cei patru sunt singurii care au rămas în viată. 

- Va trebui să stăm de vorbă, să-mi spui tot ce se poate despre lumea 
voastră, iar eu îti voi povesti despre lumea atlantă. 


Zburasem cu oul doar câteva minute, până pe malul unui lac aflat la o 
altitudine mai joasă. Apa era străbătută de de valuri mici, cu nuante mov. În 
locul în care am coborât se găsea o portiune lată de aproximativ 10-12 metri 
cu nisip fin, rozaliu, plin de cochilii de melci rotunzi și lunguieti, de un roşu 
aprins. 

- E bine aici? m-a întrebat Preşedinta. 

- Cred că da. Te rog să te retragi la distantă, poate chiar în spatele 
stâncilor acelea. Trebuie să fiu singur... 

Preşedinta a urcat în ou şi, cu un fâsâit ușor, s-a depărtat, dispărând 
după o colină. 

Eram singur din nou. Ce rost avusese această excursie? Voisem să mă 
dau mare că-i ajut pe atlanti? Voisem să-mi demonstrz mie însumi că sunt 
un supraom? M-am lăsat jos, pe nisip şi am început procedurile de 
concentrare. Ce se va întâmpla cu piramida pe care o lăsasem în vârful 
dealului? Se va distruge când voi muri eu... 

Voi muri... Nu puteam să fac ceea ce se aștepta de la mine. Mă 
hazardasem într-o aventură inutilă şi periculoasă, în loc să stau cu Valsa pe 
malul unei ape și să ne hârjonim liberi și fericiti... Să facem copii... Ce-mi 
trebuiseră mie atlanti şi inorogi? În Oraşul Galben aş fi fost un conducător, 
cu toate capacitătile mele psihice... Puteam deveni cel mai important om din 
Oraşul Galben, putem deveni conducătorul lumii... 

Un val de deceptie m-a potopit şi am simtit că mie se înmoaie 
picioarele. Trebuia să mă concentrez, să-mi liniștesc bătăile inimii și să mă 
relaxez. 

A durat câteva minute până m-am rupt de realitatea înconjurătoare și 
am început să execut moleculă cu moleculă oricalcul piramidei. Mă 
gândisem să o fac mai mare decât cea cu care venisem, dar nu cu mult. Nu 
ştiam ce influentă puteau avea noile dimensiuni asupra posibilitătilor mele 
de a o conduce în spatiu. Nu trebuia să risc o disparitie materială sau 
temporală, să mă trezesc în cine ştie ce galaxie sau în cine știe ce timp... 

Măcar să am loc să iau copilul... 

De ce? 

Însemna să-i condamn la moarte pe ceilalti atlanti de aici? Cine eram 
eu, ca să mă port ca un Dumnezeu? Eram un Dumnezeu, cu toate calitătile 
mele? Cred că începeam să mi-o iau în cap... 


A durat cam o jumătate de oră până am finalizat constructia. Făcusem 
piramida putin mai înaltă ca mine, astfel că atunci când intram în ea 
rămânea loc pentru încă o persoană sau chiar două. Cum spunea că îl 
cheamă pe copil? Chios? Da... 

Am intrat în piramidă și am făcut câteva manevre la mică înăltime. 
Functiona, chiar dacă o fractiune de secundă mi s-a părut că a refuzat o 
comandă mintală de răsucire. Sau nu mă concentrasem îndeajuns? Am 
executat și o materializare la distantă de circa o sută de metri, care mi-a 
reușit instantaneu. Mi-am impus să cred că piramida era bună. 

I-am transmis mintal Preşedintei că se poate reîntoarce și am văzut oul 
apărând din spatele stâncilor. 

- Crezi că poti lua pe cineva cu tine? m-a întrebat când a ajuns lângă 
mine. 

- Sper să iau copilul, i-am răspuns. Oricum, voi face câteva încercări 
înainte de a pleca definitiv. Să ai grijă cum protejezi capsula cu xicşi. 
Atlantii mi-au spus că sunt periciloși, că emit nu ştiu ce fel de radiatii. Nu- 
mi vor face rău? 

- Le-ar trebui un timp destul de mare ca să-ti influienteze organismul. 
Am înteles că nu durează mult călătoria, deci nu cred că te vor contamina, 
mai ales că radiatiile vor fi atenuate de materialul capsulei. 

- Hai să ne întoarcem. Tu o să mergi înainte iar eu te voi urma în 
piramida mea. Sper să fie loc să aterizăm amândoi pe terasa din fata 
locuintei atlantilor. 


- Venera, întelege că aş vrea să vă pot lua pe toti patru de aici, dar nu 
putem intra în piramidă, i-am spus femeii care mă privea cu ochi 
înlăcrimati. Ai văzut că am încercat să ne înghesuim și, cu mare greutate, ati 
intrat voi şi copilul. Nu putem să-l luăm şi pe Polidoris. Realitatea e că și 
mie îmi pare rău, dar nu știu să fac o piramidă mai mare. Ar însemna să pun 
în primejdie şansele noastre de a ajunge pe Geea... 

- Dacă nu merge și Polidoris, atunci nu merg nici eu. Rămân cu el, a 
concluzionat Venera întorcându-mi spatele şi ștergându-şi lacrimile. 


- Nici eu nu merg, a spus Caspia. Ai mult mai multe şanse să ajungi 
dacă îl iei doar pe Chios, decât dacă ne iei şi pe noi. Rămân... Rămân cu 
Venera și Polidoris. 

- Bine, atunci luati-vă la revedere de la Chios. Nu vreau să depășesc 
posibilitătile robei stelare. Va fi un salt dificil și care trebuie făcut într-un 
timp foarte scurt, întrucât trebuie să am grijă ca aerul din piramidă să 
rămână respirabil până la destinatie. 

- Transmite-le oamenilor că îi iubim, a spus Caspia. Ai grijă de Chios... 
Să aibă parte de noroc... 

- Unde e Polidoris? am întrebat. 

- Nu se simte prea bine și s-a întins putin în camera cealaltă. 

Venera a trecut prin irisul din peretele aflat în partea dreaptă şi s-a 
auzit un strigăt. Caspia a fugit imediat după ea, iar eu, după o secundă de 
ezitare, am urmat-o. 

Polidoris era întins pe un pat strâmt şi scund, cu mâinile căzute spre 
podea şi cu fata în sus. Avea ochii închişi iar din coltul gurii i se scurgea o 
spumă trandafirie. Pe podea, lângă mâna lui, se vedea o folie strălucitoare. 

Caspia s-a apropiat de el şi i-a controlat carotida. 

- E mort. 

Pe folia strălucitoare erau scrijelite câteva cuvinte. Venera a luat-o şi a 
citit cu suspine: 

- "Eu nu pot să merg. Plecati toti și fiti fericiti." 

Polidoris îmi făcuse figura: murise, sau se omorâse. Vream nu vream, 
trebuia să le iau şi pe ele. Nu mai aveam motiv să plec doar cu copilul. şi 
iată cum îmi puneam eu viata în primejdie. 

Ce-o fi o fi. 


Ce-o fi cu mine? Reușisem să ridic piramida de la pământ cu femeile 
înghesuite lângă suportul pe care stăteam eu. Tineam copilul pe genunchi. 
Oare le va ajunge aerul din piramidă tot timpul cât voi face salturile? 
Speram să nu ajung pe Geea cu niște cadavre. Sau, să nu mai ajung 
niciodată... Venera şi Caspia îmi spuseseră că preferă să moară pe drum 
decât să mai trăiască acel simulacru de viată pe planeta inorogilor. Capsula 
cu Xicși, o sferă metalică ceva mai mică decât palma, o tinea Venera. 


Mă voi concentra, să văd dacă reușesc să-i adorm pe toti trei, pentru a 
consuma mai putin oxigen. De asemenea, voi lăsa ridicat vizorul căştii 
mele, pentru a îmbunătăti cât de cât aerul din interiorul piramidei. 

Nu-și luaseră cu ele nimic, în afara robelor cu care erau îmbrăcate. 

Am conectat cristalul și m-am concentrat asupra primului salt spre 
exteriorul atmosferei planetei. 

Undeva, în străfundul sufletului, am simtit un gând sinistru: nu voi 
reuși să conduc piramida. Într-o fractiune de secundă această idee mi-a 
copleşit conştiinta. Nu mai puteam să mă concentrez. 

Am coborât cu o mică smucitură piramida pe platoul de pe care tocmai 
plecasem. Preşedinta s-a apropiat, crezând că am uitat să-i spun ceva, dar, 
de cum am atins pământul, am închis ochii și am rămas așa câteva minute. 
Mintea mi-era copleşită de imaginea Valsei, aşa cum o văzusem ultima 
oară, dormind în peștera în care o lăsasem. Valsa... Mi-era dor de ea. Oare 
mă va aştepta până când voi putea să mă întorc în lume ei? 

Când am redeschis ochii, am văzut în stânga mea fata Caspiei. Mă 
privea cu ochi aprinși. Nu a spus nimic. 

Cu un imens efort de vointă am reluat procedurile de plecare și... 

Am reuşit. Eram în exteriorul atmosferei, deasupra unei imense 
portiuni de apă mov. În depărtare se vedeau contururile unui continent, al 
celui pe care tocmai îl părăsisem. 

Am consultat cristalul şi am planificat saltul în exteriorul sistemului 
planetar. 


Capitolul 23 


Tzeo m-a îmbrătişat când am intrat în sala cea mare a consiliului și m- 
a invitat să mă așaz pe unul din postamentele în formă de scoică. 

- Ai reuşit, omule, ai reuşit. Am dat deja capsula cu xicşi savantilor 
noştri, iar cele două femei și Chios au fost luati în supraveghere de cei mai 
buni medici. Ai reușit, OMULE! 

- Nici nu poti să-ti închipui ce frică mi-a fost la ultimul salt, când am 
văzut că nu sunt în stare să identific sistemul solar, datorită unui paravan de 
materie care reflecta imaginea din cristal. Nu mai corespundea nimic, 
nimic. Am crezut că este sfârşitul. Pe urmă mi-a venit ideea să ocolesc pe 
lângă o stea foarte strălucitoare, unde mi-am mai încărcat și bateria 


salopetei stelare şi de unde a revenit şi imaginea sistemului. Mi-a fost foarte 
frică. 

- Dacă vrei să rămâi aici, la noi... 

- Nu. Abia aştept s-o văd pe Valsa. Trebuie să mă întorc în lumea și în 
timpul meu. și la femeia mea. 

- Mai stai măcar câteva zile, să te odihneşti. Sau, dacă preferi, putem 
încerca s-o aducem pe ea... Ai avea încă atâtea de învătat. 

Aici eram unul dintre cei multi, acasă eram unicul... 

UNICUL!!! 

- Nu, te rog să mă întelegi că nu mai am răbdare. Poate am să mă mai 
întorc aici, dar acum lasă-mă să plec. 

- Ai să ne comunici prin cristalul din peşteră dacă mai există urmele 
noastre? 

- Promit! Dar trebuie să-mi dai amplasamentele exacte ale acelor 
constructii pe care nu am avut ocazia să le văd până acum. 

- Nu ştiu dacă vei fi de acord, dar fratele Nostadame te întreabă prin 
mine dacă nu vrei să-l iei şi pe el... 

- Cum să-l iau? Ai spus că, datorită modificării petei dintre ochi, nu 
aveti posibilitatea unor salturi atât de lungi. N-aş vrea să risc viata cuiva, 
nici a lui, nici a mea. E prea tânăr să moară. 

- Viata ta nu este în nici un caz în pericol, iar Nostadame își asumă 
orice risc. Ai fi avantajat şi de faptul că el cunoaște locul tuturor celor 28 de 
centre atlante răspândite pe Geea, din care tu nu ai identificat decât cinci 
sau şase. 

Exagerau acești strămoşi ai mei. Ce eram eu? Nu era suficient ce 
făcusem până acum pentru ei? Mai trebuia să-mi dea și un spion lângă 
mine? Care era scopul? Trebuiau să aibă un scop ascuns... 

- Nu cred că pot să-l transfer împreună cu mine. Eu trebuie să ajung 
acasă și nici nu vreau ca el să moară. 

- Îşi asumă el riscul ăsta. Te rog, mai gândeşte-te. și... Aș vrea să te rog 
acum, îninte să ne despărtim pentru totdeauna, să ai grijă: puterile şi 
calitătile tale trebuie să le foloseşti spre binele întregii spete umane, nu doar 
în beneficiul tău. Crede-mă, s-ar putea să dureze un timp, dar o să-ti dai 
seama că toate așa zisele bogătii pe care le poti obtine, nu fac nici cât un fir 
de praf sub unghie, dacă nu ai multumirea că poti ajuta alte fiinte umane... 

Am lăsat privirea în jos ca să nu observe sclipirea din ochii mei. Cum 
adică? Eu, un SUPRA-OM, să mă multumesc cu deșertăciunea intimei 


multumiri a ajutorării unor incapabili, a unor tâmpiti congenitali, a unor 
leneşi incurabili, a unor... 


De fapt, eu eram un tâmpit sentimental. Așa cum mă convinseseră să 
hălăduiesc în cealaltă parte a galaxiei fără nici un rost, din punctul meu de 
vedere, reușiseră să mă facă să cedez. 

Îl luam şi pe Nostadame în lumea mea şi a lui Valsa. 

Chiar, ce-o să spună Valsa când o să mă vadă apărând cu un tinerel 
frumos, mai frumos ca mine? Nostadame era aproape un copil, părea de cel 
mult cincisprezece, șaisprezece ani. Dacă mă va trăda cu el, îl voi omorî. 
Sau o voi omorî pe ea? Din păcate, nu puteam să-mi imaginez viitorul. 

Eu eram un supra-om şi nu aș fi putut admite ca iubita mea să nu fie 
numai a mea. Ce-ar fi să-l las undeva, în timp? Puteam să mă descurc de 
unul singur. Eram mult mai deştept decât credeau ei, sau oricine altcineva. 
Cu puterile mele puteam conduce toată omenirea, lumea semi-oamenilor și 
a galbenelor. La sclave nici nu mă mai gândeam. Cine mă făcuse să promit 
până la urmă că-l voi lua cu mine pe Nostadame? 

Tzeo. El mă influentase. Dar, oricum, mă voi rupe curând de această 
influentă. Voi fi mare, MARE, când mă voi întoarce în lumea mea. Nu va 
mai fi nimeni ca mine. EU voi decide pentru galbene, pentru semi-oameni 
şi pentru sclavi. Numai EU voi face ceea ce doresc, ceilalti trebuind să-mi 
satisfacă toate poftele. 

Dar, până atunci, să nu observe nimeni cât de puternic și deştept sunt. 
Să ne jucăm putin. 

Eram în sala coloanelor. În mijloc, pe un piedestal argintiu strălucitor, 
era aşezată sfera timpului. De jur împrejur, părintii discutau în șoaptă. 

Nostadame părea mai tânăr ca mine, cu toate că avea vârsta aproape 
dublă. Era îmbrăcat într-o salopetă stelară. 

Aştepta să mă apropii împreună cu Izeo. 

Primul Părinte? EU trebuia să fiu Primul Părinte. Ce-ar fi să o aduc 
aici pe Valsa și să rămânem împreună? 

- Linișteşte-ti gândurile, mi-a spus Tzeo încet. Nu considera că ai 
mintea impenetrabilă pentru mine. Ai să vezi: Nostadame te poate ajuta. 
Nu-ti va face nici un rău nici tie, nici femeii tale. Or să-ti treacă ideile astea. 


Toti am trecut, mai devreme sau mai târziu, prin ceva similar. Dar OMUL 
din tine va câştiga. Vei fi mare, dar și bun. 

Hait! Uitasem că poate citi gândurile. 

- Ai dreptate, Izeo. Mă lăsasem luat de val. Ai dreptate. 

- Tine minte, mi-a spus Tzeo, că într-o societate avansată individul este 
cel care determină nivelul de bunăstare generală. Nu mecanismul hotărăște, 
ci personalitatea fiecărui individ este principalul motor al avansului. 
Individul este determinant, chiar dacă lucrează în grup. Doar individual se 
poate căuta adevărul. De aceea aici, la noi, ai văzut că functionează cultul 
mai deștept decât ceilalti, ai responsabilitate asupra destinului comun al 
speciei. Fii foarte atent... 

Nostadame m-a primit lângă el cu o strângere de mână. Mi-am ajustat 
pe corp salopeta stelară și mi-am pus casca pe cap. Cel putin luam cu mine 
o armă reputabilă. 


Ne-am materializat unul lângă altul, aproape de sfera purpurie din 
peşteră. Nostadame tremura ușor și-i simteam încordarea psihică. Peretele 
din fata mea şi-a schimbat culoarea spre albastru și am ştiut că acolo este 
ieşirea. Am pornit, urmat la un pas de Nostadame și am trecut prin perete ca 
prin ceată. În partea cealaltă am avut timp să o văd pe Valsa dormind, în 
pozitia în care o lăsasem, după care lumina s-a atenuat până la disparitie. 
Prin crăpătură se vedeau stelele. Era noapte, era noaptea în care plecasem 
de aici, pentru a deveni cea mai importantă persoană de pe planetă. 

Mi-am ridicat vizorul căștii și am fost surprins de răceala și mirosul de 
mucegai al aerului. Am lăsat jos salopeta argintie pe care mi-o dăduseră 
pentru femeia mea şi i-am făcut semn lui Nostadame să-și desfacă și el 
casca. Ce frumoasă era Valsa. Pentru ea merita să cuceresc toată lumea și să 
i-o pun la picioare. De ce trebuia să aibă și Nostadame o cască identică cu a 
mea? Ce-i trebuia lui armă? Nu aveam eu? 

- Mai bine ies afară până se trezeşte femeia, să nu se sperie de mine, a 
spus Nostadame făcând câtiva pași spre crăpătură. N-ar fi rău să-ti scoti 


casca şi să-ti dezactivezi salopeta până îi explici ce s-a întâmplat. S-ar putea 
să aibă un șoc și nu ar fi deloc plăcut nici pentru ea, nici pentru noi. 

Ia uite la puştiul ăsta, începuse să-mi dea ordine. 

Cred că mi-a simtit gândul, deoarece n-a mai zis nimic și a ieșit prin 
crăpătura din stâncă. Dar, poate avea dreptate. 

Mi-am dat jos casca şi am așezat-o pe piatra rece.Trebuia s-o scol pe 
Valsa, sau să o las să doarmă? 

Am mângâiat-o pe frunte şi pe obraji. Femeia mea, numai a mea. 

- Nu-ti fie frică, am auzit gândul lui Nostadame, femeia este și va 
rămâne numai a ta. Nu-ti fie frică. 

Da, uitasem că Nostadame poate citi gândurile. 

ATENTIE! 


Făcusem un foc din crengi şi ierburi uscate culese de Nostadame de pe 
pantele muntelui. Când se trezise Valsa afară încă era noapte, cu toate că la 
orizont începeau să se vadă dealurile în ușoara lumină a apropiatului răsărit. 

La început, în lumina tremurătoare a flăcărilor, nu sesizase salopetele 
noastre. Îi făcusem cunoştintă cu Nostadame şi nu fusese aproape deloc 
surprinsă de aparitia lui în acel loc. 

În schimb, atunci când a conştientizat că suntem îmbrăcati în nişte 
salopete neobișnuite, a avut un şoc și a încercat să se retragă lângă perete: 

- Alec, ce s-a întâmplat? De ce eşti îmbrăcat astfel? şi el... şi el e 
îmbrăcat tot aşa... 

- Nu s-a întâmplat nimic. O să-ti povestesc pe îndelete, dacă ai puterea 
să crezi ce-ti voi spune. 

Următoarele două, trei ore, Valsa a rămas cu gura căscată aproape tot 
timpul. Din când în când sorbea câte o gură de apă din butelia pe care o 
umpluse Nostadame dintr-un pârâiaș aflat la câteva sute de metri, apoi mă 
punea să continui povestea. 

La un moment dat a spus: 

- Ce frumos povesteşti tu, Alec. și ce imaginatie fantastică ai... 

- Nu e plăsmuire. Toate cele ce-ti spun s-au întâmplat în realitate. Uite, 
ti-am adus şi tie o salopetă identică. Îmbrac-o. 

- Când au avut timp să se întâmple toate câte mi-ai spus? Noaptea 
asta? 


- Da. Pentru tine a trecut doar o noapte, dar pentru noi au trecut mai 
bine de două luni de zile. 

- Hai, că eşti simpatic. Îmi place, spune mai departe. Ar trebui să ne 
întoarcem în Orașul Galben şi ai putea câștiga o multime de stromac 
spunând poveşti. Cu imaginatia ta, pe care de altfel nici nu ti-o cunoşteam, 
o să devii cel mai căutat povestitor din Oraș. Îti dai seama că toate femeile, 
galbene sau semi-om, o să te caute? 

- Nu sunt poveşti, Valsa. Vrei să-ti demonstrez că pot zbura? 

- Ca o pasăre? 

- Ca o pasăre. 

M-a privit fermecată, dar și neîncrezătoare. 

Am ieşit pe terenul din fata peşterii şi, când am văzut-o că mă 
urmează, m-am ridicat cam o jumătate de metru de la nivelul solului. Era 
cât pe ce să cadă jos de mirare. S-a frecat câteva secunde la ochi, apoi s-a 
ciupit de pielea obrazului atât de tare, că i-a rămas o pată roşietică. 

- Nu se poate, visez. De fapt eu nu m-am trezit din somn, visez. 

- Nu, Valsa. Eu am niște puteri pe care nu mi le cunoșteam îndeajuns. 
ştiam doar că pot citi gândurile... 

- Şi el chiar este unul din strămoșii noştri? 

- Da, este atât de îndepărtat în timp, încât se poate spune că toate 
fiintele umane existente în prezent pe pământ, sunt gene din genele lui... 

Valsa a rămas putin încruntată: 

- Nu pricep. şi tu chiar ai ajuns acolo? În... Atlantis? 

-Uite ce e! Încep să mă plictisesc de atâtea întrebări. Mai taci din gură 
şi ascultă ce-ti spun. Dacă crezi, bine. Dacă nu crezi, tot bine. Ce, eşti atât 
de proastă că nu întelegi chiar nimic? Îl vezi pe omul ăsta aici şi tu spui că 
nu e venit din Atlantis? Ti-a comfirmat chiar el... 

- Ia uite, mare lucru că a spus... Putea să mintă la fel de bine ca tine. 

- Taci! Taci din gură imediat. Cum poti să mă faci mincinos? Așa 
încredere ai tu în mine? Vezi să nu mă supăr... 

Strigătul meu a surprins-o. A rămas cu gura deschisă şi apoi l-a privit 
cu coada ochiului pe Nostadame. 

- Ai început să fii chiar mai rău decât supraveghetoarele... 

- Să nu mă înveti tu, pe mine, cum să mă port. Fac ce vreau, vorbesc 
cum vreau. și, dacă nu eşti de acord, aici e valea, acolo e muntele. Pleacă 
unde vrei... 

Valsa a lăsat ochii în jos şi a oftat uşor. 


- Nu aş dori să vă întrerup, a spus Nostadame, dar cred că este timpul 
să coborâm cu toti spre câmpie. Aici nu prea avem conditii să facem o 
piramidă cu care să ne deplasăm, așa că trebuie să mergem pe jos. Asta ne 
va lua ceva timp. 

- De ce să nu zburăm? l-am întrebat, căutând să-mi stăpânesc nervii 
care mă potopiseră. 

- Noi doi putem zbura. Dar ce facem cu femeia ta? O lăsăm aici? 

- Vezi că ești prost? Noroc că sunt şi au de fată. Am s-o iau în brate și- 
o să zboare împreună cu mine. Este că nu ti-a dat prin gând? 

- Este foarte greu să faci așa ceva. Nu ai încă exercitiul necesar, şi ati 
putea să vă prăbușiti împreună. 

- Auzi? Tu ai fost în stare să te duci în partea cealaltă a galaxiei? Ia mai 
scuteşte-mă cu dădăceala asta. Vezi că acum te las aici şi plecăm singuri. Să 
văd cum te mai descurci într-o lume pe care nu o cunoşti. Ce, ai impresia că 
eşti ca mine? 

- Alec, s-a auzit timidă vocea Valsei, hai să mergem împreună. O să ne 
fie mai ușor... 

- Dar ce, îi dai tu de mâncare? la să pună mâna și să găsească ceva de- 
ale gurii, că mi-e foame. Mişcă, i-am spus lui Nostadame făcându-i semn că 
am stomacul gol. 

Am avut impresia că pe fata lui Nostadame se trefila un uşor surâs. 
Abia mi-am retinut mâna să nu-i dau un dos de palmă. Norocul lui că nu 
aveam casca pe cap, că i-aş fi tras un fulger... Între ochii ăia mici Și 
apropiati. 


Coborâsem de-a lungul pârâului, până când acesta s-a cuprins într-o 
apă mai mare, care venea de undeva, din dreapta, de după o stâncă tivită cu 
mușchi. Eram într-o pădure destul de deasă, cu arbori subtiri, crengi 
răsfirate aiurea şi frunze îngălbenite bulucite deasupra pământului umed. 
Câtă apă era aici, să fi avut nişte butelii din plastix, le-aş fi umplut și le-aș fi 
vândut în Orașul Galben pe o multime de stromac. 

Stromac... Obsesia unei vieti pe care mi se părea că nici n-am trăit-o 
vreodată. 


Valsa stătea întinsă pe spate şi privea cerul albastru printre coroanele 
arborilor. Câteva gâze au zburat prin dreptul capului meu și au dispărut în 
verdeată. Ce plină de viată era această regiune, fată de teritoriul galbenelor. 

Aveam o durere uşoară în tâmple şi îmi simteam ochii congestionati. 
Mi se părea că-mi pulsează inima în creier. 

Oare nu mă fortasem prea tare cărând-o pe Valsa atâtia kilometri în 
brate? Zburasem pentru întâia oară cu o asemenea greutate după mine și 
cred că trebuia să fac ceva antrenament dacă ar fi fost necesar să o car 
distante mai lungi. De asta era bună piramida. Cu ea nu depuneam nici un 
efort să ridic greutăti de multe ori mai mari decât cea a corpului meu. 

Dacă n-aş fi fost îmbrăcat cu salopeta și n-aş fi avut atârnată la şold 
casca, aş fi putut fi convins că ultimele întâmplări le trăisem doar în mintea 
mea... Bolnavă... Dacă eram bolnav și visam? 

Visam de când mă duseseră galbenele în acea cameră unde îmi 
montaseră pe corp şi pe cap tot felul de aparate. Oare chiar visam? Sau era 
pura realitate? 

Dacă visam, ce vis frumos era... Eu, pe post de cel mai - cel mai 
puternic şi atotştiutor, atoatefăcător... la uite ce expresie frumoasă am găsit 
în mintea mea super-atlantă... 

Până una, alta, trebuia să-l urmăresc pe Nostadame cum caută ceva de 
mâncare. Oricât de extraordinar oi fi, tot îmi trebuie ceva de rumegat. Ah, 
unde sunteti Martinezo, Alio și toate celelalte, să vă pice ochii în ceafă de 
gelozie... 

- Ce facem acum? a întrebat Valsa încet, în gând. Ne întoarcem în 
Orașul Galben, sau căutăm o altă aşezare de semi-oameni... Oare Alec o să 
se potolească?... 

- Nu căutăm alti semi-oameni, i-am răspuns cu voce tare. și, nu am de 
ce să mă potolesc, nu am făcut nimic până acum. De mine, doar de mine 
depinde cât de rău sau cât de bun voi fi cu ceilalti de acum înainte. Tu îti dai 
seama că de acum nimeni nu-mi poate sta în cale? Voi fi Alec de Aur şi o 
voi detrona pe Galbena de aur... Phuu! Să nu te prind că te vei mai ruga 
vreodată la ea... 

- şi ce să fac? Să mă rog la tine? Nu vezi că ai înebunit? Eu plec și te 
las cu nebunia ta. Eşti nebun, eşti bolnav, Alec. Ar trebui să te dea la câini... 
Valsa s-a sculat în picioare și a luat-o la fugă spre poalele dealului. 

Nu auzisem bine? Să mă dea la câini? Dar ce eram eu? EU!!! Eu, un 
supra-semi-om să fiu dat la câini ca ultimul bolnav din Oraș? Valsa 


începuse s-o ia pe alături. Trebuia să-i aplic o corectie, să nu mă mai 
deranjeze altădată din meditatie. 

I-am transmis mintal un influx care a paralizat-o instantaneu și s-a 
prăbușit în frunzele putrezite de pe malul râului. 

M-am apropiat cu paşi rari. 

- Spuneai că mă iubeşti, am auzit-o spunând printre sughiturile 
plânsului care o podidise. Am plecat cu tine deoarece știam, credeam că mă 
iubeşti. Îmi pare rău. Mai bine stăteam în Oraş... 

- Ei, hai, i-am spus ridicând-o de o mână și proptindu-i corpul de 
trunchiul umed al unui copac. O să fie bine, ai să vezi. Îti voi cuceri lumea, 
pentru tine o voi face... Dar, să nu te prind că mă mai contrazici, că te 
evapor. 

S-a uitat îngrozită la mine, neîntelegând chestia cu evaporatul şi s-a 
lăsat să alunece la pământ. Făcea pe laşinata... 

Nostadame s-a apropiat din spatele meu și mi-a transmis mintal: 

- Încearcă să fii mai putin dur. Un atlant nu se poartă aşa... 

- Măi puștiulache, ia termină cu indicatiile tale atât de valoroase și 
treci la treabă. Începem să căutăm vestigiile atlante, ca să pot scăpa de tine, 
să pleci înapoi. Cum facem? 

- Eu cred că cel mai bine ar fi să construim o piramidă și să colindăm 
cu ea, la mică înăltime, toată lumea. Așa vom putea identifica cu mai mare 
ușurintă locurile pe care le căutăm. 

- O luăm şi pe Valsa. 

- Normal, nici nu m-am gândit că s-ar putea altfel. 

- şi eu conduc. Suntem în lumea mea, doar... 

- Tu conduci. 

- Și tu vei asculta de mine fără să crâcnești. 

- Voi asculta. 

- Ei, acum că am stabilit regulile, să purcedem la treabă. 


Capitolul 24 


Mult mai la sud de firul de pământ care unea cele două mari părti ale 
continentului american, Nostadame mi-a făcut semn să cobor piramida. Era 
destul de necăjit. Cu toată puterea lui de a-şi ascunde sentimentele, ştiam, 
intuiam că este distrus de spectrul valurilor care se unduiau deasupra locului 
unde trebuise să se afle marea insulă pe care se ridicase în vechime Atlantis. 


Nu găsisem decât apă, apă şi iar apă. În putine locuri rămăseseră câteva 
insule și insulite, posibilele vârfuri ale unor munti atlanti. Dar, nici o urmă 
din civilizatia lor. Oare toate aceste schimbări ale reliefului fuseseră 
determinate de Explozie? 

Sau erau alte cauze? 

Acum ne aflam deasupra unor dealuri acoperite cu păduri tinere. Pe 
aici, efectele exploziei fuseseră destul de slabe, natura putându-și reveni 
destul de bine. Pe dreapta noastră, la malul unui râu, se vedeau urmele unor 
constructii. Am coborât aproape de ele, într-o poiană plină de iarbă grasă. 

Valsa, care începuse să se obişnuiască cu zborul în piramidă, a ieşit 
prima şi a început să se învârtă fericită, ca într-un dans ritual. 

- Ce bine e să simti pământul sub picioare, a spus când ne-am apropiat 
de ea. Hai să rămânem aici ceva mai mult timp. Uite ce frumos e... 

- Cred c-ar fi bine să-i spui femeii tale să facă un foc și ceva de 
mâncare, cât mergem noi spre ruinele alea, mi-a transmis telepatic 
Nostadame. 

Am ajutat-o pe Valsa să scoată din piramidă pachetul cu rădăcinile şi 
plantele strânse în cele trei zile de când plecasem în expeditie, în timp ce 
Nostadame aducea de la râu două butelii din plastix pe care le umpluse cu 
apă proaspătă. 

În peregrinările de până acum nu reuşisem să găsim nici o urmă 
atlantă, cu toate că Nostadame credea că trecusem pe lângă unele din ele în 
mai multe rânduri. 

Valsa s-a apucat să strângă crengute și iarbă uscată pentru a face un 
foc. Când a terminat, Nostadame s-a apropiat de ea și n-a lăsat-o să scoată 
lentila cu care încălzea frunzele pentru a le aprinde. S-a așezat pe vine și şi- 
a fixat privirea la baza stratului de frunze. După câteva secunde a apărut un 
firicel de fum. După ce flăcările au cuprins uscăturile, ne-am îndreptat într- 
un zbor planat, la câtiva metri deasupra coroanelor arborilor, spre locul în 
care se găseau ruinele. 

Erau câtiva bolovani şlefuiti, așezati într-o formă care, cu mult timp în 
urmă putea să fi fost o piramidă în trepte. 

Nostadame s-a băgat într-o fisură destul de mare, aflată cam la 
jumătatea constructiei și mi-a transmis să-l urmez. 

Norocul nostru că slopetele erau făcute dintr-un material foarte 
rezistent, altfel ar fi fost sfâșiate de numeroasele așchii de care ne frecam în 


timp ce avansam printr-un tunel strâmt în interiorul constructiei. Era 
întuneric beznă. 

Nostadame, care era ceva mai înaintea mea, mi-a transmis că a ajuns la 
o grotă. Curând, nu am mai simtit nici eu strânsoarea peretilor laterali. M- 
am ridicat în picioare. 

- Așteaptă-mă aici, să aduc o făclie, a spus Nostadame și am simtit că 
aerul se mișcă în momentul în care el s-a teleportat în afara constructiei. 

Acum, când înregistrasem aranjamentul interior, puteam efectua 
salturi. Altfel am fi riscat să ne materializăm în interiorul vreunui bloc de 
piatră, fapt ce ne-ar fi putut aduce imense pericole. De fapt, nici nu știam 
cum aş fi putut să procedez. și mai erau unele situatii când nu eram pregătit 
cu riposta cea mai bună. Din acest motiv era suficient de bine să-l am lângă 
mine pe Nostadame. Trebuia să fur cât mai multe din cunoștiintele sale. 

În urmă cu o zi, când ne odihneam pe marginea unui râu aflat undeva 
spre nord, îl întrebasem: 

- Ce nume curios ai tu, Nostadame. Nu am mai întâlnit în Atlantis un 
nume ca al tău. 

- În lumea noastră numele se moşteneşte. Eu port numele tatălui meu, 
din momentul mortii lui. Până atunci mă numeam Nostadame cel mic, iar 
unii prieteni îmi spuneau Miche. Cred că Tzeo a uitat să-ti spună că numele 
părintilor din Consiliu sunt aceleași de milenii. Când unul din ei ne 
părăseşte, cel care este ales să-i ia locul primește și numele, astfel că 
membri Consiliului se numesc în același fel dintotdeauna. 

- Dar nu vă încurcati? 

- Nu. Am evitat să folosim nume identice pentru toti ceilalti atlanti. 
Combinatiile pot fi atât de multe, încât nu s-a pus niciodată problema 
confundării cuiva. 

Aparitia unui șpot de lumină mi-a rupt firul amintirilor și în fata mea s- 
a materializat Nostadame cu o făclie aprinsă. A ridicat-o deasupra capului și 
am putut privi în jurul nostru: ne aflam într-o încăpere cu peretii acoperiti în 
cea mai mare parte de mușchi, printre care se vedeau firişoare de apă. Pe jos 
erau bucăti de piatră, mai mari şi mai mici. Într-un colt am sesizat o mișcare 
şi capul unui şarpe a apărut din spatele unui bolovan. 

- M-am lămurit, a spus Nostadame, nici aici nu este vorba de vreo 
urmă de-a noastră.. Hai să plecăm. 

Valsa ne aştepta aşezată pe iarbă. 

- Masa este gata. 


Nu prea aveam succes în căutările noastre. Nici lângă lacul cel mare 
aflat aproape de crestele muntilor dinspre sud nu am găsit mare lucru, decât 
niște ziduri dărămate, despre care Nostadame sustinea că nu sunt de origine 
atlantă. A presupus că adevăratele constructii atlante, care, cu epoci în urmă, 
se aflau pe malul lacului, au fost inundate și se află acum undeva, sub 
nămolul de pe fundul lacului, nefiind în stare să le găsească. 

În mijlocul unei păduri enorme, aflate de-o parte şi de alta a unui 
fluviu foarte lat şi lung cât vedeai cu ochii, nu am reușit să identificăm nici 
una din urmele pe care Nostadame le căuta. 

- Hai să mergem la Marea Piramidă, i-am spus într-o seară, după ce 
cotrobăisem cam tot ce ştiam pe continentul american. 

- Da, a spus Nostadame privind în pământ. Dar mi-e frică ... Mi-e frică 
să nu facem atâta drum degeaba. Cred că nu mai există nimic... Nimic. 
Toată civilizatia noastră s-a scufundat în neant. Mai bine mă întorc în 
Atlantis, chiar dacă le voi duce această veste tristă. 

- Și noi ce facem? Mergem într-un Oraş Galben? a întrebat Valsa. 

- Poate nu ne vom duce într-un Oraș Galben, i-am spus mângâind-o pe 
păr. Poate ne stabilim acolo, în locul acela din mijlocul deșertului central, 
unde am identificat că există ceva la mare adâncime. Ti-aduci aminte, 
Nostadame, de acel loc? Ai spus că este o existentă umană deosebit de 
adâncă. Nici un Oraş Galben nu se află atât de adânc... 

- Eu vreau să trăiesc la suprafată, a spus Valsa. Mi-e groază de 
adâncime. M-am săturat să stau sub pământ... 

Nostadame rămăsese pe gânduri: 

- Cred că nu m-am înșelat. Erau semnalele unei vieti superioare. Cu 
toate că... Nimeni nu poate locui numai sub pământ, fără să iasă măcar din 
când în când la suprafată. 


Marea Piramidă era acoperită cu nisip mai mult de jumătate și nu mai 
avea sfera din vârf, iar statuia inorogului de lângă ea dispăruse, sau era 
acoperită în totalitate cu nisip. Ceva mai departe se vedeau alte câteva 
vârfuri de piramide mai mici, care nu existaseră atunci când făcusem 
excursia cu Zalmox. 

Am plecat spre nord, dar nu am mai găsit nici o urmă a coloanelor cu 
sfere ale lui Herculo. 

Sus, pe platoul muntilor unde mă pregătise Dacius, am găsit urmele 
statuilor paznicilor timpului şi a micului inorog. 

Erau nişte stânci oarecare, aproape fără nici o formă, nemaisemănând 
deloc cu ceea ce văzusem. 

Nostadame a dirijat piramida până când am ajuns deasupra unor munti 
deosebit de înalti, acoperiti complet cu zăpadă. 

- Acestea sunt cele mai înalte vârfuri de pe Geea, a spus Nostadame. 

Am căutat niște urme la nordul masivului muntos, într-o depresiune, 
apoi am străbătut o distantă destul de mare spre nord, nord-vest. 

Deodată Nostadame a blocat piramida deasupra unei portiuni de 
deșert. 

- Uite și aici există la mare adâncime o aglomerare umană. Simti 
efluviile energetice? 

- Unde? l-am întrebat uitându-mă pe hublou. 

- Acolo! Cam unde s-ar afla centrul unui triunghi format din lacul 
acela, vârful muntelui care are deasupra norișorii ăia şi îngrămădirea de 
stânci... 

- Da, s-ar putea să ai dreptate. Dar, parcă se află la mai mare adâncime 
decât cea din America, sau este mai mică. Semnalele sunt net inferioare. 

- Oricum, a spus Nostadame, nu este o urmă atlantă. Hai să mergem 
mai departe. 

Am pornit spre vest. După ce ne-am convins că vestigiile atlante sunt 
invizibile, am hotărât să ne întoarcem pe continentul american, la sfera de 
cristal. Era timpul ca Nostadame să încerce întoarcerea acasă. 

Trebuia să scap de el. Parcă nu mă simteam în toate apele mele căt 
timp îl simteam în coasta mea. Eu trebuia să rămân singurul de pe întreg 
pământul care să aibă acele capacităti psiho-fizice atât de dezvoltate. Iar 
Nostadame îmi făcea concurentă. 


- Uite, atlanti! a strigat Nostadame trezindu-mă din toropeală. 

Am simtit-o pe Valsa tresărind lângă mine. 

- Ce s-a întâmplat? am întrebat privind pe hublou. Nu văd nimic 
deosebit, decât deşert. 

- Uite, acolo! a spus Nostadame. 

Da, parcă mi se părea că în mijlocul dunelor se vede ceva care semăna 
cu rămășitele unei constructii. 

- Am vrut să mai văd odată locul unde există acele semnale de 
profunzime. Am trecut putin de ele şi uite ce am găsit. Vezi, acolo sunt niște 
atlanti. 

Atlanti în mijlocul deşertului? 

Da. Lângă ruine erau doi atlanti îmbrăcati în salopete argintii. Cum 
ajunseseră aici? Plecaseră în timp după noi? 

Am planat uşor cu piramida deasupra lor, coborând încet. 

Deodată unul din ei ne-a văzut și imediat au luat-o la fugă, dispărând 
în interiorul ruinelor. 

După ce norișorul de nisip provocat de aterizarea piramidei s-a disipat, 
am ieşit toti trei şi ne-am îndreptat spre peretii dărămati aflati la mai putin 
de zece metri. Erau rămășitele unei case din beton și lemn, înegrite de timp 
sau foc. Cei câtiva pereti care mai rămăseseră în picioare erau acoperiti în 
mare parte cu nisip. 

- Nu-mi răspund la impulsuri mintale, a spus Nostadame. Încearcă şi 
tu. 

Degeaba mi-am încordat mintea, nu am reușit să-i contactez pe cei doi 
atlanti care se ascunseseră. 

I-am făcut semn Valsei să rămână pe loc, iar eu și Nostadame am 
pătruns în mijlocul ruinelor. O potecă ne-a dirijat paşii către o scară de 
piatră ce cobora sub planşeu. Se vedeau urme de paşi, nişte urme perfect 
conturate şi destul de mari. 

Proaspete. 

Din pivnita în care ne aflam s-au desprins într-o parte alte trepte. 
Undeva, jos, se vedea lumină. Lumină artificială... 

- Nici acum nu simt impulsuri vitale. Unde au dispărut? a spus 
Nostadame apropiindu-se de tunelul unde începeau scările. 


- Poate sunt în spatele unui ecran metalic, prin care știm că undele 
mintale trec mai greu. 

- Mergem? 

- Hai, am spus și am luat-o înainte. 

Frau multe trepte, destul de uzate, care coborau spre lumina din 
adâncime. Făceam fiecare pas cu atentie, să nu alunecăm pe stratul fin de 
nisip. Urmele ne dovedeau că cei doi atlanti o luaseră tot pe aici. 

Camera în care am ajuns era dreptunghiulară și de mică înăltime. 
Puteam atinge tavanul dacă ridicam mâna. În fata noastră se găsea o uşă 
metalică, cât jumătate din perete. Deasupra sa pâlpâiau niște beculete roșii 
Și verzi. 

- Se apropie nişte fiinte, a strigat Nostadame, arătând spre podea. 

Beculetele colorate au pornit o sarabandă de licăre și, până să mai 
spunem ceva, ușa s-a desfăcut în două bucăti care s-au dat de-o parte și de 
alta. 

În spate, într-o cămărută, erau patru atlanti îmbrăcati în salopete 
argintii și cu niște obiecte metalice atintite asupra noastră. 

- Mâinile sus! a strigat unul din ei. 

Vorbea în anglică. VORBEA ÎN ANGLICĂ. 

Atlanti, care vorbeau vechea anglică şi pe care-i simteam extrem de 
nervoși. 

- Stati nemișcati, a spus altul în timp ce ieșeau și ne înconjurau. Cine 
dracu sunteti? 

- Suntem atlanti, ca și voi, am spus și i-am transmis un impuls mintal 
pentru a-l liniști. 

Nostadame stătea cu mâinile ridicate şi-l simteam calm. Foarte calm. 
M-am calmat şi eu. 

- Fii liniştit, mi-a transmis Nostadame mintal, nu sunt atlanti, sunt 
locuitori de acum ... 

- Ce atlanti? Spuneti repede cine sunteti și cum dracu ati ajuns aici, a 
spus primul bărbat. 

Abia acum am sesizat că avea pielea neagră. Era negru. Era un sclav 
negru, care mă ameninta pe mine, PE MINE, cu o armă... 

Unul din bărbati a luat-o la fugă pe scări și după câteva minute a adus- 
o pe Valsa, care era deosebit de speriată. 

Ne-au fortat să ne înghesuim în micuta încăpere din spatele uşii, pentru 
a ne duce în locul unde-și aveau locuintele. 


Adică exact ce doream şi noi. 

O senzatie neașteptată de greată m-a plesnit în momentul în care 
cămăruta s-a mişcat. Cobora cu viteză. Valsa aproape leşinase, aşa că m-am 
concentrat asupra ei. Părea speriată rău, mai speriată decât atunci când mă 
văzuse pentru prima oară planând în aer. l-am indus atenuarea tensiunii. 

Ne-am oprit cu o uşoară zdruncinătură. Nostadame era cât se poate de 
calm; eu eram atent la Valsa până când am simtit că sunt împins din spate 
spre uşa care apăruse într-unul din pereti. 

Ne aflam într-un culoar lung, asemănător cu acele străzi din Orașul 
Galben, pe care aproape le uitasem. 

Ne-au scos pe toti trei şi ne-au dirijat de-a lungul culoarului până în 
dreptul unei uși metalice. Mâinile, pe care le tineam ridicate, începuseră să- 
mi amortească, așa că atunci când unul din bărbati mi le-a coborât şi mi le-a 
dus la spate, m-am simtit mai bine. Mi-a agătat ceva metalic de încheieturi 
şi am auzit un zgomot sec, după care nu am mai putut să mișc mâinile. 

Alt bărbat a deschis ușa și ne-a împins pe toti trei înăuntru. Era o 
cameră aproximativ pătrată, în care nu exista decât o masă cu două bănci 
de-o parte și de alta, toate dintr-un material argintiu, mat. 

Ușa s-a închis în spatele nostru și am rămas singuri. Nostadame 
zâmbea, Valsa era galbenă la fată, iar eu încercam să-mi eliberez mâinile 
din obiectele care mi le tineau legate la spate. 

- Nu-i nevoie să te chinui așa, a spus Nostadame, ne vor da drumul 
imediat. Ai să vezi. Mai bine ai grijă de Valsa, să nu leşine de sperietură. 

Uşa s-a dat de-o parte și a intrat un bărbat, îmbrăcat într-o uniformă de 
stofă, de culoare cenușie. Pe piept avea desenat un cerculet cu un desen în 
mijloc, iar pe brat un alt cerculet în care scria ceva. Aprope de umăr avea 
nişte trese. Îl urmau doi bărbati ce tineau în mâini acele arme metalice 
atintite asupra noastră. Unul din ei era acel negru pe care-l cunoșteam deja. 

Ne-a făcut semn să ne aşezăm pe una din bănci, iar el s-a aşezat pe 
cealaltă bancă, în fata noastră. 

Eram deja calm și o simteam pe Valsa mult mai liniştită. 

Bărbatul ne-a privit câteva secunde. Pe fată i s-a lătit un zâmbet. 

- Nu prea semănati cu cei de la suprafată. 

- Poate suntem deosebiti de ei, a spus Nostadame. 

- Din ce rahat de oraş ati ajuns până aici? 

- Din Orașul Galben numărul 8, am răspuns. Dar voi ce oraş sunteti? 

- Mai întâi îmi veti răspunde voi la întrebări. Sunteti ruşi? 


- Nu. Nici măcar nu ştiu ce înseamnă cuvântul ăsta, am spus. 

- Cum dracu vă deplasati? Piramida aia de la suprafată este a voastră? 
Cum functionează? 

- Cred că sunt mai multe întrebări la care ar trebui să răspundem, a 
spus Nostadame. În primul rând trebuie să ştii că nu vrem să vă facem nici 
un rău, deci poti să ne scoti obiectele astea care ne tin mâinile legate la 
spate. Cătuşele... De altfel, cred că ar fi interesant să ne răspunzi și tu la 
unele întrebări. De exemplu, cine sunteti voi? 

Bărbatul a ezitat câteva clipe, apoi a aplecat capul și a mormăit: 

- Scoateti-le cătuşele. 

Era sub influenta lui Nostadame. 

Bărbatul negru s-a deplasat în spatele nostru şi, după putin timp aveam 
toti trei mâinile libere. Mi-am frecat încheieturile să-mi refac circulatia 
sângelui, apoi am mângâiat-o pe Valsa pe păr. 

- Stai liniștită, nu se întâmplă nimic rău. 

- Sunt colonelul Johnson, responsabil cu securitatea bazei. Ei fac parte 
din echipa de pază, a spus arătând spre ceilalti doi bărbati, sergentii Smith şi 
Anderson. Voi cum vă numiti? 

- Ea este Valsa, eu sunt Alec Sand, iar el se numeşte Nostadame. 

- Nostadame? Nu am mai auzit acest nume caraghios. Eşti cumva rudă 
cu Nostradamus? a întrebat râzând colonelul. 

- Nimeni nu este fericit când i se ia numele în derâdere, a spus 
Nostadame. Nu am nici o rudă cu numele pe care l-ai spus. 

- Iartă-mă că te-am supărat. Îmi pare rău, nu am vrut să te insult. Nici 
nouă nu ne place să-şi bată cineva joc de numele noastre. Ai dreptate, am 
greşit. Îmi pare sincer rău. 

- Considerăm problema închisă, a spus calm Nostadame. Am venit aici 
cu acea piramidă care a rămas la suprafată. 

- Cum dracu se poate zbura cu piramida aia? a întrebat nedumerit 
colonelul. 

- Da, este un mijloc de deplasare foarte sigur, am intervenit în discutie. 
şi este proprietatea noastră. 

- O.K.! O să vedem mai târziu despre ce mijloc de propulsie este 
vorba. Până una, alta... Spuneti ce căutati aici? știati de noi? Ne căutati? 

- Nu, am răspuns. Nu ştiam de voi, v-am observat întâmplător. Dar voi 
cine sunteti? 


Colonelul a ezitat câteva secunde. L-am simtit pe Nostadame că se 
concentrează și colonelul a răspuns: 

- Suntem urmașii celor ce au dirijat armele atomice în timpul celui de- 
al treilea război mondial. Nepotii și strănepotii lor. 


Capitolul 25 


Zilele care au urmat au fost surprinzătoare. 

Ne-au arătat aproape întreaga bază subpământeană de unde se 
dirijaseră o parte din rachetele cu încărcătură nucleară asupra teritoriilor 
dușmane. Cea mai mare parte din aparatele existente pe console erau în 
stare de functiune, datorită unei centrale electrice nucleare aflată putin mai 
departe de bază, la mare adâncime, lângă un lac subteran. 

Valsa se împrietenise cu trei tinere locotenente: Eliza Harding, Mod 
Muller şi Patricia Reskins, împreună cu care își petrecea cea mai mare parte 
a timpului. Patricia Reskins era o negresă frumoasă, dar avea pielea ceva 
mai deschisă la culoare decât Moma, care nici ea nu fusese foarte neagră. 
Ne explicaseră că nici nu se punea problema unei deosebiri între albi, negri 
şi galbeni. Toti erau absolut egali, nu conta culoarea pielii. Cam așa cum 
îmi spusese și bunica când eram mic. Foarte curios. 

Eu și Nostadame ne risipeam o groază de timp citind cărti din memoria 
unui calculator, care reprezenta biblioteca bazei. O grămadă de programe, 
cu cărti din cele mai diverse domenii: beletristică, filozofie, ştiinte exacte 
sau mai putin exacte. 

Nostadame începuse să caute numai imformatii despre istoria omenirii. 
Îi plăcea să afle cum evoluase lumea din antichitate şi până în prezent. De 
fapt, istoria modernă se termina la sfârşitul secolului XX, putin înainte de 
Explozie, de cel de-al treilea război mondial - cum îi spuneau ei. 

Când ne adunam seara în camera... 

Seara? Era o formă de a ne exprima, căci aici, în subteran, habar nu 
aveam dacă la suprafată este zi sau noapte. Totul era dirijat după 
intensitatea luminii și de ceasurile aflate în unele locuri pe pereti. 

„„„Când ne adunam seara în camera cu trei paturi strâmte, dar moi, pe 
care ne-o puseseră la dispozitie, Nostadame îmi povestea despre diverse 
personaje mai mult sau mai putin reale: Cezar, Napoleon, Hitler, Stalin și 
altii. Era surprins că multe din numele găsite în cărti, mai ales cele despre 


cultele religioase, semănau surprinzător de bine cu nume atlante. Păreau că 
au aceeași rădăcină semantică. 

- Uite, de exemplu, am găsit referiri la părintele Tzeo în Grecia, la 
părintele Iehov în Sinai, Zalmox şi Dacius în România, Manito în SUA, 
Ouetzalco în Mexic, Utnapis şi Buthas în Asia, la părintele Raamon și sotia 
sa Isis în Egipt... şi multe alte nume de origine atlantă. Foarte curios: 
memoria omenirii ne-a înlocuit cu nume, fără ca cineva să ştie cât de putin 
despre noi... Uite, spre exemplu am citit o poveste despre un zeu grec, 
Apolo, care putea prezice viitorul şi care le-a învins pe Leto, mama lui și pe 
Artemis, sora lui, fecioara cu căprioara. Asta corespunde aproape exact cu o 
întâmplare din istoria noastră reală... Să fie totuși urme atlante intrate în 
legende? 


Într-o seară, când Valsa se spăla la dușul aflat lângă camera noastră, 
Nostadame mi-a tansmis mintal: 

- Crezi c-ar fi bine să le spunem adevărul cu privire la noi? Până acum 
i-am sugestionat să nu ne pună această întrebare. 

- Poate este de ajuns să ştie că am fugit dintr-un Oraş Galben. Destul 
că i-am determinat să nu fie curioși cu privire la modul de propulsie al 
piramidei. știu şi ei că tehnologia actuală nu poate explica această navă. 

- Dar ce ne facem dacă unul din cei aproape patruzeci de locuitori ai 
bazei ne scapă de sub control şi-şi pune probleme?... 

- N-ar fi mai bine să plecăm? l-am întrebat. 

- Nu încă. Vreau să aflu cum s-a desfășurat războiul ăsta... Ultimul 
război. Nu am găsit nimic despre acest subiect în calculatorul bibliotecii. 

- Trebuia să întrebi, să nu fii timid. Doar nu ti-e jenă de ei? 

Nostadame a zâmbit: 

- Nu mi-e frică, dar nu ştiu dacă suntem pregăti să aflăm... 

- O să-i întreb eu, am spus și m-am întors cu fata la perete, exact în 
momentul când Valsa a revenit de la duş. 


Căpitanul Atkins stătea sprijinit de consola calculatorului și privea 
concentrat omuletul de pe ecran, care se străduia să străbată un labirint. 

Câteodată apăsa pe câte o tastă sau mișca mousul pentru a-l feri pe 
omulet de monștri ce-l așteptau la intersectii. 

Când a simtit că suntem în spatele lui, a întors capul și ne-a salutat, 
apoi a pus pauza la joc şi şi-a rotit scaunul spre noi. 

- Bucuros de musafiri? l-am întrebat. 

- Bucuros. În monotonia asta... M-am plictisit de aceleaşi jocuri. și nici 
nu am de unde lua altele. De fapt, am noroc că le am și pe astea. De unde să 
aducem programatori pentru a face altele? Nimeni nu a mai învătat aşa 
ceva. Cei care se pricep la software știu să programeze traiectorii de 
rachete. Ce știau părintii, i-au învătat și pe ei. 

- Mie, am spus aşezându-mă pe scaunul de lângă el, îmi place cel mai 
mult jocul în care se simulează un război între cele două continente, 
America și Europa, între americani și sovietici. 

- Ferească Dumnezeu de aşa ceva, că doar d-aia s-a distrus lumea. Din 
cauza nebunilor care au început războiul. 

- Povesteşte-ne și nouă cum a fost... 

Căpitanul Atkins m-a privit surprins. Gândea că nu are voie să ne arate 
documentele despre război. 

Nostadame se aşezase pe un scaun ceva mai departe şi-l privea fix 
între sprâncene pe căpitan. 

- "Ba ai voie", i-am transmis mintal. "Spune-le tot ce doresc. Nu pot 
influienta cu nimic securitatea bazei". 

- Avem imprimate pe video imagini din război. Vreti să le vedeti? 

- Da. 

S-a ridicat şi ne-a făcut semn să-l urmăm. 


Ecranul monitorului s-a umplut de o culoare albastră pe care s-au 
format din lateral câteva litere: "CNN NEWS". 


A apărut un bărbat îmbrăcat cu haină neagră și cravată de aceeași 
culoare, aşezat la o masă plină de foi de hârtie. În spatele lui se vedea o 
hartă a lumii, pe care apărea forma continentelor, iar în interiorul lor, o 
grămadă de linii şi puncte. Unele erau de culoare roșie, altele de culoare 
verde. O multime de cuvinte erau scrise cu litere negre pe fond galben. 

Cu o voce tristă, bărbatul a vorbit: 

- "Trupele sovietice împreună cu celelalte trupe ale statelor Tratatului 
de la Varşovia au ocupat Belgia și avansează spre sudul Frantei. Parisul s-a 
declarat oraş deschis și s-a predat fără luptă. Trupele NATO s-au retras în 
ordine pe un nou aliniament la sud de Loara și în exteriorul litoralului 
vestic. Marea Britanie a declarat oficial că se va opune în continuare, cu 
toate fortele, năvălirii dușmanului pe teritoriul său." 

Pe ecran au început să se perinde imagini de apocalips cu zeci şi sute 
de tancuri enorme care rădeau de pe fata pământului case, sate şi orașe 
întregi. Cerul era împânzit de elicoptere şi o puzderie de avioane lăsau dâre 
de condensare la altitudine. În coltul din stânga sus al ecranului a apărut 
scris cu litere roşii: "Belgia, 05.04.1990". 

Vocea crainicului s-a auzit din nou: 

- "În acest timp, masele de invadatori din sudul Italiei şi Spaniei şi-au 
continuat înaintarea cu toată opozitia dârză a trupelor NATO". 

În imagine au apărut alte tancuri care avansau înconjurate de trupe de 
infanterie. Trei elicoptere care zburau razan cu suprafata pământului, printre 
clădiri mici, demolate de explozii, trăgeau cu mitralierele spre grupurile de 
fiinte umane ce fugeau în toate directiile. O multime de cadavre omenești, 
în cele mai diverse pozitii, erau strivite sub șenilele tancurilor. 

- "Fortele cotropitorilor arabi au folosit din plin gaze de luptă interzise 
prin tratatele internationale în vigoare, cu dispret total fată de ceea ce până 
acum s-au numit drepturile şi îndatoririle beligerantilor. Populatia civilă a 
făcut obiectul atacurilor în valuri atât pe frontul din nord cât şi pe cel din 
sud. Invadatorii au continuat să nu tină seama de predarea fără luptă a 
multor sate și orașe, fiind înregistrate zeci şi sute de mii de victime 
nevinovate, copii, femei şi bătrâni". 

În centrul ecranului a apărut un bărbat îmbrăcat într-o uniformă 
măslinie, care agita o sabie cu lama lată plină de sânge. Pe cap avea un 
turban alb, iar de umeri îi atârnau două pistoale mitralieră AKM. La centură 
avea smocuri de grenade. Primeam informatiile privind numele obiectelor 


direct din creierul căpitanului Atkins. Îl simteam nervos, observam cum îi 
creşte tensiunea când vede imaginile de pe monitor. 

Nostadame privea fix ecranul, înregistrând imaginile în memoria sa de 
atlant. 

S-a auzit din nou vocea crainicului: 

- "Aceste cadre au fost captate dintr-o emisiune a televiziunii libiene”. 

Peste câteva secunde crainicul a reapărut pe ecran: 

- "Transmitem declaratia Preşedintelui Statelor Unite ale Americii". 

Într-un colt a apărut un dreptunghi cu imaginea fetei unui bărbat, 
dreptunghi care s-a mărit din ce în ce mai mult, până a ocupat întreg 
ecranul. Se veda o figură încruntată, dar obosită. 

- "Statele Unite ale Americii au dat în urmă cu zece minute un 
ultimatum Kremlinului, cerându-i să oprească înaintarea trupelor proprii şi 
ale aliatilor săi. Dacă în decurs de cincizeci de minute nu vom avea indicii 
clare că această ultimă încercare de aplanare a conflictului este luată în 
seamă, Statele Unite ale Americii se consideră îndreptătite să recurgă la 
orice mijloace pentru stoparea crimelor şi a distrugerilor. Așa să ne ajute 
Dumnezeu!". 

Căpitanul Atkins a oprit aparatul video. 

- Din aceste momente nu mai detinem înregistrări. Televiziunea şi-a 
întrerupt programele, în timp ce străbunii noștri aflati în bazele de lansare a 
rachetelor au intrat în alarmă de gradul zero. Din păcate, baza noastră nu a 
mai primit ordinul de lansare a ogivelor. În acest fel, e posibil ca unele tinte 
aflate pe teritoriul duşman să fi rămas neatinse, dar nu avem nici o 
comfirmare că s-a întâmplat așa. În prezent suntem singura bază 
operatională, dar nu mai are cine să ne dea ordine. 

Dar eu unde mă găsem? O să le dau eu ordinul. Nu eram eu supra-om? 
Eram OMUL! Chiar că treaba asta mă va introduce în istorie. Ce tinte le 
trebuiau? O să-i pun să distrugă toate Oraşele Galbene, cu toate cretinele de 
femei galbene. O să le iert doar pe femeile semi-om și câteva sclave, ca să 
aibă cine să mă slujească pe mine. PE MINE. 

Ce idee formidabilă. Iar eu o să fiu cel mai mare... ALEC DE AUR... 

- Nu cumva există o bază de-a voastră undeva, departe, în Asia? a 
întrebat Nostadame. E acolo ceva, ceva în care locuiesc la mare adâncime 
fiinte umane. 

- Unde? a întrebat căpitanul Atkins. 

- Arată-mi harta pe calculator şi o să ti-o găsesc. 


Ne-am întors la calculator și căpitanul Atkins a afișat harta lumii. 

Nostadame s-a aplecat deasupra lui și l-a dirijat ce portiuni să 
mărească, apoi a spus: 

- Uite, cam pe aici. 

- Asta trebuie să fie o bază sovietică. Oare e posibil ca ei să mai 
trăiască? 

- Sunt sigur că acolo există fiinte umane. 

- Eşti sigur? 

- Da, sunt sigur. Întreabă-l şi pe Alec. 

- Trebuie să-i raportez generalului Pillar, a spus căpitanul Atkins 
fugind din încăpere. 


Capitolul 26 


Camera în care ne-a primit generalul Pillar era de aceeași mărime cu 
toate celelalte, dar, în afara mobilierului din aluminiu, avea atârnată pe 
pereti o hartă a lumii, aşa cum arăta ea înainte de război. 

Ne-a invitat să ne așezăm pe scaune în timp ce el a rămas în picioare. 
Era un bărbat de circa 50-55 de ani, încăruntit la tâmple şi cu o conformatie 
robustă. Uniforma lui, la fel ca aproape toate ale celorlalti ocupanti ai bazei, 
avea petice dintr-un material mat, mai închis la culoare. Era îngândurat, 
concentrat. 

Am evitat să intru în gândurile lui şi am aşteptat să vorbească. 
Nostadame era calm, ca de obicei. 

- Da, a spus generalul oprindu-se în fata noastră. Se pare că voi 
sustineti existenta unei baze sovietice de război. Este adevărat? 

- Noi nu sustinem nimic, a spus Nostadame. Noi afirmăm că există o 
concentrare umană subterană în acel loc din Asia pe care l-am arătat. Ce 
este în interior şi cine sunt ocupantii, nu ştim. 

- Acolo nu pot fi decât sovietici, care abia aşteaptă să ne radă de pe 
fata pământului dacă află de noi, a spus căpitanul Atkins, dar a tăcut 
imediat, la o privire a generalului. 

- "Este exact una din tintele noastre, una care a rămas în functiune", 
gândea generalul, apoi a vorbit cu voce tare: Într-un fel, corespunde cu 
informatiile noastre. S-ar putea să nu vă fi înșelat. Este o problemă gravă... 
Foarte gravă... 


Căpitanul Atkins a lăsat capul în jos. Îi venea să spună: "Ar fi bine să îi 
distrugem, să nu ne distrugă ei. Doar suntem singura bază operatională din 
lumea liberă". 

- Dacă luăm măsuri împotriva lor, ar trebui să distrugem și Oraşele 
Galbene, am spus. Așa vom rămâne conducătorii întregii omeniri. 

- Ce ne trebuie nouă să conducem omenirea? a întrebat surprins 
generalul Pillar. Ce dracu să mai conducem, când nu mai există decât niște 
locuitori nevolnici, atinși în cea mai mare parte de boli de radiatii. Și dacă-i 
omorâm și pe ăștia, pe cine mai conducem? De ce să-i distrugem? Rahat! 
Mai bine ne împăcăm cu ei și punem stavilă pentru totdeauna la ura dintre 
natiile noastre. Ar fi mai bine. 

- Nu e bine să le dăm motive, a spus căpitanul Atkins. Tineti minte că 
totul a pornit de la întâlnirea care trebuia să aibă loc la Malta, între 
președintele Bush şi secretarul general Gorbaciov? Altfel poate nu ar fi 
apărut scânteia care să declanșeze holocaustul. 

- Malta... Vă referiti la acea micută insulă din Mediterana? a întrebat 
Nostadame. 

- Da, a răspuns generalul Pillar. Numai că nu este doar o insulită, ci un 
întreg arhipelag, din care doar trei insule sunt locuite: Malta, Gozo şi 
Comiro. Sunt cam la 93 kilometri spre sud de Sicilia şi la 290 kilometri 
nord de Libia. Nici acum nu am reușit să înteleg de ce au găsit cei doi şefi 
acest loc să se întâlnească, când ştiau că sunt în raza de actiune a oricărui 
avion libian. Oare de ce a refuzat Gorbaciov invitatia lui Bush de a avea 
întâlnirea la Camp Davis, în America? Poate erau prea siguri pe informatiile 
furnizate de serviciile secrete, că libienii se vor abtine de la acte 
reprobabile. Numai că, la 2 decembrie 1989, în timp ce preşedintele 
american şi cel sovietic se pregăteau de întâlnirea ce urma să aibă loc la 
bordul crucişetorului american Belknap sau pe crucişetorul sovietic Slava, 
nişte vase bătrâne, bune de dat la reformă, ce erau ancorate în Marsaxlokk 
Bay, o furtună puternică a generat functionarea defectuoasă a radarelor şi a 
sitemelor de urmărire prin satelit, astfel că abia în ultimele clipe au fost 
sesizate două escadrile libiene care au aruncat în aer lumea, atunci când au 
lovit cu rachete ambele nave. Conducătorul libian, colonelul Muammar el 
Gaddafi, a amenintat că dacă cineva va îndrăzni să ia măsuri de "pedepsire" 
a faptelor sale, va extermina pe toti cei 1000 de americani și peste 10000 de 
europeni aflati pe teritoriul libian. 


- Atunci, a spus Nostadame, ce rost au avut luptele între americani și 
ruși? Ar fi trebuit să se coalizeze amândouă tările contra libienilor... 

- Gaddafi nu s-a tinut de cuvânt şia făcut dispăruti pe toti cetătenii 
americani şi vest europeni, pe ceilalti, socialiștii şi comuniștii din tările 
lagărului sovietic, protejându-i. Asta a determinat creșterea încordării între 
America și Uniunea Sovietică. S-a afirmat chiar că atentatul fusese pus la 
cale de către sovietici, pentru a doborâ doi iepuri dintr-o lovitură: 
președintele american și premierul sovietic. 

- Sovieticii să-şi omoare conducătorul? am întrebat. 

- Situatia sovietelor era la limită în acele momente. Gorbaciov era 
convins de necesitatea disparitia comunismului, fapt care nu era pe placul 
celorlalti membri ai Biroului Politic și în special a militarilor sovietici. De 
aici, concluzia noastră. şi cel mai bun fapt că avem dreptate, este că la o 
săptămână după evenimente, atunci când fortele navale americane și ale 
aliatilor din NATO au atacat Tripoli, capitala Libiei, pentru a-l aresta pe 
Gaddafi, trupele sovietice și ale aliatilor lor au trecut frontiera dintre cele 
două Germanii, cu toate că zidul Berlinului abia fusese desfiintat cu numai 
trei săptămâni înainte. Au înaintat într-un ritm nemaiîntâlnit. În mai putin de 
trei luni ajunseseră la Atlantic şi amenintau cu invazia în Anglia. Din 
păcate, ne prinseseră nepregătiti. Fusesem prea siguri pe invulnerabilitatea 
sistemelor noastre de apărare. Cel mai greu a fost atunci când armatele mai 
multor state arabe au atacat Israelul şi, după ce l-au pârjolit, au avansat de-a 
lungul Mediteranei în Grecia, Italia şi Spania. Toată flota noastră de nave şi 
submarine a fost dirijată aproape de teritoriul sovieticilor, dar faptul că 
fuseserăm atacati pe atâtea fronturi, ne-a pus în dificultate. 

- Dacă n-ar fi murit cei doi șefi de state, a spus căpitanul Atkins, poate 
n-am fi avut război și nu s-ar fi distrus lumea. Dacă cele trei elicoptere 
prezidentiale şi avioanele F-14 ale U.S. Air Force ar fi protejat din timp 
locul întâlnirii, escadrilele libiene nu ar mai fi putut să se apropie la distanta 
de tragere. 

- Apoi au plecat încărcăturile nucleare, a continuat generalul Pillar, atât 
din partea noastră cât şi ale sovieticilor. Asta a fost nebunia supremă, dar ce 
era să facem? Să-i lăsăm să distrugă toată lumea civilizată? Să le permitem 
generalizarea comunismului? 


Valsa avea o figură tristă și am simtit-o supărată. 

- Ce s-a întâmplat, am întrebat-o. 

- Fetele sunt nefericite. S-au plictisit aici, în catacomba asta. Ar vrea să 
iasă la suprafată, dar generalul a dat ordin să nu mai apară nici o mişcare 
sus. A dispus chiar și demolarea ruinelor. Se zice că vom fi atacati de 
sovietici. 

- N-o să fim atacati de nimeni. Stai liniştită. 

- Vezi, a spus Nostadame, uite ce înseamnă panica. Cum au aflat că 
este posibil să existe supravietuitori ai vechilor dușmani, au şi început să 
pună la cale o nouă conflagratie. Uite ce înseamnă educatie războinică. 
Acum întelegi de ce ideologia noastră, atlantă, de convietuire pașnică, este 
cea mai bună? Nouă nici nu ne-ar fi dat prin cap să punem în functiune 
armele. 

- Şi toată lumea și-ar fi bătut joc de voi, am spus. 

- Nu, nu ne-ar fi supărat nimeni. Poate doar whronii, care sunt o altă 
specie. la gândeşte-te ce s-ar fi întâmplat dacă avioanele libiene ar fi fost 
descurajate să atacat navele în timpul acelei întâlniri? 

- Poate nu ar mai fi început războiul. 

- Și nu era mai bine? Ar fi existat conditii pentru a rămâne şi ceva 
urme atlante. Degeaba conduci lumea, dacă ești stăpân peste o sărăcie 
totală. Cine ştie unde ar fi ajuns tehnica în acest secol dacă nu ar fi fost 
războiul? Poate găseau și interpretau semnalele atlante... Aşa, nu mai e nici 
O şansă. 

- Şi ce vrei? Să mă întorc în timp şi să-l rog pe Gaddafi să nu atace 
crucișetoarele la Malta? 

- Poate ar fi o solutie, a spus Nostadame pe gânduri. Oricum, trebuie să 
încercăm influentarea generalului să nu dezlăntuie un alt război atomic. Ar 
distruge și urmele de civilizatie care mai există pe planetă. 


Mă deranja strictul regim militar introdus pe teritoriul bazei. Practic nu 
mai aveam voie să ieșim din cameră. Valsa era din ce în ce mai tristă. 


- Nu putem să fugim de aici? m-a întrebat. 

- Ştii foarte bine că putem oricând să plecăm. Pe noi nu ne poate opri 
nimeni. şi vom putea să fim noi aceia care vom pune steagul cu stele și 
dungi pe care ni l-a arătat generalul, deasupra bazei sovietice. Sau, aşa cum 
îşi doreşte căpitanul Atkins, vom pune un steag roșu pe care să scrie cu alb 
"COCA COLA". 

- N-aş vrea să participăm la distrugerea definitivă a speciei umane, a 
spus Nostadame. Este de datoria noastră să facem ceva... Ceva care să-i 
oprească la timp. 

- Și dacă ne atacă ei, sovieticii, între timp? l-am întrebat. 

- Putem să mergem noi și să-i influentăm să nu dezlăntuie ei războiul. 
Să-i împăcăm... 

Nostadame a avut o scurtă ezitare, apoi m-a privit în ochi și mi-a spus: 

- Dar, dacă eu plec acum înapoi, îmi promiti că-i vei opri să arunce 
rachetele? 

Cum puteam să-i promit așa ceva, când mie îmi plăcea foarte mult 
ideea de a rămâne cel mai puternic? N-aveam nici o grijă că generalul Pillar 
s-ar fi opus deciziilor mele de a conduce lumea și nu mi-ar fi devenit un 
sclav desăvârșit. știam eu cum să-l conving. Dar ce făceam cu toate Orașele 
Galbene? De unde atâtea rachete? Trebuia să distrug măcar orașele rămase 
pe teritoriul fostei Uniuni Sovietice şi cele care mai existau în China şi 
Japonia, teritorii afectate mai putin de conflagratie şi de unde galbenele 
ocupaseră apoi lumea. Altfel nu-mi puteam desăvârși cucerirea planetei. De 
unde atâtea rachete? Nu era, oare, nici o posibilitate de a folosi şi rachetele 
sovietice în interesul meu? Asta era poate o solutie... 

-Mâine plec, a spus Nostadame. Mergem la sfera de cristal. O luăm și 
pe Valsa? 

Am stat o clipă pe gânduri: 

- Da. Nu mă deranjează dacă pleci. O să mă descurc. Sigur că o să 
meargă şi ea cu noi. N-am s-o las singură aici. 


Am găsit o pajişte aflată putin deasupra întrării în peşteră şi am aşezat 
lin piramida între două tufe. Nostadame a ieşit primul și a privit de jur 
împrejurul nostru, de parcă și-ar fi luat la revedere de la natură. Am ajutat-o 


pe Valsa să strângă niște vreascuri din crângul aflat la marginea versantului 
și am aprins focul. Învătasem de la Nostadame concentrarea privirii pe cele 
câteva frunze uscate, ridicându-le temperatura până la incandescentă. 

- Adio Valsa, a spus Nostadame strângând-o cu amândouă mâinile de 
umeri. Nu ne vom mai vedea niciodată. Îti urez numai şi numai bine. 

- O să-mi lipsești, a spus Valsa cu lacrimi în ochi. O să-ti ducem 
dorul... Îti multumesc, ești un om foarte bun. Adio. 

Nostadame nu a mai pierdut timpul şi a planat ușor spre deschizătura 
din stâncă. L-am urmat. Era mai bine că pleacă. 


Sfera s-a încetoşat destul de greu și a prins în fine acea culoare 
roşietică. Parcă a trecut un veac până când în adâncimea cristalului a 
început să se formeze o figură umană. Era un atlant pe care nu-l 
cunoscusem, îmbrăcat în roba stelară, dar fără cască pe cap. 

Nostadame și-a apropiat fata de suprafata sferei, încordându-și mintea. 
M-am tras putin de-o parte. 

- ludeno, ce s-a întâmplat? Unde e Tzeo? a întrebat Nostadame. 

Fata din cristal era tristă şi atunci când a vorbit, abia l-am auzit. 

- Tzeo nu mai e... Tzeo s-a sacrificat pentru noi... Inutil, dar a încercat. 

- Ce s-a întâmplat, a întrebat din nou Nostadame. 

- Whronii... 

- Ce este cu whronii? Sunt încă la mare depărtare. 

- Nu, nava lor orbitează în jurul Geei. Poate nu ti-ai dat seama, dar au 
trecut aproape trei ani de când ati plecat.. 

- Trei ani? a întrebat Nostadame surprins. 

- Da. Whronii au ajuns în sistem și ne-au cerut să le dăm coordonatele 
planetei Inorog. Acolo se găsesc zăcăminte naturale de raviran, acel super- 
metal pe care-l folosesc ei la propulsia navelor interstelare. Tzeo nu a vrut 
să le spună. Asta însemna moartea tuturor inorogilor. l-ar fi exterminat pe 
toti în timpul procesului de activare și topire a raviranului. Tzeo nu a vrut să 
le spună... 

- Și l-au omorât... 


- Mai întâi, whronii au evaporat planeta Safir. N-o să-ti vină să crezi, 
dar au o armă cu care au spart în bucătele Safirul. Nu au mai rămas decât 
Câteva stânci ce s-au răspândit în spatiu. Tzeo le-a cerut să termine cu 
distrugerile şi s-a oferit să meargă pe nava lor pentru tratative. Whronii l-au 
omorât. Acum nava orbitează în jurul Geei şi ne-au comunicat că urmează 
evaporarea Atlantidei şi apoi a întregii Gee dacă nu le spunem coordonatele 
Inorogiei. 

- Ceilalti părinti... 

- Ceilalti părinti au plecat fiecare în tările lor. Am rămas eu şi câtiva 
orășeni. Vom încerca să ne combinăm mintile pentru a capta nava whronilor 
şi a o arunca de pe orbită. 

- Vin şi eu, a spus Nostadame. Vin să vă ajut... 

- Nu cred că avem energie suficientă. știi că întoarcerile nu ne-au 
reuşit... 

- Vin. Trebuie să vin înapoi, să-i oprim pe whroni. Doar n-o să-i lăsăm 
să evapore Geea.... 

Am simtit că mi se urcă sângele în cap; dacă whronii distrug pământul, 
dispărem cu toti: eu, Valsa, americanii, sovieticii, galbenii, semi-oamenii şi 
negri. Nu mai rămâne nimic... Nimic. Trebuie să-i oprească. TREBUIE 
OPRITI! 

- Trebuie opriti, a spus Nostadame. În orice mod trebuie opriti. 
Pregătește-te să mă ajuti la salt. 

Am văzut figura lui ludeno încordându-se și Nostadame a început să se 
dizolve în aer, până la disparitia totală. 

Au trecut câteva secunde bune. ludeno era tot concentrat. Lângă el 
trebuia să apară Nostadame, dar timpul trecea şi nu se vedea nimic deosebit. 

- Am ratat întoarcerea, a spus încet ludeno, la fel ca şi în alte situatii 
similare. Nostadame s-a pierdut undeva în timp. Nu am putut să-l prind... 

- A murit? l-am întrebat. 

- Cine ştie? Poate doar a nimerit în altă epocă istorică, undeva pe 
parcursul saltului. Vezi, asta e consecinta petei care nu e resorbită în 
totalitate, ca la tine... 

- Ce facem? am întrebat. 

- Ce facem? a spus ludeno îngândurat. Cred că singura solutie de a 
salva omenirea, este să divulgăm whronilor coordonatele Inorogiei. 

- Dacă le spui, îi condamni la moarte. 


- Dacă le spun... Voi aştepta să văd cum intentuionează ei să actioneze 
asupra Atlantidei. Dacă se tin de cuvânt cu privire la insulă, le voi transmite 
coordonatele Inorogiei, pentru a salva Geea. 

- Îti dai seama că aşa vei deveni trădător al atlantilor? 

- Nu, nu-mi voi trăda natia. Le voi da nişte coordonate greşite. Până 
vor ajunge ei în partea cealaltă a galaziei și vor vedea că i-am mintit, până 
se vor întoarce înapoi să ne pedepsească, vor trece o sută de mii de ani și 
omenirea va reuşi în mod cert să găsească o armă care să-i oprească de a 
mai face rău. Este singura solutie. Adio, OMULE! 

- Adio, ludeno. Adio. 


Valsa mă aștepta lângă foc. Prăjise câteva rădăcini pe care le culesese 
din jur. 

- A plecat? 

- A plecat, am spus așezându-mă lângă ea. Ar trebui să mergem și noi, 
să ne întoarcem la civilizatie. 

- Eşti sigur că a ajuns cu bine? 

Nu i-am răspuns la întrebare. Eram contrariat de situatia în care mă 
aflam: cel mai puternic om de pe pământ nu putea să facă nimic pentru a-i 
salva pe atlanti. Nu puteam și nu intuiam ce trebuie să fac. Oricum, știam că 
ludeno se tinuse de cuvânt: după ce whronii distruseseră Atlantida, ludeno 
le trădase amplasamentul în spatiu al Inorogiei. Asta deoarece Geea, 
Pământul, încă exista și eu trăiam pe el. Aveam deci la dispozitie încă 70- 
80000 de ani, timp în care trebuia să găsim arma care să-i oprească pe 
whroni să distrugă planeta asta, așa amărâtă cum era. Totuși, reprezenta 
casa noastră. 

- "Cine ştie unde ar fi ajuns tehnica în acest secol dacă nu ar fi fost 
războiul? Poate găseau și interpretau semnalele atlante... Așa, nu mai e 
nici o şansă." . 

Vocea lui Nostadame mi-a apărut deodată în minte fără să-mi dau 
seama cum. Ce-a spus? Că tehnica ar fi avansat foarte mult dacă nu ar fi 
fost războiul? Poate acest război ne-a prăbușit în imposibilitatea de a ne 
apăra contra navelor whronilor. 


Dacă nu ar fi fost războiul, poate ar fi fost găsite deja armele necesare 
contra invadatorilor din spatiu. Dacă nu ar fi fost războiul... Dacă nu ar fi 
fost războiul... 

Valsa m-a urmat în piramidă şi am decolat uşor. Eram obsedat de ideea 
care-mi venise: "Dacă nu ar fi fost războiul”... 

Ce s-ar fi întâmplat dacă săream în timp, cu tot cu piramidă şi cu 
Valsa? Puteam să induc în mintea militarilor care conduceau apărarea celor 
doi președinti, ai Americii şi ai Sovietelor, să ia măsuri pentru a descuraja 
intentiile libienilor de a ataca în decembrie 89. Dacă reușşeam, nu ar mai fi 
fost motivul de începere al războiului... Poate. 

Poate, dar altfel nu ştiam cum să actionez. Tineam în mâini nu numai 
viitorul, ci şi trecutul omenirii. Însă era necesar să renunt la gândurile de 
mare conducător. 

Trebuia să-i las pe altii să-și facă treaba. Eu voi rămâne fericit, cu 
Valsa. 

- Nu-i aşa, Valsa? 

- Ce să fie? 

- O să fii fericită cu mine? Numai cu mine? 

Valsa m-a privit și a lăsat capul în jos. Nici ea nu era fericită cu mine, 
aşa cum mă purtam și gândeam în ultima vreme. Mă transformasem într-un 
om rău... Trebuia să fac ce mi-am propus. 

Am deplasat piramida deasupra mării Mediterane şi, cu mare greutate, 
am identificat ceea ce puteau fi insulele Maltei. 

Dumnezeu să mă ajute şi să ajute întreaga omenire în încercarea ce o 
voi face. 

Dar, oare voi mai exista dacă schimb istoria? Mă voi mai naşte? 

Și mă voi mai putea întoarce în timp ca să schimb viitorul? 


SFÂRȘIT 


